Apare la 1 a fiecărei luna. 


CONVORBIRI LITERARE 


! No. 1. Bucuresti, 4 Aprilie 1887. Anul XXI. 


DESROBIREA TARANILOR IN MOLDOVA 


Şedinţa Marelui Sobor al Moldovei, in Monastirea Tresfetitele, la 6 Aprilie 1749. 


„Cogitavi dies antiguos...“ 


Era 6 Aprilie 1749, Joi intru a doua septămănă după 

: Paşti, şi era in capitala Iaşi Pe tronul Moldovei domnea 
i pentru a treia oară Constantim Nicolae Mavrocordat, care 
; a stat in această a treia să domnie dela Fevruarie 1748 
pănă la 20 August 1749, — adecă un an şi şase luni’). 
Boeri Sfatului Domnesc erau Andrieş Roset mare logofăt, 

Costachi Razul mare, vornic de țara de jos, Radu Racoviţa 

mare vornic de ţara de sus, Ioan Bogdan mare hatman 

şi părcalab Sucevei, Toader Paladi mare postelnic, Stefa- 

niță Roset mare visternic, Alistarh Chrisoscoleu mare spă- 

tar şi Dumitraşco Calmăşul mare ban ?). Cărja păstorească 


1) Letop. Mold. tom. III, pag. 180, 225. — Gorewos Jorogia ve 
Javias, tom. II, pag. 321. — Enachi Cogălniceanu zice doutzeci de 
luni (Letop. III, 225), căci numeră timpul din zioa cănd Constantin 
Nicolae Mavrocordat a fost numit la domnie, şi nu de când a sosit 
in laşi şi sa suit pe tron. 

2) Letop. Mold. tom. II, pag. 219. — Au fost duoi fraţi Chri- 

! soscoleu, oameni vestiți: unul, acesta, Alistarh sau Aristarh, şi al 

doilea Enachi Ohrisoscoleu care a fost mare postelnic la 1747 in a 

treia domnie a lui Grigorie Gica domnul Moldovei (Letop. Mold. 

tom. II, pag. 177, 217). / 
1* 


zar d SAN o 

a Bisericei o ţinea Nichifor Arhiepiscop şi Mitropolit al 
Moldovei şi Sucevei, — bărbat de mare învăţătură şi cu- 
vioşie. Mitropolitul Nichifor, singurul Mitropolit străin din 
căţi Mitropoliţi au avut Moldova"), deşi a fost de neam 
străin, din Peloponez, dar trăia de mult in Moldova. 
Inainte de a se călugări, la monăstirea Neamţul, el a fost 
in lume, şi au avut o fată pe care o luase de soţie marele 
boer al Moldovei Lupul Aga, fecior lui Anastase vornicul, 
om cu mare trecere şi cu mare bogăţie?), care a fost şi 
mare stolnic °) şi părcălab de Hotin 4) şi sărdar 5). Mitropo- 
litul Nichifor avea dar rădăcini adănci in ţară, fiind inrudit 
cu aproape toţi boerii cei mari. El era prieten mare şi mare 
sfătuitor de reforme al lui Constantin Nicolae Mavrocordat, 
şi în această calitate nu prea era iubit de mulţi. Ajuns la 
bătrăneţe foarte inaintate şi in mare slăbiciune, Mitropoli- 
tul Nichifor a murit in laşi la 7259 (1751) Fevruarie 14, 
Joi sara, la 2 ciasuri, şi sa ingropat in Mitropolie, cum 
ştim după o insemnare a contimpuranului său Enachi Co- 
gălniceanu, chronicarul Moldovei, scrisă cu măna acestuia 
pe o Psaltire Grecească 6). 

„Chronicarii Moldovei zic că Constantin Nicolae Mavro- 
cordat vêrise spaima in preoți şi in boeri... El dase mare 
poruncă Mitropolitului şi Episcopilor, să cerceteze cu as- 
prime pre cei ce vroeau să se preoțească sau să se diaco- 
nească, şi să dea darul preoţiei şi al diaconiei numai ace- 
lora ce ar avea carte şi învăţătură. El avea un preot la 


1) A. Geanoglu Lesviodax, Istoria bisericească, pag. 451, Bu- 
cureşti 1845. 

% Letop. Moldov. tom. III, pag. 201, 202. — tom. I, pag. 460. 

% Letop. Moldov. tom. III, pag. 204, 217, 926, 227, 228. 

*) Letop. Moldov. tom. III, pag. 178. 

5) Letop. Moldov. tom. II, pag. 460. 

%) Aceasta este Psaltirea descrisă, de A. D. Xenopol şi ©. Er- 
biceanu in serbarea scolară dela Iaşi cu ocasia implinirii a cincizeci 
de ani dela infiinţarea invăţămentului superior in Moldova, Iaşi 1885. 
Despre Nichifor mitropolitul Moldovei, vezi şi Cartea Bisericei Mol- 
dovei din 1 Ianuarie 1752, in Archiva Romănească, tom. II, pag. 
369—376. Iaşi 1845. 


an 

Curtea Domnească, învățat la carte Grecească şi Românească, 
şi stringea pre toţi preoţii şi diaconii oraşului laşi la bise- 
rica Curţii, şi punea ciohodari la uşă, şi nu lăsa nici pre 
unul se easă afară, ear preotul Domnesc se suia pe ambon, 
şi-i cerceta, şi indrepta, după cum se cade a şti fiecare 
preot, orăndueala bisericei şi a invăţăturei creştineşti. De 
aceasta, foarte se spăriese preuţii, şi care nu prea ştiea carte, 
se apuca de invăţa de al doilea. Boerii se spăriese de Con- 
stantin Vodă Mavrocordat, căci se temea de reformele ce 
scornise să, facă, in Moldova. Enachi Cogălniceanu scrie, cu 
supărare, despre acest Domn, că au scornit că nu trebue 
boerii se aibă vecini prin satele lor1). Vecini se ziceau locui- 
torii de pe moşiile boereşti şi monăstireşti, cari, după un 
un abus invechit, se vindeau cum se vindeau şi ţiganii, şi 
trăiau sub robia stăpănilor de moşii; ei se vindeau, se impăr- 
teau şi se strămutau de proprietarii de moşii dela un loc la 
altul, sau se schimbau pe alţi oameni, sau se dărueau, sau 
se dau zestre, şi se despărţeau copii dela părință 2). In Vala- 
hia, locuitorii satelor căzuţi sub această robie, se zicea, 
romămi şi romăni vecinici, ear in Moldova vecini 5); a vecim 
(vecinesc) era termenul juridic in Moldova care insemna a 
dobdndi, vecini 4); ear vecinătate insemna sau starea de ve- 


:) Letop. Moldov. tom. III, pag. 219. 

2) Vezi spre esemplu acte de vănzare şi de dăruire de vecini 
din 1604, 1620, 1628, 1650, 1662, 1670, 1677, 1679, 1707, 1742 in Ar- 
chiva istorică a Romăniei tom. I. part. I, pag. 77, 88, 199, 175. tom. I, 
part. II, pag. 26, tom. I, pag. 244, 248, 251, 253, 275, —Uricar tom. II, 
pag. 244, şi cărţile Domneşti din 1788, 1741, 1744, 1746, in Archiva 
Romănească, tom. I, pag. 270. Academia Romănă posede in original 
o mulțime de aceste acte intre care: din 7125 Mai 21 (1617) zapisul 
lui Dragomir Alzlate din Bora (Muntenesc), cartea lui Gaspar Voe- 
vod Domnul Moldovei din 7198 Genar 5 (1620), zapisul lui Andrei 
Vladislav visternic din 7196 August 8 (Muntenesc), cartea lui Matei 
Basarab Voevod, din 20 August 7154, cartea lui Duca Voevod Dom- 
nul Moldovei din 7179 Martie 24 (1671) şi alte multe vrednice de 
consultat pentru studiul acestei materii. 

2) N. Bălcescu, despre starea socială a muncitorilor plugari în 
Principatele Romăne, ın deosebite timpuri (Magasin istoric pentru 
Dacia, tom. Il, pag. 226—246. Bucureşti 1846). 

1) Letop. Moldov. tom. II, pag. 46. 

cini!) sau vecini in colectiv 2). Cel dintăi Domn care a in- 
trodus acest lucru barbar in ţară, prefăcănd printrun Age- 
zăměnt al său care se zice prin chrisoave şi Legătură, pe 
săteni din oameni liberi şi neatărnaţi in robi, a fost Mihai 
Viteazul 3), introducănd la Români această, instituţie bar- 
bară, iobăgia, dela Unguri, ca să căştige poate increderea 
şi simpatiile Ungurilor şi a lui Sigismund Bathori, de ali- 
anţa cărora avea, nevoe. In mersul istoriei lor, Romănii au 
trebuit de multe ori să facă, cum se zice, partea dracului, 
partea focului, şi multe valuri au fost prin care au trebuit 
ca fara să se strecoare, cum ziceau bătrănii in Moldova. 
Astfel dela Așezămâentul sau Legătura lui Mihai Viteazul, 
pănă la 1746, in Valachia, şi pănă la 1749, in Moldova, lo- 
cuitorii satelor boereşti şi monăstireşti, se stăpănea intoc- 
mai ca şi robii, aproape ca ţiganii. Vecinul, romănul, deve- 
nise o avere pentru proprietarii de moşii, şi, acum părea, 
ru fiecărui a se lipsi de ea... Aşa este firea omenească: 
omul se lipseşte cu greu de orice folos +*). 

Am zis că această instituţiune barbară a fost adusă, 
din Ungaria. Când Ungurii au cucerit Transilvania, ei au 
făcut pe Români iobagi, adecă robi, şi iobăgia a venit in 
Ungaria cu venirea Ungurilor. Notarul lui Bela spune că 
„a inceput Ducele Arpad a dărui credincioşilor şi nobililor 
săi locuri şi posesiuni mari, cu toți locuitorii“. Deci nu numai 
locurile străvechilor locuitori Romăni, ci Jocurile cu toţi 
locuitorii sti, se impărţeau intre Ungurii veniţi. Aristocraţii 
Unguri se făcură stăpăni ai Romănilor, şi Românii iobagii 
lor 5). Sub Stefan intăiul Rege al Ungurilor (an. 1000) Ma- 


© Letop. Moldov. ubi supra. 

?) Letop. Moldov. tom. II, pag. 220. 

3) N. Bălcescu, ubi supra. 

*) Despre vecini vezi şi Tsvsoly Torogia tis Blagius, pag. 58. 
Viena 1806. — Letop. Moldov. tom. II, pag. 46: — Cantemir. Desorie- 
rea Moldovei, Cap. XVI, pag. 246—248, şi actele vechi despre care 
am vorbit mai sus. . 

5) A. Papiu Ilarian, Istoria Romănilor din Dacia superioară, 
tom. I, pag. 13, 15, 19. Viena 1852. — N. Densuşianu, Revoluţiunea, 
lui Horia in Transilvania şi Ungaria, pag. 57 sq. București 1884. 

ghiarii, Ungurii nebotezaţi, cum şi chiar creştinii cari nu 
erau de ritul Apusan, d. e. Romănii din Transilvania şi cei 
din celelalte provincii supuse coroanei Ungureşti, cari măr- 
turiseau religiunea, creştină resăriteană, erau osindiţi la 
jalnica, stare de sclavi, şi cu chipul acesta, vechii locuitori 
ai patriei Dacice, se degradară la starea de iobagi 1). Sigis- 
mund Bathori, aliatul lui Mihai Viteazul, impărţea, la 1589, 
iobagi, cu miile, nobililor cari ţineau cu dănsul ?). 

Aşa s'au introdus vecinătatea, rumănia in Moldova, şi 
in Valachia, prin Așezământul sau Legătura lui Mihai Vitea- 
zul, aşezămănt pe care il aşează anume mai multe chri- 
soave dela domnii urmaşii săi. In Moldova, Pravila lui Va- 
silie Lupu Voevod recunoscu vecinătatea şi robia ţăranului, 
Eată ce a legiuit această pravilă la 1646: „Cănd va fugi 
ptăramul dela, locul şi dela stăpănu său, nime nicăiurea, să 
„Nu-l priimească, eară de-l va şi priimi deodată desrăg să-l 
„intoarcă inapoi la satul lui de unde iaste; eară de va fi 
„avănd vre-o treabă ca aceea cu d&ns, acesta ce lau pri- 
„imit ca să aibă a-şi spune treaba către domnul acelui sat, 
peară de va meşteşugi intralt chip şi va călca pravila, 
„acesta ca să plătească la domnie litre de argint şi litre 
pboiarinului aceluia a cui va fi ţăranul, şi intr'acesta chip 
„să aibă, indemnare dela domnie ca să întoarcă ţăranul să-l 
„ducă de unde au fost, eară ei să remăie cu toată paguba 
„Şi cheltuiala“ 3). 

Neculai Costin, care a fost logofăt mare in Moldova, 
ne zice sub an. 1693, că „făcuse âncă boerii obicetu nou de 
zicea, cine au șezut in sat boeresc doisprezece ani, să remăie 
vecine...) Şi această robie se invechise atâta in ţară, şi 
țăranii se deprinsese atăta cu această umilire, incăt, la 
nevoi mari şi la lipsă, ei singuri se duceau de se vindeau cu 


1) L V. Rusu, Istoria Transilvaniei pag. 67, 72, 75. Sibiu 1864, 

2) Idem, pag, 271. 

% Carte Romănească de invăţătură de pravile, cu zisa lui Va- 
silie Voevodul şi Domnul 'Ţărei Moldovei, pricina dintăi, edit. Iaşi 
1646. 

4) Letop. Moldov. tom. II, pag. 46. 

zapise şi se făceau robi, — vecini, rumăni, vecinici. .. Bine 
zice un proverb: Să nu dea, Dumnezeu omului căt poate 
răbda |... 

Insă mulţi boeri, cugetănd pentru Dumnezeu, cum zic 
zapisele vechi, erta pe vecini, pe rumăni, cu condiţie ca să 
nu se mai vă&nză. Academia Romănă posede in Archivele 
sale, in original, multe de asemenea zapise foarte intere- 
sante. Reproducem două de aceste acte, Munteneşti, din 
archivele Academiei Române, şi un act Moldovenesc din 
1652 al cărui original se păstrează in Archiva Statului 1), 
şi pe care mi l'a comunicat in copie d. V. A. Urechia. 


[i 


„Adecă eu Ion i Stanciu i Lepadat i Hristodor i Staico 
„i Stefan brat Dragomir, i Oprea i Neul seris-am şi mărtu- 
„Tisim cu acesta al nostru zapis ca să fie de mare credință 
„la măna Dumnealui jupan Stroe logofătul, cum să se ştie 
„că ne-am vendul Dumnealui rumăni de a noastră bună voe 
„fär de nicio siä. Insă, eu Ion cu feciorii mei dirept Ughi 
„25, şi eu Stanciul cu feciorii mei dirept Ughi 12, şi eu 
„Lepadat cu feciorii mei dirept Ughi 15, şi eu Christodor 
„cu feciorii mei dirept Ughi 15, şi eu Staico dirept Ughi 8, 
„şi eu Dragomir cu feciorii mei dirept Ughi 15, şi eu Ste- 
„fan brat Dragomir cu feciorii mei dirept Ughi 10, şi eu 
„Oprea cu feciorii mei dirept Ughi 12, şi eu Ileul cu feciorii 
„mei dirept Ughi 12. — Şi am luat noi toţi aceşti bani in 
„mănile noastre ca să fim Dumnealui rumăni de moşie ohav- 
„nici, — Dummnealui şi cocomlor Dummnealui in veci, şi pentru 
„mai adevărată credinţă pusu-ne-am mai jos degetele in loc 
„de pecete ca să se creadă. Și am scris eu Gheorghe gra- 
„maticul. U Caracal fevruarie 16. 71692). 


1) Pachet No. IV, actele monăstirii Cetăţuia. — DI. V. A. 
Urechia a publicat acest act in jurnalul Vointa Naţională No. 665 
din 25 Octomvrie 1886. 

2) 7169 adecă 1661. 

ÎI. 


„Adecă eu Dumitru al Şumancăi cu frate-meu Oprea 

„Şi eu Voico ear a lui Stan $manca şi eu Negre al Mihuii 
„Şi cu frate-meu Stan Băzară şi eu Stan Dediul impreună, 
„cu toţi feciorii noştrii scriem şi mărturisim cu acest zapis 
„al nostru ca să fie de mare credinţă la cinstit mäna Dum- 
„neii Doamnei Elincăi ce au fost jupăneasă reposatului ju- 
„pan Constantin Cantacuzin biv vel postelnic şi la toţi 
„coconii Dumneii, cum să se ştie că noi aceşti ce suntem 
„mai sus scrişi fost-am rumămni a Dumnealui de moşie, noi 
„Cu toţi feciorii noştrii şi cu toate moşiile noastre, ăncă, 
„mai dinainte vreme şi tot ne-au treit cu bună pace, ear 
„Dumnelor au cugetat pentru, Dumnezeu de ne-au ertat de 
„rumăme cu toate moşiile noastre ca să fie Dumnelor po- 
„meană şi părinţilor Dumnelor; insă lăngă ertăciune şi 
„aceasta au pus cum să ne vom ispiti carea cumva vre-o 
„dinioară noi au feciorii noştrii au cine să se tragă din 
„neamul nostru ca să ne vindem la alţi boiari să fim ru- 
„mMăni sau moşiile noastre, atunce să fie Dumnelor volnici 
„Să ni ia ear rumâni făr nici un ban se fim cum am fost 
„şi mai nainte, — pentrucă Dumnelor ne-au ertat ca să 
„aibă pomeană, ear să 1) vom umbla cu alte blestemăciune, 
„atunce se him ear Dumnelor rumăni, precum iaste scris 
„Şi la zapisul Dumnelor cel ce ni-au dat de ertăciune. Acea- 
„Sta am scris, şi pentru credinţă pusu-ne-am toţi degitele. 
7173 2) Septemvrie 5 pisal az Stoica 5). 


II. 


„Adecă eu Annaa femeia lui Iane, scriu şi mărturi- 
„Sesc in acest zapis că mi-am vëndut eu doi feciori, un fët 
„Şi o fată, anume Pantazi şi Christinaa, preotului Gavriil 


') să adecă: dacă, de. 
:) 7178 adecă 1665. 
*) pisal az, adecă am scris eu... 

„celui Domnesc drept 20 ughi, insă iam vendut de mare 
„nevoie, că murium dea foamea, cănd foametea cea mare, 
„cănd au fost mierța de pâne, căte un galben, in zilele lui 
„Stefan Voevod sin Vasile Voevod, să hie preotului Gavriil, 
„şi cuconilor şi nepoților sfinției sale țigani dea mogie în veci 
„de veci. 

„Aşijderea eu Anica femeia lui Dumitru, eu mi-am 
„věndut um fecior, anume loanaşco, preotului lui Gavriil 
„celui Domnesc drept 16 ughi, să hie țigan de moşie molit- 
„bei sale, şi cuconilor şi nepoților svenţiei sale in veci de veci. 
„ŞI intr'această tocmeală au fost Ion Şoltuzul cu 12 păr- 
„Sari... şi pentru credinţă sau pus şi pecetea oraşului, şi 
„starostea, Ciodin, ăncă s'au prilejit cu toţi martorii.“ 

Anul 71601) Iunie 29. 

i (L. P. Oraşului Peatra) 


Insuş Mihai Viteazul a cumpărat vecini; d. e. in sa- 
tul Costeşti, pe care i-a dăruit monăstirii Bistriţa, şi 
anume pe Miclea cu ceata lui, pe Voicul cu ceata lui, pe 
Barbul cu ceata lui, pe Popa cu ceata lui şi pe Oprea al 
Moşioaei cu ceata lui, cari î sau vendut ei însiși de a lor 
bună, voe, şi i sau închinat a-i fi ei vecinici in veci., cum se 
esprimă chrisovul urmaşului s&u Ion Radul Voevod Domn 
al Ungro-Vlahiei din 12 Aprilie 7112 (1604) întăritor damiei 
făcute de Mihai Viteazul monăstirii Bistriţa °). Tot Mihai 
Viteazul a cumperat pe locuitorii satului Micşieneştii din 
judeţul Ilfovului cari i s'au vendut rumâni, şi a miluit cu 
acest sat şi cu acești rumăni pe Leca vel comis pentru 
dreapta, slujba lui, cum dovedeşte cartea de judecată a lui 
Constantin Şerban Voevod Cărnul, care a domnit in Va- 
lachia la 1654—1658 3). 

Lumea incepuse in Iaşi, la 1748, să se ingrijască de- 


+) 7160 adecă 1652. 

2) Vezi acest Chrisov in A. Papiu Ilarian, Tesaur de Monu- 
mente istorice pentru Romănia, tom. I, pag. 391—393. 

3 A. Papiu Ilarian Op. laud. tom. ], pag. 887. 


DESROBIREA ŢĂRANILOR IN MOLDOVA 11 


spre apucăturile lui Constantin Nicolae Mavrocordat, gi ceea 
ce pare că simțea Enachi Cogălniceanu, o simțeau mulți. 
Constantin Mavrocordat era privit, ăncă din adoua sa Dom- 
nie in Moldova (1741) ca un scornitor, ca un revoluţionar, 
un om cu idei subversive. „Intr'aceasta adoua sa Domnie, 
multă supărare au făcut ţării cu obiceiuri noue“ — zice spă- 
tarul loan Canta 1). Dar chronicarul Ioan Neculce, care a 
fost mare vornic de ţara de jos in Moldova, om cu "vederi 
mai inaintate şi mai hberale, pre căt era viţă din familiile 
cele vechi şi mari ale ţării, vorbind tocmai despre aceste 
obiceiuri noue, făcute de Constantin Nicolae Mavrocordat, in 
adoua sa Domnie, zice: „sunt şi alte multe bunătăţi ale lui 
Constantin Vodă cu carele au înfrumusețat patria, pămentul 
Moldovei, cu judecăţi drepte şi cu obiceiuri bune creştineşti, 
şi fieşte-căruia ii era cu bună dreptate după cinste şi după 
vrednicia sa“ 2). 

Constantin Nicolae Mavrocordat era un om aprig, re- 
ligios, egalitar, indrăzneţ şi foarte învăţat. Inainte de el, 
Turcii — Laji se lăţise prin toată Moldova, şi „nu era mult, 
de răul Lajilor, să se prăpădească şi legea cu totul“. Vodă, 
Mavrocordat, cu silinţa şi cu energia sa, a scos pe Turci 
din Moldova (1741), şi spătarul loan Canta, zice că „cu 
această faptă, Constantin Mavrocordat au resplătit toate 
păcatele sale“...?). 

Lui Constantin Nicolae Mavrocordat, nu-i sufla nimeni 
în borş, cum zice proverbul. La 1742 Sultanul, Regele 
Franciei, Regele Suediei şi Domnul Valachiei Grigorie Gica 
(văr primare cu Constantin Mavrocordat) sau incercat să 
amestece Moldova in trebi contra Poloniei, in afacerea emi- 
sarilor trimişi de Regele Suediei in Polonia, a împărțirii 
Ucraniei şi a recrutării de oști şi cumpărături de cai de 


') Letop. Moldov. tom. III, pag. 179. 

%) Idem. idem. tom. II, pag. 468. 

2) Idem. idem. tom. III, pag. 179. Enachi Cogălniceanu zice: 
„Constantin Vodă Mavrocordat au lăsat mare pomenire in ţară cu 
scosul Lajilor“. (Letop. Mold. TI, 995). 

remontă in Moldova, pentru serviciul Regelui Prusiei; dar 
Constantin Mavrocordat, prin agerimea şi ghibăcia sa, is- 
buti să scape din aceste ispite, refuzănd din capul locului 
serviciile ce i se cereau in folosul Suediei, şi darurile ce i 
se trimiteau, cum dovedeşte corespondenţa sa cu ambasa- 
dorul Suediei Karlson, cu Vodă Grigorie Ghica şi cu am- 
basadorul Franciei de Castellane, care se păstrează in Ar- 
chiva Cesaro-Regească din Viena `), şi in archivele ministe- 
rului afacerilor străine din Paris. 

Acum, in a treia sa Domnie, Constantin Mavrocordat 
scornise că nu trebue boerii să aibă vecini... Sfatul său era 
privit ca nişte slugi gata a se pleca in fața buzduganului 
s6u... Vodă Constantin Mavrocordat era greu mistuit din 
zioa venirii sale in Iaşi: el venise acum Domn pentru a 
treia oară in Moldova; mutat dela Domnia Valachiei, unde 
domnise a patra oară, dela 1744 pănă la 17482), după ce 
au făcut, la 1746, in Bucureşti, o mare poznă, o mare pa- 
coste: adecă după ce in zioa de 3 August 1746, el cu ob- 
şteasca Adunare a Valachiei, desrobise ţăranii, rumănii, din 
cuprinsul țării Munteneşti, stricănd cu obrăzuicie Ageză- 
mântul sau Legătura lui Mihai Viteazul 3). Apoi lui Constan- 
tin Nicolae Mavrocordat i se scosese nume de om fără no- 
roc: Enachi Cogălniceanu zice despre el, la intăia sa Dom- 
nie: „pe acest Domn nu-l iubea țara, — căci era Domn fără 
noroc : tot scumpe erau toate, căci era secete mare de nu s'au 
făcut panile in două pol ani ce au domnit“... 4); ba chiar in 


» E. Hurmuzaki, Documente privitoare la Istoria Romănilor, 
tom. VI, pag. 563, 564, 565, 566. 
Colecţiunea de mai sus, suplement I, volum. I, pag. 563, 569, 


*) Dorewos orogia rie Auziae tom. II, pag. 321. 

3) Vezi Cartea Obşteştei Adunări din Bucureşti, din 1746 pen- 
tru desrobirea ţăranilor, in Magazin Istorie pentru Dacia, tom. II, 
pag. 284--987. 

Despre Aşezămăntul lui Mihai Viteazul pomeneşte şi un chrisov 
al lui Radu Mihnea Voevod, din 24 Aprilie 1613 (Magaz. Istor. tom. 
II, pag. 277—279) şi un chrisov al lui Matei Basarab, din 1654. 

+) Letop. Moldov. tom. III, pag. 191. 

„intăia, sa Domnie s'a intimplat un foc mare in laşi, ince- 
pënd din Armenime, de lăngă biserica cea mare Armenea- 
scă mergănd focul spre morm&nturile 'Tureilor, arz&nd: mai 
jumătate de oraş, case multe neguţătoreşti şi tot tërgul 
de sus şi sărăria şi căteva biserici, şi au ars şi monăsti- 
rea Golia şi toate casele căte au fost in ograda monăsti- 
rii“). Aşa este căteodată dreptatea omenească : la -1733 
nu se fac pănile, este scumpete; cine este vinovatul? 
Constantin Nicolae Mavrocordat, — căci era Domn fără no- 
roc, şi spătarul Ioan Canta tot in sama nenorocului acestui 
Domn pare a pune, că la 1748, cănd veni pentru a treia 
oară Domn in Moldova, „sau timplat o iarnă mare, ince- 
pënd a ninge dela 9 Martie pănă la sfirgitul lui Martie, şi 
au perit multe vite a locuitorilor“...?). La 1783 un foc se 
năpusteşte peste Iaşi şi arde oraşul şi Curtea Domnească; 
era Domn atunci Alexandru Mavrocordat: lumea il pore- 
cleşte Părlea Vodă...5). La 1660 se fàce secete şi foamete 
mare in Moldova; lumea usca papură şi o măcina de făcea, 
pâne; era Domn Stetăniţă-Vodă, feciorul lui Vasilie Lupu 
Voevod; şi Miron Costin zice: „pre acea foamete poreclea, 
țara pe Stefăniţă-Vodă de-i zicea: Papură- Vodă“... dar cu- 
getănd cătă nedreptate era in această poreclire, Miron Co- 
stin nu se poate opri de-a zice: „insă vremile şi vocea lui 
Dumnezeu nu sunt in voea Domnilori...€). La 1813 ciuma 
isbueneşte in Bucureşti; era Domn Valachiei Ioan Gheorghie 
Caragea: lumea, botează acea ciumă dăndu-i porecla, de ciu- 
ma lui Caragea...5). La 1681 era Domn Moldovei pentru a 
treia oară Duca Voevod cel bătrăn. Multe supărări avuse 
lumea din causa grelelor dări şi altor nenorociri. Mulţi 
boeri fugiră in ţara, Leşască, alţii se imbolnăveau de supë- 


*) Letop. Moldov. tom. IU, pag. 191. 

ʻ Idem. idem. pag. 180. 

#) Manolachi Drăghici, Istor. Moldovei, tom. TI, pag. 49. 

* Letop. Moldov. tom. I, pag. 350. 

5) Ion Ghika, scrisoare către V. Alecsandri din 24 Noemvrie 
1879, in „Convorbiri Literare“ No. 3 din 1 Iunie 1880, pag. 82, şi 
Dorseiros, Toropia ths <faxias, tom. II, pag. 559. 

rare; lumea porecli supărarea: Duca- Vodă, şi cănd murea 
cineva, de damla (apoplexie) sau de vro supărare, lumea 
zicea că: au murit de Duca- Vodă `). 

Grija se năpustise deci peste Iaşi, cănd veni in a treia, 
Domnie Constantin Nicolae Mavrocordat. Au fost in toate 
timpurile oameni pe care actualitatea i-au numit rezvrătitori, 
ear viitorimea i-au judecat şi le-au dat dreptate şi numele 
de reformatori şi de luptători pentru propăşirea omenirii, 
a cărei lege fatală, dela obirşia, ei, este de a merge tot 
inainte, cu toate şovăirile zilei... 

Intrase in mintea sătenilor, că starea lor de vecini era, 
o ticăloşie, şi vecinii incepuse a năzui la scara murgului, 
cer&nd desrobirea lor. Se văzuse chiar un Domn al Mol- 
dovei, la 1694, şi anume Constantin Duca Voevod, care 
indrăsnise să zică in Divanul ţării, la o judecată despre 
vecini: „păcat este să robeşti pe frate-tču, căci păgănii işi 
cumpără robi, şi în al șaptelea an ii iartă; cară tu eşti 
creştin, şi fiind creştin ca şi tine, tu vei în veci să-l veci- 
nesti 1..* 2). 

Dela intăia. sa Domnie in Moldova (1733), Constantin 
Vodă Mavrocordat a fost poreclit scornitor. El a scor- 
nit intăiaşi dată in a doua sa Domnie (1741) Ispravnicii, 
aducend această muştră, zice cu supărare Enachi Cogălni- 
ceanu, din Valachia. Spătarul loan Canta zice despre ince- 
putul /spravnicilor in Moldova: „Constantin Nicolae Mavro- 
cordat au ales căte un boer mazil şi i-au făcut Ispravnici 
pe la toate ţinuturile, şi le-au dat ținuturile cu slujbele in 
mănele lor“... 5). Constantin Vodă Mavrocordat au scornit 
zice Enachi Cogălniceanu „şi alte multe de pildă, făcănd pe 
țară ca să-şi cisluească... Ugele Divanului s&u era deschise, 
şi avea multă vorbă cu prostimea, căt atăta le dăduse obraz, 
căt nu putea nime din. boeri ca să zică măcar căt de pu- 
țin lucru vreunui ţăran, că indată ţăranul striga: la Vodă. 


*) Letop. Moldov. tom. II, pag. 96. 
* Idem. idem. idem. pag. 46. 
3) Idem. idem. tom. III, pag. 177. 

Şi pentru un lucru de nimica a unui ţăran căt de prost, 
făcea pe un boer mare, mascara şi-l şi inchidea; el mai 
dăduse poruncă in ţară, ca să nu fie volnic nime a lua cuiva 
măcar um ou fár de bani, nici slujbaş, nici altul nime..; el 
se apucase ăncă de capul preoţilor să-i inveţe carte frå- 
mântăndu-i în tot chipul; el au scos pe leromonachi, călu- 
gării Greci, de prin monăstirile cele mari, orănduind preoţi 
de mir, zicănd că Grecii cănd tămăează in biserică pe mu- 
eri, stau căte un minut inaintea fieşte-căreia muere de o 
tămăează, şi o priveşte din talpă pănă in cap, puind gănd 
rău in capul lor asupra acelor mueri; el au gonit, limba, 
slavonească, din biserica, Moldovei, poroncit-au de au adus 
cărţi p'inţeles (adecă romăneşti) din Valachia, căci în Mol- 
dova nu se afla de aceste Evanghelii, Apostoli şi Liturghii, 
dănd poroncă Mitropolitului: acele cărți p'inţeles să se cetea- 
scă pe la biserici, în locul celor slavoneşti; el poronci Mitro- 
politului şi Episcopilor, să facă tipografie fiecare in Eparchia 
sa, ca să tipărească cărţi p'inţeles; el au dat poronci prin 
toate ţinuturile ca să cerceteze Ispravnicii pe preoţi şi pe 
diaconi, de ştiu carte şi orăndueala bisericei, şi pre acei ce 
nu ştiu să-i puie la bir cu ţăranii; şi aşa de mare frică 
avea bieţii preoţi şi diaconi, incăt se apuca la bâtrăneţe să 
învețe carte“... '). 

Era obiceiu străvechiu, ca in fiecare an, toţi kgumenii 
de pe la toate monăstirile din ţară, să vie la Iaşi de Bobo- 
tează, se închine pocloane Domnului; ear Domnul le da o 
masă mare a treia zi după Bobotează, la una din monăsti- 
rile din laşi care avea trapezărie mai mare, cu toată chel- 
tueala Domnului, care cheltueală era scrisă in condica Vi- 
steriei. Constantin Nicolae Mavrocordat a desființat şi acest 
obiceiu 2). 

In a doua sa Domnie (1741), el a făcut Așezămentul 
fărei Moldaviei, introducănd in administraţia ţării multe 


1) Letop. Moldov. tom. III, pag. 19%. 
* Idem. idem. idem. pag. 305. 

reforme liberale şi drepte. Astăzi chiar acel Asăzăment se 
poate constata cu folos"). 

Constantin Nicolae Mavrocordat aşăza cu stăruinţă 
şcoli în țară şi indemna, lumea la învăţătură, „E au înlă- 
rit in țară (scrie loan Niculcea) școalele Elineşti gi Slove- 
neşti (adecă Romăneşti) şi au făcut şcoale Latineşti şi Arä- 
peşti, dănd, ştire tuturor mazililor în toată ţara, să-şi aducă 
copii la invăţătură la școală, ca să invete orice limbă le-ar fi 
voia, pentru ca să se afle oameni învăţaţi si în pământul 
nostru, al Moldovei“ 2). Pe Constantin Nicolae Mavrocordat 
il ura mai ales, cu ură vrăjmaşă, şi neimpăcată, o clasă de 
oameni pe care loan Neculcea ii numeşte ciocoi, adecă a- 
junşi, fără niciun merit, din slugi boereşii in boeri, oameni 
cu toate calităţile cele rele ale boerilor, insă fără nici una 
din calităţile lor cele bune, — oameni primejdioşi prin inriu- 
rirea ce căpătase asupra acelora cărora le săruta mäna şi 
poala, linguşind slăbiciunile omeneşti, mai despoţi şi mai tirani 
decăt toţi despoţii şi decăt toţi tiranii... Şi pentru ce-l ureau 
ciocoii pe Constantin Vodă Mavrocordat? Să vorbească con- 
timpuranul marele vornic, chronicarul Moldovei, loan Ne- 
culcea: „Pentrucă Constantin Nicolae Mavrocordat au făcut 
obiceiu ca zlotașii pe oameni, pe ţărani, să nu-i supere ni- 
mica, pentrucă, in zilele lui mu se mai imbogăţea ciocoii, și 
pentrucă in zilele lui wau mai fost nici văcărit, nici pogonä- 
ril; nici cuniţe, nici adăogaguri, mici jacuri de ciocoi se imble 
prin oameni măncăndu-i, — de aceea unora din boeri nu le 
plăcea, şi ciocoilor carii jăcuea țara“ *). 

Locuitorii săteni de pe moşiile monăstireşti şi boe- 
reşti, vecinii, nemulțămiţi de starea lor, umbla la Iaşi, la 
Constantin Nicolae Mavrocordat, cu jalbe peste jalbe, cănd 
mai ales ei ştiea că el făcuse dreptate, la 1746, fraţilor lor 
din Țara Muntenească. 

La inceputul anului. 1749 Constantin Vodă Mavrocor- 


') Uvicar. iom. IY, pag, 396-— 408. 
2) Letop. Moldov. tom. II, pag. 162—163. 
5) Idem. idem.  ioem. pag. 458—459. 

dat „au dat ştire pe lâ toate ţinuturile Moldovei, unde vor 
fi vecini, să vie la laşi, ca să se desbată de vecinătate, po- 
roncind şi boerilor celor ce avea vecini şi sineturi pentru 
vecini, Să vie, căci este ca să se caute această pricină cu 
Divanuri“ `). 

Lesne işi poate inchipui cineva, cătă mişcare a făcut 
această, poruncă Domnească în ţară, Căt era de mare Mol- 
dova pe atunci, dela o margine la alta, vuea de știrea Dom- 
nească, şi toate drumurile, şi toate văile şi poticele erau 
cuprinse de proprietarii de vecini şi de vechilii vecinilor 
care mergeau unii cu supărarea, alţii cu nădejdea de mănă, 
la Scaunul Țării. Enachi Cogălniceanu care se pare apără- 
tor stării de lucruri in fiinţă şi a partitului care ţine la 
păstrarea vecinătăţii, căinănd ţara despre scornirile lui 
Constantin Mavrocordat, zice: „string&ndu-se deci vecinăta. 
tea de pretutindenea la Divan, cu o mare obrăsnicie, căci îi 
făcuse Constantin Vodă de mu băga pe nime în samă, viind 
şi boerimea de pe afară, cei ce avea vecini, — carii după 
ce s'au strins cu toţii, sau orânduit să se facă Mare Sobor 
in monăstirea Trei-Sfetitele“ '). 

(Va urma) 
ALEXANDRU PAPADOPUL CALIMAII. 


© Letop. Moldov. tom, IM, pag. 220. 
C. L. XXI.— Í. 25,51. 2 

SATIRA 1%. 


Acum cănd tinereţa in urma mea o las 

Şi iau pentru vecie de dânsa bun remas, 

Nu-mi pare rău că trupul nu-i sprinten ca "nainte, 
Că săngele in pieptu-mi nu curge-aşa fierbinte, 

Nici că prea des, vai! astăzi mě plăng cu glas de jale 
Că, roată se sminteşte mai sus ori mai la vale. 

Din toate ce më umple mai tare cu amar 

E cam perdut din suflet copilărescul dar 

De-a crede că tot omul aşa e cum apare 

Şi vorba ce rostește e dreapta-i cugetare. — 


Când stai pe banca şcoalei şi vezi că a intrat 
Profesorul in clasă cu pasul măsurat 

Sub braţ cun vraf de scrieri, in mână cun băț gros, 
Cu barba cărunţită, cu chipul serios, 

Şi grav sus pe catedră urcăndu-se, incet 

Işi şterge ochelarii, deschide-al său caiet 

Şincepe cu glas tare un cias intreg a spune, 

Iţi pare a lui gură isvor dinţelepciune; 

Bastonul, ochelarii şi barba, lui surie 

Sunt semne osebite de mare cuminţie, 

Respectul te pătrunde de-un om aşa'nvăţat 

Ce-atăt de multă cărte in cap şi-a indesat, 

Ce veacuri după veacuri inşiră ca pe aţă 

Spuind ce-a fost la Memfis, parcar fi fost de faţă, 
Tu crezi G'aceste toate el insuş le-a, găsit, 

Lucrănd şi zi şi noapte cu zel neobosit 

Păn i-a slăbit vederea, păn i-a albit chiar părul, 
Impins numai de răvna să afle adevărul! — 
Dar cănd păşeşti nainte in viaţă, cu măhnire 
Vezi că a ta credinţă, a fost o nălucire 

Şi că, ştiinţa toată ce-atăt te spăimăntase 
Deadreptul dintro carte străină copiase. 

Şi dacă ar comite asemenea păcate 

"Bieţi dăscălaşii numai cei mici de pe la sate, 
Dar când incredințarea deplin’ ai dobăndit 
C'acest obiceiu practic e mai ales lăţit 

La marii domni profesori cen universitate 
Işi plimb’ a lor trufe şi mediocritate, 

Că tocmai acei care mai sus nasul ridică, 
Şin inimă şin minte sunt seci şi de nimică, 
Atunci ce deşteptare! — ~ 


Sau cănd cu gănd senin 
Intrai cu-al t&u părinte in templul cel creştin, 
Şi cănd vedeai din uşa altarului eşind 
Pe un b&trăn vlădică slab, palid, suferind, 
Cu trupul in veştminte bogate "'nfăşurat; 
Spre cer nălțănd privirea, poporul adunat 
Cu mäna sa cea dreaptă il binecuvěnta 
Şi cartea măntuirii cu stinga-i arăta, 
Ear vulgul cel fanatic spre d&nsul da năvală 
Cu gura sau cu fruntea satingă sfânta-i poală, 
Fiori de venerare iţi furnicau prin piept 
ŞI-L socoteai din oameni cel mai smerit şi drept. — 
Tărziu, av&nă cu densul mai strinsă -apropiere 
Poţi tu să păstrezi ăncă naiva ta părere? 
Mai crezi că el petrece viaţa-i creştineşte 
Că, de orice plăcere profană se fereşte, 
De bani şi de petreceri, de-ambiţie lumească 
Şi mai ales, — o! groază! — de partea femeească? 
Fii mulţămit atunce de nu-l vezi prea supus 
La ori şi cine mäna pe-a ţării cărmă-a pus, 

9% 

La toţi zimbind de-a rândul cu dulce şi.cu drag 
Năimindu-le pe plată, şi cruce şi toiag 

Şi trecerea sa toată ce are pe mulţime! 
Ferice äncă dacă pe proastă preoţime 

N'o stoarce fără milă de ori şi ce para 

Ce cu sudori căştigă in biata slujba sa, 

Ca să ingrămădească avere şi onori 

Pe cuconaşi obraznici, copii ai sei din flori! — 


Dar dacă pasu-ţi tânăr, condus de intimplare 
Se *ndreaptă vre odată spre-a țării Adunare 
Şasculţi dintr'o tribună, cu foc copilărese 
Cuvintele frumoase ce-acolo se rostesc, 

Căt de măreţi şi vrednici apar in vorba lor 
Ei, suveranii măndri, eşiţii din popor! 

E drept că unii pe-alţii se tot impotrivesc 
Ba chiar şi de trădare se invinovăţesc, 

Dar tu, ascuns de-oparte ii ierţi, fiind convins 
Că ei nu sunt pricina, ci zelul lor aprins: 
Pe dănşii ii desbină principii generale, 

Dar că vre unul poate profituri personale 
Răvnăşte pe ascunse, nici a găndi nu-ți vine: 
Nu, toţi dela olaltă voesce al ţării bine! 

Ai cu deosebire adăncă admirare 

Pentru acei apostoli, pătrunşi de abnegare 
Cen ale lor discursuri g'in scrierile lor 

Tot strig: Daţi libertate sermanului popor! 
O! Ce măreț, resună cuvântul: libertate! 

Cu el ce farmec dulce in inimă străbate! 
Când numai se rostește acest cuvânt sonor 
Tu vezi cum fericirea se varsă pe popor! 
Prea grabnic insă afli co vorbă-aşa pompoasă 
De muls e minunată ca vaca cea lăptoasă 

Şi că uşor câştiguri băneşti dintr'ânsa scoţi 
Sau pensii pentru sine, fii, fiice şi nepoți, 


pere 


ră iei 


SATIRA IX 


Ba chiar la bieţi cinovnici din leafă le opreşti 
Resplata nu ştiu căror virtuţi cetăţeneşti! — 


Sau cănd intăia oară tu intri prin saloane 
Din jurul tău s'alintă gătitele cucoane 

Cu horbote, briliante şi rochii de mătasă 
Atăt de zimbitoare, atăt de graţioase, 
Incăt incântă dulce aprinsa-ţi fantasie — 
Tu vezi pe-acele zine caren mitologie 

Le invăţai la şcoală, aşa sunt de măreţe! 
Cănd cineva atunce cu vorbe indrăzneţe 
Rutăcios de tine rizend, ţi-ar arăta 

Că ele nu's cum vede inchipuirea ta, 

Și mai cu samă una, frumoasa vrăjitoare 
Ce farmecă-al tău suflet, ades resvrătitoare 
La proastele precepte ce se numesc morale 
Cu unul sau cu altul se'ncurcă ’n mahalale, 
Uitănd că area casă un drag de bărbăţel... 
Tu-l chemi cu indignare atunce la duel 

Pe viaţă şi pe moarte să 'nveţe altă dată 
A nu se mai atinge de-o zină-aşa curată! — 
Dar mai tărziu nu cauţi la vorba ori şi cui 
Yal tău cavalerismu il pui frumos in cuiu, 
Căci treaba prea riscată iţi pare şi prea grea 
Să aperi pe oricine de-a lumii vorbă rea. — 


Dapoi odinioară, cănd iți cădea in mănă 

O carte proaspăt, proaspăt eşită la lumină 
Şi cănd vedeai in faţă, cu slove mari şi late 
Scris cine e autorul cu-a sale titluri toate: 
„Doctor in medicină, drept sau filosofie, 
Decan al facultăţii, membru 'n Academie 
Părinte-al altor scrieri mai multe, aprobate 
De nalta cărmuire, chiar poate premiate, 

Şi cavaler de-alăte bogate decoraţii 

Din ţară şi din alte deosebite naţii, 

Precum şi membru multor societăţi străine...“ 
Uimit pănă la suflet, tu te găndeşti în sine 

Că nu-i natura dreaptă, că-i lege nefirească 
Atăt de multe daruri pe-un om să grămădească! 
Din toate mai cu seamă privirile-ţi orbesc 
Acele cruci şi stele cen gătu-i strălucesc 

Şi care par la alţii a zice ingămfat: 

Na, proştilor, dovadă că sunt om insemnat! 


Dar poate imi va zice vre-un aspru cetitor 

Ce te tot legi de oameni şi de cusurul lor? 
Acum cănd vărsta coaptă soseşte, tot nu vrei 
Odată să te lepezi de vechiul obiceiu 

De-a zice rău de lume? Ci las'o ’n ale sale, 
Căci tot nu vei schimba-o cu versurile tale! 
Ei, nu pot! Far de voie un nu ştiu ce më 'mbie 
S'arăt a lumii rele, a ei fățărnicie. 

Nw's vinovat, natura imi dete acest rol 

Să rup o coajă măndră cănd miezul este gol; 
Cand văd deşertăciune, minciună, ingămfare, 
lau pana şi in versuri sburdalnice, uşoare 
Inghimp, lovesc ori unde më prinde bănueala 
Că alta este faţa şi alta căptuşeala. 

Când věd pe demagogul, pocitul orator 

Cum are scopul numai să ’ngele pe popor 

Cu frasa lui cea goală, umflată şi pompoasă, 
Sau cănd văd un călugăr cu masca evlavioasă, 
Acoperindu-şi fața, de patime mănjită, 

Simţesc că mă pătrunde o furie cumplită, 

Eu mă răped la denşii şi strig cu glas amarnic: 
Şi tu, şi tu eşti numai un rău şi un faţarnic! 
Ear celui care strică condee şi hărtie, 

Nu ’mpins de o pornire puternică şi vie, 

Ci numai ca S'arăte poet sau invăţat 
li smulg din mănă ghemul, il iau la depănat 
Si dacă'n miez dau numai de-o hărtiuţă goală, 
Atunci in gura mare şi fără de sfială 
l-am zis şi ii voiu zice in ori şi ce moment: 
Inlături dela Muse, nu ai nici un talent! 
Nu, nu se potriveşte natura-mi necioplită 
Co lume egoistă, deşartă, ipotrită, 
Ură&sc pe-acei nemernici care-şi prefac figura, 
S'arăte că au daruri ce nu le-a dat natura, 
Sau pe aceia care in față iţi zimbesc 
Şabie intors, la, spate te sapă şi 'negresc. 
Deaceea pentru mine sunt desfătări mai vii 
Să stau, decăt cu oameni, mai bine cu copii, 
A lor nevinovate petreceri să privesc 
Şi de-a lor veselie să mě impărtăşesc. — 
Eu ştiu, — o! tinereţă! — c'ascunzi semenţa 'n tine 
De ură, r&utate, invidie; — ştiu bine 
Că poţi ades fi crudă, dar, — vărstă aurită! — 
Tu de ipocrisie in veci ai fost ferită! 
Copilul la prieten dă dreaptă mărturie 
Că el este mai leneş şi că nimic nu ştie 
Şi cănd are un duşman aprins care-l combate 
El nu-i zimbeşte "n faţă, muşcăndu-l pe la spate 
Ci, răpezit spre d&nsul cu pumnul il loveşte 
Şi in bătae dreaptă mănia-şi recoreşte. 
Aşa imi place mie, aşa-i lucru firesc, 
Deaceea dintre oameni pe-acela-l fericesc 
Care-a păstrat in suflet, pe toata vieţei cale 
Simţirile naive ale juniei sale 
Şi pănă cănd ajunge bătrăn şi gărbovit 
De lume, drept ocară, copil e poreclit. 

Iulie 1885. 

IACOB NEGRUZZI. 

NOVELĂ 


Buhăenii era o moşioară de munte, pe malul Rămnei, 
intre cele două judeţe, a Slam-Rămnicului şi a Putnei. 
Drumul ce ducea la sat, mergea, parte pe prundul gărlei, 
parte pe malul ei, intre două coaste groaznic de inalte Şi 
de s&lbatece, pănă senfunda intrun părete de stincă se- 
roasă. Pe maluri, umbra era deapururea st&păna drumului; 
nucii şi garneţele stufoase se lăsau alene spre apă, slujind 
gaiţelor de popas, pe cănd plopii inalţi şi nervoşi işi tre- 
murau frunzele in v&zduhul curat al munţilor, stănd la linie 
ca nişte caraule credincioase. 

Satului ii ziceau Buhdeni, pentrucă în apropiere de 
dânsul erau isvoarele Rămnei, unde se adăpau cerbii. Seara, 
pe la sfinţitul soarelui, vara, se auzea din sat o buhăială, 
o bombănitură surdă, de răsuna valea pănă spre Gura- 
Caliţi. Şi poate bieţii buhăineni mar fi vrut să li se tragă 
numele tocmai dela nişte boi cornoraţi, dar dacă gura lumei . 
e a dracului..... Cei dela Gura-Caliţi or dela Resvad, cum 
auzeau seara mugetul buhailor dela isvoare iți incepeau 
glumele: 

— Tan auzi bre, cum geme Nea Stoica. Më, săracu, 
parcă i-a făcut muierea trei copii deodată!.. 

Şi aşa trăgeau bieţii oameni ponosul boilor. 

De altfel buhăinenii erau frumoşi nevoie mare! Poşte 
intregi de primprejur veneau flăcăii să peţească fetele din 
Buhăeni, şi la, măritişul lor nici că se pomenea de zestre, 
că zestrea şi-o stringe omul, dar chipul e dela Dumnezeu. 

Drept e insă că buhăinenii nici nu prea erau avuţi. 
Ce bruma munceau vara, deabia deabia ajungea de gură 
pănă la vremea urzicilor şi a steviei. Dapoi şi ce să mun- 
ceşti!... că de venea vara o bură mai deasă, spăla ale cor- 
hane de parcă nu mai fusese arătură pe ele de cănd lumea. 

Noroc numai că nu le prea trebuiau multe. Două, trei 
oi şi o vacă, mai nişte doage la pădure, mai nişte tipari 
din gărlă şľncolo, slava domnului, sarea era in stincă, 
malaiul la tirg şi banii la negustor. — 

St&pănul tuturor acestora, sau mai bine boierul — cum 
ii ziceau ţăranii prin ironie — era Cuconul Alecu Zăgănescu. 

Natura lasă căteodată, aşa de-o petrecere, suflete 
fără şart, care se duc pe lume cum se duce o roată, fără 
osie potrivită, pe drumul bărăganului: ia aşa parc'ar fi 
beată. 

Conu Alecu Zăgănescu era acum om cam de vre-o 45 
de ani. La trup se alcătuia precum urmează: nalt, uscăţiv, 
bărbos, purtând deapururea un surtuc eşit de soare, al 
cărui buzunar dela piept fiind in dreapta dovedea că era 
intors; cu o pălărie moale cu fundul impărţit in fălii, care 
era la modă mai acum 12 ani, şi atunci numai pentru că- 
lëtorii lungi; cu o umbrelă imensă ruptă, soioasă, din care 
eşeau covergele ţăpuşete, ca nişte dinţi de pieptene găsit 
in gunoiu. Această umbrelă era cunoscută la 10 poşte de- 
parte de Buhăeni, fiindcă Conu Alecu Zăgănescu avea o 
manie, foarte nevinovată de altminteri, dar foarte nefolosi- 
toare: aceea de-a fi avocat. In vecia veacului era pe dru- 
muri, alergând dela o judecătorie de ocol la alta. Cu cine 
se'ntălnea se oprea să stea de vorbă. 

— Ce mai faci, coane Alecule? 

— Ce se fac frăţioare, ia cu procesele astea, 

Ai multe, ai? 

— Slavă domnului, tot sunt. 

Și indată te intreba de ce se mai sună in politică, ca 
nu care cum-va să-l intrebi d-ta de lucruri mai pămenteşti 
şi mai personale, bună-oară: căt porumb ai făcut anul ăsta 
Coane Alecule? fiindcă atunci iţi răspundea cu o vădită 

silă: tot am făcut frate, — şi ca să te impiedece de a-l mai 
descoase mai departe, adăoga: ear căt despre preţ, zău nu 
ştiu cu căt lam vendut, săntreb. pe coana Marghioliţa. 
Coana Marghioliţa era soră-sa. | 

Politica era a doua hrană a vieţii sale. Căt apăruse 
Binele Public, avea, şi d&nsul o programă (fiindcă, lesne se 
poate pricepe că un om ca Conu Alecu nu se ocupa de 
politică locală), sau mai bine avea ce să'nveţe pe de rost; 
de cănd incetase Binele Public, nu mai ştiea esact ce să 
spună. Că, liberalii fuseseră lăsaţi de Dumnezeu pentru ne- 
norocirea acestei țări, nu mai incăpea vorba; dar şi asta 
mai trebuia variată. Dintre jurnalele cestelalte nu prea 
bătea, cu nici unul. Cănd venea la Rămnic, se uita peste 
toate cu receală şi se punea să tragă cu urechia la cei ce 
vorbeau politică in cafenea: că Europa se duce dracului; 
că Bismark e un şiret şi jumătate; că... ăla, cum ii zice, 
dë, Boulanger e un clachior, or un farsior şi că tot la nagu- 
brat este pol-imperial. Atunci Conu Alecu se alipea binişor 
de cel ce i se părea mai pehlivan şi-l intreba in taină: 

— Da Vernescu cu cine merge? 

— Vernescu ?... cu opoziţia. 

— Da unde mai scrie el? 

— Eşti inapoi, Coane Alecule. Vernescu scrie la Ro- 
mănia, da facem o tablă? 

De indată, ce se convinse că d. Vernescu scrie la Ro- 
mănia incepu a invăţă revistele acestui ziar pe de rost. 

Patima lui pentru acest bărbat se explica printr'o 
pretinsă legătură de rudenie, pe care avea aerul de-a o ţine 
ascunsă. Singurul om căruia i-o destăinuia era căpitanul 
Ciupagea, şeful punctului. 

La suflet era nu se poate mai bun creştin. 

Când ai fi intălnit vara vreun nor de praf rostogolin- 
du-se de-a lungul drumului, erai sigur că'n mijlocul lui tre- 
bue să, fie Conu Alecu. Cu doi cai suri, bătrăni şi stătuţi, 
el se tărăia toată zioa de colo colo, cufundat intro brişcă 
hodorogită, al cărui coş de nuele era spart. Privind pe stă- 
pân, cocărjat şi cu capul pe piept; pe vizitiu, adormit şi 


CONU ALECU ZĂGĂNESCU 27 


plecat inainte; gluabele dela trăsură dihăinate şi blegi, — iţi 
păreau cu toţii născuţi spre a trece prin lumea aceasta 
strins uniţi, ca nişte suflete pribege, care simt nevoia de-a, 
se ajuta, reciproc. Caii nu eşeau din trei trei pentru nimic 
in lumea asta, 

Conu Alecu Zăgănescu locuia in casele pârinteşti dela 
Buhăeni, pe o corhană de pe malul Rămnei. Casele ca şi 
trăsura, ca şi st&pănul se ţineau in picioare printr'un fel de 
bunăvoință a v&nturilor, cari treceau pe lăngă ele fără a 
le supăra. Aci trăia Conu Alecu, şi avea drept tovarăge a 
singurătăţii sale pe Coana Marghioliţa, soră-sa mai mare. 

Coana Marghioliţa era aidoma Conu Alecu, doar că in 
locul surtucului purta rochie şi in locul bărbiei nişte dungi 
nemiloase ale vărstei, din care era ici şi colo căte un smoc 
de per, r&sucit şi surghiunit de Coana Marghioliţa parcă 
war fi ţinut de barba dumisale. Acuma..... de ce-or fi fost 
ei, unul cătră altul, Conu Alecu şi Coana Marghioliţa, dum- 
nezeu ştie. 

Dar cănd Conu Alecu n'avea proces, Coana Marghio- 
lita ţinea. locul tuturor judecătorilor de ocol ai județului 
Rămnicu-Sărat, care nu trebue uitat că are trei plăşi şi 
patru plaiuri. Coana Marghioliţa deabia ştiea să cetească, 
şi cu toate astea inghiţea pe fiecare zi căte cincisprezece 
coloane din Binele- Public, se'nţelege, cănd Conu Alecu n'avea 
procese. Căci in zilele cănd avea, nu lar fi ţinut, acasă nici 
inundaţiile, nici viforul, nici nenorocirile... Dis de dimineaţă 
se scula, da o raită pe la grajd, se mai sucea prin curte 
pănă se deştepta, soră-sa, şi atunci se da pe lângă dânsa: 

Coană Marghioliţo, ia vezi mata de ciaiu mai ră- 
pede că azi am o opoziţie le Cucu. 

Sențelege că opoziţia era făcută de partea adversă, 
căci conu Alecu de cănd pribegea pe drumuri intre cele 
două judeţe: a Slam-Rămnicului şi a Putnei, nu lipsise o 
singură, dată, dela ceea ce numea el datorie. De aceea nu 
ingrijea de loc de petecul de moşie ce-l avea la Buhăeni. 
Adevăratul proprietar era Coana Marghioliţa. 

Cam acesta era Conu Alecu Zăgănescu. 

Era intro zi, după prânz, pe la inceputul lui Septem- 
vrie. Soarele cădea pieziş in geamlicul străvechiu al caselor 
dela Buhăeni, incălzind lăuntrul bătrân şi rece al sălei şi 
dănd un ton de viaţă nouă tuturor vechiturilor din năuntru. 
In fund, spre răsărit, un pat nemişcător acoperit cu o ne- 
mărginită saltea şi cu scoarțe, făcea faţă unei mese grele 
de stejar, peste care sta deapururea intinsă o faţă albă, 
şi groasă de pănză. In capătul celalt al cerdacului era o 
canapea de nuc, încrustată cu fel de fel de bibiluri, ale că- 
rui droturi eşeau ca bulgării in urma plugului. Nimeni decăt 
pisicile n'avea curagiul să-i infrunte glodurile. De un părete 
sta at&rnată o cuşcă cu un mierloiu, ear de altul o cadră, 
eşită de soare, care vrea, dragă doamne, să infăţişeze pe 
Adam şi pe Eva isgoniţi din raiu. Sub cuşca mierloiului 
era o măsuţă albă de lemn pe care sta deapururea o cu- 
tioară măslinie, de mărimea unei rişniţe, care nu era alt- 
ceva decăt, profesorul mierloiului. Coana Marghioliţa intorcea, 
in toate zilele musica, care cănta de cinsprezece ori pe 
rând marseileza, iar mierloiul o rupea şi el dela inceput: 

Alions enfants de la patrie 
dar la intorsătura dela pa-tri-ee işi da totdeauna in teapă, 
luänd-o peste cămp. 

In zioa aceea Conu Alecu şi căpitanul Ciupagea jucau 
amă&ndoi, unul de-o margine a mesei şi celalt de cealaltă, 
tablele, ear Coana Marghioliţa umplea un cog de pernă cu 
puf. Conu Alecu mustruluia zarul in mănă căte cinci mi- 
nute, uităndu-se la pietre printre nişte ochelari strimbi, 
care-l stringeau de nări făc&ndu-l să vorbească fonfăit;: 

— Să te ferească dumnezeu, Ciupagio, să dau un 
epiec că eşti marj. 

— Ba că să zici Coane Alecule; ăi mai da mata şi 
un dubeş. 

Epiec, dubeş, Conu Alecu invârtea zarul in mănă, când, 
uitându-se pe geam, zări poteapul popei care urca scările 
gata să intre. 

— Na, imi ese popa inainte! mi-ai scăpat, căpitane, 

Şi pe când zicea vorbele astea se uita la popă, care 
căuta clanţa uşei la ţiţină, 
| — Ear sa imbătat popa Vasile; fii bună, coană Mar- 
ghioliţo şi deschide-i mata. 

Se sculă coana Marghioliţa, plină de puf ca un haham 
jidovesc, şi se duse să deschidă popei, dar care nu-i fu mi- 
rarea, cănd văzu pe popă intrănd in năuntru cu o traistă 
de cal in găt. 

— Dar asta! zise bătrâna mirată. 

Popa, nici una nici două, scoase traista din gât; o 
puse mătăhăind jos; cotrobăi printr'&nsa cu măna nesigură 
a unui beţiv şi scoase din năuntru un fel de mototol de 
petecă, invălit intr'o basma popească galbenă-verde. îndată 
ce-l scoase il puse jos, desvelindu-l de basma şi zise deabia 
v&suflănd. 

— Eacătă ispravă !... 

In acelaş timp, şi ca o protestaţie a năbuşelei de pănă, 
aci, un pipet pătrunzător şi rotund eşi de sub petece, ear 
Coana Marghioliţa facă un pas inapoi, incremenită, pe cănd 
Conu Alecu se intinsese căt era de lung peste masă, ca să 
se asigure de forma, dihăniei care chiuia cu atăta indemă- 
nare. Numai căpitanul rămase rece. 

Popa incepu indată să se bocească: 

— Ia te uită Coană Marghioliţo, ce mi-a păstrat dum- 
nezeu pentru b&trâneţe!.... Aoleo!.. Coane Alecule!... de ce 
nu ţi-a fost milă de casa mea să mi-o necinsteşti aşa... 
Mi-ai inşelat fata... atâta copilă am avut şi eu şi mi-ai 
măncat-o friptă!.. Pedepsi-te-ar dumnezeu, Coane Alecule!.. 
Aoleo! Aoleo!.. 

Bietu Conu Alecu schimbase şapte rănduri de feţe, 
pănă să se oprească popa, şi vorbele nu-i eşeau din găt cu 
niciun preţ, 

— Părinte... sencercă el să zică, eu 2... Coană Mar- 
ghioliţo !... Eu, frăţioare? 

Popa vroi sănceapă din nou: 

— Dapoi ştiu că eu nu! Nu ţi-a fost milă, Coane 
Alecule.... 

Atunci căpitanul, supărat, se ridicâ de pe scaun nalt 
ŞI poruncitor : 

— Destul părinte! isprăveşte odată! Te-ai imbătat 
fär de ruşine şi umbli pe la uşele oamenilor cu copilul in 
cărcă... a-ţi copilul şi du-te de te culcă! 

Popa, ca orice om beat, se supuse fără voie vorbelor 
porunsitoare ale căpitânului şi, apucănd pruncul in braţe, 
il ghemui din nou in desagă şi eşi. Pe scări era căt p'aci 
s'alunece. 

— Vai de mine, iacătă-l cade cu copilu ’n braţe, zise 
Coana, Marghioliţa; şi se răpezi după dânsul să-i ajute să se 
dea jos. 

— Nu vă temeţi de nimic, zise căpitanul celor doi 
fraţi, cari stau incremeniţi, privindu-se unul pe altul, — 
popa e, beat mort: a venit şi pe la mine şi am pus sol- 
daţii să-l dea afară. Este adevărat că lică-sa a născut, dar 
ce ne pasă nouă! 

— Măriuţa? întrebă Coana Marghioliţa. Părea o fată 
de ispravă. 

— Ei, de ispravă, da ştii mata..... adaogă căpitanul, 
subliniind intenţia vorbei cu o mişcare de giret. 

In urma popei se incercâ căpitanul să mai spue glume să 
ridå de popă şi de fiică-sa, dar nu ştiu de ce parcă nu avea 
sarea, de totdeauna. Țipetele copilului le rămăsese in auz, 
atăt Coanei Marghioliţei căt şi fratelui stu. Vrure ei să mai 
joace tablele, dar Conu Alecu muta tot anapoda. Căpitanul 
simți că amendoi fraţii intraseră fiecare in afundul firii 
sale, şi pentru densul nu mai remăsese decăt acea tremu- 
rare aparentă a cuviinței şi a obiceiului. Atunci işi luă chi- 
piul şi eşi. Conu Alecu vroi, ca intotdauna, să-l insoţească 
pănă la poartă. Aci era o mititică baratcă de scănduri, 
unde sta noaptea caraula. Cu căt se apropiau de poartă cu 
atăta li se părea că aud sgomot in partea aceea, şi, in ade- 
vër, trecând pe lăngă baratcă, pricepură că sgomotul venia 
deacolo. Popa lepădase pruncul. Căpitanul incepu a ride. 

— 'Trimete-i-l acasă, Coane Alecule, nu fii copil. 

Conu Alecu insă o luâ, la fugă inapoi in curte şi urcă 
scările găfăind: 

— Marghioliţo, greşi el a zice, Coană Marghioliţo, ia 
vino, vino: popa ne-a iäsat... ne-a lăsat... ne Va lăsat la uşă... 

Coana Marghioliţa cobori iute scara, plină de fulgi, şi 
alergă la poartă, urmată de frate-seu. In adevăr copilul ţipa 
in gheretă, acoperit pe ochi cu basmaoa popei. — Ea-i luă 
basmaoa, de pe obraz şi se uită la el de aproape. Copilul 
era zdraven şi frumos, cu nişte ochi verzi, cu o guriţă mi- 
titică şi harnică care ţipa căt patru şi trebuia să mănănce 
căt şapte. 

— Ptiu, bată-te norocu de copil! ii zise Coana Mar- 
ghiolița, sărutăndu-l pe obraz, pe cănd Conu Alecu se uita 
peste umerii ei cu o privire minunată şi aproape, aproape 
duioasă. 

Copilul, de indată ce simţi pe cineva lăngă dănsul, tăcu 
ca prin farmec. 

— Vezi dumneata ţincu cum te-a cunoscut, zise Conu 
Alecu. Ei comedie!.. 

Şi după, aceea, se bărzilui el să apere bunele moravuri: 

— Să-l trimetem numai decăt acasă Coană Marghio- 
liţo. Ce vrea să zică asta!.. Auzi popa dracului!... 

Coana Marghioliţa insă luase copilul in braţe şi se 
uita la el, vorbindu-i intr'o limbă molcomă şi păsărească, 
pe care chiar copii de două zile par a o inţelege. 

— Ba eu zic, Coane Alecule, să-l ducem deocamdată 
inăuntru. 

După aceea uităndu-se in ochii lui lung şi cu bunătate: 

— Leit poleit!... 

El începu a ride cu hohot şi atingëndui braţul cu 
mäna : 

— Bată-te, Coană Marghioliţo, că minunată mai eşti 
căteodată, ! 

Poate că avea şi el oarecare drepturi la ris, dacă nu 
egale cu ale căpitanului, totuş cu valoarea lor proprie. 
Apoi urmă a se ţine după dânsa pănă ce urcare scările și 
prin casă pănă aşeză copilul intr'o scufundătură a canapelei. 

Senvărtea Conu Alecu prin cerdac fără de niciun scop, in- 
trebănd pe soră-sa lucruri fără şir; 

— Poate i- sete, Coană Marghioliţo.... Ce-o să-i faci... 
Om şi om... 

— la mai bine zi lui badea Avram să puie caii la 
brişcă.... 

— Să-i puie, Coani Marghioliţo. 

— Şi să se ducă la Gura-Caliţi să aducă pe Rada 
Tunsului; să-i spue c'o chem eu să vie cu copilul pănă, 
la noi. 

Badea Avram era, vizitiu lui Conu Alecu. E destul să 
spunem că semăna cu uneltele carierii sale: era rupt ca 
trăsura, şi domol ca gloabele. Pănă să inhame caii trecă un 
cias. In vremea aceasta Conu Alecu se duse de vreo zece 
ori să mai vadă copilul, şi de căte ori sentorcea zicea, vi- 
zitiului : 

— Hai, bade Avram, hai! 

— Baca gata, boerule. 

Când fu in adevăr gata, Conu Alecu se strecură, şi el 
in trăsură, dar tocmai la grajd, ca să nu-l vadă soră-sa, şi 
porniră la Gura-Caliţi. După vreo trei ciasuri se intoarseră 
cu Rada Tunsului şi cu copilul ei. 

Cănd intrară inăuntru, Coana Marghioliţa, cutreera, 
cerdacu in lung şi'n lat, cu băiatul in brațe, care ţipa căt 
il lua gura, 

— Haide, Rado, că ne-a sosit un mosafir. — Copilul 
Radei, auzind pe celalt ţipănd se puse şi el pe plăns, aşa 
că era o larmă in casă de-ţi venea să-ţi iei lumea in cap. 

— Aoleo!.. strigă bietul Conu Alecu, astupăndu-şi ure- 
chile, ce-i asta? 

De indată insă ce Rada ii dete sinul să se hrănească, 
copilul cel găsit tăcu şi se puse pe supt. Conu Alecu se 
apropie cu frică şi pentru intăia dată putù să-l vadă, bine. 

— Vezi dumneata, ii era foame săracu. — După aceea 
işi permise să-l atingă cu degetul pe obraz şi să-i vorbea- 
scă. Copilul lăsâ, sinul femeii şi apucă cu gura degetul lui 
Conu Alecu. 

— Coană Marghioliţă, zise el rizënd şi ţin&ndu-şi de- 

getul cu măna stingă, ma muşcat diavolul de m'à pră- 
pădit. 
| — Că doar n'o fi puiu de veveriţă, Coane Alecule, îi 
zise soră-sa, să se nască cu dinţi. 

El ridea cu o nespusă plăcere. 

— Ba te-i pomeni! urmă el, cum e născut diavolul cu 
noroc... gi sdravën şi sănătos... Să-l facem militar, Coană 
Marghioliţo, că prea e chipeş! 

— Ba ajai vorbă!... ca să-mi ducă băiatul din tărg in 
tărg şi din .casarmă in casavmă, pănă mi lo prinde turcii 
la Plevna... 

Pentru Coana Marghioliţa, toată istoria, trecută şi vi- 
itoare, se incheia la Plevna. 

— Ori advocat să-l facem. Ba zeu, cum ţipă el de 
tare, chiar advocat se face, zise Conu Alecu. 

— Şii leit boierul, se simţi datoare să adaoge şi 
Rada, | 
— Aia-i treaba, mea. Ce-oiu vrea eu, aia se face băia- 
tul, adaogâ foarte serios Coana Marghioliţa. 

— Bine, Coană Marghioliţo, zise frate-su, aşa Esten fă 
mata ce-i vrea dintrënsul... 

Şi’nsfirgşit noul nosafir incălecă, tocmai ca uncheşe- 
lul lui Sevah din O mie şi una de nopţi, pe gătul părinţilor 
săi adoptivi, incăt aceştia nu se mai ocupau de nimic decăt 
de el. Ii deteră o doică, sănătoasă şi sdrav&nă, dela Gura- 
Caliţei; il botezară cu pompă şi saltanat; ii aduse Conu 
Alecu leagăn dela Wărtan din Focşani, care era cel mai 
nobil negustor din oraşele imprejmuitoare; ii impleti Coana, 
Marghioliţa scufițe şi botoşei de lână ţigae; tot făcură pen- 
tru el, iar el, in schimb, da nişte ţipete de-ţi lua auzul. 
Conu Alecu zicea atunci că băiatul pledează, pentrucă el 
tot păstra speranţa ascunsă că advocat o să se facă. Afară 
de tipetele sale, copilul dăduse ăncă ceva caselor dela Bu- 
hăeni. De unde pănă aci cerdacul era putred şi betrăn, — 
de cănd venise copilul, intinerise. Par'că chiar lucrurile se 
gătiseră de sărbătoare şi erau mai vesele. Când se deştepta, 

copilul din somn şi incepea, să gungunească singur in leagăn, 
mierloiul se simţea obligat să-i răspundă cu marseilleza, pe 
care o invărtea bine pănă la pu-tri-ee, dar deacolea o lua 
peste cămp. Neinţelegere mare se ivea intre doică şi mier- 
loiu cănd acestuia ii venea poftă să-şi studieze partitura 
tocmai cănd aceea voia, s'adoarmă copilul. Doica se supăra, 

— Arză-te focul lighioană, stai tu, că-ţi dau eu mar- 
soleză acuma !.. 

Şi indată lua un Binele- Public şi-i invelea, cuşca de jur 
imprejur, aşa că bietul căntăreţ nu mai vedea nimic, şi de 
ciudă se punea şi el să spargă hărtia cu ciocul. 

Se ințelege că mierloiul işi pierduse din importanţă 
de cănd venise copilul, şi causa lui nu mai era apărată de 
nimeni faţă cu supremul jude: Coana Marghioliţa. 

Chestiune mare fusese la botezul diavolului, cum ii zicea 
Conu Alecu. El ar fi vrut să-i dea un nume de om mare, 
de erou, de musicant.... I se invărteau prin cap tot prăpă- 
denii ca Caesar, Licurg, Napoleon, Washington. 

— Licurg Zăgănescu, bună-oară, ar fi foarte minunat, 
Coană Marghioliţo; ha, ce zici? 

— Ia taci omule, respundea bunul simţ al soră-sei; 
nişte nume mai omeneşti nu găseşti? să-i zicem Torgu, 
pună-oară. 

— Doamne fereşte! striga Conu Alecu. După aceea, 
intre dinţi, cuventa el: vezi asta-i că nu vrea să-l facă ad- 
vocat.... aşi şti eu ce nume să-i pun!... nume de om, nu 
de fleac! 

— la ascultă, frățioare, eu zic să-i punem numele lui 
Alecsandru Machedon ; Alecsandru să-i zicem. O să-l cheme 
şi pe el ca pe tatăl seu. 

— Ha? zise Conu Alecu, holbănd nişte ochi mari, 
să-i zicem adică..., 

— Alecu, Alecu; ori Alecuţă. Alecuţă, dragul mamei, 
zise Coana Marghioliţa, ducendu-se spre leagănul copilului; 
Conu Alecu repeta şi el cu mulţumire: 

— Alecuţă.... ce e drept, nu e urit. 

Și insfirşit il botezară Alecuţă. 

Astfel crescă copilul viu şi sănătos, luminănd zilele 
părinților sëi cu o rază de bucurie necunoscută de ei pănă 
atunci. Conu Alecu Zăgănescu se mai lăsase de procese şi 
i se intimpla acuma şi lui să facă oposiţie. Ii era drag să 
stea acasă, mai cu seamă de cănd băiatul incepuse să se ţie 
copăcel şi să articuleze cele două silabe ta-tă. Toată zioa 
umbla cu el prin cerdac, ducăndu-l de subsuori, ori il purta 
in braţe pe la cugca mierloiulvi iarna, şi vara prin curte, 
pe la cai; şi alerga cu dënsul Conu Alecu par'că ar fi fost 
el insug numai de 20 de ani. — Cănd băiatul puti să lege 
două vorbe una lângă alta, doica şi cu Coana Marghioliţa 
il invăţară să spuie cum se numeşte, şi când veni Conu 
Alecu o dată dela, un proces, i-l deteră in braţe şi Coana 
Marghioliţa il intreb: 

— Ia spune tu mamei cum te chiamă? 

Copilul r&spunse cam peltic dar foarte lămurit: 

— Alecuţă Zăgănescu. 

Conu Alecu incepi a ride şi a plănge totdeodată, strin- 
g&ndu-l in braţe să-l inăbuşe. După aceea se scotoci prin 
toate buzunarele, căutănd să-i dea ceva, dar negăsind nimic, 
se aşeză jos, cu copilul pe braţe, şi, descheindu-şi cămaşa, 
la găt, işi scoase din sin o cruce albă de sidef, pe care o 
atărnă de gătul copilului. 

— Eu o am dela mama; tu, micule, s'o ai dela mine, 
ca să fii cu noroc. — Apoi sărută gătul moale şi alb al 
băiatului şi, in locul unde sărută, făcu cu mâna dreaptă 
cruce, cu gănd ca să depărteze boalele dela d&nsul. 

Astfel crescă copilul, sănătos şi iubit, pănă se făci 
de vreo trei ani. 


Intr'o zi de Septemvrie, cam pe acelaş timp pe când, 
cu trei tomni inainte, popa Vasile venise la Conu Alecu cu 
băiatul in desagă, — intro Duminecă dimineaţa, trăsura, 
şefului de punct se opri in faţa scării de piatră, şi căpita- 
nul Ciupagea se cobori, numai fir şi zarpale de sus pănă 
jos. Era in mare ţinută, de paradă, cu toate suplimentele 
uniformei sale. — 

„După ce se sui sus, sărută măna Coani Marghioliţei 

şi, intinzănd mäna lui Conu Alecu, zise cu un aer solemn: 

— Iubite amice, dă-mi voie să-ţi fac cunoscut un mare 

eveniment din viaţa mea: mă insor... cu doamna Maria 

Vasilescu — adaogă cu oarecare sfială, — fiica preotului 
Vasile..... de. aici din sat. 

Conu Alecu il sărută, cu adevărată dragoste. 

— Bravo căpitane, zise el; imi pare foarte bine. 

— "Vezi, dumneata, Coane Alecule, trebuea s'o fac; 
sunt trei ani de cănd mă tot găndesc.... O viaţă are omul... 
Tot hirbar, hirbar... l 

— Da mai incape vorbă, frate... 

— Ñi să-ţi spuiu drept, adăogă căpitanul, imi era ru- 
şine şi de dumneavoastră, care aţi fost aşa, de buni... 

— Da ce se potriveşte, se grăbi să protesteze Conu 
Alecu, fără să, ştie tocmai pentru ce. 

— Ba z6u, urmă căpitanul, aţi primit un copil in 
casă, care vă era cu totul străin... pe cănd eu lam isgonit, 
eu, care... de, aveam datorii cătră el... Dar v'asigur că voiu 
şti să më plătesc... 

Aci, se opri căpitanul, privind la Conu Alecu, care in- 
cremenise cu gura intredeschisă spre a rosti o vorbă ce cu 
nici un preţ nu se urnea de pe buzele lui. 

„— Voiam chiar să vă rog să-mi faceţi o socoteală... 
de ce vë sunt dator... urmâ căpitanul. 

— Dator!... isbuti să articuleze Conu Alecu; nu ne. 
eşti dator nimic. Pentru ce să ne fii dator? 

— Bine, coane Alecule, zise căpitanul, om bun ai fost 
intotdauna, dar nu primesc... copilul e al nostru şi tre- 
buea să-l creştem noi: eu şi nevasta mea. 

— Copilul!.. strigă Conu Alecu, care copil?,. de ce 
copil vorbeşti ?.. Ia să nu mai glumim, căpitane. 

— Bine, dacă vrei; da eu nu glumesc de loc: băiatul 
e al meu; in toate casurile e al mă-sei. 

— Ascultă, căpitane, zise Conu Alecu făcănd un pas 
prin odae şi căutănd să se liniştească, ai venit să-mi ves- 

teşti o bucurie, ori să mě măhneşti ?.. pentru că-ți spuiu 
drept că më măhneşti vorbindu-mi astfel. 

— Aşa este, Coane Alecule, dar ia gândeşte Şi d-ta, 
la o mamă nenorocită, care nu şi-a vezut copilul nicio- 
dată... 

— Da d-ta, căpitane, de ce nu te-ai găndit? D-neaei 
n'are decăt să vie să vadă băiatul cănd o pofti. 

— Dar ei? 

— Ñi d-ta. Dar dumitale ce-ţi pasă ?.. 

— Vrea să zică copilul nostru să ni-l creşti d-ta, ha?.. 

— Eu imi cresc copilul meu. 

Căpitanul Ciupagea incepuse să se cam infierbănte la 
vorbă şi ca să nu se iuţească mai mult, acid, a ride, dar 
cu r&utate: 

— Iartă-mă, Coane Alecule, dar văd că nu prea, pri- 
cepi lucrurile. Mai întăi, ca fapt, nu este adevărat că co- 
pilul e al d-tale; despre asta nimeni nu poate să te asigure 
mai bine decăt mama lui. După aceea uiţi că, stăruind a 
crede că eşti tatăl copilului fermeei mele, mă insulți. Eu te 
las să te găndeşti, adăogâ cu oarecare violență.: Sărut măna, 
Coană Marghioliţo ! — şi eşi. 

In urma acestei scene, pe căt de neprevăzută pe atăt 
de dureroasă, pentru ei, cei doi fraţi remaseră ca de pia- 
tră. Coana Marghioliţa rupse tăcerea cea dintăi: 

— Bine frăţioare, aşa să fie? 

Conu Alecu se roşi mer şi neștiind unde sä- Şi fixeze 
privirea, clipea des, des, parcă: ar fi suferit de ochi. El era 
un om cu desăvirşire fără voinţă şi poate tocmai deaceea 
foarte bun şi foarte milostiv. Ştia bine că copilul nu era 
al lui, dar la drept nici nu prea pricepea ce vrea să zică a 
fizun copil al cuiva: Sfios, neştiutor de o mulţime de lu- 
cruri lumeşti, cu sufletul cinstit şi fără cioturi, fusese in- 
capabil să iînşele pe fata popei, dacă mar fi ştiut dinainte 
ce se intimplase cu dănsa, şi, cănd soră-sa luase copilul in 
braţe şi-i zisese că-i seamănă, fusese incapabil de a-i spune 
verde: nu se poate să-mi semene, fiindcă nu-i al meu. In 
umbra de indoială ce relaţiile lui cu fata popei de mai acum 

şase luni ii permiteau să aibă, işi ascundea siguranţa, ne- 
paternităţii, cum işi ascunde un strug capul in nisip. — 
Mai departe, când copilul se făcuse mai măricel şi-l luase 
cu brațele lui albe şi mititele de găt, lui i se păruse că 
dincolo de această mulțumire nu mai e nimic. Nimeni pănă. 
atunci nu crescuse lăngă el; nimeni nu-i inveselise viața, 
greoaie şi pribeagă după judecăţi; nimeni nu-i zisese tată. 
Şi cănd acest copil se lipise de el, ca un vlăstar tăntr de 
haragul ce-l sprijină, ce-i mai păsa lui dacă un alt individ 
işi r&corise setea vieţii, şi intimplarea inchegase din faptul 
aceluia, zilele ființei pe care o infiase el?.. Copilul era al lui 
şi s'a isprăvit,. 

Cam asemene gănduri umblau prin mintea lui Conu 
Alecu, cănd băiatul intrâ in casă, urcănd scara ca un ied, 
şi veni drept la el spre a-i incăleca pe genunchiu şi a-l face 
cal. Copilul simţea parcă căt e de drag lui tată-seu şi de 
aceea şi tată-seu ii era lui mai drag decăt toţi celalţi ai 
casei. 

Printr’o inriurire insă pe care o produc totdeauna im- 
presiunile puternice asupra noastră, lui Conu Alecu i se 
pără pentru prima oară că băiatul seamănă cu căpitanul 
Ciupagea, şi fără voia, lui işi intoarse ochii dela el şi se 
duse spre cuşea mierloiului. Copilul il apucă de pulpana 
surtucului strigăndu-l: 

— Tată, tăticule... calu.... 

Şi cum el n'auzea, băiatul se incolătăci de piciorul lui 
şi-l pupa pe genunchiu, chemăndu-l mereu. Coana Marghio- 
lita, simțind ce se petrecea in fratele său, se scuă şi luă, 
băiatul in braţe. 

După căteva minute, Conu Alecu se intoarse spre ei: 
ochii ii erau plini de lacrămi. Coanei Marghioliţa i se 
muiară şi ei genele, şi, pe cănd el intindea mănile să, 
ia băiatul, ea il săruta, udăndu-l cu plănsul obosiţilor 
săi ochi. 

— Găndeam că nu mai sunt, bată-le pustia lacrămi, 
zise ea, punând băiatul jos. Apoi, venind lingă frate:seu, 

care sta răzemat de masă: — Nu mai plănge frățioare şi 
spune-mi, adevărat e? 

Conu Alecu dete trist din cap. 

— Atunci trebue să le dăm copilul. Dumneata ce 
zici ? 

— Da eu ştiu, frate? răspunse Conu Alecu, ridicănd 
din umeri. 

Şi tăcură amendoi. Copilul simțind par'că se petre- 
ceau lucruri serioase imprejurul lui, se puse liniştit să se 
joace cu pietrele dela table. 

Cei doi fraţi se mai sfătuiră, şi hotărire impreună 
că era o nelegiuire a mai ţină copilul la dănşii. 

— N'a vrut dumnezeu cu noi... na vrut! 

Şi cănd căpitanul, peste căteva zile, veni impreună 
cu logodnica sa la dănşii, Coana Marghioliţa le spuse că pot 
să-şi ia copilul. Conu Alecu nu era acasă. 


Şi timpul, care mereu curge, curse mai departe... 

La Buhăeni casele stau acum singuratice in malul 
Râmnei, bătute iarna de vergele văntului, deşteptate primă- 
vara de căntecul cucului, măngăiate şi incălzite toamna de 
blăndele raze din soare, şi deapururi cu gărla alături. Zi- 
dite cu totul din piatră, şi” vechi ca păměntul, lespedele lor 
se intrupaseră una intr'alta şi se inveliseră intro pojghiţă 
mohorită, pănza vremii, care intindea pe ele un fel de um- 
bră a unor timpuri trecute. Lângă case un şir de odăi de 
gard, tupilate şi sparte; mai in fund o velniță de rachiu; 
la spatele lor, intwaltă curte, nişte leşi căzute, — gi apoi 
cele două mari grădini, in cari dudaele şi părloagele crescu- 
seră mai nalte decăt pomugoara şi piersici. 

Aici trăiau, cu desăvirşire singuri, urmaşii Zăgăne- 
ştilor, afundăndu-se din ce in ce mai mult in adăncul lini- 
ştei munţilor. — Slugile se duseră toate; numai badea 
Avram mai remăsese. 

Conu Alecu eşea acum foarte rar. De unde era lung 
si slab, se făcuse şi mai lung şi mai slab. Chipu-i incepuse 
a lua fața pământului, măcar că toată zioa sta in soare 


40 CONU ALECU ZĂGÂNESCU 


cu cosorul in mănă să curăţe piersicii de uscături. O pustie 
de tuse, pe care o avea de mult, il inteţise şi mai tare. 

De vreun an de cănd plecase copilul la Rămnic cu 
părinţii sti, nu se mai vorbise in casă, la Buhăeni, despre 
densul, printr'un fel de inţelegere mută dintre frate şi soră. 
- Lui Conu Alecu insă ii era dor nevoie mare de băiat. Fiindcă 
din causa tusei avea noaptea friguri, foarte rar dormea şi 
toată vremea, aceea o petrecea visănd sau gândindu-se la 
el. Adoua zi insă, cănd da cu ochii de lumină, ii era frică 
sau parcă ruşine să istorisească soră-sei gândurile de cu 
noaptea. 

Intr'o seară, pe cănd se sbătea in pat de nesomn,i 
se păru că aude in odaia soră-sei de alături vorbă. Minunat, 
se sculà şi se duse la dânsa. Bătù la uşă, dar nu i se res- 
punse; vorba insă continua; bătù ăncă odată, aceeaşi tă- 
care. Atunci intră. 

Coana Marghioliţa, răzemată pe un cot, cu pieptui 
uscat desvălit mai tot, cu o păreche de ochelari cu drugi, 
prinşi in viţele rare ale părului, cetea Romănia in gura mare. 
Cănd auzi uşea deschizăndu-se işi intrerupse lectura, uităn- 
du-se pe deasupra ochelarilor la frate-seu, care intra incet 
şi mirat, 

— Da ce, soro, wai adormit ăncă? o intrebâ Conu Alecu. 

— Ia mă rog ascultă colea, Coane Alecule, dacă ai 
mai auzit aşa posnă. — După aceea incepă a ceti, rar ŞI 
cu greşeli: 

„Isprăvile unui Măgar. — Măgarul, carele pe la noi 
este un dobitoc domestic, in America trăeşte in turme sel- 
batece, fugind de om. Nu mai de mult decăt in luna tre- 
cută, d. Footby un cetăţean onorabil din ţinutul Kentuky, 
patria acestor măgari, a avut să susție o luptă titanică cu 
un etalon incrucişat cu zebru, fost al d-lui Footby, şi pe 
care stăpănul său, voind a-l aduce la grajd nu la mai pu- 
tut prinde decăt impuşcăndu-l, după ce măgarul muşcase 
pe d. Footby din diferite locuri compromiţătoare. — Avis 
celor ce se slujesc cu asemenea dobitoace.“ 

— Să zicem lui badea Avram să se păzească de mă- 

gar, adaose Coana Marghioliţa, ca morală a celor de mai sus. 

— Al nostru e bătrăn, zise Conu Alecu, aşezăndu-se 
pe marginea patului şi oftănd. 

Soră-sa, apropiind jurnalul de luminare, se pregătea 
se urmeze cu cetirea, faptelor diverse: 

„Cum se inmultesc Caracatiţele...“ 

— Ia mai lasă politica, soro, şi spune-mi mie ce e 
cănd visezi răndunele ? 

— Te doreşte cineva, zise soră-sa, vroind să afle cu 
orice preţ cum se înmulţesc caracatiţele. 

— Ascultă, Coană Marghioliţo, să vezi ce-am visat: 
se făcea par'că o rândunică venise la noi in cerdac şi-şi fä- 
cuse cuibul lângă grinda cea mare.... Ce să fie oare?... 

— Ce să fiel.. ia te doreşte cineva. 

— Cine să mě dorească ?.. zise Conu Alecu dănd din 
cap; eu nam pe nimeni să mă dorească... Doar poate bă- 
iatul...., dacă nu wo fi uitat. După aceea, uitându-se in 
dosul jurnalului ce-l cetea soră-sa, adaose cu vocea inecată 
de lacrimi : tare mi-e dor de băiat, Coană Marghioliţă. 

Soră-sa nu-i răspunse nimic. Ea părea că nu mai su- 
ferea de loc de lipsa băiatului, ba chiar că nu mai suferea 
de nimic. Atăta mai îngropase săraca şi atăta i se rupsese 
unul căte unul toate firele inimei, că acuma remăsese ca un 
fel de găndac blănd, care-şi mişcă instinctele dela mâncare 
pănă la somn şi deacolo mereu spre nesimţirea apropiată 
ce se găseşte sub aripa caldă a pămă&ntului. 

Conu Alecu insă nu putea să-l uite. Nu iubise pe ni- 
meni şi nu trăise pentru nimeni decăt cu forța inițiala pe 
care o primise dela mumă-sa născ&ndu-se; dela propriele 
sale puteri nu-şi luase nici un avent personal: soră-sa era 
soră-sa ; părinţii, căt trăiseră, de asemenea; băiatul insă era 
altceva... Băiatul ii era drag, parcă şi-ar fi sădit o mănă 
a lui, a lui Conu Alecu Zăgănescu, in păment, şi ar fi aş- 
teptat-o să crească şi să se facă om.... 

Şi tocmai băiatul se dusese... 

Adoua zi dimineaţa zise lui badea Avram să puie caii 
la brişcă, şi plecâ la Rămnic. 

Era o zi duioasă de toamnă, in care lumina intră 
parcă şi prin porii pământului, incălzind totul.... Conu 
Alecu trase la han la Lupan şi eşi numai decăt pe uliţă, 
luănd drumul spre casa căpitanului Ciupagea. Oraşul era 
sărac dar vesel. Fiecare umbla după treaba lui cu tragere 
de inimă, fiindcă in anul acela se făcuseră bucate bune. 

Conu Alecu fă şi el inriurit de mulţumirea, obştească 
şi prinse a zimbi la găndul că-şi va vedè indată băiatul. 
Intr'adevăr, după vreo cinci minute ajunse la locuința că- 
pitanului. 

Fiind porţile deschise, curtea se putea vede toată. 

In mijlocul curţii, jos, in nisip, băiatul se juca liniştit 
cu o cutioară de lemn, intorcend spatele către uliţă. Cănd 
il vězù Conu Alecu, ii veni să se repeadă la el să-l ia in 
braţe. Dar, ca să se bucure şi mai mult de această plăcere, 
păşi binişor pe nisipul moale, pănă ajunse la spatele lui, 
şi atunci il auzi mormăind intre dinţi primele note ale 
mierloiului din marseilleza : allons enfants de la patrie, pănă 
la pa-tri-e-e, unde, intocmai ca mierloiul, o lua alături cu 
drumul. Atăta ii fu de milă şi de drag copilul, că, indoind 
un genunchiu, se plecă pănă la el şi-l luă in braţe, srw 
tăndu-l de mii de ori. Băiatul, apucat pe la spate fără ve- 
ste, se speriă și căută să se smulgă din braţele care-l 
stringeau cu atăta putere. Cănd se intoarse şi dete cu ochii 
de capul selbatec al lui Conu Alecu se speriè şi mai tare, 
şi o luâ la fugă spre bucătărie, plăng&nd. 

Il uitase. 

Cănd vězù Conu Alecu că băiatul Va uitat şi-i e frică 
de dânsul, simţi aşa ceva parcă ar fi avut o inecătură in 
piept şi o istoveală a puterilor, şi, in loe să se mai urce 
sus să intrebe de căpitan, o luâ inapoi spre han. Cum 
ajunse aci, fă apucat de o tusă straşnică şi se bolnăvi... 

După ce se făcu bine, peste vreo trei zile, culese pe 
badea Avram din cărciumele vecine, şi o luă inapoi pe dru- 
mul hămnei, singur şi necăjit, precum şi venise... 


DUILIU ZAMFIRESCU. 


DON QUIJOTE DE LA MANCHA 43 


DON QUIJOTE DE LA MANCHA 


— Urmare — 


CARTEA II 


CAP. I. 


a 
Iyam odată pe piața negustorilor din Toledo, cănd veni 
un băiat şi aduse unui negustor de matasä nişte 
härtii vechi, spre vënzare. Eu care am mare plăcere de a 
cetì tot ce-mi cade sub ochi, chiar de-aş fi silit pentru 
aceasta să culeg o hărtiuţă, ruptă de pe stradă, eu luai, 
după indemnul meu firesc, un caiet dintre hărtiile cele 
vechi ale băiatului, şi zării că conține o scriere arábească. 
Cunoşteam in adevăr scrierea, dar nu eram in staze să o 

cetesc. Căutai, deci prin piaţă pe vreun maur cu ştiinţă de 
carte, ca să mi-o tălmăcească. Norocul më făcu să aflu 
pe unul, pe care-l şi rugai, dănduii caetul. El il deschise 
pe la mijloc, ceti puţin şi incepi să ridă. „Ce rizi?“ il in- 
trebai. Rid de o insemnare pe care o văd scrisă pë mar- 
gine „zise el. Il rugai să mi-o spună, şi el imi ceti, ri- 
zěnd intruna: „acea Dulcinee din Tobosa, despre care se men- 
ționează mai des, in această istorie, se zice că ar fi avănd 
măna cea mai ghibace din toată Mancha, pentru sărat 
carne de porc“. 

Numele „Dulcinea de Tobosa“ m'a pus in mirare şi 
indată mi-a venit găndul că s'ar putea foarte uşor, ca 
acest manuscript să cuprindă istoria lui Don Quijote. Cu 
acest gănd, il rugai să-mi cetească inceputul; el o făcu 
şi-mi traduse arăbeasca in spanioleşte şi atunci aflai titlul: 
„IStoria lui Don Quijote de la Mancha, descrisă de cătră 
Cid Hamet ben Engeli’) istoriograf arab“. Abia am putut 
să-mi ascund bucuria ce-mi făcuse această descoperire. Smul- 
sei din mănele neguțătorului de matasă hărtiile toate şi 
cumpărai intreg pachetul dela, băiat pentru o jumătate de 
real. Ar fi putut el să capete şase reali dela mine dacă ar 
fi fost cuminte şi ar fi băgat seamă căt tineam la dănsele. 
Më dusei, acum in grabă cu maurul meu in pridvorul bi- 
sericei catedrale şi-l rugai cu stăruinţă să-mi traducă tot 
ce ar afla in acele hărtii despre Don Quijote, fără a scoate 
sau adăogi ceva, in spanioleşte; făgăduindu-i pentru lucra- 
rea sa, orice va cere el. El ceri o jumătate de căntar de 
stafide şi două căuşe de grău. Ne inţeleserem din preţ, şi 
el imi făgădui că va traduce bine, cu credinţă şi punctua- 
litate; eu insă pentru a-i uşura treaba şi a nu-mi da din 
mănă comoara, il luai la mine acasă, şi, in ceva mai mult 
de una lună şi jumătate, el traduse totul, aşa precum vë 
impărtăşesc aici. 


1) Cervantes se ţinea de gustul timpului stu, prefăc&ndu-se că, 
Don Quijote al său, este scris de un maur. De altminteri el işi as- 
cundea numele s&u sub denumirea de ben Engeli, căci „Engeli“ este 
un adjectiv arăbesc, a căruia rădăcină Iggel insemneaza „Cerb“ in- 
tocmai ca „Cervantes“ care are cuvântul „ciervo“ cerb, drept rădăcină, 


Agdoua plecare a cavalerului cu scutierul seu. 

Astfel stăteau, faţă in faţă, am&ndoi vitejii şi furioşii 
luptători, şi păreau a amenința cu loviturile lor cerul, pă- 
mentul şi iadul. Acel care dădu intăia lovitură, a fost infu- 
riatul Biscaian şi dacă spada sa nu sar fi intors la răpe- 
zire, această singură lovitură ar fi fost deajuns ca să pună 
capet atăt acestei lupte arzetoare căt şi aventurelor bunu- 
lui nostru cavaler. Norocul insă care-l păstra pentru mai in- 
semnate isprăvi, intoarse spada adversarului aşa incăt, deşi 
lovitura căză pe umărul sting, totuş nu făcă mare daună, 
ci curăţi numai de arme toată această parte şi luă, in cale 
o bucată mare din coif şi jumătate de ureche care toate 
impreună căzură la picioarele rău tratatului cavaler. 

Doamne sfinte! cine poate descrie furia care cuprinse 
sufletul cavalerului din Mancha, cănd se văză in această, 
stare! Eu pot să spun numai că el se ridică din nou in 
scări, apucă spada cu amëndouë mănele şi dete Biscainului 
o aşa cumplită lovitură peste perină şi cap, in căt i se 
pării acestuia, deşi era bine acoperit, că a căzut un munte 
peste dënsul. Săngele ii sbucni din nas, gură şi urechi, el 
se clătinâ ca cum ar vrea să cadă, ceea ce i sar fi intim- 
plat de sigur, dacă nu sar fi apucat răpede de gătul cati- 
rului; cu toate aceste, el perdù scările, deschise braţele şi 
catirul spăriat de grozava lovitură, o rupse de fugă şi căzu, 
după căteva, sărituri dimpreună cu stăpănui său, la pămănt. 
Don Quijote privea cu linişte; dacă văzu insă pe duşmanul 
său căzănd, se apropie, in grabă, de densul, ii puse virful 
spadei in obraz şi strigă: „Dă-te sau iți tai capul!“ 

Biscainul zăcea fără simţire, astfel incăt nu putea, 
vorbi niciun cuvânt şi, de sigur că ar fi fost rëu de dën- 
sul — căci Don Quijote era orbit de mănie — dacă damele 
din trăsură, care privise pănă acum, cu spaimă, lupta, nu 
s'ar fi apropiat, de cavaler şi nu lar fi rugat să aibă indu- 
rare şi bunăvoință, a dărui viaţa, scutierului lor. Don Qui- 
jote le respunse cu măndră demnitate: „sunt gata a vë in- 


-. deplini rugămintea, frumoase doamne, cu singura condiţie 


insă, că acest cavaler să-mi făgăduiască că va merge la 
localitatea Toboso, şi se va presenta, in numele meu, nea- 

semănatei stăpăne Dulcinea, ca ea să facă dintr'&nsul ce le 
va plăcea lor“. Ingrozitele şi nemăngăiatele doamne, fără, 
a-şi da samă de ceea ce Don Quijote cerea şi fără a intreba 

cine este Dulcinea, ii făgăduiră că scutierul va face tot ce 
i se va porunci. „Ei bine, pe credinţa acestui cuvânt, eu 
nu-i voiu mai face niciun rău, cu toate că a meritat ne- 
greşit moartea“. 


CAP. II. 


De graţioasele convorbiri intre Don Quijote şi Sancho Panza 
scutierul seu. 


In acest timp deja Sancho Panza se sculase, cam mal- 
tratat de băeţii călugărilor, şi privea cu luare aminte lupta 
domnului său Don Quijote, rugănd in inima sa pe D-zeu 
să binevoiască a-i asigura biruinţa, pentru ca printr'&nsa 
să câştige vreo insultă peste care să-l facă guvernator, cum 
ii făgăduise. Vëzěnd deci acum lupta sfirşită, şi că stăpă- 
nul său avea să se sue earăş pe Rocinante, alergă să-i 

țină scara, şi inainte ca el să se sue, se puse in genunchi 
dinaintea lui, şi apucăndu-i măna o sărută şi-i zise: „Bine- 
voiască graţia voastră, Don Quijote, stăpânul meu, a-mi 
incredinţa, guvernul insulei ce a căştigat in această infio- 
rătoare luptă, căci oricăt de mare ar fi ea, eu mă simt in 
putere de a şti să o guvernez astfel şi atât de bine ca 
oricare altul ce a guvernat insule in lume“. La aceste res- 
punse Don Quijote: „Bagă de samă, frate Sancho, că acea- 
stă intimplare şi cele asem&nate aceştia nu sunt intimplări 


de insule, ci de respintei, in care nu se căştigă altă ceva 
decăt capul spart sau o ureche mai puţin. Ai răbdare, căci 
se vor infăţoşa aventuri, in care să te pot face nu numai 
guvernator, dar ceva mai mult“. Sancho ii mulţumi mult, 
şi sărutăndu-i de adoua oară măna şi poala armurei, il 
ajută, să se sue pe Rocinante, ear el se sui pe măgar şi 
incepu a urmă pe domnul stu, care cu pas mare, fără a-şi 
lua, zioa bună nici a vorbi cu damele din trăsură, intră 
intro pădure ce se afla aproape deacolo. 

Sancho il urma in tot tropotul vitei sale, dar Roci- 
nante mergea aşa de iute incăt el, văzându-se remas in 
urmă a fost nevoit să strige la stăpănul său ca să-l aştepte. 
Astfel făch Don Quijote ţinănd frëul lui Rocinante, ca să 


DON QUIJOTE DE LA MANCIIA 49 


ajungă obositul său scutier. Acesta venind ii zise: „Pare- 
mi-se, domnule, că ar fi nimerit să ne retragem in vreo 
biserică, căci după cum remase de stropşit acela cu care 
aţi luptat, nu va fi greu să se incunoştiințeze de această 
intimplare Sfânta Prăţie '), şi să pue măna pe noi, şi z&u, 
de se face aceasta, avem să sughiţăm mult inainte de a 
eşi din inchisoare: „Taci, zise Don Quijote, unde ai văzut, 
sau cetit vreodată că un cavaler rătăcitor a fost tras ina- 
intea judecății, oricăt de multe omoruri ar fi săvirşit? — 
Eu nu ştiu nimic de omoruri, răspunse Sancho, şi in viaţa 
mea, n'am incercat asupra nimărui; ştiu numai că Sfănta 
Prăţie are a face cu acei ce se bat pe cămp, şi in astfel de 
lucruri nu më amestec. — Ei bine, nu te ingriji, prietene, 
respunse Don Quijote, că te-aş scoate din mănile Chaldeeni- 
lor, cu atăt mai mult din acele ale Frăției. Dar spune-mi, 
pe viaţa ta, vEzut-ai tu mai viteaz cavaler decăt mine, pe 
toată fața pământului? Cetit-ai in istorii că altul are sau 
a avut mai multă putere in atac, mai mult curaj in sta- 
tornicia sa, mai multă ghibăcie in lovituri, mai multă iscu- 
sinţă a dobori pe duşman? — Adeverul este că eu nam 
cetit niciodată, vreo istorie, răspunse Sancho, pentrucă nici 
nu ştiu a ceti nici a scrie. Dar ceea ce voiu indrăzni a 
prinde rămaşag este că in toate zilele vieţii mele stăpăn 
mai cutezățor decăt grația voastră n'am slujit, şi dee 
D-zeu ca aceste cutezanțe, să nu se resplătească unde am 
Zis eu. Ceea ce rog pe graţia voastră este să se ingrijască, 
căci curge mult sânge din această ureche; am aice in de- 
sagi scamă, și puţină unsoare albă. 

Toate aceste ar fi de prisos, respunse Don Qui- 
jote, dacă mi-aş fi adus aminte să fac un şipuşor de bal- 


1) Sfănta, frăţie (la Santa Hermandad) era o juridicţiune insăr- 
cinată cu urmărirea şi pedepsirea făcătorilor de rău. Ea se născuse 
in Navara, in veacul al XIII, din nişte societăţi voluntare. Mai tăr- 
ziu ea se intinse in Castilia şi in Aragon şi sub regii catolici căpătă 
o organizare completă cu tribunalele şi agenţii si speciali. 

C. L. XXI —1. 255151. 4 

sam de-a lui Fierabras '), căci cu o singură picătură sar 
cruța şi timp şi doctorii. — Ce şipuşor şi ce balsam este 
acesta? zise Sancho Panza. — Este un: balsam, r&spunse 
Don Quijote, a căruia, rețetă o- ştiu pe de rost, şi cu care 
mare cineva să se teamă de moarte, nici să creadă că 
moare de vreo rană. Astfel cănd il voiu face şi ţi-l voiu 
da, wai alta de făcut decăt cănd vei vede că in vreo bătălie 
mi-au spintecat trupul in două, cum obicinuit se intimplă 
de multe ori, vei lua, frumuşel partea care va fi căzut jos, 
şi inainte ca săngele să se inchege vei pune-o cu multă 
indemănare peste cealaltă jumătate care va fi remas pe şea, 
luănd sama de a o potrivi bine şi intocmai; in urmă imi 
„vei da să beau numai două inghiţituri din balsamul de care 
“i-am spus, şi më vei vedè mai sănătos decăt un mër. 
— Dacă-i aşa, zise Panza, mă lepâd de pe acum de guvernul 
insulei făgăduite, şi nu vreu altă ceva ca plată pentru 
multele şi bunele mele slujbe decăt ca graţia voastră să-mi 
dee rețeta acestii minunate băuturi, căci cred că ori şi unde 
"va preţui uncia mai mult de duoi reali, şi eu n'am nevoe 
de altă ceva pentru a petrece această viaţă in cinste şi 
odihnă. Dar este de ştiut acum dacă facerea ei costă mult. 
— Cu mai puţin de trei reali se pot face trei azumbre °), 
respunse Don Quijote. — P&cătosul de mine, zise Sancho, 
apoi ce aşteaptă grația voastră pentru a o face şi a me 
invăţa? — Taci, prietene, răspunse Don Quijote, că mai 
mari taine am de gănd să te invăţ şi mai mari foloase 


1) Fierabras sau Fier à Bras (măndru de braţele sale), erou 
din poemele eroice franceze a evului de mijloc, era un uries, rege 
al Alexandriei, cuceritorul Romei şi Ierusalimului, păgăn sau Sa- 
razin, duşmanul de moarte al lui Olivier, care-i făcea răni grele, dar 
el le tămäduea indată bënd dintr'un balsam pe care-l purta in doué 
balercuţe căştieate la cucerirea Ierusalimului. Se credea că acest bal- 
sam era o parte din acel al lui Iosef din Arimatia care servise aim- 
balsama pe Mântuitorul, (Istoria de Carlo Magno, cap. VII şi XII). 

3) Măsură de capacitate. O azumbre cuprinde ceva mai mult de 
doi litri. 


DON QUIJOTE DE LA MANCHA 51 


să-ți asigurez; dar pentru moment să ne curarisim, căci 
urechea më doare mai mult decăt aş vro) eu. 

Sancho scoase din desagi scamă şi unsoare. Dar cănd 
Don Quijote vězù coiful sěu rupt, creză că-şi perde mintea. 
„ Punënd măna pe spadă şi inălţănd ochii la cer, zise: „Fac 
jurăměnt Ziditorului tuturor lucrurilor şi pe cele patru 
sfinte evanghelii, de a duce o viață ce o duse marele mar- 
chiz de Mantua, cănd jură de a resbuna moartea, nepotului 
său Baldovin, adecă de a nu mănca păne pe masă, nici a 
se inveseli cu femeea sa şi cu alte lucruri, de care, cu 
toate că nu-mi aduc aminte, le consider ca spuse aici, pănă 
nu-mi voiu resbuna pe deplin de acela care-mi făcu o astfel 
de batjocură“. Auzind aceste Sancho, zise: „Bage de samă 
graţia voastră, domnule Don Quijote, că dacă cavalerul a 
implinit ceeace i sa fost poruncit de a merge să se infă- 
ţoşeze inaintea stăpănei mele Dulcinea del Toboso, işi va 
fi indeplinit ceeace datorea, şi nu merită altă pedeapsă, 
dacă nu săvirşeşte altă greşală“. — Ai vorbit şi ai nime- 
rit foarte bine, respunse Don Quijote, şi astfel desfac jură. 
m&ntul incăt priveşte a mă resbuna din nou asupra lui; 
dar il fac şi-l intăresc din nou să duc viaţa ce am zis pănă, 
ce voiu răpi cu sila dela vreun cavaler alt coif astfel şi 
atăt de bun ca şi acesta. Şi să nu crezi, Sancho, că vor- 
besc aşa in vent, căci in aceasta am negreşit pe cine imita, 
Acelaş lucru se petreci de-a firu-n păr cu casca lui Mam- 
brine, care costă atăt de scump pe Sacripante!). — Dea 
graţia voastră la dracul astfel de jurăminte, domnul meu, 
vespunse Sancho, căci sunt foarte in paguba sănătăţii şi 
in vătămarea cugetului. Ear de nu, spune-mi acum, dacă 
poate in timp de multe zile nu dăm peste un om inarmat 
cu coif, ce vom face? Implini-vom jurămăntul, cu despre- 
tul atător neajunsuri şi neindemănări, precum: a dormi 
imbrăcat, a nu se culca intrun loc locuit, şi alte mii de 
infr&nări ce cuprindea jurămăntul acelui b&trăn nebun, mar- 
chizul de Mantua, şi pe care grația voastră vroeşte să-l 

t) Vezi Orlando furioso de Ariosto, Cant. XVII, v. 161 etc. 

incuviinţeze acum? '). Bage bine de samă, grația voastră 
că pe toate aceste drumuri nu umblă oameni inarmaţi, ci 
conductori de catîri şi de căruţi, care nu numai nu au coi- 
furi, dar poate nici nu le-au auzit numele in toate zilele 
vieţii lor. — In aceasta te inşăli, zise Don Quijote, căci nu 
vom fi stat două ciasuri prin aceste respintii fără ca să 
vedem mai mulţi oameni inarmaţi de căţi veniră asupra 
castelului Albraca, pentru a cuceri pe Angelica cea fru- 
moasă 2). — Haide deci! fie aşa, zise Sancho, şi facă cerul 
ca, să ne meargă bine, şi să vie acum timpul de a căştiga 
acea insulă care më costă atăt de scump, şi apoi să mor 
indată! — 'Ţi-am spus deja, Sancho, că de aceasta să nu 
te ingrijeşti de loc, căci de va lipsi insula, eată regatul Dina- 
marcii sau acel a Sobradisei ?), care-ţi vor veni ca un inel 
pe degit, şi cu atăta mai mult că fiind pe pămtut tare, 
trebue să te bucure mai ales, dar să lăsăm aceasta, la vre- 
mea sa, şi uită-te dacă nu ai ceva in desagi ca să măncăm, 
pentrucă indată plecăm ca să căutăm vreun castel unde 
să găzduim noaptea aceasta, şi să facem balsamul ce ţi-am 
spus, căci te asigur pe D-zeu că mě doare rău urechea. 
Am aice o ciapă, puţină brănză şi nu ştiu căți 
cărmoji de păne, zise Sancho, dar aceste nu sunt bucate 
ce se cuvin unui cavaler atăt de viteaz cum este grația 
voastră. — Căt de r&u inţelegi lucrurile, respunse Don 


*) Jurământul marchizului de Mantua, după cum il povestesc 
romanțele alcătuite asupra aventurii sale, era acesta: „Jur de a nu-mi 
pieptăna niciodată părul meu alb nici de a-mi tăia barba, dea nn 
schimba hainele nici a-mi inoì incălţămintea, de a nu intra in locuri 
locuite, nici a scoate armele mele, fără numai pentru un cias spre 

„a-mi spăla trupul, de a nu mănca pe faţă de masă, pănă ce voiu fi 
ucis pe Carlot, sau voiu fi murit in luptă...“ 

*) În poema lui Boyardo, regele Tartariei, Agrican, vine să 
facă asediul castelului Albraca cu o armată de două milioane de 
soldaţi care acopereau o intindere de patru leghe. In poema lui Ari- 
osto, regele Marsilio impresoară aceeaşi fortereţă cu treizeci şi doi 
de regi, tributarii sëi şi cu toţi oamenii lor inarmati. 

8) Regate inchipuite, citate in romanul Amadis de Gaula. 

Don Quijote propune lui Sancho Panza să-i fie scutier. 

Quijote; iți aduc la cunoştinţă, Sancho, că este onoare pen- 
tru cavalerii rătăcitori de a nu mänca o lună, şi cănd mä- 
năncă, sä fie ceea ce ar găsi la indemănă. De åceasta ai fi 
„indredinţat dacă ai fi cetit atătea istorii ca mine, şi ori şi 
căt de mare a fost numărul lor, in toate n'am găsit că se 
pomeneşte că au măncat cavalerii rătăcitori, afară numai 
din intimplare şi in niscaiva, ospeţe strălucite ce li se ofe- 
reau, ear celelalte zile le petreceau cu vënt. Şi deşi se dă 
a înțelege că nu puteau trăi fără a măncă şi fără a-şi in- 
deplini toate celelalte trebuinţi fireşti, căci in faptă erau 
oameni ca şi noi, se lasă totuş a se ințelege că, umblănd 
„cea mai mare parte a vieţii lor prin păduri şi prin pustiiuri, 
fără bucătar, măncarea lor obicinuită trebuea să fie bucate 
de ţară, ca acele pe care tu mile oferi acum. Astfel, prie- 
tene Sancho, nu te măhni de ceeace mie imi face plăcere, 
nici. nu vroi să prefaci lumea şi să scoţi cavaleria rătăci- 
“toare din ţiţinile ei. — Să më erte graţia voastră, zise 
Sancho, căci eu, ca unul ce nu ştiu nici a ceti nici a scrie, 
cum am mai spus odată, nu cunosc nici nu sunt deprins 
cu regulele meseriei de cavaler. De acum inainte voiu um: 
plea desagii de toţ felul de fructe uscate pentru grația 
voastră care este cavaler, şi pentru mine, care nu sunt, 
ii voiu umplea de alte lucruri aburoase şi mai hrănitoare. 
— Eu nu zic, Sancho, respunse Don Quijote, că este dato- 
rie pentru cavalerii rătăcitori de a nu mănca alte lucruri 
decăt aceste fructe de care vorbeşti, dar că traiul lor cel 
mai obicinuit trebuea să fie cu d&nsele şi cu oarecare jier- 
buri ce ei găseau pe câmp şi pe care le cunoşteau, şi eu 
de asemene le cunosc. — Este un dar, respunse Sancho, 
de a cunoaşte aceste ierburi, şi, după cum eu imi inchi- 
_puesc, vom avea intro zi n6voe să ne slujim de această 
cunoştinţă. Şi scoţănd totodată ceeace zise că avea, mân- 
cară aměndoi in bună pace şi tovărăşie. Dar dorind a 
căuta, unde să găzduească in acea noapte, sfirşiră cu multă 
grabă păcătoasa şi saca lor masă, se suirě indată călări şi 
se- silire să ajungă la vreo locuinţă inainte de a inopta. 
Dar soarele şi cu densul şi speranţa de a ajunge la ceeace 


DON QUIJOTE DE LA MANCHA 55 


doreau, ii părăsi lăngă nişte colibe a unor căprari. Astfel 
„se hotăriră a petrece noaptea acolo, şi pe căt fu necazul 
pentru Sancho că n'a sosit la o locuinţă, pe atăta fu mul- 


țumirea pentru stăpănul său de a dormi sub cerul desco- 
perit, căci i se părea că oricând i se intimpla aceasta, el 
făcea act de posesiune, care inlesnea incercarea cavale- 
riei sale. 


CAP. UI. 
De cele ce se intimplare lui Don Quijote, cu nişte căprari. 


El fu primit de căprari cu inimă bună. Sancho, după 
ce aşeză pe cât putu de bine pe Rocinante şi măgarul 
său, se lu după mirosul ce imprăştiau nişte cărnuri de 
capră care ferbeau la foc intr'o căldare. Şi cu toate că el 
ar fi vrut chiar in acel minut să vadă de erau destul de 
ferte pentru a trece din căldare in stomah, dar se opri de 
a o face căci căprarii le luară dela foc, şi intinz&nd la pä- 
mënt nişte piei de oae, gătiră cu multă grabă masa lor 

cămpenească, şi poftiră pe amăndoi oaspeţii, cu multe 
semne de bunăvoință, la ceeace aveau ei. Şase dintr'Enşii, 
toţi căţi se găseau atunci in căprărie, se agezară in jurul 
pieilor, după ce au rugat mai intăi cu ceremonii grosolane 
pe Don Quijote să se pue pe o covată pe care o intoarseră 
pe dos. Don Quijote se aşezâ, dar Sancho remase in picioare 
pentru a-i servi cupa care era de corn. Vă&zându-l in pi- 
cioare, stăpănul său ii zise: „Pentru ca să vezi, Sancho, 
bunul ce are in sine cavaleria rătăcitoare, şi căt de mult 
cei ce esercitează intr'&nsa, vreo sarcină ajung la vreme de 
a fi in scurt timp cinstiţi şi preţuiţi de lume, vroesc ca 
să te pui aici lângă mine şin tovărăşie cu aceşti buni oa- 
meni, şi să fii tot una cu mine care sunt stăpănul şi domnul 
teu firesc, să mănănci in talgerul meu şi să bei de unde 
voiu bea eu; căci de cavaleria rătăcitoare se poate zice 
ceeace se zice de amor, că face deopotrivă toate lucrurile. 
— Foarte mulţumesc, respunse Sancho, dar eu ştiu să spun 
grației voastre că, numai să am ce mănca bine, tot astfel 
şi mai bine voiu mănca in picioare şi cu totul singur decăt 
stănd jos deopotrivă cu un impărat. ȘI ăncă, spre a spune 
adevărul, mult mai bine imi place ceeace mănânce intrun 
colţ fără marafeturi nici silă, chiar de-ar fi păne cu ceapă, 
decăt curcanii dela alte mese unde aş fi silit să mestec 
incet, să beau puţin, să më şterg des, să nu strănut nici 
să nu tuşesc, dacă-mi vine, nici să nu fac alte lucruri pe 
care singurătatea, şi libertatea le aduc cu sine. Astfel, dom- 
nul meu, aceste onoruri pe care graţia voastră vroeşte să 
mi le dea pentrucă sunt servitorul şi părtaşul cavaleriei 
rătăcitoare, fiind scutierul graţiei voastre, prefă-le in alte 
lucruri care să-mi fie de mai multă indemănare şi folos, 
căci de aceste, deşi le socot ca bine primite, mě lepâd de 
acum pănă la sfirşitul lumii. — Cu toate aceste ai să te 
agezi, căci pe cel ce. se smereşte, D-zeu il inalţă, şi apucăn- 
du-l de braţ il sili să se pue lăngă dânsul. Căprarii nu pri- 
cepeau acele vorbe de scutieri şi de cavaleri rătăcitori, şi 
nu făceau altă ceva fără numai măncau, tăceau şi priveau 
pe oaspeţii lor, care cu multă graţie şi poftă imbucau bu- 


DON QUIJOTE DE LA MANCHA 


o 
he! 


căţi ca pumnul. După ce se sfirşiră bucatele de carne, ei 
intinserë pe piei o mulţime de ghindă dulce, şi alături o 
jumătate de brănză mai tare decăt dacă ar fi fost făcută 
cu var şi nisip. In acest timp cornul nu şedea degeaba, 
căci umbla imprejur atăt de des, când plin, cănd deşert, 
ca o roată de puț, incăt goli cu uşurinţă un burduf din 
două ce se vedeau. După ce Don Quijote mulţumi bine sto- 
mahul stu, luâ, un pumn de ghindă in mănă, şi privind-o 
cu luare aminte, incepu astfel a vorbi: 

„Fericită vristă, şi veacuri fericite acele cărora cei 


vechi le dădură numele de veacuri de aur, şi nu pentrucă 
aurul, care este atăt de prețuit in această a noastră vristă 
de fer, se căştiga in acea vreme binecuventată fără nicio 
osteneală, ci pentrucă acei care trăeau intr'&nsa nu cuno- 
şteau aceste dout cuvinte al tču şi al meu. In acea sfăntă 
viistă toate lucrurile erau comune. Nimene nu avea nevoe, 
pentru căştigul traiului său obicinuit, să-şi dea altă muncă, 
decăt să ridice măna, şi să-l iea de pe sdiavenii stejari, 
care-i pofteau cu dărnicie la dulcele şi gustosul lor fruct. 
Isvoarele limpezi şi riurile curgătoare le hărăzeau cu mare 

belşug apele lor plăcute şi oglinditoare. In crăpăturile stin- 
celor şi in scorburile copacilor formau republica, lor harni- 
cele şi inţeleptele albine, hărăzind oricărei măni, fără, niciun 
interes, imbelşugata roadă a prea dulcii lor munci. Puter- 
nicii copaci de plută desfăceau, fără alt meştegug decăt 
acel al delicateţii lor, largele şi ugoarele lor coaje, cu care 
incepeau a se acoperi casele, sprijinite pe stilpi rustici, nu 
pentru altă ceva, fără numai pentru apărarea de nemilo- 
stivirea cerului. Totul era, atunci pace, totul prietenie, totul 
unire. Ferul greu a incovoiatului plug nu cutezase ăncă să 
deschidă şi să visiteze păntecele indurător al celei intăi 
mume a noastre, căci ea, fără a fi silită, hărăzea prin toate 
părţile roditorului şi intinsului său sin ceeace putea să 
mulțumească, să sature şi să inveselească pe copii ce o 
stăpăneau atunci. Atunci de sigur umblau simplele şi fru- 
moasele păstoriţe de pe vale pe vale şi de pe deal pe deal, 
cu capul gol şi cu părul in cozi, fără alte haine decăt acele 
ce erau neapărate pentru a acoperi cu ruşine aceea ce ru- 
şinea vroeşte şi a vroit totdeauna să se acopere; şi găteala, 
lor nu era ca aceea ce acum se obicinueşte, şi pe care pur- 
pura, din Tir şi matasa cea in atătea feluri schinjuită o 
impodobesc, ci nişte frunze de brusture verde impletite cu 
ederă. Cu aceste poate ele umblau tot atăt de pompoase 
şi de gătite cum umblă acum curtencile noastre cu rarele 
şi dişanţatele născociri pe care curiositatea trăndavă le-a 
descoperit. Atunci pornirile drăgostoase plecau din sinceri- 
tatea inimii şi intrun mod simplu şi in acelaş fel după 
cum şi ea le simțea, fără a căuta meşteşugitul incunjur 
de vorbe pentru a căştiga in preţ. Viclenia, amăgirea, şi 
răutatea nu erau amestecate cu adevărul şi curăţia inimii. 
Dreptatea işi avea, propriile sale hotare, pe care nu indrăz- 
neau să le turbure nici să le calce favoarea nici interesul, 
ce o injosesc, o turbură şi o prigonesc acum atăt de mult. 
Legea bunului plac nu se aşezase ăncă in mintea judecăto- 
rului, căci atunci nu era ce judeca, nici cine să judece. Fe- 
tele şi onestitatea umblau, cum am zis, ori pe unde vro- 
eau, singure singurele, fără teamă că obrăznicia, altuia sau 

vreun gănd destrănat le-ar injosi. Perderea lor venea dela 
propria lor plăcere şi voinţă. Şi acum, in aceste ale nostre 
plăstemate veacuri, nici una nu e sigură, chiar de-ar fi as- 
cunsă şi inchisă intrun alt nou labirint ca acel din Creta; 
pentrucă ciuma dragostii le pătrunde prin cele mai mici 
deschizături sau prin aer cu zelul urgisitei ingrijiri şi le 
face, cu tot adăpostul lor, să dea peste ispită. Pentru si- 
guranţa lor, cu trecerea vremilor şi sporirea rèutății. s'a 
inființat ordinul cavalerilor rătăcitori, ca să apere copilele, 
să ocrotească văduvele şi să ajute pe orfani şi pe cei 
nevoiaşi '). Din acest ordin sunt eu, fraţi căprari, şi vă 
mulţumesc pentru primirea şi buna tratare ce-mi faceţi mie 
şi scutierului meu. Căci cu toate că, după legea firească, 
toţi cei ce trăesc sunt datori să favoriseze pe cavalerii ră- 
tăcitori, totuş ştiind eu că voi, fără să cunoaşteţi această 
indatorire, m'aţi primit şi ospătat, este drept ca după pu- 
tinţă buna mea vroinţă să răspundă la a voastră“. 

Tot acest lung cuvănt, de care sar fi putut foarte 
bine scuti, il spuse cavalerul nostru, pentru că ghinda cei 
se dăduse il strămutase cu mintea in vrista de aur, şi-i 
insuflase dorința de a face acest nefolositor discurs căpra- 
rilor, care, fără a-i respunde o vorbă, il ascultau miraţi şi 
impetriţi. Sancho de asemenea, tăcea şi măncu ghindă, vi- 
zitănd foarte des al doilea burduf, care stă spănzurat de un 
copac de plută, pentru ca vinul să fie rece. Don Quijote 
intărziă mai mult cu vorba decăt ţină cina. La sfirşit unul 
din căprari zise: 

„Pentru ca cu mai multă dreptate să poată zice gra- 
ţia voastră, domnule cavaler rătăcitor, că Pam primit cu 
toată bună-voinţa, dorim să-i facem plăcere şi mulţămire, 
punănd să cânte unul din tovarăşii noştri, care nu va in- 
tărziă mult să vină aici. Este un băiat foarte deştept şi 


+) Mai toate ordinele cavalereşti aveau un asemenea scop. Ast- 
fel ordinul cavalerilor de Malta cerea ca: „fiecare adept să promită că 
va da ajutor şi protecţiune văduvelor, minorilor, orfanilor şi la toate 
persoanele măhnite sau nenorocite. 

foarte amorezat, care pe lăngă toate ştie să cetească şi să 
scrie, şi cântă din vioară, cum nu se poate dori mai bine“. 
Abia sfirşise căprarul aceste vorbe, cănd se auzi sunetul 
vioarei 1), şi puţin după aceea sosi şi acel ce cănta 
dintr'&nsa, şi care era un băeţan ca de douăzeci şi doi de 
ani, şi foarte plăcut. Tovarăşii sti il intrebară dacă a cinat, 
şi el respunse că da. Atunci acel ce-i făcuse intrebarea ii 
zise : „Dacă e aşa, Antonio, ne vei putea de sigur face plă- 
cerea să ne cănţi ceva, pentru ca să vadă acest domn 
oaspete ce avem, că şi prin munţi şi păduri sunt oameni 
care ştiu musica. I-am vorbit de marea ta ghibăcie, şi do- 
rim să ne-o arăţi ca să nu remănem de minciună. Astfel 
te rog pe viaţa ta, şezi şi căntă căntecul dragostilor tale, 
ce-ţi alcătui mogul tău Clisiarhul, şi care a părut in sat 
atăt de frumos. — Bucuros, respunse băetul, şi fără a se 
lăsa, mai mult rugat, se aşăză pe rădăcina unui stejar trun- 
chiat şi acordăndu-şi vioara, incepu după puţin a cânta in 
modul următor : 


ANTONIO 


Ştiu, Olalla, că ţi-s drag, 
Deși nu mi-ai spus-o tu, 
Nici măcar cu-a ta privire, 
Muta dragostilor limbă. 


Căci știind că mě 'nţelegi, 
Sigur sunt că mě iubeşti : 
Cănd dragostea-i cunoscută 
In veci nu-i nenorocită. 


Olalla, e poate drept, 
Că mie dovezi mi-ai dat 


1) Cuvântul spaniol rabel este o vioară numai cu trei strune, 
ce era cunoscută in Spania din cei intai ani ai seculului al XIV, de 
vreme ce archipreotul de Hita pomeneşte de dânsa in poesiile sale, 

Că ai sufletul de aramă, 
Şi albul tău piept de stincă. 


Dar printre-a tale mustrări 
Ş'oneste despreţuiri, 

Arată poate speranța 
Poala măndrei sale haine. 


De-al teu dor a mea credință 
Se mărește; ea nu poate 
Să scadă, de nu-s chemat, 
Nici să crească de's ales. 


De-i iubirea politeță, 

Pot, după a ta, conchide 
C'a mele dorinți vor fi 
La sfirșit cum eu găndesc. 


De au slujbele putere 
O inimă să'mblănzească, 
Cele ce ţi-am făcut ţie, 
Așteptarea-mi intăresc. 


Căci sama dac'ai luat 

Ai putut poate vedea 

Că m&'mbrac lunea cu haina 
Ce Duminica-mi prieşte. 


Dragostea și cu găteala 
Morgănd pe aceeași cale, 
Eu totdeauna gătit 

In ochi-ţi m'am arătat. 

Pentru tine-am lăsat jocul ; 
De musică nu-ți vorbesc, 
Ce ai ascultat-o sara, 
Noaptea pe la căntători. 


Nu mai spun că frumuseţei 
Tale laude-am făcut, 

Ce mě fac, deşi sunt drepte, 
De altele reu văzut. 


Cănd te lăudam, imi zise 
Teresa del Berrocal : 

Tu crezi că iubești un ănger, 
Și iubeşti un momiţoiu, 


Gătit cu multe măndreţe, 
Cu păr mincinos pe cap, 
Cu fățarnici frumuseţe 
Ce iubirea amăgesc. 


Eu zic nu, ea se intartă; 
Vă&ru-i vinen ajutor; 

ME infruntă : ştii de sigur 
Ce-am făcut și eu și el. 


Nu te iubesc eu atăta, 

Nici nu-ți cer și nici nu vreu 
Ca să-mi fii amorezată : 

Mai bun este găndul meu. 


Biseria are sfinte 
Legături ce-s de matasă; 

Pune sub jug gătul t&u 
Și eu l'oiu pune pe-al meu. 


Ear de nu, acum aice, 

Jur pe cel mai mare sfănt, 
Decăt spre călugărie 

Să nu es din aceşti munți. 


Cu aceasta căpiarul sfirși cântecul seu, şi deşi Don 
Quijote il rugă să mai cănte ceva, Sancho Panza nu se 


T. 


Tree 


dar 


glz 


invoi, pentru că avea mai multă poftă de somn decăt de 
cântece. El zise deci stăpănului seu: „Graţia Voastră poate 


de pe acum să se ingrijască unde are să petreacă noaptea 

asta, căci munca ce au aceşti oameni toată zioa, nu-i in- 
gădue să treacă nopţile căntănd. — Te ințeleg, Sancho, 
respunse Don Quijote, căci věd eu bine că visitele la bur- 
duf cer ca plată mai degrabă somn decăt musică. — Nimeni 
nu duce la urechi, slavă Domnului, respunse Sancho. — Nu 
zic ba, zise ear Don Qnijote; tu insă indemănează-te cum 
vrei, căci cei de meseria, mea se impacă mai bine veghiănd 
decăt dormind. Dar cu toate aceste ar fi bine, Sancho, să 
me mai legi odată la ureche, căci mě doare mai mult de- 
căt trebue“. Sancho fácù ceea ce i se poruncea. Unul din 
căprari văzănd rana, ii zise să nu aibă grijă, că el ii va 
pune o doftorie care il va tămădui uşor; şi luănd căteva 
frunze de rosmarin, care se aflau cu imbelşugare pe acolo, 
le mestecâ, puse puţină sare, şi aşezăndu-le pe ureche, le 
legă foarte bine, asigurăndu-l că nu era nevoe de altă dof- 
torie, şi astfel fu adevărul. 


CAP. IV. 


De ceea ce povesti un căprar celor ce se aflau cu Don 
Quijote. 


Intre aceste sosì un alt băiat din acei ce le aduceau 
merinde din sat şi zise: „Ştiţi ce se petrece pe-acolo, tova- 
răşilor? — Cum putem şti? respunse unul dintr'ânşii. — Apoi 
aflaţi, urmă băetul, că astăzi dimineaţă acel faimos păstor 
student, numit Crisostom a murit, şi se şoptepşte că a mu- 
rit de dragostea acelei drăcoaice de fată din sat, fiica lui 
Wilhelm bogatul, acea care umblă, in haine de păstor prin 
aceste pustiiuri. — Pentru Marcela, spui, zise unul. — 
Pentru aceasta zic, respunse căprarul, şi hazul este că lasă 
prin testamentul seu ca să-l ingroape in cămp, ca cum ar 
fi fost maur, şi anume la poalele stincei unde se află is- 
vorul stejarului de plută, pentru că după cum e isvorul (şi 
se zice că el a spus-o), acel loc este acela unde el o vëzù 
intăia dată. Şi lăsă şi alte lucruri astfel incăt parohii din 
sat zic că nu trebue să se implinească, nici nu este bine să 

se implinească, pentrucă par a fi de păgăni. La toate ace- 
ste respunde acel mare prieten al seu, Ambrosiu studentul, 
care şi el se imbrăcâ, in păstor ca dënsul, că trebue să se 
implinească toate, făra să lipsească nimica, cum a lăsat Cri- 
sostom. Pentru aceasta satul s'a tulburat. Dar după cum 
se spune, la urmă se va face ceea ce Ambrosiu şi toţi păs- 
torii prietenii lui voesce. Măne vin să-l ingroape cu mare 
alaiu unde am zis. Are să fie, sunt sigur, lucru frumos de 
văzut. Cel puţin eu nu voiu lipsi să më duc să vëd, chiar 
de-aş şti că n'am treabă să më intorc măne in sat. — Toţi 


AI 


A 

vom face tot aşa, respunseră căprarii, şi vom trage la sorţi 
cine are să remăe să păzească caprele tuturor. — Bine zici, 
Petre, spuse unul dintr'&nşii, cu toate că nu va fi nevoe de 
această, muncă, că eu voiu remănea pentru toţi; şi să nu 
iai asta ca o bunătate sau puţină curiositate din partea 
mea, dar pentru că nu mă lasă să umblu spinul ce mi-a 
străpuns in zioa trecută piciorul. — Cu toate aceste noi tot 
iți mulțumim, respunse Petru. 

Don Quijote rugă pe Petru să-i spună ce mort 
era acelu şi ce păstoriță aceea. Petru respunse că ceea 
ce ştia este că mortul era un hidalgo bogat, megieş 

cu un sat de prin aceşti munţi, şi care fusese mulţi ani 
student in Salamanca. La urmă se intorsese la locul seu, 
cu nume de foarte invăţat şi foarte cetit. Mai cu samă se 
zicea, că ştie ştiinţa stelelor, şi tot ce face acolo sus soa- 
rele şi luna, pentru că ne spunea intocmai intunericurile de 
soare şi de lună. — Intunecimi se chiamă, prietene, nu in- 
tunericuri, intunecarea acestor două lumini mai mari, zise 
Don Quijote. Dar Petru care nu se uita. la asemene nimi- 
curi, urmâ povestea sa, zicěnd: Ghicea de asemene cănd 
avea să fie an imbelşugat sau stri. — Steril, voeşti să zici 
prietene, zise Don Quijote. — Steril sau stril, respunse Pe- 
tru, tot la un capet ese. Zic deci că cu aceasta ce le spu- 
nea, se făcură tatăl seu şi prietenii sei, care-i dădeau cre- 
zare, foarte bogaţi, pentru că făceau ceea ce el ii sfătuea, 
zicăndu-le : Semenaţi anul acesta orz, nu grău; in acesta 
puteţi semăna mazere, şi nu orz; cel ce vine va fi imbel- 
şugat in untdelemn; in cei trei următori nu se va stringe 
o picătură. — Această ştiinţă se numeşte astrologie, zise 
Don Quijote. — Nu ştiu eu cum se chiamă, respunse Petru, 
dar ştiu că el cunoştea toate aceste şi ăncă mai multe. In 
sfirşit nu trecură multe luni, după ce veni dela Salamanca, 
când intr'o zi se arătă imbrăcat in păstor cu caţă şi cojoc, 
părăsind hainele lungi ce purta ca şcolar. Odată cu dănsul 
se imbrăcă, in păstor şi marele seu prieten numit Ambro- 
siu, care fusese tovarăşul seu la invăţături. Uitam să spun 
că Crisostom reposatul, era vestit pentru a alcătui căntece, 
astfel el făcea colindele pentru noaptea Crăciunului şi co- 
mediile pentru zioa Domnului pe care le jucau băeţii din 
satul nostru, şi toţi ziceau că erau minunat de frumoase. 
Cănd cei din partea locului văzură pe am&ndoi şcolarii im- 
brăcaţi in păstori, remaseră uimiţi şi nu puteau găci pri- 
cina, care-i impinsese să, se schimbe atăt de poznag. In acest 
timp murise acum tatăl lui Crisostom al nostru, şi el re- 
mase moştenitor peste multă avere, atăt in mişcătoare căt 
şi in moşii, precum şi o mulţime de vite mari şi mici şi 
bani foarte mulţi. Peste toate remase băetul pe deplin stă- 
păn, şi in adevăr i se şi cuvenea, căci era foarte bun to- 

varăş, milostiv şi prieten celor buni, şi avea o faţă bine- 
cuvăntată. In urmă numai se auzi că schimbarea lui de 
haine nu fusese pentru altă pricină decăt pentru a umbla 
prin aceste pustiiuri după acea, păsoriţă Marcela pe care a 
numit-o mai inainte tovarăşul nostru. Reposatul Crisostom se 
amorezase de d&nsa. Acum vroesc să vě spun, căci e bine 
s'o ştiţi, cine este această copilă; poate, şi chiar fără poate, 
nu veţi fi auzit asemene lucru in toate zilele vieţii yoastre, 
chiar de aţi trăi mai mulţi ani decăt riia. — Zi riul, respunse 
Don Quijote neputănd suferi cum căprarul stropgea vorbele. 
— Mult trăeşte riia, zise Petru; şi dacă este, domnule, că 
ai să më tot indrepţi la fiecare din vorbele mele, n'om sfirşi 
intrun an. — lartă-mă, prietine, zise Don Quijote; am 
spus aceasta pentru că este mare deosebire intre rîie şi riu; 
dar ai respuns foarte bine, pentru că mai mult trăeşte riia 
decăt riul. Urmează istoria, că n'am să te mai indrept in 
nimica 1). 

„Spun deci, doamne al sufletului meu, zise căparul, că 
in satul nostru a fost un plugar mai bogat ăncă decăt ta- 
täl lui Crisostom. El se numea Wilhelm, şi Dumnezeu ii dä- 
duse, pe lăngă multe şi mari bogății, o fată de a căreia na- 
ştere muri mama sa, cea mai cinstită femee din toate ace- 
ste prejurimi : imi pare că o văd ăncă acum cu acea faţă 
care intro parte avea soarele ear in cealaltă luna, şi mai 
cu samă harnică şi prietenă celor săraci. Deaceea cred că 
sufletul ei trebue să se afle in zioa de astăzi pe lumea cea- 
laltă în slava lui Dumnezeu. De scărba morţii unei femei 
atăt de bune, muri bărbatul ei Wilhelm, lăsănd pe fiica sa 
Marcela, copilă mică şi bogată, in puterea unui moş al ei, 
paroh şi epitrop bisericei din satul nostru. Copila crescă şi 
se făcu atăt de frumoasă, incăt amintea pe muma sa, care 
fusese şi ea foarte frumoasă, dar totuş se judeca, că fata are 
să o intreacă. Și astfel se şi intimplâ, căci cănd d&nsa ajunse 


1) Am incercat, fără ishăndă, să traduc acest joc de cuvinte, 
care in textul original, se face asupra cuvintelor Sara (in limba ve- 
che Sarra), femeea lui Avram. şi sarna care insamnă riie. 

vrista de patrusprezece la cincisprezece ani, nimeni nu o 
vedea, fără să binecuvinteze pe Dumnezeu: care o făcuse aşa 
de frumoasă, şi cei mai mulţi remăneau amorezaţi şi pră- 
pădiţi pentru dănsa. Moşul ei o privighea cu multă ingri- 
jire şi o tinea retrasă. Dar cu toate aceste faima marei 
sale frumuseți se imprăştiè astfel incăt, atăt pentru dănsa, 
căt şi pentru multele sale bogății, moşu-seu era rugat, ce- 
hăit şi supărat nu numai de tinerii dela noi, dar şi de acei 
de multe leghe imprejur, şi de cei mai buni dintr'&nşii, ca 
să le-o dee de femee. Insă el, care ce-i drept, este bun cre- 
ştin, deşi ar fi voit să o mărite, indată ce o vedea ajunsă, 
la vrista, cerută, nu vroi totuş să o facă fără voia ei, fără, 
a se uita la folosul şi căştigul ce avea ţin&nd averea copi- 
lei, dacă ar amănă căsătoria ei. Şi zeu, s'a spus aceasta la 
multe şăzători din sat spre lauda bunului paroh. Căci: voesc 
să ştii, domnule rătăcitor, căci in aceste mici locuri de 
toate se vorbeşte, de toate se cărteşte; şi fii bine incre- 
dințat, cum sunt şi eu, că trebue să fie peste mesură bun 
preotul care sileşte pe poporănii sei să vorbească bine de 
d&nsul, mai cu samă prin sate. 

— Aceasta e adevtrat, zise Don Quijote; urmaţi ina- 
inte căci istoria este bună, şi dumneata, domnule Petru, o 
povesteşti cu multă graţie. — Graţia domnului să nu lip- 
sească, căci asta, interesează mai mult. De altmintrelea veţi 
şti că, deşi moşul propunea şi spunea nepoatei sale insuşi- 
rile fiecăruia in parte din cei mulţi care o cereau de femee, 
rugănd-o să se mărite şi să aleagă după placul ei, niciodată 
ea nu respunse altă ceva fără numai că nu vroia să se 
mărite atunci, şi că fiind ăncă atăt de tëněră nu se simţea 
in stare să poată purta sarcina căsătoriei. Cu aceste in- 
dreptări ce ea dădea şi care lui i să păreau intemeiate, un- 
chiul inceta de a o mai supăra, şi aştepta să inainteze ceva 
mai mult in vristă, şi să ştie a-şi alege o tovărăşie după, 
placul ei. „Pentru că zicea el, şi zicea foarte bine, că pä- 
rinţii nu trebue să lege pe copii fără voea lor“. Dar eată 
că, fără să te găndeşti, să scoală intro dimineaţă năzuroasa 
Marcela prefăcută in păstoriţă ; şi fără a ţinea samă de 

sfaturile unchiului seu şi a tuturor celor din sat, eat-o că 
se duce cu celelalte fete deacolo la cămp şi paşte ea singură 
turma sa. Astfel indată ce ea se arătă la toţi şi se vëzù 
pe faţă frumuseţa sa, n'oiu şti de sigur să-ţi spun câţi 
tineri bogaţi, nobili şi plugari, au luat portul lui Crisostom, 
şi umblă după dănsa prin aceste câmpii. Unul din aceştia, 
cum s'a spus deja, a fost şi reposatul nostru, despre care se 
zicea, nu că o iubea, dar că se inchina la dënsa. Şi să nu se 
creadă că, dacă Marcela a ales această libertate şi viaţă 
fără frču, atăt de puţin sau nicidecum păzită, a dat prin 
aceasta a inţelege, nici chiar prin semne din afară, că a 
injosit căt de puţin cinstea şi ruşinea sa. Dimpotrivă ast- 
fel şi atăt de mare este neadormirea cu care se uită la 
cinstea sa, incăt din cei ce o slujesc şi o supără, nici unul 
nu s'a lăudat, nici nu se va putea lăuda cu dreptate, că 
i-ar fi dat vreo mică nădejde că-şi va ajunge dorinţa. Căci, 
deşi nu fuge şi nu se leapădă de tovărăşia şi de vorba păs- 
torilor, şi-i tratează cu delicateţă şi prietenie, oricare din- 
trenşii, cănd ajunge a-i descoperi găndul lui, cu toate că e 
atăt de drept şi de sfănt, cum e acel de căsătorie, ea ii go: 
peşte dela d&nsa ca cu o proaşcă. Astfel ea, cu asemenea 
apucături, face mai mult rău in aceste locuri decăt dacă ar 
fi intrat in ele ciuma, căci blăndeţa şi frumuseţa sa atrage 
inimele celor ce o věd, spre a o sluji şi iubi; dar dispre- 
țul şi asprimea ei ii aduce la desnădăjduire, şi astfel nu 
ştiu ce să-i spună alta decăt să o numească in gura mare 
crudă şi nemulțămitoare şi cu alte nume de acest fel, care 
dau pe faţă soiul caracterului ei. Şi dacă aţi sta aice, 
domnule, căteva zile, aţi auzi resunănd aceşti munţi şi ace- 
ste văi de plăngerile desamăgiţilor care o urmăresc. 

„Nu togmai departe de aici se află un loc in care sunt 
aproape două duzini de fagi inalţi, şi nu-i nici unul care pe 
coaja sa netedă să nu aibă scris şi săpat numele Marcelei, 
şi uneori deasupra numelui o coronă este intipărită in ace- 
laş capac, ca şi cum amorezul ei ar spune mai desluşit că 
Marcela poartă şi merită corona intregii frumuseți ome- 
neşti. Aici suspină un păstor, colea se plănge altul, din- 

coace se aud cântece drăgostoase, dincolo desnădăjduite 
versuri jalnice. Cutare petrece toate ciasurile nopţii, stănd 
la poalele unui stejar sau a unei stinci, şi acolo, fără a 
stringe plăngătorii săi ochi, soarele il găseşte dimineaţa, cu- 
fundat şi perdut şi găndurile sale. Cutare, fără a pune 
sfirşit şi capet suspinelor sale, in dricul focului celei mai 
nesuferite arşiţi a verei, lungit pe năsipul arzător, trimite 
tănguirile sale cerului milos. De acesta, de acela, de aceia 
şi de aceştia triumfează in libertate şi cu haz frumoasa 
Marcelă. Şi toţi cei care o cunoaştem suntem in aşteptare 
ca să vedem unde are să se oprească măndria ei, şi cine 
are să fie fericitul care va ajunge să imblănzească un ca- 
racter atăt de grozav, şi să se bucure de o frumuseţă atăt 
de desăvirşită. Fiindcă toate căte le-am povestit sunt 
adevărul cel mai neindoelnic, imi vine să cred că e ade- 
vărat, şi ceeace tovarăşul nostru zise că se spunea despre 


pricina morţii lui Crisostom. Astfel vě sfătuesc, domnule, 
să nu daţi greş de a vă găsi măne la inmormeântarea lui, 

care va fi foarte de văzut, căci Crisostom are mulți prie- 
teni, şi nu este o jumătate de legă din acest loc pănă unde 
poruncește să-l ingroape“. 

— Am să mă ingrijesc, zise Don Quijote, şi vě mul- 
ţămesc de plăcerea ce mi-aţi făcut cu frumoasa voastră 
istorisire. — Oh! zise earăş căprarul, eu nu ştiu nici ju- 
mětate din intimplările ce au avut amorezaţii Marcelei; 
dar se poate ca măne să intilnim pe drum vreun păstor 
care să ni le spună. Insă pentru acum va fi bine să vă 
duceţi ca să vě culcaţi subt un coperiş, căci cerul gol ar 
putea face rău ranei, cu toate că doftoria ce vi sa pus 
este astfel incăt nu este de temut ceva dimpotrivă. Sancho 
Panza care demult dădea la dracul prea marea lehăială a 
căprarului, stărui din partea sa ca stăpânul său să intre 
şi să doarmă in coliba lui Petru. Aşa şi făcă, şi toată 
partea cea mai mare a nopţii o petreci cu amintirile da 
mei sale Dulcinea, spre a imita pe amanţii Marcelei. Sancho 
Panza se indemănă intre Rocinante şi catirul său, şi dormi, 
nu că un amorezat respins, ci ca un om măcinat de bețe. 


(Va urma). 
ST. G. VĂRGOLICI. 

SCOALELE ROMANESTI DIN MACEDONIA 


Când in anul 1862 Cuza Vodă impărțea steaguri la oşti- 
rea romănească pe cămpia dela Cotroceni, se afla față şi 
un călugăr romăn din comuna Avdela din Pind, numit Aver- 
chie Archimandritul, trămis din muntele Athos, ca egumen 
unei monăstiri romăneşti, inchinate, şi sosit numai de pu- 
ține zile. El aştepta audiența sa la palatul de vară dela 
Cotroceni. 

Privind defilarea oştirii aclamate de popor, bětránul 
călugăr fù cuprins şi el de emoțiunea generală. String&nd 
atunci măna lui Cesar Boliac, lui Tell şi altora, strigă cu 
glas tare şi cu lacrimile in ochi: „şi eu hiu Armăn“! Cer- 
cetat cu deamănuntul despre Romănii din Ţara Turcească, 
Averchie le descrie starea in care se află ei, ear Boliac, 
Tell şi Bolintineanu, se hotăresc să formeze in Romănia, 
impreună cu Averchie, o societate de cultură, a Macedo- 
Romănilor. 

Nu treci mult, şi societatea se infiinţă, având scopul 
ei de căpetenie: a respăndi prin şcoli, incepend dela cele 
primare, in limba romănă, invăţătura intre locuitorii romăni 
de peste Dunăre şi de peste Balcani; a stărui pentru buna 
stare a bisericelor comunităţilor romăneşti, de a dreapta 
Dunării şi de peste Balcani; a privighea mersul şcoalelor 
esistente in aceieaşi parte, şi a lucra la imbunătăţirea, lor, 
dotăndu-le eu cărţi, biblioteci şi altele. 

Membrii acestei societăţi desvoltare o mare activitate 
in lucrările lor şi in scurt timp se dădu la lumină o gra- 
matică alcătuită de răposatul I. G. Maxim, profesor la li- 
ceul sf. Sava: „Răpede idee de gramatică Macedono-romă- 

nească“. Ea s'a tipărit in Bucureşti, in tipografia statului, 
numită Nifon, cu spesele d-lor G. Gogu şi D. Casacovici, 
spre a să impărţi gratuit Românilor de a dreapta Dunării. 

In anul 1864, luna Iulie, d. V. A. Urechia, fiind che- 
mat, in Bucureşti, ca secretar general al ministerului de 
culte şi instrucţiune publică şi vězěnd activitatea şi zelul 
ce punea călugărul Averchie pentru prosperarea societăţii 
macedo-romăne, al cărei suflet era el, se grăbi a-i face cu- 
noştința, şi in inţelegere cu dânsul, se puse insuş pe lu- 
cru, după un plan altul decăt cel urmat de societate. Prin 
stăruinţele sale continue, d. Urechia, obţină dela Ministrul s&u, 
d. N. Creţulescu, inscrierea in budgetul statului, pe anul 1864, 
a sumei necesare pentru infiinţarea unei şcoli cu un internat 
in Bucureşti, pentru 12 tineri Macedo-romăni, care să fie aduşi 
din patria lor, prin Archimandritul Averchie. 

In acelaş an, săvirşindu-se secularizarea averilor monă- 
stireşti zise inchinate, călugării greci fure siliţi să părăsească 
Principatul; singur Averchie remase in ţară, iubit de toţi 
şi considerat ca iniţiatorul unei mişcări salutare, de rein- 
viere a sentimentelor romăneşti, printre Macedo-homăni. El 
plecă, deci cu bani dela ministerul cultelor şi instrucţiunii 
publice, ca, să aducă tinerii Macedoneni pentru şcoala Ma- 
cedo-romănă, din Bucureşti. După trecere de două luni, bë- 
trănul călugăr se şi intoarse triumfător, incunjurat de cei 
doisprezece tineri, destinaţi a deveni intăii apostoli ai Ro- 
mănismului in ţările de preste Balcani. 

D. Urechia puse să se fotografieze acest Averchie, 
incunjurat de ucenicii săi. coala mergea progresănd, şi 
aceasta, indemnă pe guvern a-i imbunătăţi starea, şi deaceea 
Averchie merse de a doua oară in Macedonia, şi mai aduse 
âncă alţi tineri, aşa că scoala Macedo-romănă, număra in 
anul 1868 peste 30 şcolari 1) 


1) Averchie aduse aceşti tineri din devsebite comune romănești, 
cei mai mulţi sunt din Pind; din Perivole a adus pe Giaca Goma, 
Dimitrie Sumba, Apostol Teodor, din Avdela pe G. Dante, Tuliu Ta- 
cil, Ioan Gulioti, Dimitrie Abeleanu, Tuliu Carajiani, Constantin Caeretti, 

Aceşti tineri Macedoneni se puteau interna in vre 
unul din liceele statului, dar d. Urechia crezi de cuviinţă 
că nu e bine să dee deprinderile junimii Bucureştene, şi 
deaceea, el dobăndi dela guvern internarea lor separată, in 
localul Egumeniei dela biserica sf. Apostoli, numind pe pă- 
rintele Averchie ingrijitor al acestui internat, cu dreptul de 
a locui in casele din cuprinsul bisericii. 

Pentru invăţătura acestor tineri, li să făcă un anume 
program, şi li se dădù de căpetenie pe reposatul Maxim, 
care cunoştea bine dialectul Macedo-romăn. 

Soarta, şcoalei Macedo-romăne din Bucureşti a atërnat 
dela, modul cum miniştrii care s'au urmat la ministerul cul- 
telor şi instrucţiunii publice, inţelegeau cestiunea macedo- 
românilor. 

Aşa reposatul general Tell, fiind ministru de culte, a 
socotit că face bine să desființeze institutul separat, şi să 
aşeze pe tinerii Macedoneni in liceul sf. Sava ; această dispo- 
siţiune a făcut că elevii Macedoneni, venind in contact cu 
studenţii Romăni, au luat in mare parte altă direcţiune decăt, 
aceea pentru care au fost aduşi. Fi aspirară să se facă ba- 
calaureaţi, şi in urmă, căţiva din ei deveniră funcţionari 
publici in ţară, şi nu vroiră să se mai întoarcă in patria, 
lor, spre a-şi lua misiunea de invăţător. 

După Tell veniră alţi miniştri cu mai puţină cu- 
noştinţă de causă, care incetară de a mai aduce şcolari din 
Macedonia, şi astfel şcoala se desfiinţă, cu vremea. 

Totuş activitatea, ţării noastre pentru trezirea Romă- 
nilor de peste Balcani, nu a remas fără roade. Prin iniția- 
tiva mai multor Romäni iubitori de neamul lor, se fundarë 
in Macedonia mai multe şcoli romăneşti, care şi astăzi sunt 
susţinute atăt de Românii de dincolo, căt şi de acei de 
dincoace. 


din Calive pe Gusa Papa Costa, Dimitrie Bradalexi, Nicolai Popilian, 
din Vlacho-Clisura pe Simion Simota, din Blata pe Andrei Baga, apoi 
din alte părţi pe Filip Apostolescu, Sergiu Dimitrescu, D. Nicolescu, 
C. Ionescu, G. Perdichi, D. Constantinescu si alţii. 

In călătoria intreprinsă de mine in Macedonia in anul 
1882 pe lângă alte cercetări făcute asupra Romănilor din 
acele părţi 1), m'am ocupat şi cu starea şcoalelor romăneşti 


asupra cărora cred că nu este fără interes, a impărtăşi ci- 


titorilor ştiinţele adunate. 


Intdia şcoală romănă inființat in Macedonia, este 
scoala primară de băeți, deschisă in anul 1864, in orăşelul 
pe deplin romănesc, Tărnova, in apropiere de Bitolia, capi- 
tala Macedoniei, de cătră Dimitrie Atanasescu, primul invă- 
ţător care se află şi până acuma °). 

1 Această şcoală nu a putut funcţiona in mod regulat, 
decăt dela anul 1867, din causă că adversarii şcoalei şi lim- 
bei romăne in Macedonia, au isbutit prin intrigă să obţină 
dela autorităţile turceşti, desfiinţarea, acelei şcoli pentru a 
cărei redeschidere a trebuit să intervină in mod oficios la 
guvernul din Constantinopole, agentul diplomatic al Romă- 
niei pe lăngă Sublima Poartă 3) Această şcoală numără peste 
douezeci elevi. 


A doua şcoală s'a, inființat in Avdele in Pind in Epir, 
in anul 1867, de Apostol Mărgărint, care după ce a. instalat-o 


1) Vezi lucrările mele privitoare la ei: I. Datinele la munţi ale 
poporului romăn din Macedonia, publicate in Revista de archeologie 
de d. G. Tocilescu, Tom. II. pag. 417.—IIL Poesii populare din Mace- 
donia, idem, tom. Y. pag. 175. — III. Căntece de Miriologhi „Convor- 
biri literare“, vol. XVI, pag. 487. 

3) D. Atanasescu, după un an de funcţiune ca învățător, tipări 
primul abecedar, şi apoi prima istorie pentru Romănii din dreapta 
Dunării: „Istoria Romănilor pentru Romanili din dreapta Danubiului, 
lucrată după istoria D. V. A. Urechia şi D. Casacovici, de Dimitrie 
Atanasescu, stampată cu plata onor. Societăţi pentru învăţătura po- 
porului roman. Bucureşti, 1867.“ El a mai tipărit şi „Terascriptiune 
scurtă pentru feciorilii şi fetele de clasa I şi II primară, lucrată de 
Dimitrie Atanasescu învăţător tra prima oară di acista limbă. Stam- 
batoria lucrătorilor asociaţi. Bucureşti. 

3) Vezi procesul-verbal No. 3, din 22 Noem. 1866, publicat in 
foaia, societăţii pentru învăţătura poporului romăn. 

in mod durabil şi a organisai-o, a lăsat in locul lui la acea 
şcoală pe d. Ion Som Tomescu, elev al seminatiului din Bu- 
cureşti, care actualmente era invăţător la şcoala din Sama- 
rina, ear la şcoala din Avdela actualminte este invăţător 
titular d. G. Dante, având de ajutor pe părintele Popa loan 
Tofechi. Scoala, aceasta are 60 de elevi, şi funcţionează la 
orăşelul pe deplin romănesc, Avdela, numai vara, ear iarna 
ţine şcoala d. G. Dante la satul Damas, in Tesalia, unde 
descind şi petrec iarna toţi locuitorii cu vitele lor. 


A treia şcoală s'a deschis in Vlaho-Clisura in mod de- 
finitiv de Apostol Mărgărint, in anul 1868, in urma ordinu- 
lui vizirial obţinut la Constantinopole, şi de atunci a funcţionat 
regulat, afară de puţine intreruperi in diferite epoce, intreru- 
peri ocasionate de intrigile adversarilor Romănismului, care 
isbutiră a ridica dela şcoală pe profesorul Apostol Mărgărint, 
pe care il ţineau la inchisoare ori il trimiteau in exil. Im- 
preună cu Apostol Mărgărint ca director, era institutor al 
şcoalei din Vlaho-Clisura şi D. Tuliu Tacit, elev al scoalei 
Macedo-Romane dela sfinţii Apostoli in Bucureşti, şi al li- 
ceului sf. Sava, incep&nd dela anul 1868 şi pănă la sfirşitul 
anului scolar 1882 — 1883, cănd din causa sănătăţii lui sdrun- 
cinate, s'a retras din şcoală, şi a fost inlocuit de d. D. Cu- 
vati, elev al gimnasiului Matei Basarab. Dela anul 1879, 
elevii acestei şcoli inmulțiundu-se, sa numit şi doui ajutori, 
d-nii G&. Adam şi N. Nacea, amăndoi elevi ai şcoalei romăne 
din Vlahul-Clisura, cel intăi cu douč clase gimnasiale şi cel 
al doilea cu o clasă gimnasială. Această scoală are 97 elevi. 


A patra şcoală s'a deschis in Ohrida la anul 1868. In- 
tăiul profesor al acelei şcoli a fost d. G. Tomara, fost pro- 
fesor de limba greacă la şcoala, comercială din Bucureşti, 
care acum in urmă a tradus şi Evangelia cu Apostolul in 
dialectul Macedo-Romăn. 

La anul 1870 demisionând, a fost inlocuit la şcoala 
din Ohrida de d. Filip Apostolescu, elev al gcoalei Macedo- 
Romiăne dela sfinţii Apostoli din Bucureşti, care este şi 


mi m me mă 

pănă acum institutor acelei şcoli. Şcoala numără, 60 elevi; 
ajutorul d-lui Apostolescu este părintele Ioan Zgala. 


A cincea şcoală s'a inființat intăia, dată ia Călivele din 
Veria, in anul 1870, de d. Badralexi, elev al scoalei Macedo- 
Romăne dela, sfinţii Apostoli, el a fost subvenţionat de Pri- 
măria din Iaşi, după cătva timp insă Primăria suprimănd 
acea subvenție, şcoala, a trebuit să se inchidă, şi a stat in- 
chisă pănă la anul 1878, cănd a reinceput a funcţiona tot 
cu acelaş invățător, d. Badralexi. Această şcoală funcţio- 
nează la Călive numai vara ca şi cea din Avdela. ear iarna 
d. Badralexi ţine şcoala in Verja, oraş locuit de Greci, Ro- 
măni şi Turci, unde decind şi petrec iarna locuitorii satului 
Calive. Şcoala aceasta numără vr'o 30 elevi. 


A şesea şcoală s'a, deschis la anul 1873, in Gopeş, oră- 
gel pe deplin romănesc, de cătră d. D. Cosmescu, pănă la 
anul 1876, cănd acest din urmă a fost numit la şcoala, din 
Crişova, ear la anul 1878, sa numit învăţător la acea şcoală, 
d. N. Cosmescu, care demisionănd in luna August 1883, a 
fost inlocuit in mod provisoriu de d. I. Papa Sterescu; şi 
fiindcă numărul elevilor acelei şcoli este mare, sa numit 
ajutor la acea şcoală, d. G. Ghica Popa, elev al şcoalei Ro- 
măne din Vlaho-Clisura, 

Această, şcoală se intreţine cu fondurile legatului d-lui 
D. Cazacovici, romăn-macedonean, născut in oraşul pe de- 
plin romănese Minciu (Meţova), in muntele Pind in Epir, şi 
mort in Bucureşti. Elevii aceste şcoli sunt 120 la numér. 


A şeplea şcoală, s'a, deschis in Creşova, oraş romănesc 
la anul 1876, de cătră d. I. Cionescu, elev al liceului din 
Iaşi, şi fiindcă numărul elevilor acelei şcoli, trecea peste 


1) Vezi dosarul No. 157, din anul 1868, in archiva primăriei de 
Iaşi, şi in care se conţin actele relative la subvenţia de 2600 lei ce 
Muncipalitatea Iaşilor a dat in curs de doi ani pentru întreţinerea 
acelei şcoli. 

110, sa numit la anul 1879, un al doilea invăţător, d. 
D. Abeleanu, elev al şcoalei Macedo-Romăne dela sfinţii 
Apostoli din Bucureşti, şi absolvent al liceului sf. Sava. 
La anul 1881, s'a mai numit ajutor d. loan Unea, romăn 
din Cruşova, 


A opta şcoală s'a inființat in anul 1875, in Neveasta, 
orăşel pe deplin romănesc, avănd de invăţător pe d. C. Io- 
nescu, elev al şcoalei Macedo-Romăne, dela, sfinţii Apostoli 
şi absolvent al liceului sf. Sava din Bucureşti, plățindu-i-se 
salariul de d. Vasile Dan, romăn-macedonean stabilit in Ro- 
mănia, negustor şi mare proprietar; la anul 1878, s'a nu- 
mit la acea şcoală un al doilea invăţător, d. Serjiu Di- 
mitrescu, elev al şcoalei Macedo-Romane, dela sfinţii Apostoli 
şi absolvent al liceului sf. Sava din Bucureşti. La anul 1880, 
a remas la şcoala dela Neveasta, numai d. ©. Dimitrescu, 
care este şi pănă acuma, ear d. C. Ionescu s'a permutat la 
şcoala din Hrupiste. Şcoala dela Neveasta are 40 elevi. 


A noua şcoală s'a deschis in anul 1878 in Perivoli, 
orăşel pe deplin romănesc, situat pe muntele Pind in Epir, 
de cătră invăţătorul G. Perdichi, elev al şcoalei Macedo- 
Romăne dela, sfinţii Apostoli din Bucureşti care mai tărziu 
s'a permutat; la, şcoala primară de băeţi din Bitolia. Inmul- 
țindu-se numărul elevilor acelei şcoli, s'a numit ca ajutor 
părintele D. Constantinescu, elev tot al şcoalei Macedo-Ro- 
măne dela sfinţii Apostoli, ear d. Zisi Papa Tanasă, doctor 
in medicină, s'a numit şi este director al acelei şcoli, care 
funcţionează la Perivoli numai vara, ear iarna țin şcoala 
d-nii Zisi Papa Tanasă şi preotul D. Constantinescu, la 
Grebena, orăşel locuit de Greci, de Turci şi de Români, 
unde descind şi petrec iarna mai multe familii din oraşele 
romăneşti dela Pind, Samarina, Avdele şi Perivoli. In timp 
de vară această şcoală numără 117 elevi. Ajutor al pro- 
fesorului este d. Panait Perdichi romăn din Perivoli. 

A zecea şcoală sa deschis in Perleap (oraş locuit in 
mare parte de Bulgari şi Turci, şi de puţini Români) la 
anul 1878, de d. D. Nicolescu, elev al şcoalei Macedo-Ro- 
măne dela sfinţii Apostoli şi absolvent al liceului sf. Sava 
din Bucureşti, care la anul 1881, s'a permutat la şcoala din 
Magarova. Acum, invăţător al gcoalei din Perlep este d. I. 
Hondrozom, elev al gimnasiului Matei Basarab. Şcoala acea- 
sta are 26 elevi. 


A unsprezecea şcoală s'a, deschis printr'un ordin vizi- 
rial, obţinut de d. Apostol Mărgărint, la anul 1878, in Bito- 
lia, capitala Macedoniei, oraş locuit de Români, de Bulgari, 
de Turci şi de puţini Evrei. Cel intăiu invăţător al acestei 
şcoli primare, a fost d. N. Popilian, elev al şcoalei Macedo- 
Romane dela sfinţii Apostoli şi absolvent al liceiului sf. Sava 
din Bucureşti, care la anul 1881, a fost permutat la şcoala 
de băeţi din Cruşova. Actualmente institutori ai şcoalei pri- 
mare din Bitolia, sunt d-nii Lazăr Dumi şi G. Perdichi. 
Şcoala are 45 elevi. 


A douăsprezecea şcoală s'a deschis in anul 1880, in Mi- 
lovişte, orăşel pe deplin românesc, de cătră Gugu Papa 
Costa, elev al şcoalei Macedo-Romăne dela sfinţii Apostoli, 
şi fiindcă numărul elevilor sa inmulţit, s'a numit ajutor 
la acea şcoală d. Spiru Popescu, romăn din Moloviste. 
Această şcoală numără 97 elevi. 


A treisprezecea şcoală sa, inființat la anul 1880, in 
Hrupiste, orăşel locuit de Romăni, Bulgari şi Turci, de că- 
tră d. C. Ionescu, elev al gcoalei Macedo-Romăne dela sfinţii 
Apostoli şi absolvent al liceului sf. Sava din Bucureşti. 
Această şcoală are ca la vr'o 40 elevi. 


A patrusprezecea şcoală sa deschis in anul 1880, in 
Magarova, de cătră d. D. Abeleanu, care acum este permu- 
tat la şcoala din Cruşova, şi acum institutor la acea şcoală 
se află d. D. Ionescu, născut in Magarova, a fost mai ina- 

inte invăţător la scoala din Perlepe şi la 1891 s'a permu- 
tat la scoala din Magarova, care acum ar 24 elevi. 


A cincisprezecea şcoală sa deschis in anul 1880, in 
Băeasa, sat pe deplin Romănesc din muntele Pind in Epir 
de cătră d. D. Şumbă, elev al scoalei Macedo-Romăne dela 
sfinţii Apostoli. Scoala are 20 elevi. 


A şesesprezecea şcoală s'a deschis in anul 1880 in Sa- 
marina, oraşul pe deplin romănesc situat in muntele Pind. 
Invăţătorul ei este d. Ioan Şom Tomescu, permutat dela 
şcoala din Avdela, avănd de ajutor in anii trecuţi pe d-nii 
D. Cuvati şi I. Hondrozum, ear acum pe tënërul Papa loan 
elev din clasa II-a din gimnasiul romăn din Bitolia. Această 
şcoală funcţionează numai vara in Samarina, ca şi şcolile 
din localităţile muntoase, Avdela, Perivoli şi Călive, ear iarna, 
şcoala se ţine in satul Vlahoianii, in Tesalia, de d. Ion Som 
Tomescu, unde petrec iarna mai multe familii romăne din 
Samarina. Şcoala, aceasta numără 80 elevi. 


A şeplesprezecea şcoală s'a deschis in anul 1880 la 
Furca, sat romănese in muntele Pind. Intăiul invăţător a 
fost d. C. Furceanu, care a invățat 5 clase gimnasiale in 
şcolile greceşti, ear limba romănă in monăstirea romänească 
Prodrom din sf. munte Athos. Această şcoală are 35 elevi. 


A optsprezecea şcoală s'a deschis in anul 1881 in Ne- 
jiopole, oraş pe deplin romănesc, de cătră Gugu Nejiopo- 
leanu, şi a fost cel intăiu profesor al acestei şcoli. El este 
absolvent al gimnasiului grecesc din Bitolia şi la şcoala din 
Gopeş, unde a fost ajutor doi ani de zile, şi fiindcă nume- 
rul elevilor se inmulţise pănă, la 65, sa numit ca ajutor la 
acea, şcoală şi d. D. Zograf care este ca şi d. Gusă Nejio- 
poleanu romăn din Nejiopole, şi a studiat limba romănă la 
şcoala din Bitolia. Numărul elevilor acelei şcoli este de trei- 
zeci şi cinci, 

A nouăsprezecea şcoală deschisă a fost gimnasiul din 
Bitolia, capitala Macedoniei, in luna Martie, anul 1881, cu 
doi profesori de ştiinţă şi de limba francesă, d-nii V. Glo- 
dariu, ca director, şi V. Corvin. La 1 Septembre 1882 vine 
ca director diaconul Ion Georgescu, care dădea şi lecţii de 
limba elenă şi religie, cu profesorii A. Bagav, de limba la- 
tină şi francesă, C. Cairetti de matematică, Agop Artinian 
de limba turcă, V. Petrescu de desemn şi caligrafie. Apoi 
vine director earăş R. Corvin, care dădea lecţii şi de limba 
latină, romănă şi istorie, d. N. Maimuca de fisică şi de 
limba francesă la clasa II-a şi de limba romănă la clasa 
l-a, D. I. Ciuli de matematică, de contabilitate şi de religie, 
d. H. Pavliu de limba greacă, şi de geografie, d. V. Petrescu 
de limba, francesă la clasa I-a şi a I-a, de limba turcă, de 
desemn şi caligrafie. La inființarea, gimnasiului numărul ele- 
vilor era de 55, ear la 1 Septembre să urcase la 703). 

In gimnasiul din Bitolia sa inființat şi un internat in 
anul 1882, cu 46 bursieri, din care 40 sunt internaţi, iar 6 
stipendişti şi stau pe la familii. 


Şcoale de fete. 


A doutzecea școală, care Sa deschis mai intăi, a fost 
acea din Ohrida, pe la Decembre 1878, de invăţătoarea 
Agatia Apostolescu, absolventă, a şcoalei centrale de fete 
din Bucureşti. Scoala are 35 eleve. 


A doutzeci şi ama şcoală s'a inființat in Cruşova, pe la 
sfirşitul anului 1878, de d-ra Victoria Petrescu, absolventă, 
a Asilului Elena, Doamna, din Bucureşti. Mai tărziu demi- 
sionănd, ea a fost înlocuită de d-ra Sevastia Coloveloni, ab- 
solventă. şi profesoară a Asilului din Bucureşti, care acum 
este directoară acestei şcoli, având două subinstitutoare, 
pe d-na Zaha Soţu, născută Groiu şi pe d-ra Constantina 
Curti. Această, şcoală are 90 eleve. 


1) Suntem informati că astăzi gimnasiul are şese clase, 
C. L. XXI. —I.—25,151. G 

A doučzeci şi doua şcoală s'a deschis in Gopeş tot pe 
la sfirşitul anului 1879, de d-na Elisa N. Cosmescu, născută 
Petrescu, absolventă a şcoalei centrale de fete din Bucureşti, 
care demisionănd in luna Septemvrie 1888, a fost inlocuită 
cu d-ra Elisabeta Groiu, foastă institutoare la şcoala de fete 
din Cruşovia. Această scoală are ca la 45 eleve. 


A doutzeci şi treia şcoală a fost deschisă in luna Mar- 
tie 1881, in Vlaho-Clisura, dar in realitate nu s'a organisat 
şi nu funcţionează regulat decăt din luna Fevruarie 1882, 
cănd sa numit institutoare la această şcoală d-ra Ale- 
xandrina Calotescu, absolventă şi pedagoagă a Asilului din 
Bucureşti, care acuma se află directoară acelei şcoli, avănd 
de ajutoară pe d-na Maria Damianovici, născută, Trantafil. 
Şcoala numără 57 eleve. 


A douizeci şi patra şcoală sa deschis la Bitolia, in 
luna Martie, anul 1881. Cea dintăi institutoare a acestei şcoli 
a fost d-na Alexandrina Bizanti, şi fiindcă numărul elevilor 
se inmulţise ajung&nd pănă la 70, s'a numit institutoare şi 
d-ra Smaranda Diculescu, absolventă a asilului din Bucu- 
reşti. Şcoala are acum 45 eleve. 


A doučzeci şi cincea şcoală s'a inființat la Molovişte, in 
anul 1881, de d-ra Venera Chircu, fosta institutoare ia scoala 
de fete din Bitolia, care mai tărziu permutăndu-se la scoala 
de fete din Magarova, a fost inlocuită la scoala din Molo- 
vişte de d-na Fania Guşu Papa Costa, născută Tono, fosta 
sub-institutoară la şcoala de fete din Cruşova, care este 
acum şi institutoară la şcoala de fete din Cruşova, care este 
acum şi institutora titulară a şcoglei din Molovişte. Elevele 
acestei şcoli sunt in numër de 60. 


A doutzeci şi şesea şcoală s'a deschis in Magarova, tot 
in anul 1882, de d-ra Sevasta Coloveloni, absolventă şi pro- 
fesoară a Asilului din Bucureşti, care mai tărziu permu- 
tându-se la acoala de fete din Cruşova, a fost inlocuită de 

d-ra Venera Chircu. Acum este institutoarea titulară a şcoa- 
lei din Magarova. Numërul elevelor acestei şcoli, este de 
douăzeci şi două. 


A doučzeci şi şeplea şcoală su deschis in Constantino- 
pole la anul 1884. Institutorul acestei şcoli a fost şi este d. 
Tascu Iliescu, romăn din Cruşova. Scoala are 28 elevi cu 
eleve. 


Cea mai mare parte din şcoalele pe care le-am insemnat 
precum şi gimnasiul cu internatul din Bitolia, au fost in- 
fiinţate prin iniţiativa, şi silinţele d-lui Apostol Mărgărint, 
care in luna August 18378, a fost insărcinat de comitetul 
Macedo-Romăn cu inspecţiunea, şcoalelor romăneşti din Ma- 
cedonia, şi cu direţia in genere a educaţiunii şi instrucţiu- 
nii Rhomănilor din Macedonia, Epiro-Tesalia şi Albania, pen: 
tru ca poporul romăn din acele ţinuturi ameninţat de pe- 
vicolul desnaţionalisării, să se desvolte in propriul lor ele- 
ment naţional. 

Este de cel mai mare interes pentru noi, de a sprijini 
cultura, şi desvoltarea, fraților noştri de peste Balcani, căci, 
deşi suntem despărțiți de ei prin o mare intindere de pä- 
mânt şi prin o naţionalitate deosebită de a noastră, totuş 
este evident că nu trebue să lăsăm in părăsire acel ele- 
ment romănesc, care a dovedit atăta energie şi atăta de- 
stoinicie in multe direcţiuni. Intradevăr cine poate şti ce 
ne ascunde viitorul! 


THEODOR T. BURADA. 


GA 

SCAEȚŢI 


Cetitorul unui jurnal sau unei reviste, nu-şi dă seamă 
obicinuit la cătă corespondenţă ori discuţie, intre autorul 
unui articul şi directorul foaei, a dat loc scrierea pe care o 
are sub ochi. La jurnalele politice lucrul este mai Uşor. 
Daca articulul ce se infăţişează nu este contrar direcţiunii 
politice statornicite ; dacă, d.ex. el laudă guvernul, sau dacă 
el il combate, ziarele politice guvernamentale in casul din- 
tăi, cele de oposiţie in casul al doile, il vor primi şi publica 
ară multă greutate. Nici scopul ce-şi propune o foae care 
apare zilnic, nici timpul ce-l are nu iartă ca fiecare articul 
să fie studiat in toate amănuntele sale, să fie cercetat, cer- 
nut, discusut in privinţa stilului, limbei, ideilor. 

O revistă literară dincontra va fi obicinuit foarte in- 
diferentă pentru tendenţa, politică ce are compunerea care i 
se presentă — presupuind că s'ar intimpla să aibă o asemenea 
tendenţă. Cel care conduce o astfel de publicaţiune se va 
uita mai întăi dacă studiul propus cuprinde idei bune; dacă 
aceste idei se ridică mai presus de banalităţile comune; 
dacă — obiectul scrierii fiind ştiinţific— autorul ei năzueşte sin- 
cer la aflarea, adevărului, ear când scrierea este de curată 
imaginaţie, fie in prosă fie in versuri, dacă ea este destul 
de originală sau de interesantă ca concepţie şi destul de 
frumoasă ca formă; dacă insfirşit este scrisă intr'o limbă 
destul de corectă şi intrun stil destul de bun şi limpede 
pentru a fi primită şi publicată. 

Cele mai multe din scrieri ce se infățişează fiind insă 
foarte rele, ele vor fi obicănuit respinse. Această refusare, 
neplăcută pentru directorul unei reviste, este grozav de 
dureroasă pentru autorul respins, mai ales pentru autorul 

tënër care debutează. Atins in amorul seu propriu, acest 
june care a aşternut intăiele sale cugetări in prosă sau 
poate intăiele sale simţiri in versuri, este bine incredințat 
că numai un motiv personal a indemnat pe directorul jur- 
nalului să respingă fructele imaginaţiei şi muncii sale, des- 
pre care el insuş, şi ades căţi-va prieteni binevoitori, au o 
părere foarte favorabilă. Această nemulțumire a autorului 
respins, se manifestează câteodată prin scrisori insultătoare 
sau ironice adresate directorului, fie iscălite, fie anonime 
sau pseudonime. Alte ori apare in vre un jurnal politic 
un articul luător in ris pentru directorul revistei, sau o 
critică grozav de aspră a scrierilor acestuia; ba s'a in- 
timplat chiar să i se trimită vre un articul cu aparenţă se- 
vioasă, dar cu scopul ascuns de a-l păcăli. În tot asul, 
ori se resbună, ori nu, autorul respins simte obicinuit pe 
lângă necaz şi o mare descurajare. Căci un sentiment, fie 
căt de năbuşit şi de vag, tot străbate şi-i şopteşte la ure- 
che că poate scrierea sa nu este tocmai aşa de perfectă 
cum şi-o inchipuise el. 

O lungă experienţă a făcut insă pe scriitorul acestor 
rânduri să se convingă că toate aceste resentimente nu ţin 
multă, vreme şi că, peste cur&nd, autorul respins şi descura- 
jat reincepe a pëcătuì in prosă sau in versuri şi se adre- 
sează, earăş şi earăş şi âncă cu destulă modestie, ba chiar 
cu umilire, la acel pe care Pa insultat. 

O mămgăere mare pentru conducătorul unei reviste 
este de a vedè că acei pe care i-a respins la inceput fără 
milă, au devenit după trecerea cătorva ani, când minţile 
tinerilor s'au mai copt, colaboratorii sei cei mai statornici 
şi poate chiar prietenii sei cei mai buni şi mai recuno- 
scători. 

Aici este locul să fac o mărturisire gravă. In desele 
mele corespondențe cu deosebiţii autori ce sau adresat la 
la mine, am respuns de multe ori că manuscriptele refusate 
şi pe care autorii le cereau inapoi cu multă energie şi pu- 
țină urbanitate, au fost aruncate in foc, fiindcă am ave prin- 
cipiul nestrămutat „de a arde manuscriptele nepublicate“. 

Trebue dar să mărturisesc — căci pentruce aş tăgădui 
pănă la sfirşit un lucru ce tot se va descoperi odată? — 
că atunci cănd dădeam acest respuns autorilor refusaţi, eu 
le afirmam cu bună ştiinţă un neadevăr. Nu, eu nam ars 
manuscriptele respinse, ci le-am păstrat, le am ăncă şi 
astăzi, legate pănă acum in trei mari volume care peste 
cur&nd se vor inmulţi cu un al patrulea mai mare ăncă. 

Făcut-am rău ? 

Autorilor respinşi de sigur nu, de vreme ce am impli- 
nit una din dorinţele lor cele mai mari, conservarea, fruc- 
tului muncei lor; mie insuş mi-am făcut o mare indatorire, 
căci adesea, cănd am avut necasuri şi supirări de tot felul, 
am incercat, să găsesc distracţie in deschiderea vre unuia din 
aceste volume şi totdeauna am isbutit. Aci văd pe un 
autor care-mi trimite poesii sub un nume, apoi, după respin- 
gere, mi le trimite a doua oară prea puţin schimbate, sub 
alt nume, doar nu voiu băga de seamă; colo urmăresc pe 
altul sub zece pseudonime deosebite. Mai departe recunosc 
că epistola, acea blăndă şi rugătoare este scrisă de aceeaşi 
“mănă care a scris pe astălaltă plină de necaz, de dispreţ Şi 
de insulte. Eată ici o satiră amară in versuri ce mi-a făcut 
un june autor care mai tărziu mi-a devenit bun prieten şi 
mi-a mulţumit din inimă că i-am refusat intăiele şi copilă- 
reştele sale incercări literare. Şi aşa mai departe fiecare 
pagină a acestor trei volume are interesul său. 

Un amic pe care il stimez foarte mult, mi-a dat intro 
zi ideea să deschid in revista literară o nouă rubrică inti- 
tulată „Poesii respinse“, in care aş publica specimene de 
versuri refusate. 

Aceasta ar avea, imi zicea el, un mare folos şi ar im- 
păca pe toată lumea: pe directorul revistei, fiindcă mar fi 
respunzător de absurdităţile ce sar tipări in această parte, 
pe autor, fiindcă dorinţa, lui de a se vedea publicat, s'ar im- 
plini şi el ar fi in posiţie de a apela la publicul cel mare, 
judecătorui suprem, in procesul său cu directorul revistei; pe 
public insfirşit, fiindcă acesta ar avea mulţumirea de a arunca 
o privire in tainicele culise unde se ţin actorii inainte de a 

imbrăca, costumele cu care au să apară pe scenă. Eu insă 
m'am impotrivit cu energie la această inovaţie, cu toate 
stăruințele amicului meu. Încercarea mi sa părut foarte 
riscată, căci cetitorii sunt ciudaţi. Dacă acolo unde criticul 
a vezut o curată absurditate, mulţi cetitori, a căror nivel 
intelectual n'ar fi mai inalt decăt acel al autorului respins, 
ar găsi scrierea foarte bună? Dacă scrierile respinse ar 
părè aceluiaş public chiar cu mult mai bune decăt cele pri- 
mite ?... Nu, lucrul mi sa părut că e prea, primejdios, şi 
am înlăturat propunerea. 

Cu toate aceste voiu imita, şi eu pe acel călugăr care, 
de căte ori aluneca la fapte profane, se apăra zicând: 
odată “i ertat ! 

Mě voiu depărta şi eu odată dela principiul statornicit ! 

Fie-mi dar ertat să arăt publicului corespondența mea 
cu unul din scriitorii ce dau năvală la publicare: 

Eri primesc prin poştă următoarea scrisoare in versuri: 


21 Martie, 1887, 


Domnule redactor ! 


Cănd năpastea e să cadă 
Peste vre un biet creştin, 

Cade fără să-l vestească 
Tronc! Din cer senin, 


Deci më vei erta pe mine, 
Că, de sigur scris ţi-a fost, 

Ciasul rău să te surprinză 
Intro zi de post. 


Căci de astăzi chiar intruna 
Cu scaeţi te-oiu bombarda 
Doar se va lipi vre una 
Și de haina ta! 

Această scrisoare este iscălită cu interesantul nume : 
Victor Fuchs. 


Ea mai are şi un post scriptum : 


Dacă dup’ atacul ăsta ai scăpat chiar neatins 
Nu uita că-mi este plină tolba şi vei fi invins. 


Aici aş fi putut observa d-lui Victor Fuchs că in tolbă 
se țin obicănuit săgeți ear nu scacți; că in strofa a treia: 


Cu scaeţi te-ociu bombarda 
Doar se va lipi vre una 


ar trebui să se zică vre unul, scaete fiind un substantiv 
masculin şi că atunci ar lipsi rima,— dar nu fac nici o ob- 
servaţie, fiind curios să aflu ce sunt „scaeţii“ care urmează. 

Sub acest nume cetesc patru epigrame pe care le tran- 
scriu intocmai, fără comentar : 


Pe când am fost bolnav. 


Astăzi cănd mau visitat 
Medicii, sau superat: 
Căci de-o lună se trudesc 
Și eu ăncă mai trăesc. 


Sandu are dreptate. 


Sandu azi pe mine cărpaciu m'a poreclit; 
Si are zu dreptate: adesea Pam cărpit. 

Lui Neacşu epigramist. 


Ia priviți-l cum se screme 
Incât tigva-i abureşte, 

Ştiţi ce face el acuma? 
Anc'un epigram cloceşte! 


Aceluiaş. 


Eşti intocmai ca şi cucul 
Ce, fiind de toţi uitat, 
Singur strigă şi-şi respunde 

Cucu, cucu nencetat. 


Ce-ar fi făcut cetitorul in locul meu? 

Ar fi primit întâia respingănd cele trei din urmă ?... 
Respingerea, ar fi fost pură, şi simplă sau motivată ?... Ce 
ar fi respuns autorului la ameninţarea că-l va bombarda cu 
alte epigrame de acelaş calibru ?... La aceste întrebări aştept 
respunsuri dela public. Ori cine poate să-mi comunice pă- 
rerea sa cu scrisoare francată şi nu më indoesc că voiu 
primi multe scrisori din care una va fi de sigur dela insuş 
d. Fuchs, ba poate d. Fuchs mi-a scrie mai multe sub deo- 
sebite iscălituri. 

Până atunci insă il rog să creadă: 


Că aceste epigrame nu se vor preface ?n scrum 
Ci vor merge să-şi ia locul in al patrule volum. 


L N. 


POESII 


PO sii i 


ZILE DE TOAMNĂ 


I 


Bate věntul, frunza cade 
Veştezită de pe ram, 

Nourii se ’ntind pe ceriuri 
Ploaia ’ncet loveşte ’n giam ; 


Soarele pieziş trimite 
Dintre nori razele-i reci, 
Şi păşeşte-aceeaşi cale 
Ce-a păşit-o veci de veci; 


Negura din văi se "'nalţă, 
Cătră ceriu "'ntunecos ; 
A pădurilor podoabă 
Aşternatu-s'a pe jos; 


Buciumul nu mai r&sună, 
Câmpurile sunt pustii, 

Nu se mai zăresc pe dămburi 
Cărdurile de copii; 


Valurile de pe gărlă, 

Se isbesc şi se frământ : 
Toamna tristă, mohorită, 
Se pogoară pe pămănt! 


sa 


POESII 


H 


Bate věntul soartei rele, 
Vënt amar, dogoritor —- 
Şi cu dânsul cälëtoare 
De duc basmele de-amor ; 


Ochii mei — două isvoare — 
Azi au incetat de plăns, 
Şi s'a prefăcut în ghiaţă 
Focul ce-l credeam nestins ; 


Zac dorinţele-mi nebune 

In al inimei sicriu : 

Nici nu-mi pare rău că-s moarte, 
Nici nu vreau să le mai ştiu; 


A ?ncetat al tinereții 
Nesfirşit şi dulce cânt — 
Şi sau stins a mele visuri 
In întăiul lor avěnt; 


Traiu-mi pare lung şi rece, 
Fără noimă şi pustiu: 
Sosesc zilele de toamnă... 
„„„Nu mai plănge, e tărziu ! 


MARIEI 


I 


De-atătea ori mi-ai spus şi-mi spui 
Că-i drept şi se cuvine 

Să scriu un vers, măcar un vers, 
Marie, pentru tine. 

Dar toate unui ideal 

Eu le-am fost scris, — deci ţie, 
Caci idealul cel mai sfint 

Imi erai tu, Marie." 


II 


Dacă, viața e o mare, 

Dacă 'n marea eu m'avănt, 

Tu mă ?ntrebi: de ce de valuri 
Nici decum nu mă 'nspăimănt? 


Dacă viaţa e o luptă, 

Dacă ’n luptă sunt soldat, 

Tu mă ?ntrebi: de ce de moarte 
Nu-s de loc inspăimăntat ? 


Dar cănd inima, ta este 
Far prevestitor de mal, 
Cum să nu străbat prin marea, 
Neoprit de nici un val? 


ŞI cănd dragostea-ţi e scutul 
Sbuciumatei mele vieți, 
Cum să cad strivit în luptă 
Sub o ploae de săgeți? 


IMI 


Cat este vremea primăverii, căt sunt copacii inverziți, 
De pot primì sub bolți de frunze părechile de ’ndrāgostiți — 
Şi pănă cănd ne mai suride dumnezeeasca poesie, 

Să ne iubim, Marie! 


Să ne iubim, căci vremea trece, şi măni a ernilor hlămidă, 

In jur de noi grea, aspră, albă şi friguroasă-o să se 'ntindă; 

Dar azi e frunza verde ’n crânguri şi-s flori pe dămb şi pe cămpie, 
Să ne iubim, Marie! 


Să fim copii şi nebunateci, ca vântul blăndei primăveri, 

Căci poate măne vom suride de nebuniile de eri! 

De măne poate viaţa, ’ntreagă ni s'a părea o vecinicie, 
Şoim fi cuminţi, Marie! 


LOAN N. ROMAN. 

Sesiunea generală a Academiei Române, care a ocupat 
aproape intreaga lună Martie a anului 1887, sa deosebit mai 
ales prin cetirea unui mare numer de disertaţii interesante 
din partea membrilor ei activi. Au fost preste tot cinci ṣe- 
dinţe publice, mai mult decăt fusese in orice altă sesiune 
anterioară şi s'au citit următoarele lucrări : 

G. Stefănescu. Relaţiune despre lucrările sesiunii a I-a 
a Congresului Geologic internaţional. 

B. P. Hasdeu. Verbul „am“ ca activ şi auxiliar din 
„Magnum Etimologicum“ la care lucrează. 

V. A. Urechia. Sfaturile bune, narațiune scrisă in formă, 
populară. 

B. P. Hasdeu. Darea de seamă asupra lucrării Marelui 
Etimologic cu arătarea programei după care se face această, 
lucrare. 

Episcop Melchisedec. Schițe biografice din viața Mitro- 
politului Ungro-Vlachiei Filaret I, anul 1892. 

G. Bariț. Relaţiune asupra Secțiunii istorice la Espo- 
siţiunea din Buda-Pesta la 1885. 

Gr. Cobălcescu. Ca discurs de recepțiune in Academie, 
„Originea şi zăcămintele petroleului in general şi in parti- 
cular in Carpați“. 

Dr. D. Brandza. Respuns la discursul de recepțiune al 
D-lui Gr. Cobălcescu. 

G. Barit. Săpăturile dela cetatea antica Aguincum de 
lângă Buda. 

Papadopulo- Calimah. Memoriu despre activitatea Con- 
telui Kisselef in Romania. 

B. P. Hasdeu. Despre substantivul „an“ din Magnum 
Etimologicum. 

S. Fi. Marian. Despre biserica din Părhăuţi in Bu- 
covina. 

E. Bacalogiu. Despre aparatorul trăsnetului (paraton- 
nerre). 

Din aceste disertaţiuni avem să publicăm mai tărziu 
căteva in revista noastră. 

Academia s'a mai ocupat foarte mult cu regulamenta- 
rea câtorva premii pe care este chemată a le acorda. 

Din acestea cel mai important este premiul „Cuza“ 
care era de 4000 lei şi avea, să se dee pentru „Cea mai bună 
scriere istorică dela ocuparea Daciei de Romani până la 
tundarea Principatelor Romăne.“ Pentru această lucrare 
nepresentăndu-se nime in timp de 15 ani, fondurile au 
crescut dela 4,000 la 10,000 lei. 

Academia, in dorinţa de a incuraja şi mai mult această 
scriere, a, hotărit să dea intreaga sumă de 10,000 lei a- 
celui, care va presenta o lucrare bună despre acest subiect 
pănă, la termenul de 30 Noembrie 1890. Premiarea sar a- 
corda deci in Sesiunea din primăvara anului 1891. 

Premiul G. San-Marin de care dispune Academia de 
puţin timp sa regulat in modul următor: A se pune la con- 
curs subiectul „Consideraţiuni asupra comerciului Romăniei 
cu ţările străine, atăt in Orient căt şi in Occident, incepănd 
cu secului XVI-lea pănă la 1860.“ Premiul se va da la 1891 
și va fi de 1,500 lei. 

Premiul Craiovean asemenea de 1,500 lei care se dă 
tot la 4 ani, pentru cea mai bună carte didactică apărută in 
acest timp, s'a acordat D-lui ©. C. Codrescu, din Bărlad pen- 
tru cărţile sale: „Manual de Medicina populară“ şi „Com- 
pendiu de igienă.“ 

Premiul Lazăr de 5,000 lei care era hotărit să se dea ce- 
lei mai bune lucrări in limba romănă asupra următorului 
subiect : „Flora descriptivă a unui judeţ din Romănia“ sa 
acordat singurului manuscript care s'a presentat cu numirea, 
„Flora Dobrogei“; la desigilarea plicului s'a văzut că auto- 
rul este Domnul Dr. D. Brandza. 

Premiul Heliade-Rădulescu de 5,000 lei s'a acordat D-lui 

Th. Văcărescu pentru cartea sa „Luptele Romănilor in resbo- 
iul din 1877—78“. — Un capitol din partea Il-a a acestei 
opere sa publicat in revista noastră, fasc. din 1 lan. 1887 
(vezi vol. XX pag. 801). 

Acest premiu de 5000 lei sa hotărit să se afecteze 
pentru acel ce va face cea mai bună lucrare asupra su- 
biectului: „Istoria şcoalei in ţările Romăne in secolul nostru 
pănă la anul 1864.“ 

Premiul Nasturel-Herescu de 4,000 lei s'a acordat D-lui 
IL. Roşca, pentru dramele sale in versuri. 

La concursul traducerii din Cicero, De Officiis, nici u- 
nul din manuscripte n'a intrunit condiţiunile cerute. 


Ca membru activ al Academiei, in locul remas vacant 
prin moartea lui G. M. Fontanin, Secţiunea literara avea să 
propuna un candidat cu majoritate de voturi. Din această 
Secţiune au fost presenţi opt membri in Sesiunea aceasta 
şi voturile sau impărtit pe jumttate : patru pentru D-1 N. 
Gane şi patru pentru D. Gr. @. Tocilescu. Deaceea după re- 
gulamentul ei, Academia a trebuit să amăne alegerea pentru 
Sesiunea anului viitor. 

Ca membri corespondenţi s'au ales in secţiunea lite- 
rară D-nii André Lecomte de Noiiy, architectul care a condus 
restaurarea Curţii de Argeş şi a bisericei Trei Brarchi din 
Iaşi; D-nul I. Bianu, bibliotecarul Academiei, și D-nii Ta. T. 
Burada, A. Naum şi St. Vărgolici toţi autori foarte cunoscuţi 
cetitorilor revistei noastre. — Secţiunea ştiinţifică a ales pe 
D. H. Baillon, vestit botanist şi profesor la facultatea de 
medicină din Paris. 

President Academiei pe anul viitor s'a ales D. Mihai 
Cogălmiceanu, ear ca vice-preşedinţi sau asesori, D-nii B., P. 
Hasdeu, G. Bariț şi generalul Fălcoianu. 

CORESPONDENȚÀ 


D-iui A. D. in L. Nu putem publica critice despre scrieri așa de puţin 
cunoscute şi de neinsemnate. 3 

D-lui T. H. P. in B. Cu mare părere de rău, e peste putință a se 
publica. Ă 
D-lui G. C. R. in B. Cuprinsul articulului nu e potrivit pentru publi- 
care in revista noastră, 

D-lui C. H. în B. Forma corectă, cuprinsul banal. 

Dir. 


ERRATA. 


In «Mihai Vodă şi Moşnenii din Sularul,» studiu publicat in fascicula 
din urmă (An. XX, No. XII) pag. 1079, sau strecurat mai multe greșeli de 
tipar, invërtiri de litere şi omisiuni de frase pricinuite prin graba cn care ma- 
nuscriptul a fost transcris și tipărit. 

Din aceste erori una reclamă o neapărată rectificare și anume urmă- 
toarea : — Proposiţia : «Din citatele fragmente documente reese, că in vechiul 
drept romăn ca peste tot locul unde există tocmeli, buna voe (in ințeles ju- 
ridic) este un moment esențial și indispensabil la incheerea lor» are a fi ce- 
tită «Din citatele fragmente documentale reese, că in vechiul drept romăn, ca 
peste tot locul unde există tocmeli, buna voie (in inţeles juridic) este un mo- 
ment esenţial şi indispensabil la incheerea lor dacă este vorba a exclude a priori 
eventualele efecte de vis ac metus. De aici trebue explicată oarecum tendența de 
a o releva inadins. 

In articulul: Graiul Romănilor din Biharea, publicat asemenea in fas- 
cicula din urmă (An. XX, Nr. XII) ceteşte : 


pag. 995, țărani veniţi din Bosnia pag. 1ot1, huiduca pro hurduca. 
și munţii Servieni, in loc de: şi pag. 1012, laite pro laiţă. 
numiţi Servieni. » ə lăţos pro lătos. 
pag. 1002, punct, 18. In formele pag. 1013, mievăzenie pro mierizenie. 
inscrise pro inverse. pag. 1015, pagace pro pogace. 
pag. 1003, punct. I. Se roseşte pro » > pescuri pro prescuri, 
se rostesc. pag. 1016. sămăchiş pro sărnăchişe. 
pag. 1005, broticol pro broticel. > >  straviu pro sdraviu 
pag. 1007, incenchii pro mcenchì. pag. 1019. tozsér pro tözsér. 
pap. 1008, dăşte pro găşte. > ə teporişte pro toporişte. 
pag. 1009, dănde pro dande. pag. 1020, ozsoni pro ozsona, 


Din Stabilimentul grafic Socec & Teclu. — 25,151. 


"MMM pene: ide 


Be tă 


mr 


Apare la 1 a fiecărei luni. 


No. 2. Bucuresti, 1 Mai 1887. Anul XXI. 


O ICOANĂ A MOLDOVEI DIN 1851 


DE 


WILHELM DE COTZEBUE. 


(Trad. din limba germană de 4.) 


CAPITOLUL I. 


Introducere 


Am mai istorisit eu căte-ceva de prin Moldova intro 
cărticică căreia nu i-a lipsit bunăvoința unui oarecare nu- 
mër de cititori 1). 

Cea mai mare parte din aceste povestiri erau mici 
descrieri despre intimplări de călătorie aşa cum şi le păs- 
trează oricine in minte; viaţa socială abia se atingea in 
treacăt. Istorisirea de faţă e menită să pătrundă ceva mai 
adânc în această viaţă, dar va căuta şi densa să se ferea- 
scă de orice pedanterie. 

Cu greu mi-aş putea inchipui ca vreun locuitor din 
Principatele-Dunărene, să-mi fi luat in nume de r&u daca 
in acea cărticică căteva lucruri din ţara, lui sunt presentate 


1) Aus der Moldau (Lipsca 1860). Schițe din Moldova (Haimann 
Bucureşti 1884). Aceste schite au fost publicate întăi in Cunvorb. 
Liter. No. Dir, 

sub o lumină neplăcută; aceasta, insă era, lumina adevăru- 
lui care ar trebui cu desăvirşire stinsă spre a găsi totul 
bine in Moldova şi in Muntenia. heaoa-voinţă este străină 
penei mele, şi nădăjduesc că nu se va intălni nici in pagi- 
nele de faţă. Căt pentru critica ce după natura lucrurilor, 
trebue indreptată incontra unor părţi slabe, cred că bătăile 
călduroase ale inimei mele pentru minunatele provincii Du- 
nărene, vor fi de sigur mai puternic simţite decăt cuvin- 
tele cele aspre. 

Ii. dau dar binecuvă&ntarea pentru pornirea ta in lume 
iubitul meu Lascar Viorescu! Tu-mi infăţişezi o figură ce 
se intălnegte adesea in Moldova, şi imi eşti drag, cu toate 
că prin insuşirile cu care te-a inzestrat Dumnezeu, ai fi 
putut indeplini mai mult decăt ceeace ai făcut. Şi apoi nici 
nu ne-am văzut după cele din urmă evenimente politice şi 
imi pare că deatunci ai adăogat uşurinţei tale o doză in 
semnată de seriositate. 

Ceeace vă istorisesc aci datează dela 1851. La 14 Oc- 
tomvrie al acelui an se opri pe înălțimile Bosancei, la gra- 
nita Bucovinei o trăsură, din care se cobori un tëněr. 
Inima i se bătea răpede, şi el intinse cu o bucurie melan- 
colică braţele sale spre Moldova. aşezată la picioarele lui. 

Dar oricăt şi-ar iubi cineva patria totuş nu poate in- 
tra intr'ensa fără a-şi adeveri paşportul. Asta o ştia şi 
tënërul nostru; cu toată mişcarea sufletească pe care nu o 
putea. stăpăni, schimbă posiţia braţelor, vîrì una din máni 
in buzunarul hainei şi o scoase ear la lumină, ţin&nd paşa- 
portul intr'&nsa. 

Călătorul intră in locuinţa ofițerului de graniţă. 

Cetitorul pătrunzător va fi ghicit desigur că acest 
călător era eroul meu Lascar. 


Tatăl lui Lascar, marele logofât Nicolache Viorescu, 
infățişează ochilor noştri tipul unui boer mare dela incepu- 
tul acestui veac, pe care abia il mai găseşii astăzi. Străi- 
nul işi inchipueşte fără voe că un Moldovean care sa ni- 

scut pe la 1775 sau la 1785 e un om cu totul necioplit; 
daca astăzi chiar civilisaţia lasă áncă atăta de dorit, ce tre- 
bue să fi fost pe o vreme aşa de indepăriată de noi! Eu 
insumi am crezut astfel, dar mai tărziu mi-am schimbat 
părerea. Emigraţii franceji din vremea Revoluției işi făcu- 
serë drum pănă in Principatele Dunărene al căror nume 
abia era cunoscut pe atunci; pintre dănşii se aflau din fe- 
ricire unii cu adeverată cunoştinţă de carte; boerii le incre- 
dințară băeţii lor şi astfel se lăţi gustul pentru literatura, 
clasică franceză, pe lăngă cunoştinţele căştigate de mai na- 
inte despre Romani şi mai ales despre Greci. Neapărat că 
cu felul acesta, nu se forma, niciun specialist pentru deose- 
bitele ramuri ale administrării Statului, dar la mulţi dintre 
tinerii inteligenţi, citirea de cărţi bune, bine mistuite alcă- 
tuia un fel de educaţie ştiinţifică. Și de ar fi stat in spiritul 
vremii de pe atunci de a păzi pe copii de necioplita cre- 
ştere dobăndită prin zilnica atingere cu ţiganii ce-i slujeau, 
şi de ar fi fost viaţa dintre părinţi şi copii din vechime 
mai strins legate prin dragoste, de mult ar fi ajuns pro- 
vinciile Dunării mai departe decăt sunt astăzi. 

Tatăl lui Lascar jucase un rol insemnat şi făcea parte, 
mai ales pe vremea resboiului ruso-turc, din oamenii cei 
mai influenţi. Dăndu-şi adesea numai aerul de-a nu se im- 
potrivi faţă cu vremelnica administraţie rusească, el cuno- 
ştea cu deamenuntul insuşirile şi cusururile, virtuțile şi 
viţiurile compatrioţilor săi, şi căuta să uşureze sarcinele ce 
cădeau in vremea resboiului asupra claselor de jos, poate 
nu totdeauna in chip desintoresat, dar totuş Viorescu era 
deopotrivă folositor compatrioților sti şi Muscalilor, şi el 
fù aproape fără intrerupere, ministru, cănd la interne cănd 
la justiţie. 

In viaţa casnică ii fuseseră foarte numărate zilele fe- 
ricite. Luase in prima, căsătorie o femee despărțită care-i 
adusese po lăngă o avere mare şi douč fetiţe in casă. El 
ințelese in curând de ce se dospiurţise peste doi ani bărbatul 
Smăvăndiţei de dă&nsa. Cu toate că treburile sale il ţinea 
cea mai mare parte din zi afară din casă, totuş restul vre- 

mii dădea soţiei sale prilej indestulat pentru desfăşurarea 
talentului ei de-a necăji şi de-a chinui. La inceput ii făcea 
scene de gelosie, care rar se sfirşeau fără sfăgiere de cărţi, 
asvărlire de scaune şi spargere de obiecte de porțelan de 
preț; mai tărziu incepă nemulţumirea pentru tot ce făcea 
nenorocitul soţ, şi niciodată nu lipsean expresii de acele ce 
scormonese sufletul omului până dau de locul care-l doare. 
De sar fi incuiat nenorocitul in odae spre a scăpa de fur- 
tună, i-ar fi adus de sigur un lăcătuş; de aceea mai bine 
răbda in tăcere. Şi cu toate astea il iubea Smărăndiţa ; 
erau momente in care căuta să-l facă să ințeleagă măngă- 
indu-l că tocmai acele „mici scene“ trebuiau să-i probeze 
adâncimea, simţirilor ei. „Dacă nu te-aş iubi ce mi-ar păsa 
mie de ceeace faci?“ zicea ea atunci; „dar tu eşti proprie- 
tatea mea!“ Apoi urmau de obiceiu lacrimi şi se sfergeau 
printr’o imbräțişare, in vremea căreia Nicolache se uita pe 
fereastră deasupra umerilor jumătăţii sale aruncănd o pri- 
vire desnădăjduită. spre cer. 

Pe vremea aceea, şi poate chiar şi acum, era aşa de 
lesne de-a se despărți cineva, incăt nu se poate pricepe 
cum a trăit Viorescu şase am intr'un asemenea iad. Dar la 
urma urmelor, tot işi perdù răbdarea şi propuse nevestisi 
să sc despartă, 

Un om ăncă těněr pe atunci, Alecu Dolban, pe care il 
vom întâlni mai tărziu, sluji, ca bun prieten al casei, de 
mijlocitor la desbaterile neplăcute ce se născură din această 
propunere. Spre a scăpa de toate, Viorescu lăsă de moştenitori 
ai averii sale intregi pe soţia sa cu copii ei, in cas când ar muri 
fără a avea el insuş moştenitori direcţi, şi pe temeiul a- 
cesta, se şi făcu despărţirea. Smărăndiţa, după două despiu- 
țenii se mărită, peste căteva luni cu sfătuitorul său Dolban. 

Adăne inţeles trebue să aibă cuventul: „Nu e bine ca 
omul să fie singur.“ Cu toată incercarea la care fusese su- 
pus Nicolache, el se insurâ in curând pentru a doua oară, 
Prietenii lui ziceau că o făcuse numai spre a avea, moşte- 
nitori direcţi şi a juca astfel un renghiu neuitatei Smărăn- 
diţe, insă nu vë pot spune nimic positiv in astă privinţă. 

Casandra, nevasta de-a doua, nu semăna de loc celei dintâi; 
glasul nu i se auzea in casă decăt trăgânat şi şoptitor; 
poruncea, slugilor mai mult prin semne decăt prin cuvinte 
şi ele o inţelegeau uşor, fiindcă nu eşea. niciodată din cer- 
cul indeletnicirilor zilnice, toată, firea ei era nespus de lini- 
ştită. Numai la ferberea dulceţei se zice că sar fi necăjil 
odată şi că ar fi tras chiar o palmă unei ţigance; dar nu-mi 
prea vine s'o cred cu toate că facerea, dulceţei, ce se intre- 
buinţează in cătăţimi mari la casele boereşti, este o ramură 
insemnată in gospodăria casei, şi gradul ei de bunătate slu- 
jeşte de normă pentru a judeca despre insuşirile gospodinei. 
Casandra obicinuită din copilăria sa cu viaţa dela ţară, se 
simţea străină in laşi; datoria de-a face şi de-a primi vi- 
site ii era nesuferitţă. Ea nu-şi putea chinui mintea ei ador- 
mită spre “a găsi noue maţerii de vorbă şi deaceea se 
mulțumea tot cu acelaş lucru. Unul dintre musafiri ii spu- 
sese odată căt e de grozav să fic cineva silit să inoate in 
noroiul din laşi sau să se inece de praf; antitesele aceste 
o incurcară la inceput, mai pe urmă insă ințelesese adevë- 
rul lor, şi deatunci incoace tema aceasta era singura obici 
nuită in salonul ei, adesea se mai adăugau apreţieri inte- 
resante asupra causelor şi efectelor acestor greutăţi şi 
variaţii despre neindestularea luminei pe uliţă. 

Nădejdea Smarandei pentru moştenirea averii lui Vio- 
vescu deveni in cur&nd foarte indoioasă; Casandra, născu 
un băiat şi două fete. Scarlatina iusă răpi cele două fete 
peste căţiva ani in vreme de o septămănă, şi nu le remase 
părinţilor decăt singurul fiu Lascar pe care il văzurim pe 
inălțimile Bosancei. 

Nicolache Viorescu abia simţi perderea aceasta. După 
cum era croită viaţa familiei pe vremea aceea, tatăl nici 
nu putea avea multă grijă de copiii cei miti, aceştia se 
creşteau de obiceiu la ţară sub pază străină, pe când el se 
afla la oraş cu slujba sa. Alintările crau foarte rare. Ca- 
sandra, cu toate că era şi dânsa de părerea bărbatului stu, 
cum că copiii trebuesc ţinuţi cam departe de părinţi şi că 
lăsarea in voia lor faţă cu părinţii dovedeşte o lipsă de 

respect, totuş fu măhnită vreme indelungată de perderea 
fetițelor ei, şi-i intră in cap că Dumnezeu o pedepsea pen- 
tru vreun păcat mare ce-l făcuse. Pentru a imbuna dar pe 
Dumnezeu şi pe sfinţi, se hotări să ia un copil de suflet, 
cum numeşte limba romănă, cea bogată in imagini, copilul 
adoptiv. Ea alese pe fiica unei prietene din copilărie, care 
murise, şi Catinca cea mititică se obicinui curând in familia 
sa cea nouă cu Lascar, prietenul său de joc, care era mai 
de aceiaş virstă cu dănsa. 

După ce Mihai Sturza ales de Cabinetul din Peters- 
burg şi de Poartă, se numi Domn al Moldovei, Viorescu se 
retrase cu totul din slujba Statului şi trăi de aci inainte 
mai fără intrerupere la moşia lui Valea-Verde. Copiilor nu 
le prea, venea la socoteală; ei trăiseră pănă aci singuri şi 
slobozi la ţară, numai cu un profesor francez şi sub ochii 
slugilor. Tatăl era din tinereţe mai mult serios decăt vesel; 
incercările vieţei şi mai ales o boală, care din zi ce merge 
ii slăbea puterile, il făcuseră şi mai serios decăt inainte. 
Daca ne mai găndim şi la firea tăcută a mamei, lesne vom 
ințelege căt de grea trebue să le fi părut copiilor tăcerea 
de mormânt, ce domnea in casă, Apoi mai venea şi stăru- 
inţa pentru studii mai serioase, de vreme ce Monsieur 
Grosbois pe cănd era, singur stăpăn impărtăşea cu mare eco- 
nomie micul său tesaur de ştiinţă. Lascar fu dar foarte 
vesel, când i se spuse intro zi că va fi trimes la Berlin la 
şcoală, lucru ce venea la vreme daca era să mai easă ceva 
din băiatul de treisprezece ani. 

Lascar fu expeduit cu o persoană de incredere; Ca- 
tinca remase singură de tot. Ea nu avù copilărie fericită. 
Fără a se putea plinge că se purtau râu cu densa in casă, 
totug era adănc măhnită de receala cea de ghiaţă ce o in- 
conjura. Cănd sta cucoana, Casandra mai toată zioa in col- 
tul divanului, cu obrazul cam sulemenit (ea nu perdea, obi- 
ceiul nici in viața sa retrasă de-a aduce astă, ingrijire per- 
soanei sale) şi lăsa, să alunece mărgelele mătăniilor pintre 
degete, fără a zice un cuvânt; când cuconul Nicolache şe- 
dea dinaintea mesei de lăngă divan şi făcea pasienţe ase- 

menea fără a zice o vorbă, şi Catinca nu se putea mişca 
dela gherghef, atunci i se părea adesca că are să intre in 
groapă ca părinţii ei, şi suspina aşa de greu încăl cei doi 
bătrâni erau pe-aci pe-aci so intrebe ce are. Dar no intre- 
bau niciodată. 

Astfel se fâcă fata de patirusprezece ani. Şi eată că i 
se infăţişă un mijloc de-a schimba felul traiului ei. Un 
proprietar vecin, lenache Puricescu, care venea de cătă-vu 
vreme cel puţin de dou ori pe săptămănă la Valea-Verde, 
spre a fi al treile in grupul celor tăcuţi, o cerù de nevastă. 
Cererea era neaşteptată de tot, nimenui nu-i trecuse prin 
cap să tragă o asemenea conclusie din cutiuţile cu cofeturi 
rele pe care le aducea din vreme in vreme. Viorescu surise 
pentru intăia dată, şi sigur că ar fi ris chiar daca durerea 
lui de ficat mar fi fost tocmai aşa de tare in acel moment. 
— Jenache cel de patruzeci de ani şi Catinca de patruspre- 
zece — el gros şi greoiu, ea in floarea tinereței, desvoltată 
trupeşte, cum rareori se intimplă chiar la fetele din Mol- 
dova la aşa virstă! — Si totuş căsătoria se făcu: Fata do- 
rea så intrerupă, monotonia vecănică a vieţei sale; romane 
nu cetise, şi realitatea nu putuse pân aci să-i dea cea mai 
mică idee despre iubire; Catinca deveni soția lui Puricescu 
şi plecă cu dănsul la Puriceşti, uude vom merge şi noi 
mai tărziu spre a face mai bine cunoştinţă cu densă şi cu 
bărbatul ei. 

Plecarea noilor soli aduse cea dintăi schimbare mare 
in Valea-Verde, Abia remăseserë bătrămii de trei luni sin- 
guri şi cucoana Casandra muri. Viorescu nu iubise niciodată 
cu pasiune pe reposata, dar puterea obiceiului care nu su- 
terise nicio abatere prin scene supărătoare din partea ci 
leguse strins bătrăna păreche in decursul anilor. Un loc gol 
in casă aduce totdeauna intristare; dar daca din două lo- 
curi numai unul remăne gol, apoi iţi sfăşic inima groaznica 
singurătate. Nicolache vezi indată, că turburat de durerea 
ce nu o putea, învinge, boala lui inainta, foarte răpede. Dar 
moartea ce se apropia nu-l spăriă, el nu se mai aştepta la 
nimic in viaţă. Numai găndul fiului seu ii mai sporea pu- 

terile. Averea lui era destul de mare pentru șingurul stu 
fiu, dar avea datorii ăncă din vremea când ţinea casă des- 
chisă fiind in slujba Statului, şi abia se micşoraseră ceva, 
decănd erau aşezaţi la Valea-Verde. 

Gândul lui era aşa dar să se ingrijească de epitropi 
pentru fiul său ce remănea singur. 

Din prietenii ministrului remăseseră puţini prieteni ai 
omului retras in viaţa privată. Viorescu nu avea dar decăt 
un număr restrins de oameni dintre cari putea alege epi- 
tropi. Tocmai veni, fie din intimplare fie cu intenţie, Costache 
Vrenceanu la Valea-Verde. Acesta, al cărui caracter il voiu 
descrie mai tărziu, făcea parte din cei ce mai veneau la, 
Viorescu din vreme in vreme decănd trăia singuratic la 
ţară; daca o făcea, de stimă şi de prieteşug, sau numai fi- 
indcă Valea-Verde se afla la un loc unde-i venea mai uşor 
să dea grăunţe cailor in desele lui călătorii, asta nu o pot 
deslega. Trăsura lui Costache Vrenceanu se opri intr'o bună 
dimineaţă inaintea scărei şi Viorescu ocupat mereu de ace- 
laş lucru aduse vorba despre epitropie. 

Vrenceanu slujise căteva luni sub Viorescu şi lăsase 
in mintea superiorului său o idee indoioasă despre morali- 
tatea sa; cu atăt mai recunoscute erau insă cunoştinţele 
sale temeinice in afaceri cu toate clenciurile şi incurcătu- 
rile lor, şi deaceea, nu trebue să ne mirăm prea mult dacă 
bolnavul pe moarte ii propuse să fie unul din cei trei epi- 
tropi, avănd neapărat găndul să-i alăture alți doi cu mai 
puţină deprindere in afaceri dar cu mai multă onestitate, 
Vrenceanu se impotrivi multă vreme, şi primi insfirşit, in- 
cep&nd indată, a vorbi despre alegerea, celorlalți epitropi. 

lenache Puricescu era să primească de sigur; Viorescu 
il ştia om cinstit pănă in fundul inimei şi se incredea şi in 
mintea lui practică. Nu prea se inţelege cum işi formase 
această, judecată, căci după cum am spus-o, vecinul Puri- 
cescu jucase un rol de mut de căte ori venise la Valea- 
Verde; poate că Viorescu care trăia in anii din urmă nu- 
mai cu amintirile din trecut şi nu vorbea mai de loc, pu- 
nea pe socoteala convorbirilor pe jumătate uitate care le 

avusese cu vecinul stu, ideile ce-i străbăteau prin minte; 
oricum ar fi, din felul cum işi ingrijea Puricescu de mica 
sa avere, puteai trage conclusii măgulitoare pentru cuno- 
ştinţele sale in gospodăritul moşiei. 

Alegerea celui de al treilea epitrop era cea mai grea. 
Vrenceanu propuse pe Alecu Dolban, bărbatul care după 
cum ştim luase de soţie pe cucoana Smărăndiţa, nevasta 
cea dintăi a lui Viorescu. Găndul acesta cuprinse pe bë- 
trăn de mirare. De mulţi ani incetase orice raport cu casa 
lui Dolban; pe de altă parte nu avea nimeni mai mare in- 
teres decăt Dolban ca să sporească averea lui Viorescu; 
Lascar remănea, singur şi nefiind nemuritor, fraţii săi vitregi, 
copii lui Dolban puteau ajunge la moştenire. 

Desbaterile asupra acestui punct ţinure două zile şi 
sc sfirgiră prin aceea că amăndoi candidaţii la epitropie 
fură poftiţi fără intărziere la Valea-Verde. Ei primire sar- 
cina şi in cur&nd se faci lucrul conform legii. 

Regularea epitropiei părea să-i fi dat lui Viorescu o 
nouă viaţă; el se simţi o lună intreagă mult mai bine. 
Apoi deodată fù copleşit de boală, o mai duse vreo căteva 
săptemăni pe jeț, infăşurat in şaluri şi in blăni, şi cănd 
incepură a cădea cei dintăi fulgi de zăpadă, sunetele clo- 
potelor din Valea-Verde il insoţiră la groapă. Catinca, ii in- 
chise ochii. 

DESROBIREA TARANILOR IN MOLDOVA 


Sedina Marelui Sobor al Moldovei, in Monastirea Teesfetitele, la 6 Aprilie 1749, 


—urmare *)— 


La Iaşi, in zilele bëträne, Obgteștile Adunări şi Marile 
Soboare ale ţării, se ținea sau in Spătărie?) la Curtea Dom- 
nească, sau la Mitropolie, sau la Mondstirea Tresfetitete. 
Monăstirea Tresfetietele este hramul celor trei mari dascăli 
ai bisericei Ortodoxe: Vasile Cel Mare, Ioan Gură de Aur 
şi Grigorie teologul, şi Moldovenii căuta aşa, ca legile ţării 
să fie precumpănite de blândeţa şi de morala lui Christos; 
deaceea Mitropolitul Moldovei, investmăntat in mantia și 
cu cărja archiepiscopală in mănă, presida Adunările Ţării; 
de aceea aceste Adunări iși țineau şedinţele mai cu seamă la 
Mitropolie, şi de aceea Mitropolitul Moldovei ăncă din zilele 
lui Alexandru Cel Bun, se zicea Bpitrop legii’). Monăstirea 
Tresfetitele păstrează Sfintele Moaşte ale Prebodoabnei Pa- 
rascheva, şi Moldovenii au năzuit in toate timpurile la Sfănta, 
cum năzuesc şi astăzi, ca la o Ajutătoare intru nevoi şi ca 
la o Apărătoare. la ziua de 14 Octomvrie, care Iagan, care 
Moldovan, nu-şi inchină rugăciunea, şi nu-şi duce luminarea 
inaintea kRaclei cu Moaştele Sfintei? cum era in vremile 
străvechi, la Suceava, Sfântul loan Cel Nou — Gueari loan 
Moni — a cărui Moaşte s'au adus aice, in vechia capitală 

1) Vezi Convorbiri Literare numărul 1, din Aprile. 

2) Spătărie se zicea sala Tronului. 

3) Letop. Moldov. tom. I, pag. 103. 

a Moldovei dela Cetatea Albă (Akkerman), in al doilea an al 
domniei lui Alexandru Cel Bun, adecă la 1402 1), uşa era 
in laşi, noua capitală a Moldovei, Sfănta Parascheva, a 
cărei Moaşte s'a adus aice la 1641 de Vasilie Lupul Voe- 
vod şi sau aşezat in Monăstirea Tresfetite zidită de el, 
unde stau şi astăzi?) In rugăciunile din Slujba Cuvioasei 
Parascheva, care s'a, alcătuit elineşte şi romănegte la 1641 
şi care se cântă la fiecare aniversară de 14 Octomvrie, 
Sfânta Parascheva este numită „lauda și ajutătoare puter- 
nică a Moldovei.“ La vecernia cea mare, la Litie, se căntă: 
„Bucură-te în Domnul Cetate a Moldovei Iaşi, căci ţii in si- 
nul leu Moaştele Cuvioasei, măngăere intru nevoi, ajutor la 
resboaie şi la vremi grele povăţuire“ 5). Monăstirea, Tresfeti- 
tele amintea şi aminteşte Moldovenilor pe unul din Domnii 
lor cei Mari, pe Vasilie Lupul Voevod, ale cărui oase odih- 
nesc aice in biserică in partea, dreaptă lăngă zid?). In bise- 
rica Tresfetitele sa ţinut, la 1642, Marele Sobor biseri- 
cesc la care au venit, subt umbra lui Vasilie Lupul Voevod, 
şi au luat parte toţi Arhiereii de pe la toate scaunele şi 
patriarchiile bisericei Ortodoxe Resăritene din lume, şi aice, 
in biserica Tresfetitele, Mitropolitul Kievului Petru Mo- 
ghila, Moldovan şi fiu de Domn Moldovan, al lui Simeon 
Moghila Voevod, a redactat, a proclamat lumei şi a ti- 


1) Letop. Moldov. tom. Î, pag. 108. — Şi Mitropolitul Grigorie 
Tanblae: Viaţa si Muconia sfântului loan Col Nou, tradusa din she 
voneşie de Episcopul Molehisedek, în Analole Academiei Romane 
soria II, tom. VI, sect. I, pag. 1—107. Bucureşti 1883-1884, 

# Muumoa lunci lui Oclomvrie, in 14 zilo, la Sinaxar, pag. 58, 
edil. tipogr. Monastirii Nceamtul, 1845. 

% Slujba Sfintei Parascheva sa tipărit şi in Tirgovişte de 
Mitropolitul Ungro-Vlahjei Antim Ivireanul, din porunca lui Matei 
Basarab Voevod, in cartoa sa Bighos Eritvoros san Pendecii, pag. 
765—860. Tirgovişte 1709. 

% D., Gusti: O ochire in biserica Sfinţilor Trei lerarchi, in jur- 
nalu! Zimbrul, in foileton, No. 26 din 27 Septemvrie, pag. 101-102. 
lasi 185i. 

părit Mârturisirea credinței bisericei Ortodoxe '). Aceste a- 
mintivi, aceste intipăriri vii ale Istoriei Moldovei, fac, că 
Monastirea, Tresfetitele este, dela inceputul ei, una din bi- 
sericile cele mai venerate de Moldoveni. 

In biserica dar a Tresfetitelor, pentru a da mai 
multă solemnitate actului s&u, Constantin Nicolae Mavro- 
cordat, porunci, prin ţidulă domnească, să se adune Soborul 
Cel Mare al Moldovei, in zioa de 6 Aprilie 1749, Joi intru 
a doua septămănă după Paşti, ca să se desbată despre ve- 
cinătate. Vodă a ales, se vede, zioa de Joi, pentrucă toate 
Joile şi Duminicile, dela Paşti până la Inălţare, nu sunt 
zile de lucru: lumea mergea in aceste zile la biserică, ear 
după biserică petrecea la scrăncioabe şi la hore. 

Soborul Cel Mare al Moldovei, cum am zice astăzi 
Constituanta, era mai numeros decăt Obşteasca Adunare 
care se zicea şi Sfat de Obşte. Sfat de Obşte se zicea, in 
vorbă, chiar Marele Sobor al ării 2). La 1831, Regulamentul 
Organic a păstrat, o inchipuire numai despre această insti- 
buţie seculară a ţării, reducând-o in proporţiunile ei, şi 
slăbind-o in alcătuirea, ei, — legiuind o Ubgtească Obicinuată 
Adunare şi o Adunare obștească extraordinară 9. Soborul 
Cel Mare, era o Constituantă, un Congres, o Adunare Ob- 
ştească extraordinară, şi hotăririle sale numite Hotărire 
Obştească şi lucru sobornicese, după ce se intărea de Domn 
şi se promulga printr'un chrîsov, se zicea Chrisov soborni- 


1) Vezi Alexandru Papadopul Calimah: Scrisoare către V. Ale- 
csandri, in „Convorbiri Lileterare “ No. 7 din 1 Octomvrie 1880 
pag. 252 — 963, scrisă din Geneva la 20 Iulie 1880, şi Cartea 
Patriarchului și a Sinodului Bcumonic din 11 Marte 1645 şi introdu 
cerca lui Nectarie Patriarchul lerusalimului la Catechismul Mitropolii 
tului Potru Movila, din 20 Noemvwrie 1662, tradusă în „loaca pentru 
minte, inima şi literatură“, No. 16 din 19 Aprilie 1843, pag. 124 --127. 

» Vozi Marele Logotti Andronachi Donici: Adunare cuprinzč- 
toare iu scurt din Cărţile Impărăteştilor Pravile, in notele dela pag. 
46, 80, 89. Iaşi 1814. 

% Vezi Regulament. Organ. al Moldovei, cap. T și II, gi cel 
al Valachiei, cap. I, art. 2—8, şi cap. LI, art. 45—47. 

Cesc, d. e. Sobornicescul hrisov din 17851) Marele Sobor 
se alcătuia, din toată boerimea ţării, din toţi boeri mari şi 
mici şi din toți maszilii, din toți căpitanii Țării şi din toată 
biserica, adecă din Mitropolit, din toţi Episcopii şi din tofi 
kgumenii monăstirilor pământeşti şi a celor inchinate, cu 
Domnul impreună. Aşa au fost representaţiunea, naţională, 
a Moldovei din zilele cele mai bătrăne şi pănă la 1831. 
Adunările ţării se aduna după țidulă domnească ?), care se 
Zicea şi Obștească chiămare 3), şi care cuprindea: chemarea, 
lucrul pentru care se chema şi locul de intrunire al Adu- 
nărei. Uneori, când vrea Domnul, Adunările deliberau de 
faţă inaintea Domnului +), şi, la asemene imprejurare, ana- 
foraoa către Domn cuprindea, la inceput, că sau chibzuit 
de fată inaintea Domniei Tale 5); ele insă aeliberau totdeauna 
de faţă şi sub preşedinţa Mitropolitului ţării sau a Episco- 
pului de Roman, căci Episcopul de Roman avea titlul de 
Mitropolit şi Episcopia de Roman rang de Mitropolie, din 
zilele lui Alexandru Cel Bun, şi in toate timpurile Romanul 
venea al doile după Mitropolia Moldovei 6). Adunările in- 
cheia hotăririle sau cărțile lor, care se intăreau de Domn. 
De multeori Adunările obicinuiau de incheia hotărirele lor 
cu cuvintele: „şi ca să fie păzit acest aşezământ să se înlă- 
vească şi de Măria Sa Vodă“ ?). 

In zori de zi, Joi la 6 Aprilie 1749, clopotul cel mare 


} Uricar. tom, IV, pag. 81—40: Adunare de asezăuunte tom, 
II, pag. 25, edit. lasi 1856. 
g 23) Vezi Cartea Obsteştej Adunări a Moldovei din 14 Aprilie 1775 
(Magazin Istor. pentru Dacia tom. IL. pag. 295), şi Cartea soborni- 
cească, din 14 August 1785 (ubi supra). 

3) Vezi d. e. Anaforaoa Ohstestei Adunări a Moldovei din Ia- 
nuarie 1817 (Uricar. tom. IV, pag. 325- 343). 

+) Letop. Moldov. tom. III, pag. 220, 

5, Vezi Cartea Obşleştoi Adunări din Ianuarie 1817 (Uricar 
IV, 826). 

6) Letop. Moldov. tom. I, pag. 103, şi Melchisedek, Chronica 
Romanului şi a Episcopiei de Roman, tom. II, pag. 106-107, 

7 Archiva romăncască din 1749, tom. I, pag. 97. 

al bisericei de pe poarta, curţii domneşti şi toate clopotele 
dela Tresfetitele, şi toate clopotele Mitropoliei şi ale tu- 
turor bisericelor de mir şi ale monăstirilor din Iaşi, inşti- 
inţau Capitalei Moldovei, mare intimplare. Lumea de prin 
tot oraşul şi de prin toate mahalalele Iaşilor, intre care 
se deosebeau, prin pasul şi prin portul lor voinicesc şi măn- 
dru, Tătărășenii, se indreptau valuri spre Curtea Domnească 
şi spre Monăstirea Tresfetitele, ca să privească alaiul 
Domnesc, căci Vodă mergea la Sfănta se desbală despre ve- 
cinătale, la Soborul Cel Mare al ţării. Boerii cei cu vecini 
cuprinsese de cu noapte biserica, alţii stau afară, ear obraz- 
nica vecinătate, prin vechili dintre ei, apucase şi ea, parte 
biserica, parte ograda şi uliţa pănă la poarta curţii dom- 
neşti, păzită de patru vornici de poartă, de seimeni şi de 
Arnăuţi. Marele Sobor chemat după ţidulă domnească, sta 
strins in dreapta şi in stinga, bisericei, așteptând să vie 
Domnia. Deodată se auzi o salvă de tunuri şi de puşti, şi 
o mişcare se făcu in biserică: alaiul domnesc se desfășura, 
după răndueală, despre Curte, şi se indreptă cu mândrie şi 
straşnic spre monăstirea lui Vasilie Lupu. 

De dimineaţă, Constantin Nicolae Mavrocordat, chipos, 
cum se vede in portretul său scos după natură de renumi- 
tul artist al Curţii lui Frederic Cel Mare, G. F. Schmidt, 
şi reprodus nu de mult de D. Emile Legrand », şi imbrăcat 


1) Emile Legrand: Généalogie des Maurocordato de Constanti- 
nople, pag. X, introduction şi pag. 10, Paris 1886. 

Ucorges-Predâric Sehmidt: Graveur anu burin, né à Perlin on 
1712 mort en 1775, vint à Paris pour se perfectionner dans son art. 
ot, par une exception honorable, fut reçu à PAcademie en 1742. 
appelé à Berlin par le Grand Frédéric, cu 1744, il reçut le titre de 
Graveur de la Cour. En 1756, mandé à St. Pétérsbourg, il y passa six 
années. Il a formé une école de gravure, d'oă sortirent des élèves 
distingués. Son œuvre élève à plus do deux cents piocis. On cite 
les portraits de Mignard, de Pabbé Prévost, de la Tzmine Elisabeth, 
et quelques caux fortes après Rembrandt. (Dezobry et Th. Bachelet, 
Dictionnaire général de biographie et Whistoire, tom. li, pag. 2425, 
Paris 1866). 


s 

cu toată eleganța orientală : cu haina împărătească ce se 
chema cabanita, cu gugiumanul de Sobol in cap, şi cu un 
hanger de mare preț impodobit cu pietre scumpe, in brău 
cu şal scump turcesc, ei din apartamentele sale particulare 
ce se chema Mavei, in Spătărie (sala tonului), unde in 
dreapta, tronului domnesc era o masă imbrăcată cu postav 
roşu, pe care sta semnele străvechi ale Domniei Moldovei : 
sabia, busduganul şi tolba cu săgeți. Lipsea din măna lui 
Vodă, Toiagul de argint al ţărei, care-l purtase in curs de 
seculi toţi Domnii Moldovei, căci Dimitrie Cantemir Voe- 
yod il luase cu sine in Rusia, la 16 Iulie 1711, după neno- 
rocirile de la Prut 1). Vodă Mavrocordat se su pe tron, ear 
boeni Sfatului, mănecaţi la Curte, stau inșiraţi in dreapta 
şi in stinga, după starea fiecărui. La un semn al Domnului, 
Marele Spătar incinse sabia Domnească peste umăr, şi luă, 
buzduganul in măna dreaptă, ţiindu-l rezemat pe umărul 
său ; ear marele vistier ind in măna sa Cuca o puse in 
capul marelui spätar, şi-i puse şi Celmeaoa pe mâna stingă. 
Cekmea se zicea o năframă albă, de mătasă, cusută cu fir 
şi cu mărgăritare, cu care marele spătar ţinea in mănă 
gugiumanul Domnului, de căte ori Vodă il scotea din cap. 
Domnul coborindu-se din tron, inaintă cu toată răndueala 
boerimii sale. Mergea inaintea Domnului, marele postelnic, 
apoi al doile postelnic, apoi al treile postelnic, cu alți 
postelnici inainte. Inaintea acestora mergea marele aga, 
marele armaş, cu satirul in mănă, marele uşer, al treile 
logofăt, şi vătavul de aprozi. Inainte: acestora mergea 
vătavul de paharnicei, căpitanul de darabani, poleovnicul, 
al doile armaş, al treile uger, iubaşa de Divan precedat 
de toți iuzbaşii; apoi ceauşii, armaşii, aprozii şi copiii din 
casă cei mari. Apoi urma Domnul cu veliţii poeri ai Sfa- 
tului Domnesc. Coborindu-se pe scara cea mare, Vodă Ma- 
vrocordat incălecâ pe un cal murg arăpese, şi toți boerii, 
stănd cu capetele goale pănă ce incălecă Domnia, incăle- 
cară şi ej, in urmă Domnului, care de care pe cal mai fru- 


1) Lotop. Moldov. tom, 15, pag. 122. 

mos şi mai impodobit. Cănd Domnul incălecâ, se sloboziră 
toate tunurile din Curte. Atunci călărimea Curţii, inaintea, 
căreia mergea, steagul, se puse in mişcare inainte. Deamën- 
două părţile steagului mergea căpitanii, apoi urmau cei 50 
de călăraşi de Galaţi cu vătaful lor, 50 de umblători de 
Hotin, 50 de umblători de Soroca şi 50 de călăraşi de Țari- 
grad cu vătafii lor, apoi cele trei tuiuri trimise Domnului 
de Sultan la suirea sa pe iron. Apoi venea Domnul călare, 
drept in mijlocul liniei, incunjurat de pe amândouă părţile 
de vătaful de paici şi de cei opt paici Domneşti, incinşi cu 
brăe de argint, cu sabie şi cu lănci cu mănunchele şi cu 
virfurile legate cu argint poleite cu aur 1). Mai depărtigor, 
la dreapta urmau comisii şi vătafii slugilor de curte, ear 
de-a stinga postelnicul cel mare cu postelnicii. In linia 
de-a treia după Domn mergeau bulucbaşii, patru de de am&n- 
două părţile; după ceata aceasta mergeau Seimenii, adecă 
ostaşii cei cu leafă, priveghiaţi de ceauşii lor. Mai aproape, 
in urma Domnului, mergea spătarul cel mare ducând ar- 
mele dommeşti. După aceştia urmau boerii cei din läuntru ai 
curții domneşti, adecă visterniceii, paharnicei, ciohodarul, 
medelnicerii şi vătaful de copii. Urma singeacul cel mare, 
adecă steagul de Domnie, ce se da fiecărui Domn din partea, 
Sultanului, apoi garda, personală a Domnului, corpul arnă- 
uţilor, care se zicea steagul Arnăuţilor, inființat de Consan- 
tin Nicolae Mavrocordat in a doua Domnie a sa, la 17412). 
Ajungă&nd Domnul cu alaiul domnesc la Tresfetitele, 
toată călărimea au stat la poartă şi i se inchina cănd tro- 
cea, ear pedestrimea, căt a putut incăpea in ograda mo- 
năstirii, se tocmi in rând. La scara, bisericei, descălecâ de 
pe cal, şi ceauşii strigară: Să trăeşti mulţi ani! 
Mitropolitul Moldovei, Nichifor, cu toţi Arhiereii, cu 
Gavriil egumenul Monăstirii Tresfetitele, şi cu diaconii, 
eşi la uşa bisericei spre intimpinarea Domnului, cu Crucea, 


') Cantemir : Descrierea, Moldovei, pag. 172. 
2) Letop. Moldov. tom. III, pag. 316. 


[i 

şi cu Evanghelia. Vodă sărută evanghelia şi intră in biserică, 
căntănd Archiereii şi diaconii: „Cadese să te fericim pre tine 
Născătoare de Dumnezeii“. . Domnul păşind in biserică, 


îndată, cel întăi cântăreţ, începu se cânte Slavoslovia : „Slava, 


ție ce ne-ai arătat nouă lumina, . . . Ks 
Domnul se inchină la sfintele icoane şi dinaintea “Sfantului 
prestol, unde numai preoţii şi Domnul ţării pot să treacă, 
apoi stătu in mijlocul bisericei pe peatra cea din mijloc 
işi făcă cruce de trei ori, se inchinâ cu plecarea capului 
intăi cătră Mitropolit, apoi cătră boeri şi apoi cătră popor, 
şi se sui in strana domnească. In tot timpul dela, intrarea 
sa in biserică şi pănă ce sa suit in strana sa, Domnul 
era cu capul gol, marele spătar ii ţinea gugiumanul. 

Mitropolitul, Episcopii, Egumenii şi toată boerimea, 
făcură plecăciune cătră Domn. 

Strana domnească era cu trei scări, săpată şi poleită; 
păreţii ei erau impodobiţi cu stema domnească, adecă cu 
armele ţării, şi deasupra o coroană poleită sub care atërna 
icoana Sfântului Constantin. La fiecare domnie nouă, icoana 
se schimba pe la stranele domneşti de prin biserici, puin- 
du-se icoana Sfântului pe care-l avea Domnul păzitor. 

Deadreapta, lăngă strana domnească, sta spătarul 
cel mare cu sabia domnească incinsă pe umăr, şi cu buz- 
duganul in mănă; deastinga, sta postelnicul cel mare şi 
un rând de postelnici cu toege in mănă. Dinapoia acestora 
sta slugile casei domneşti, fiecare după rangul seu. 

Domnul, Mitropolitul şi Boerii Sfatului Domnesc, ho- 
tărise să dea o mai mare solemnitate acelei zile nenitate. Se 
hotări ca după sfirşitul Slavosloviei, să se indeplinească 
răndueala ce se face la fiecare an, la 14 Octomvrie, cu sco- 
sul Sfintelor Moaşte. Aşadar, patru din preoţii bisericei, 
imbrăcaţi cu epitrafile şi feloane, cu capetele goale, ridicară 
racla cu Sfintele Moaşte ale prepodoabnei Parascheva pe 
umerele lor, mergënd inainte Domnul, Mitropolitul şi toată 
boerimea, şi incunjurănd biserica, o dată, le-au adus şi le-au 
aşezat, in mijlocul bisericei, spre inchinare şi măntuire. Bra 
acest obiceiu vechiu in Moldova; la împrejurări mari şi 

C. L. XXI. —IL—25,317. 5 

grele ale ţării Adunările deliberau şi hotăreau sau la scosul 
Sfintelor Moaşte, cum era acum, sau la eșitul cu Sfintele Da- 
ruri şi cu Sfăntul Potir, cum a fost, de pildă, la 1757, 
cănd in biserica mitropoliei de laşi Obşteasca Adunare a 
Moldovei a hotărit desființarea văcăritului. După hotărire, 
liturghisitorii intrau cu Sfintele Daruri in Altar 1). 

Domnul stând in picioare cu capul gol, rosti un cu- 
vânt de înfrățire, şi incepă a face mare cercetare de cănd 
a fost vecini in Moldova, şi dela cine i-au cumpărat boerii, 
şi incăt i-au cumpărat. Boerii au respuns: „Noi nu i-am 
cumpărat, ci i-am găsit vecini dela moşii şi strămoşii noştri, 
şi-i stăpănim şi noi; ear a-i vinde nu putem ca să-i vindem, 
ci ii punem căte la o slujbă a casei de ne face ajutor“. 
Domnul respunse: „Chibzuirea Domniei mele şi a Divanu- 
rilor este, să nu mai fie locuitorii ţării vecini de aci ina- 
inte; numai pentrucă şed prin satele boereşti şi monăsti- 
reşti şi se hrănesc pe moşiile lor, să lucreze căte douăzeci 
şi patru zile intrun an boerilor şi monăstirilor, vara şi 
iarna, sau să dea căte doi lei de fieştecare casă şi să lu- 
creze căte douăsprezece zile pe an iarna şi vara“. Marele 
Sobor a respuns: „Așa mărturisim şi ne priimim“. Atunci 
Domnul porunci marelui logofăt, ca după incheerea hotări- 
rii Soborului şi după intărirea ei, să se dea vecinilor căte-o 
țidulă domnească cu pecetea Gospod, adecă cu pecetea dom- 
nească, arătănd că de aice inainte să nu se mai numească, 
vecini, pentru care ţidulă, vecinii se plătească căte un leu 
lui treti-logofăt şi căteva parale scriitorului“ 2). 

Marele Sobor era alcătuit din 170 de membrii. Era: 


1. Nichifor, mitropolitul Moldovei. 
2. Iacob, episcop al Romanului. 
3. leroteu, episcop al Huşului. 


1) Letop. Moldov. tom. III, pag. 938. — Vezi mai jos Obşteasca 
hotărire a Marelui Sobor din 1749, şi Letop. Moldov. tom. III, pag. 
317-318. 

*) Letop. Moldov. tom. III, pag. 220. 


HE 


DESROBIREA ŢĂRANILOR IN MOLDOVA 115 


. Atanasie, arhimandrit al scaunului din Alexan- 


dria şi egumen al monăstirii Hangu). 


„ Rafail, egumen al Sfăntului Sava 2). 

. Gavriil, egumen al monăstirii Trei-Sfetitele 3). 
. Partenie, egumen al monăstirii Badu 4). 

. Teromonach Lazăr, egumen al Neamţului. 
. Gheorghie, egumen. 

. Ghedeon, egumen al Slatinei. 

. Teofan, egumen ot Agapia. 

. Teromonach Meletie, egumen de Bisericani. 
. Jeromonach Varlam, egumen ot Berzonţu. 
. Natanail, egumen al Solcăi. 

. Stefan, egumen al Dobrovăţului. 

. Sava Ieromonach, egumen ot Căscueţii. 

. Grigorie Persiceanu 5). 

. Egumenul monăstirii Bogdana. 

. Atanasie Greceanu ô). 

. Calistru, egumen ot Runcul. 

. Antim Ieromonach, egumen Mavromolul. 

. Natanail proin egumen. 

. Teofil, egumen de Vizantia. 

. Ioniță Canta, vel logofăt. 

5. Sturza logofăt. 

„ Costaki vel vornic, 

. Iordachi Balş, vornic. 

. Iordachi Cantacuzino, vel clucer. 

. Iordachi, biv vel sărdar. 

„ Ion, vel armaş. 

. Gheorghie, medelnicer. 

„ Ioniță Cuza, vel pitar. 


1) Subscris Greceşte. 


Idem. idem. 
Idem. idem. 
Idem. idem. 
Idem. idem, 


Idem. idem, 

33. Constantin, vel armaş. 

34. Constantin Găndul, vel visternic. 
35. Miron Gafencu, biv vel stolnic. 
36. Ion, vel armaş. 
37. Gheorghie, medelnicer. 

38. Constantin Cogălniceanu, vel clucer 1). 
39. Gavril Prătuţa. 

40. Costaşco Bran. 

41. Toader Koşescu, nredelnicer. 

42. Iftimie biv vel căpitan. 

43. Lupul Tăutul. 

44. Stefan Kaş. 

45. Iordachi Şoimariul. 

46, Sandul Pili. 

47. Pascal Hoşe. 

48. Dimitrie Căpitan. 

49. Ioniţă Moreanu, biv păhărnicel. 

50. Simeon Panin. 

51. Manoli Pisar. 

52. Toader Botez. 

53. Ion Bantaş. 

54. Enaki Negruz ?). 

55. Vasile Căpitan. 

56. Ursaki Căpitan. 

57. Gavril Rusu. 

58. Ioniță Căpitan. 

59. 'Tanasie, socru lui Dobre. 

60. Constantin Nogăţu. 

61. Sandul Bontici. 

62. Neculai Indigru. 

63. Ioniță Palinoţăi. 

64. Lupaşe, păhărnicel, 

65. Stratulat Onescu. 

66. Negoiţă. 


*) Străbunul lui Mihail Cogălniceanu. 
2) Străbunul fraţilor Negruzzi, fiii lui Costachi Negruzzi. 

67. 
68. 
69. 
70. 
71. 
72. 
73. 
74, 
75. 
76. 
77. 
78. 
79, 
80, 
31. 
82. 
83. 
84. 
85. 
36. 
ST. 
88. 
59. 


Antohi Căpitan. 

Timofti Kotik. 

Gheorghi Ghiţă, 

Neculai Brat Pilnici. 

Ion Giomă. 

Ion Dobre. 

Manole Căpitan. 

Radu Borcilă. 

Stefan Căpitan. 

Toader Carp). 

Constantin Timuș. 

Grigoraş Ursachi. 

Constantin, vel pitar. 

Şerban Flondor. 

Mihalachi Catargiu. 

Iordachi Rusu, treti jignicer. 
Ion Strijcă. 

Toader sin Ije, armaş, 

Gavril Pilat. 

Nicolai Tiron, vornic de poartă. 
Neagoe Ciocărlie, vornic de poartă. 
Stefan Popescu, biv treti armaş. 
Vasile Isăcescul, postelnic. 


Ceilalţi pănă la 170 nu-i ştim ăncă, pentrucă iscălitu- 
rile lor nu sau putut ceti. 

Holărind, într acest chip, s'au multämit gi boerii, — zice 
Enachi Cogălniceanu—. Se vede insă că multămirea n'a fost 
in inimile tuturora, celor ce aveau vecini, de oarece chiar 
Enachi Cogălniceanu scriind mai tărziu Letopiseţul stu la 
Țarigrad, la 1774, zice că: Vodă Constantin, Nicolae Mavro- 
cordat a scornit că nu trebue boerii să aibe vecini şi că fă- 
cuse pe vecini cu o mare obrăznicie, de nu băga pe nime in 
samă.. Enachi Cogălniceanu era, prin convicţiunile sale, 
contrar reforinelor, ear frate-său Constantin Cogălniceanu 
care a subscris, ca membru al Marelui Sobor, actul de 


1) Străbunul D-lui P, P. Carp. 

desrobirea vecinilor, era om cu idei inaintate. Era menit ca, 
un strănepot in linie directă al lui Constantin Cogălniceanu 
să subscrie ca intăiu ministru al lui Vodă Cuza, in zilele noa- 
stre, la 1864, legea rurală votată de Consiliul de Stat din 
inițiativa şi sub preşedinţa lui Vodă Cuza. 

După hotărirea Marelui Sobor, de faţă inaintea Dom- 
nului, incepu Sfănta Liturgie. Toate stranele avea scaune 
dar nimene nu şedea şi nimene mavea voe să fie cu capul 
acoperit, fără numai singur Domnul care sta cu gugiuma- 
nul in cap, insă la părţile cele mai mari ale sfintei Liturgii 
işi lua gugiumanul de pe cap şi-l da să-l ţie marele spătar, 
care-l lua cu măna stingă şi-l ţinea cu naframa, ce se zicea 
cekmea, cum am zis mai sus. La priceasna, merse intăi 
Mitropolitul şi sărută, icoanele şi intorcăndu-se la strana sa, 
binecuventă pe Domn, pe boeri şi pe popor. După Mitro- 
polit merse Domnul şi se inchină ca Mitropolitul. Cănd se 
pogori Domnul din strana sa, Episcopii, Egumenii şi boerii 
se depărtară puţin dela locurile lor, şi se inchinară Dom- 
nului. 

După sfirşitul liturghiei, Domnul eşi din biserică, in- 
calecâ şi se intoarse cu alaiul s&u la curtea domnească 
printre strigătele vecinătății obraznice: se trăeşti Măria Ta... 
Boerii Sfatului eşise din biserică inaintea Domnului, şi in- 
călecănd pe caii lor dinaintea bisericei, se intocmiră in rănd 
şi stau cu capetele goale, pănă ce treci Domnul, şi apoi 
urmară şi ei după dânsul, la Curtea Domnească, tot cu 
aceiaşi orăndueală a alaiului. Ajung&nd la Curte, boerii des- 
călecară pe scara, cea, din afară, pentrucă nimene n'avea voe 
se meargă călare pănă la scara cea din lăuntru, şi intoc- 
mindu-se rănd pedestru, priimiră pe Domn cu cinste la, 
descălecarea sa. Vodă, după ce sui scările, se intoarse că- 
tră boeri, şi le mulţămi cu capul gol, — şi după aceasta, 
fiecare incălecănd, se duse la casa sa!). 


') Vezi despre tot ceremonialul: Obiceiurile Curţii Moldovei, 
scrise la 1762 in lași din porunca lui Grigorie Calimach Voevod, de 
Gheoghaki al doilea logofat, suplement la Letop. Moldov. tom, III, 
pag. 297, 299, 300—302, 817 sq. şi Cantemir ; Descrierea Moldovei, 
pag. 182, 173 sq. 

La 1 Iunie 1749 la vreme de chindie, boerii Sfatului 
Domnesc, fiecare cu semnele boeriei lor in mănă, aduseră 
Domnului Constantin Nicolae Mavrocordat, in spătărie unde 
se ţinea Divanul 1), hotărirea Obştească a Marelui Sobor, 
scrisă pe o hărtie groasă, de şepte palme in lungime şi de 
cinci palme in lăţime, căptuşită cu meltec adecă cu mätä- 
sărie, verde, şi iscălită, de cei 170 de membri ai Soboru- 
lui 2). Boerii purtau semnele boeriei lor: logofătul cel mare, 
purta la grumazi gherdan cu lanţ de aur, şi in mána sa 
toeag aurit; vornicii cei mari de țara, de sus şi de ţara 
de jos şi hatmanul avea in mână toeag de argint; spăta- 
rul cel mare era incins peste umăr cu sabie ô). 

Marele logofăt era incunjurat de toţi diecii divanului, 
intre cari erau şase uricari, oameni bătrăni, tălmăcitori, şi 
făc&tori uricelor celor slavoneşti, aleşi de marele logofăt, 
şi cari avea dela Domn toeag şi nume de uricar*). „Aceşti 
uricari, zice Gheorghaki care a fost al doile logofăt in 
Moldova, la 1762, ştiea, slovenia, adecă limba, sluvonească, 
şi a ceti uricele vechi, fiindcă dinceputul gi dela descălecatul 
țării, era obicinuit a se scrie chrisoavele moșiilor, intăritu- 
rile şi judecăţile domneşti, pe slovenie. Dela o vreme, se 
ridicase acest obiceiu a sloveniei, seriinduse ispisoacele mo- 
şiilor şi judecăţile pe limba ţării, măcar că şi pe la 1762 
la, unele chrisoave se urma a se pune titlul Domnului şi 
credinţa Domnului şi a boerilor Divanului tot pe slovenie“5). 
Uricarii ştiutori de slovemie, tot era de trebuinţă la Divan, 
spre a ceti la judecăţi şi la alte lucrări, uricele şi actele 
vechi. 

Marele logofăt, inaintănd şi inchinăndu-se dinaintea 
Domnului, ii ceti cu glas tare şi lămurit hotărirea Obgtea- 


1) Letop. Moldov. tom. II, pag. 221—322. 

#) Archiva romănească, tom. I, pag. 97 in notă. 

3) Cantemir, Descrierea Moldovei, cap. VI. — Miron Costin de- 
scrie semnele boeriei veliţilor boeri cum era mai nainte, adecă pe 
la 1684. (Arhiva Istorică a Romăniei, tom. I, part. I, pag. 161-162). 

t Letop. Moldov, tom. III, pag. 305. 

5, Idem. idem. idem. pag. 322. 

scă a Soborului țării scrisă in limba românească, care 
este intocmai aşa: 


Hotărire Obştească. 


„Piîrile de pricine vecinilor şi la alți Luminaţi Domni, 
„cum şi la trecute Domniile Măriei Sale Prea Inălţatului, 
„Luminatului Domnului Nostru Constantin Nicolae Voevod 
„Rau lipsit; ear la aceasta a treia Domnie şi mai mult 
„jalube făcând oamenii săteni ce şed pe moşiile monăsti- 
„teşti şi boereşti, făc&nd piră asupra stăpănilor satelor, 
„că-i supun cu vecinătate, adecă părăndu-le oamenilor că, 
„acest nume de vecinie mare osebire de robie, şi se silea 
„ca să găsească indreptare şi mântuire de numele de ve- 
„Cini, arătănd şi pricini că unii din stăpânii satelor s'au 
„obicinuit a vinde pe vecini ca pre robi, şi a-i impărţi cu 
„impărțală ca pre țigani, şi a da numele lor in foi de ze- 
„Stre, şi a-i despărţi pre copii dela părinţi, luăndu-i in casă 
„la slujba lor, Şi a-i muta dela un loc la altul, — nefiind acea 
„Volnicie a se vinde Şi a se supune pănă intr'atăta ca pre 
„Tobi. Pentru care cercetând Măria Sa Vodă cu amăruntul 
„ca să afle adevărul din ce pricinuesc aceste gălcevi Şi ne- 
„odihnă oamenilor, ce strimbătate ar fi avănd de fac atâta, 
„necontenită jalubă, şi ce va să zică vecini, ca volnicie, ce 
„supunere au stăpănii moşiilor asupra lor, cu căt sunt mai 
„supuşi decăt lăturaşii ce şed pe moşii boereşti şi fac 
„Slujba lor, şi ca pre robi se stăpănesc, au ca pre țigani, 
„cum au fost obiceiul, — au cerut Măria Sa Vodă respuns 
„la fieştecare din noi, 

„ba şase zile a lui April, Joi intru adoua s&pttmănă, 
„după Paşti, fiind noi cu toţii adunaţi, atăta parte biseri- 
pCească, căt şi boerească gi altă obştie, in monăstirea Tre- 
„Sfetitelor, la scosul Sfintelor Moaşte, sau tăcut Sobor de 
„intrebăciune acestor pricini mai sus arătate. La care cu 
„toţii cu un glas am respuns mărturisind adevtrul că ve- 
cinti robi nu sunt, nici se stăpănese cu nume de robie; 
„fiindcă numai țiganii au acea robie, cari cu femeile şi cu 


DESROBIREA ŢĂRANILOR IN MOLDOVA 121 


„copii lor slujesc pe toate zilele stăpânilor săi. Eară vecinii 
„numai partea bărbătească slujesc, scoţănd la lucru numai 
„un om dintro casă, măcar căţi ficiori va avea omul, ase- 
„mine slujesc ca şi lăturalnicii; eară partea femeească nu 
„Slujeşte; nici au acea supunere ca robii, că vecin vra să 
„Zică sătean megieaş fără de moşie, atăta numai că din 
„sat nu este volnic ca să easă; care poruncă este şi dela 
„Domnie şi a Visteriei şi a Pravelii, poroncind: săteanul 
„Să nu fie volnic a eşi din sat, şi de unde va eşi șă se dea 
„la urmă. Care răndueală s'au păzit şi de răposaţii Domni 
„cei vechi, cum sau văzut la chrisoavele lor, că, cănd sau 
„pirit două sate pentru un sătean, de unde sau dovedit 
„cau fost de baştină, acolo sai dat. Numai îndrăzneala 
„unora din stăpănii moşilor iqu supčrat fără de cale: cu 
„venzările şi impăriirile şi mutările ce sau purtat dela un 
„loc la altul, le-au dat pricină de jalubă, păr&ndu-le lor o 
„supumere ca de robie. Care lucru a se vinde vecinii, sau a 
„se despărţi cu impărţală, sau a se da in foi de zestre pe 
„fraţi, sau a se muta dintr'un sat intraltul, sau a se schimba 
„numai pe oameni fără de moşie, sau pe copii a-i despărți 
„dela părinţi, mau fost volnici stăpănii satelor, şi nici de 
„acun inainte această volnicie asupra lor nime să nu aibă, 
„că nu este cu cale. Şi cănd s'a vinde moşie, oameni să nu 
„se vinză, ci ca nişte săteni a satelor in sat să vemăe, 
„făcend slujba obicinuită: insă şi slujba să o facă cu nart, 
„douăzeci şi patru de zile de om intrun an, ori la ce lucru 
„se va pune, şi dijma să dea de ..... pe moşie. Aşa mär- 
„turisim şi ne priimim; şi ca să fie păzit acest aşăzăment, 
„să se intărească şi de Măria Sa Vodă“. 

După cetirea acestei Fotăriri Obşteşti, Domnul Con- 
stantin Nicolae Mavrocordat o luă in mănă, şi făcând semn 
marelui logofăt, să-i dea condeiul, a scris şi iscălit in 
fruntea, ei, sub titlul Domnesc scris de mai nainte de uri- 
carul slavonesc, următoarea întăritură : 

„leo Constantin Nicolae Voevod, Bojieiu Milostitu Gos- 
„podar Zemli Moldavskoi. 

„Această hotărire ce sau făcut printr'această Carte, 
pătăta de cătră toată obştia bisericească, căt şi de cătră 
„toţi boiarii ţării, am întărit şi Domnia mea cu pecetea şi 
piscălitura Domniei mele, ca să se păzească nestrămutat,. 
„Intr'alt chip să nu fie. Iunie 1. 7257 3. 

(Subscr.) iœ Constantin Nicolae Voevod.“ 

(L. P. D.) 


Sub această intăritură cu iscălitura şi pecetea Dom- 
nului, marele logofët al Moldovei a scris tradiționalul Vel 
logofèět procitoh, adecă : „Marele logofăt a cetit“, — dove- 
dind printr'aceasta, țării, că el, sub respunderea sa, a 
adus şi a cetit şi supus intăririi Domnului hotărirea Adu- 
nării, şi că este intocmai. 

Acest memorabil lucru T sau Chrisov Sobor- 
nicesc, se păstrează in original in Muzeul Imperial din Ode- 
sa?) Mihail Cogălniceanu la publicat, la 1841, după două 
copii trimise lui dela Odesa, de spătarul Antohi Sion şi 
de Costachi Hurmuzaki, scoase intocmai după originalul 
care este foarte bine conservat 5). Dar din cele o sută 
şeptezeci de iscălituri ale Marelui Sobor numai optzeci şi 
nouă, pe care le-am scris mai sus, s'au putut ceti. Celelalte 
nu s'au putut descifra, nici de Costachi Hurmuzaki nici de 
Antohi Sion. Este de dorit ca acest act să se vază acum 
din nou de arheologii şi paleografii noştrii, şi să se scoată 
un facsimile de pe el. 

Când se sfirşea cetirea şi intărirea Obgteştei hotăriri, 
era vreme de chindie. Musica domnească (mehlerhaneaoa) 
de pe poarta curţii domneşti, cu toţi mehterii, adecă mu- 
sicanţii, sub povăţairea, lui mehterbaşa (capel-maistru) b&- 


1) 7257, adecă 1749. 

2) Baurncnut Ilumeparovezaro Oaecctaro Oancecrea Microp E gres 
nocreii, tom. X, pag. 499-500. 

5% Archiva romănească, tom. I, pag. 126—132. Iaşi 1841, 

tea nubet, adecă chindie 1). Veliţii boeri, sărutănd pe rănd 
mäna lui Vodă, eşiră şi pornirě călări pe la casele lor; 
ear obraznica vecinătate, scăpată de invechita pacoste, pă- 
- răsea capitala Moldovei şi se intorcea veseli pe la vetrele 
lor, zicând satelor: „Oameni buni! Vodă ne-au făcut drep- 
tate“ |... 


ALEXANDRU PAPADOPUL CALIMAH. 


1) Letop. Moldov. tom. ILI, pag. 327. 

MARIA STUARI 


TRAGEDIE IN CINCI ACTE DE SCHILLER 


Traducere metrica de lacob Negruzzi. 


PERSOANELE: 


Elisabeta, Regina Angliei. 
Maria Stuart, Regina Scoției, prisonieră in Anglia. 
Robert Dudley, Conte de Leicester. 
George Talbot, Conte de Shrewsbury. 
William Cecil, Baron de Burleigh, mare tresorier. 
Contele de Kent. 
William Davison, secretar de Stat. 
Amias Paulet, cavaler, păzitorul Mariei. 
Mortimer, nepotul séu. 
Contele Aubespine, Ambasador al Franţei. 
Contele Bellievre, trimis extraordinar al Franţei. 
Okelly, prietenul lui Mortimer. 
Drugeon Drury, al doilea păzitor al Mariei. 
Melvil, intendantul ei. 
Hanna Kennedy, doica ei. 
Margareta Kurl, cameriera cei. 
Sheriful Comitatului. 
Un ofiţer din Gardă. 
Nobili Franţeji şi Ingleji. — Garzi, — Servitori ai Curţii 
şi ai Reginei. — Servitori ai Reginei Scoției. 

ACTUL I. 


Teatrul representă o sală din Castelul Fotheringhay. 


SCENA I. 


Hanna Kennedy, doica Reginei Scoției; Paulet, care deschide 
cu sila un dulap; Drugeon Drury, ajutorul seu, ține 
in mănă instrumente de stricat broasca. 


Kennedy 


Ce faceți Sir Paulet?... Ce nouă indrăsneală,! 
Lăsaţi acest dulap! 


Paulet 


De unde au venit 

Aceste juvaeruri ?... Ele-au fost aruncate 
Din catul ist de sus. Aţi vrut pe grădinar 
Să-l mituiţi cu ele?... Blăstem pe viclenia 
Muerilor!... Cu toată băgarea mea de seamă 
Şi neadormită pază, tot ăncă bogății, 
Tot ăncă juvaeruri ascunse? (deschide dulapul) 

Unde-au fost 
Aceste, se ascund şi altele! 


Kennedy 


*Napoi 
Cutezătorule!... Aice se găsesc 
Secretele Reginei, 


Paulet 


Pe-acele eu le caut. (scoate nişte hărtii). 


Kennedy 


Hărtii care nu au nicio însemnătate... 

Sunt jocuri de condeiu ca să scurteze timpul 
Cel lung al inchisorii. 


Paulet 


In vremea trindăviei, 
Domneşte spiritul cel r&u asupra noastră. 


Kennedy 


In limba franțuzească le-a scris. 


Paulet 


Cu-atăt mai rěu. 
Vrăjmaşii Ingliterei vorbesc această limbă, 


Kennedy 


Sunt ciorne de scrisori către Regina Angliei. 


Paulet 


Le voi depune toate... dar ce věd strălucind?... 
(a deschis un resort secret și scoate dintr'un saltar ascuns juvaeruri). 
Un diadem regal lucrat cu pietre scumpe 
Şi cu ai Franţei crini pe intrinsul impletiţi ? 
(le dă tovarăşului stu). 
Ia astă sculă, Drury, stringe-o cu celelalte! 


Drury (ese) 
Kennedy 
O! Crudă violenţă ce suferim aice! 
Paulet 


Căt nu va fi săracă ne poate face râu, 
Căci toaten măna ei in arme se prefac. 


Kennedy 


Fiţi bun, nu ne răpiți podoaba cea din urmă 

Din existenţa noastră... Aspectul strălucirii 
Ce am avut odată, inveseleşte ochiul 

Celui nenorocit, căci celelalte bunuri 

Ne le-aţi luat pe toate. 


Paulet 


Se află'n pază bună 
For fi inapoiate la vreme, fără greş. 


Kennedy 


Cine-ar găndi, vězěnd păreţii aceşti goi 

Că o Regină şede aici?.. Unde-i e tronul? 

Ea trebue să calce cu gingaşu-i picior 

Pe scăndură vărtoasă. La masă-i daţi tacămuri 
De cositor cu care chiar şi femei de rând 
N'ar vrea să se slujească. 


Paulet 


Tot astfel la Sterlyn 
Ea işi slujea bărbatul, pe cănd cu-al ei amant 
Bea, din cupe de aur. 


Kennedy 


Nici nu ne daţi măcar 
O mică oglinjoară. 


Paulet 


Căt timp ea va putea 
Vedea deşertu-i chip, nu va 'nceta să aibă 
Speranţă şi *ndrăsneală. 


Kenneây 


Nu are nicio carte 
Ca să-şi hrănească mintea... 


MĂRIA STUART 


Paulet 


Ea are biblia 
Pe care i-am lăsat-o ca să se indrepteze. 


Kennedy 


mg ra zi 3 tu a aut tata, 0 tt ta ~] 


Chiar alăuta ei acuma i-ați răpit-o... 
Paulet 


Dar, căci căntări de lume cănta pe-a sale coarde. 


Kennedy 


Aceasta e menirea la care s'aştepta 

Ea, care e născută, regină şi a fost 
Crescută in resfăţare, in pompă şi plăceri 
La Curtea cea, bogată a Mediceilor? 

Destul că i-aţi luat puterea, trebuia 

Să-i mai răpiți şaceste nimicuri fără preţ? 
Un suflet nobil poate să sufere o mare 
Nenorocire, insă o doare să se vadă 
Lipsită de oricare podoabe ale vieței. 


Paulet 


Podoabele indeamnă cătră deşertăciune 
Pe-un suflet care trebue să simtă pocăință ! 
O viaţă desfr&nată, se poate spăşi numai 
In umiliri şi lipse. 


Kennedy 


Daca’n gingaşa ei 
Juneță a greşit, ea ware să dea seamă e 
Decât lui Dumnezeu şi sufletului seu. 
Nu are nimeni dreptul in Anglia să fie 
Judecătorul ei. 

Paulet 


Unde-a greşit, acolo 
Va fi şi judecată. 


Kennedy 


Nu poate să greşească 
Aici, legată 'n lanţuri. 


Paulet 


Deşi legată ’n lanţuri 
Ea a ştiut să'ntindă spre lume braţul ei 
Şi să arunce focul r&sboiului civil 
In ţară, să 'narmeze bande de ucigaşi 
Contra, Reginei noastre, pe care-o aibă Cerul 
In sfânta pază-a sa! Din fundul astor ziduri 
N'a 'mpins pe ticăloşii Parry şi Babington 
Spre fapta, blăstemată a regicidiului ? 
Zăbrelele aceste de fer, impedicat-au 
Sănşele inima cea nobilă-a lui Norfolk? 
Capul cel mai slăvit din ţară, sub toporul 
Călăului căză, ca jertfă pentru d&nsa. 
Ş'această crudă, pildă, oprit-au alţi nebuni 
Să se intreacă ’n dorul de-a se svirli in fundul 
Prăpastei pentru densa... şafodul nu'mncetează 
Din nou să se tot scalde in sănge pentru ea.. 
Şi asta mo să aibă, sfirşit, pănă ea insaşi, 
ka, cea mai vinovată n'a, fi sacrificată, 
Blăstem acelei zile in care ţara noastră 
Primi cu ospeţie pe-Elena asta nouă ! 


Kennedy 


Cu ospeţie zici aici a fost primită ? 
Nenorocita, care din zioa cănd a pus 
Piciorun astă ţară, viind cu umilinţă, 
S&rmana exilată, să ceară ajutor 
Dela o rudă-a ei, — incontra dreptului 
C. L. XXI.—11.—25,317. 9 

Popoarelor, incontra regalei demnități 

In temniţă-a fost dusă; şi trebui sub zăvoare 
Să sufere in anii frumoşi ai tinereţei | 
Yacuma când cunoaşte amarul închisorii, 

Ca şi o criminală de rănd este chemată 

Sub invinovăţire de crimă capitală 

"Naintea judecăţei!.... Ea, o regină!.... 


Paulet 


Aice 
In ţară a venit cu gănduri ucigaşe 
Gonită de popor, căzută de pe tronul 
Pe care il mănjise c'o faptă "ngrozitoare. 
Veni ca să conspire incontra Ingliterei, 
Ca să aducă, earăş acele timpuri crude 
De sănge, a Mariei Tudor din Spania, 
Ca, să infiinţeze din nou catolicismul 
Şi ca să ne trădeze cătrà Franţeji... Dece 
Na vrut să iscălească tractatul incheiat 
La Edimburg?... Dece ea nu sa lepădat 
De-a sale pretenţiuni asupra Ingliterei ?... 
Atunci, cu un cuvent, ea şi-ar fi deschis uşa 
Acestei inchisori!... Ea a voit mai bine 
Să, fie "ntemniţată, să fie maltratată 
Decăt a renunța la goala strălucire 
A unui titlu! Spune, de ce făcu aceasta? 
Fiindcă se increde comploturilor ei 
Şi uneltirilor celor mai uricioase. 
Fiindcă, tot sperează să poată cuceri 
Deaice din inchisoare, intreaga Ingliteră,!... 


Kennedy 


Vë bateţi joc sir Paulet, adăogiţi asprimii 
Amara ironie. — Cum ar putea avea 
Asemenea speranțe, ea care-i ingropată 
De vie ’n aste ziduri? Aici unde nui vine 

` Din patria iubită, niciun cuvënt duios 

Şi nicio măngăere. De mult n'a mai văzut 
Figura altui om, decăt fruntea cea aspră 

A păzitorului, şacuma de cur&nd 

I s'a mai dat un nou păndar o rudă-a voastră 
Mai crud chiar decăt voi, şi care-o incunjoară 
Cu şi mai tari zăbrele. 


Paulet 


Nu sunt zăbrele *n lume 
Care te pot păzi de viclenia, ei. 
Ştiu eu dacă in vremea cănd dorm, aceste bețe 
De fer wau fost pilite; daca aceste scănduri, 
Aceşti păreţi aşa de tari in aparenţă, 
Nu's goi şi nu fac loc trădării printre ele? 
O! slujbă blăstemată ce mi s'a "ncredinţat, 
Ca să păzesc muerea cea mai şireată, care 
In veci cloceşte numai viclene uneltiri ! 
Cu grijă më deştept din somn, alerg prin noapte 
Ca un strigoiu, incerc zăvoarele la uşe 
Intreb pe sentinele : cu tremur dimineața 
Când mă deştept, më uit de nu sa 'ntimplat lucrul 
De care më temeam. Dar slavă Domnului! — 
Sperez că incur&nd toate-or avea sfirşit, 
Căci mi-ar plăcea mai bine ca să păzesc in laduri 
Ceata, de osindiţi, decăt pe o vicleană 
Regină ca aceasta ! 


Kennedy 
Eată, ea vine insăşi. 
Paulet 


In mănă ține crucea, da 'n inimă trufie 
Şi dorul cel lumesc. 


9* 

SCENA. II. 


Cei dinainte. Maria cu un brobod pe față și cu 
o cruce în mână 


Kennedy, (mergănd răpede so intimpine). 


Regină, ne strivesc cu totul sub picioare; 
Cruzimea, tirania, numai cunosc hotar, 
Pe fiecare zi sadună chinuri noue 

Și nouă umilire pe fruntea-ţi coronată ! 


Maria 
Te linişteşte, spune-mi ce s'a ?ntimplat din nou! 
Kennedy 


Priveşte, scrinul tău a fost deschis cu sila, 
Hărtiile ce-aveai şi scula cea din urmă 
Ce-ţi r&măsese ăncă, din darurile nunţei, 
Din Franţa, le-a luat, acuma numai ai 
Nimic, te-a despoiat de-orice obiect regal. 


Maria 


Te linişteşte Hanna, nu prin găteli de-acestea 
Sarată o Regină, ei pot cu noi să aibă, 
Purtări injositoare dar nu să nenjosească. 

Am învăţat in Anglia, să mă deprind cu multe, 
Voi suferi şaceasta... Sir Paulet aţi luat 

Cu sila, ceeace chiar vream azi să, vë dau 

De bunăvoia mea. Printre hărtiile 

Acestea se găseşte şi un răvaş ce-am scris 
Reginei Îngliterei surorei mele; daţi-mi 
Cuvântul, că scrisoarea veţi duce-o chiar Reginei, 
Ear nu perfidului Burleigh. 


Paulet 


Më voiu găndi 
Ce este de făcut. 

Maria 


Voiu ca să-i ştiţi cuprinsul, 
Sir Paulet. In scrisoare eu cer ca o favoare 
Să m&ntilnesc cu dănsa, căci ăncă păn'acum 
Eu wam văzut-o ?n ochi. Sunt dată ’n judecata 
Unor oameni, pe care eu nu-i pot recunoaşte, 
A fi egali cu mine, şi ?n cari nu mă nered. 
Elisabeta este din neamul meu, ea este 
De-acelaş sex şi rang; numai in faţa ei 
Eu pot ca la o soră, regină şi femee 
Să më mărturisesc. 


Paulet 


Adeseaori Milady, 
Voi v'aţi incredinţat onoarea la bărbaţi 
Cari de stima, voastră erau mai puţin vrednici. 


Maria 


Mai cer ănc'o favoare, ar fi neomenie 

Ca să mi se refuse. De mult in inchisoare 

Eu nu am măngăerea religiunii mele 

Nici binefacerea, sfintelor taine, — Acea 

Ce mi-a răpit şi tronul şi libertatea, care 
Mi-ameninţă şi viaţa, n'a vrea ca să-mi inchidă 
A cerurilor poartă. 


Paulet 


După dorinţa voastră, 
Decanul de aice... 


Maria (intrerupindu-l cu vioiciune) 


Nu voiu să věd decanul. 
Eu cer să vie-un preot al religiunii mele, 
Cer ăncă scriitori, notari ca să aştearnă 
Voinţa-mi de pe urmă, Necasurile, asprimea, 
Indelungatei mele captivităţi, viaţa 


134 


MARIA STUART 


Mi-o rod şa mele zile, më tem, sunt numărate. 
Eu më simțesc a fi aproape de sfirşit. 


Paulet 
Prea bine. Cugetări de-acestea ’s priincioase. 
Maria 


Știu eu de n'a veni o mănă neașteptată 

Ca să grăbească mersul prea lung al suferinței? 
Voiu să-mi fac testamentul, doresc ca să dispun 
De ceeace-i al meu. 


Paulet 


Nu vă opreşte nimeni. 
Regina Inzgliterei, nu vrea cu-averea voastră, 
Să se imbogăţească. 


Maria 


M'au despărţit de toate 
Femeile ce-aveam, de scriitorii mei. 
Unde sunt ei şi care e soarta lor? Eu pot 
Să, mă lipsesc de-a lor serviciuri, insă voiu 
Să fiu incredințată, că servitorii mei 
Nu sufer in nevoe. 


Paulet (vrind să easă) 
De dânşii avem grijă. 
Maria 


Vë duceţi, Sir Paulet? Më părăsiţi din nou 
Şi inima-mi cea plină de grijă şi de spaimă 
N'o uşuraţi de chinul amar al indoelii ?.. 
Vegherea neadormită cu care më păzesc 
Spionii, më desparte de ceealaltă lume. 

Nu poate să străbată la mine nicio ştire 
Prin zidurile-acestea. Mi-e soarta "'ncredinţată 

In măne duşmăneşti. O lună "ndelungată, 
Amară, a trecut de cănd au năvălit 
Asupră-mi in castelul acesta patruzeci - 
De comisari, formănd aici un tribunal, 

Şi răpede, co pripă puţin cuviincioasă, 
Fiind nepregătită, făr' de apărători 

M'au dat in judecata acestui tribunal 
Nepomenit păn astăzi şi au cerut pe dată 
Şi din memorie să le respund așa, 
Surprinsă, ameţită precum eram; ca, nişte 
Fantome au venit, şau dispărut tot astfel. 
Deatunce orice gură e mută pentru mine 
Zadarnic mă incerc să věd in ochii voştri 
Dac'a mea inocenţă a biruit şi zelul 
Prietenilor mei, sau dacă m'au invins 

A duşmanilor sfaturi. Curmaţi odată astă 
Tăcere ! Spuneţi-mi de ce am să më tem 
Sau ce pot să sperez. 


Paulet (după o pausă) 


Găândiţi că este vremea, 
Să vë 'mpăcaţi cu cerul. 


Maria 


Nădăjduese, Sir Paulet, 
In indurarea sa şi më aştept să-mi facă 
Judecătorii mei dreptatea care-o merit, 


Paulet 

Dreptatea, se va, face, nu vă indoiţi de-aceasta, 
Maria 

Sa hotărit, Sir Paulet, procesul meu? 
Paulet 


Nu ştiu. 

Maria 
Sunt osindită ? 
Paulet 


Nu ştiu nimica, Milady. 


Maria 


Vă place să lucraţi aici cu răpejune. 
Më va surprinde oare tot astfel ucigașul 
Ca şi judecătorul ? 


Paulet 


Puneţi-ve in gănd 
Caşa e hotărit şi el vă va găsi 
Mai bine pregătită decăt sunteţi acuma. 


Maria 


Deloc n'aş fi surprinsă de orice hotărire 
Ar indrăsni să dea un tribunal condus 

De ura unui Burleigh şi zelul unui Hatton, 
Dar ştiu păm la ce punct Regina Ingliterei 
Va cuteza să meargă. 


Paulet 


Monarchii Îngliterei, au să se teamă numai 
De conştiinţa lor şi parlamentul ţării. 
Aceeace dreptatea au pronunţat, puterea 
O va "mplini energic in fața 'ntregei lumi. 


eee 

SCENA MI. 


Cei din nainte. Mortimer nepotul lui Paulet, intră fără 
a lua in seamă pe Regină şi se adresează la Paulet. 


Mortimer 


Vë ’ntreabä cineva (se depărtează tot astfel. Regina vede aceasta 
cu neplăcere şi se adresează lui Paulet care vrea să urmeze pe Mortimer) 


Maria 


O rugăminte ăncă, 
Sir Paulet; dela voi eu pot să sufer multe 
De-aveţi ceva a-mi spune, căci virsta v’o respect, 
Dar vreau să fiu cruțată de-obrasnica purtare 
Ce are acest tânăr. 


Paulet 


Purtarea pentru care 
Vë este neplăcut, më face să-l iubesc; 
El nu e dintr'acei smintiţi pe care-l moae 
O lacrimă vicleană ce varsă o muere. 
El a, călătorit, sentoarce din Paris 
Şi Rheims, dar a păstrat puternică credința 
Cătră bătrâna Anglie: faţă cu el, Milady 
Zadarnice vor fi a voastre meşteşuguri. (ese) 


SCENA IV. 


Maria şi Kennedy. 


Kennedy 


Cu-aşa grosolänie să vë vorbească ’n față... 
O! asta e prea crud! 

Maria (perdută in cugetări) 


In zilele frumoase 
A strălucirii noastre noi ne-am plecat urechia 
Prea mult la lingușiri. E drept acuma, Hanna 
Să ascultăm şi glasul cel aspru al mustrării. b 


Kennedy 


Cum, astfel de plecată şi fără de curaj 
Sunteţi, iubită Lady ? Altminterea eraţi 
Atăta, de voioasă, mě măngăiaţi pe mine 
Şi eu găseam caveţi prea multă uşurinţă 
Şi nu deajuns măhnire. 


Maria, 


O recunosc prea bine 
E umbra săngerată a regelui Darnley 
Care-ameninţătoare se "nalţă din mormânt b 
Şi mare să se ’mpace cu mine, păn měsura 
Nenorocirii mele se va umplea. 


Kennedy 
Ce gânduri)... 
Maria 


Tu uiţi, dar eu am bună aducere aminte. 
Azi e aniversara fatalei mele fapte 
E zioa cănd petrec in post şi rugăciuni. 


Kennedy 


Goniţi odată duhul acest răutăcios; 

Voi aţi spăsit păcatul cu uni de pocăință, 
Cu-amare, grele chinuri. Biserica ce are 
Putere să deslege şi cerul v'au ertat. 

Maria 


Vina-mi de mult ertată 
Se nalţă din mormăntu-i uşor acoperit, 
Pătată, cu nou sânge. Nici clopoţelul unui 
Diacon ce slujeşte, nici darurile sfinte 
Din măna unui preot, nu pot să poruncească 
Să se intoarne ’n groapă fantoma, unui soţ 
Ce cere resbunare. 


Kennedy 


Nu aţi ucis voi, alţii au desăvirşit fapta. 


Maria 


Eram inştiinţată, dar am ingăduit 
Ca ea să se "'mplinească. Eu l'am atras cu vorbe 
Măgulitoare 'n mreaja ce moartea-i intindea. 


Kennedy 


Juneţa micşorează vinovăția voastră 
Eraţi în anii fragezi... 


Maria 


Eram in anii fragezi, 
Yam incărcat co crimă așa infricoșată, 
O viaţă-abia incepută. 


Kennedy 


V'a intăritat sfruntarea 
Cea, crudă, aroganţa unui bărbat pe care, 
Cu o cerească mină, il scoas’ amorul vostru 
Din noapte şi "'ntuneric, pe care aţi condus 
Prin camera nupţială spre-a tronului mărire. 
L'aţi fericit cu darul prea dulce-al mănei voastre 
Xa falnicului sceptru. Putut-a el să uite 
Că soarta-i strălucită fusese creațiunea 

Iubirii generoase ? Şi totuş o uită 
Nevrednicul, lovind prin josnice prepusuri 
Şi prin năravuri rele a voastră gingăşie ! 
Nesuferit, atuncea vi se făcu, se stinse 
Tot farmecul ce ochiul odată vě nşălase; 
Pugireţi cu mănie de-a sa imbrăţișare, 
Lăsănd ca să-l lovească disprețul tuturora. 
Şi el măcar cercat-a din nou să dobândească 
Favoarea ce perduse? Cerut-a, el ertare? 
Căzut-a in genunchi, căit naintea voastră, 
Făgăduindu-vă că, vrea să se 'ndrepteze ? 
Nu, ci desfidere v'a aruncat, infamul! 

El, creatura voastră, voi să se arate 

Ca Rege şi stăpân. El puse să străpungă 
In faţa voastră chiar, pe cântăreţul Rizio, 
Al vostru favorit. Prin sănge-aţi resbunat 
O crimă, sângeroasă. 


Maria 


Şi tot astfel prin sănge 
Am so plătesc și eu. Tu imi vesteşti osinda, 
Voind ca să më măngăi. 


Kennedy 


Când aţi lăsat ca fapta să fie săvirşită, 
Numai eraţi voi insăşi, n'aveaţi respundere. 
Delirul unei dragosti nebune v'ameţise, 

Vë supusese unui seducător grozav, 
Nenorocitului Bothwel, ce-asupra voastră, 
Domnea, cu o voinţă de fer şi aroganță ; 
Prin băuturi vrăjite şi farmece drăceşti, 
Simţirea v'aprinsese. 


Maria 


Tot farmecu-i era 
Puterea, bărbătească şi slăbiciunea mea. 

Kennedy 


Nu, nu, a trebuit să cheme ’n ajutor 
Pe-a iadurilor duhuri, ca să vă 'ntunece 
A ochilor lumină, Numai aveaţi urechi 
Pentru inştiințarea, celui mai bun prieten, 
Nici ochi spre a vedea ce nu-i cuviincios. 
Pudoarea, delicată atunci vë părăsise 

Și faţa voastră care se'nsenina, odată, 

De blânda modestie, ardea de focul aprig 
Al patimei aprinse. Atunci svirliseţi vălul 
Ce'mbrobode misterul. 

Timiditatea, voastră, fusese biruită 

De viţiul său obrasnic şi cu'ndrăsneaţă frunte 
Vë arătaţi ruşinea in public. Aţi lăsat 
Să poarte in triumf regala spad'a Scoției 
Prin Edimburg, alături cu voi un ucigaş 
Pe care-l blăstema poporu ’n gura mare. 
Voi aţi incunjurat cu oaste parlamentul, 
Şi pe judecători acolo, chiar in templul 
Dreptăţii, i-aţi silit să joace comedia 

Şi să desvinuească de crima de omor 

Pe omul vinovat. Aţi mers şi mai departe... 
O! Doamne!... 


Maria 
Spune! Măna i-am dat-o la altar! 


Kennedy 


O vecinică tăcere s'acopere-astă faptă! 

Ea e revoltătoare, cumplită, demnă numai 
De-un suflet prăpădit. Voi nu sunteţi perdută, 
Vë ştiu, eu vam crescut din frageda pruncie. 
Aveţi o inimă pătrunsă de simţire 

Şi plină de pudoare. Şi numai uşurinţa 

Este greşala voastră. Vë spun, sunt duhuri 
Rele ce intră fár de veste in pieptul omenesc 

Atăt de rău păzit, ne ’ndeamnă să comitem 
Infricoşata crimă, ş'apoi, plecănd spre iaduri, 
Ne lasă inima cuprinsă de “ngrozire. 

Decănd această faptă ce viaţa vă pătează, 
Alt rěu maţi mai făcut. Eu pot da mărturie 
De indreptarea voastră. Luaţi dar inimă 

Și faceţi earăş pace cu voi. Orice greşală 
Aţi mai avea pe suflet, aici in Englitera 

Nu sunteţi vinovată, nu e Elisabeta, 

Nici parlamentul Angliei judecătorul vostru. 
Aci vă asupreşte puterea, inaintea 

Acestui tribunal necompetent, puteţi 

Cu-al nevinovăţiei curaj să v'arătaţi. 


Maria 
Cine-i ? (Mortimer s'arată la uşe) 
Kennedy 


Este nepotul. Intraţi ! 


SCENA V. 


Cei din nainte. Mortimer (intrănd cu sfială) 


Mortimer (cătră doică) 
Te depărtează 
Și fă pază la uşa, am de vorbit Reginei. 
Maria (cu autoritate) 
Hanno, remăi ! 
Mortimer 


Milady, nu vě 'ngrijiţi, aflaţi 
Cine sunt eu (îi dă o hărtie.) 

Maria (se uită la hărtie şi i-o dă inapoi uimită) 
Ce-i asta ? 
Mortimer 


Mergi Kennedy, păzeşte 
Ca să nu fim surprinşi de unchiul meu. 


Maria (cătră doică care se stinjineşte și se uită la Regină 
cu indoială) 


Mergi, mergi, 
Fă precum zice el... 
(Doica se depărtează arătind semne de mirare), 


SCENA VI. 


Mortimer Şi Maria. 


Maria 


Din Franţa! Unchiul meu imi scrie, Cardinalul 
Lotringhiei : „Lencrede in Mortimer, bărbatul 
Care-ţi aduce astă, scrisoare, căci nu ai 

Mai credincios prieten in toată Inglitera“. — 
Cum ? este cu putinţă! Nu e o nălucire 

Ce *nşală ochii mei? Cănd mă credeam de lumea, 
Intreagă, părăsită, eu aflu un prieten 

Atăta de aproape, şi cine? Chiar nepotul 
Bărbatului prea aspru ce mě păzeşte, acel 

Pe care il aveam de cel mai mare duşman! 


Mortimer (aruncăndu-se la picioarele ei) 


krtare, o, Regină, că am luat o mască 
Atăt de uricioasă şi care m'a costat 
Destul, dar numai ei ii mulţumesc că pot 
De voi să mě apropii, să viu cu ajutor 
Şi măntuire | 

Maria 


Sir, sculaţive! Eu sunt 
Uimită, nu-s in stare aşa, de răpede 
Să trec din adăncimea, nefericirii mele 
Cătră, speranţă. Spuneţi, mě faceţi să "'nţeleg 
Acest noroc, să pot avea credinţă *ntr'insul. 


Mortimer (sculăndu-se) 


E grabă... unchiul meu cur&nd va fi aici 
Ş'un om prea uricios il intovărăşeşte. 
Pän’ a nu vă surprinde grozava lor solie 
Aflaţi cum dela ceruri vă vine ajutor. 


Maria 
Atot puternicia, cerească vă trimite! 
Mortimer 
Ertaţi ca să incep a vă vorbi de mine. 
Maria 
Vorbiţi ! 
Mortimer 


Eu, ajunsesem la douăzeci de ani 
Crescusem în principii severe şi supsesem 
O ură, fără margini contra papalității, 

Când o nebiruită dorință mě impinse 
Spre continent. Lăsai a puritanilor 
intunecoase sale de predici indărătu-mi 
In patrie, şi grabnic trecui prin Franţia 
Cătănd cu nerăbdare fierbinte să ajung 
In ţara, italiană, atăt, de lăudată. 


Tocmai eram in timpul celei mai mari serbări 


Bisericeşti, pe drumuri se imbulzeau mulţime 
De "'nchinători. Icoane şi ruguri cu ghirlande 
Erau impodobite. Părea că omenirea 

Era "n peregrinare, mergând spre 'mpărâţia 
Cerească, şi eu insumi, răpit ca dun şuvoiu, 
Më dusei cu grămada inchinătorilor 

La Roma. O! atunci, Regină, ce-am simţit, 
Când am văzut nainte-mi coloanele măreţe 
Şi arcuri de triumf şi mândra, strălucire 

A coloseului; cănd m'am găsit deodată 

In lumea fărmecată, a artelor senine! 

Eu nu simţisem âncă puterea artelor; 
Biserica in care am fost crescut ureşte 
Orice poate să placă la simţurile noastre. 
Ea nu rabdă icoane şi se inchină numai ji 
La imaterialul cuvent. Ce desfătare 

Avui cănd am intrat pe urmă in biserici 
Unde se auzea o musică divină, i 
Unde figurile cereşti sunt zugrăvite 
Pe ziduri şi pe bolți cu mare bogăţie, i 
Unde tot ce-i mai nalt, mai mare, părea viu 
Uimiților mei ochi; cănd am văzut chiar Sfinţii 
Mântuitorului, pe Maica Domnului, — 

Apoi Sfânta Treime viind din cer, Schimbarea, 
La faţă..., cănd pe urmă eu am văzut slujind 
Pe papa la Altar in strălucirea, sa 

Şi binecuvëntänd popoarele in juru-i! 

Ah! Ce-s pietrele scumpe 

Şi aurul cu care Regii cei pămănteşti 

Se *mpodobesc... El singur pe lume are numai 
Divina Majestate ! Ca şi impărăţia 

Cerească-i casa lui... Căci ce se vede-acolo 

Nu-i din această lume! 


Maria 


Oh! cruţă-mă&... destul ! 
Numai desfăşura naintea mea covorul 
Cel vesel al vieţei. Sunt o nenorocită 
Captivă! 

“Mortimer 


O! şi eu... Şi eu am fost un rob, 
Dar inchisoarea, mea, deodată, s'a deschis 
Ñi spiritul meu liber acuma, salută, 
Lumina strilucită-a zilei. Eu jurai 
Nemărginită ură inţelepeiunii strimte 
Ce dobăndeşti din carte şi fruntea-mi cu ghirlande 
De flori impodobindu-mi, m'amestecai voios 
Cu lumea cea voioasă. Mulţi nobili scoţiani 
Şi mulţi tovarăşi veseli, din Franţa, mě "nsoţiră 
Şi Cardinalului de Guise, unchiul vostru 
Mau presentat. Ce om! Ce plin e de nobleţă, 
Mărire, energie! Cum pare chiar născut 
Spre-a stăpăni pe oameni. El este tipul viu 
De-un prinţ, bisericesc cum nu mai este altul! 


Maria 


Văzurăţi scumpa faţă 
A mult iubitului şi 'naltului bărbat, 
Ce călăuz mi-a fost in frageda-mi pruncie? 
O! spuneţi-mi de dënsul! Găndeşte-se la mine? 
Norocul il protege? Viaţa ii zimbeşte? 
Mai este ăncă unul din stălpii nemişcaţi 
Ce sprijine puternic biserica creştină ? 


Mortimer 


Chiar el, măndrul bărbat, se cobori spre mine 
Şi dogmele sublime a legi "mi tălmăci, 

Spre-a stinge indoiala ascunsă ?n al meu suflet. 
El mě incredinţă cum raţiunea noastră 

In veci conduce numai pe oameni la greşeli; 
Că-i bine, ochii lor să vadă-acea ce trebui 

Să creadă a lor inimi, că-i necesar să aibă 
Biserica un cap visibil, că părinţii 

Bisericei au fost conduşi de adevăr. 

O! cum se "'mprăştiară erorile juneţei 

"In faţa, eloquenței atotbiruitoare. 


Şa ’ntelepciunii sale. Eu mam intors in sënul 
Bisericei napoi şi-mi abjurai eroarea 
In chiar mănile sale. 


Maria 


Deci faceţi şi voi parte 
Din miile de oameni cea dus la măntuire 
Cu nalta-i eloquență, precum odinioară 
Măntuitorul nostru cănd s'a suit pe munte? 


Mortimer 


Curënd după aceea, cănd datoria lui 

Il rechemâ in Franţa, la Rheims el më trimise 
Unde societatea lui Isus pregăteşte 

Cu o activitate pioasă, preoţi pentru 

Biserica ingleză. Acolo am găsit 

Pe Morgan nobilul Scoţian, pe credinciosul 
Lessley, pe invățatul episcop dela Ross. 

Ce toţi petrec in Franţa ale exilului 

Prea amărite zile. Deaproape mě legai 
Cu-aceşti vrednici bărbaţi şi-mi intăream credinţa. 
Găsindu-mă 'ntr'o zi din intimplare 'n casa 
Episcopului, dau cu ochii de portretul 

Unei femei frumoase şi blăndă ca un ănger. 
Acest chip, al meu suflet puternic il cuprinse 
Şi neput&nd simţirea să-mi stăpănesc, eu stam 
Uimit naintea lui. 


Episcopul imi zise atunci: Cu drept cuvent 
Uimirea te cuprinde cănd vezi acest portret... 
Cea mai frumoasă dintre femeile din lume 
Tot de odată este şi cea mai neferice: 

Ea sufere din causa credinței noastre sfinte 
În chiar patria ta. 

Maria 


Inalt şi nobil suflet! 
O! Eu wam perdut totul cand in nenorocire 
Mai am aşa prieten. 


Mortimer 


Atunci el incepù 
Cu-adăncă eloquenţă, martiriul a-mi descrie 
La, care v'au supus vrăjmaşii voştri aprigi. 
El şi de neamul vostru imi spuse, arătându-mi 
Cum se coboară drept din Tudori, mě convinse 
Că singură sunteţi in drept de a domni 
Asupra Ingliterei, ear nu astă Regină, 
Bastardă, får de lege, născută ’n adulter 
Pe care a respins'o chiar tatăl ei Enric. 
Nam vrut să mă incred numa ’n cuvăntul lui, 
Am consultat pe mulţi cunoscători ai legii 
Şi am deschis cărţi multe ce scriu despre blasoane 
Şi invăţaţii toţi pe cari am intrebat 
Mi-au confirmat dreptatea, pretenţiei ce-aveţi. 
Acuma sunt convins, că numai bunul drept 
Ce-aveţi asupra Angliei e toată vina voastră, 
Și că această ţară in care staţi inchisă 
Fără vinovăţie, a voastră-i după drept. 


Maria 


O! drept nenorocit! El singur e isvorul 
Nenorocirii mele ! 


Mortimer 


Tot pe aceeaşi vreme 
Aflai că din castelul lui Talbot aţi fost scoasă 
Şi că v'au dat in paza unchiului meu; crezui 
In astă intimplare să văd a cerului 
Măntuitoare mână. Mi se păru că glasul 

Destinului mě chiamă, ca să vă scap cu braţu-mi. 
Amicii më ntăriră şi më incurajară, 

Imi dete Cardinalul a sale bune sfaturi 

"Și binecuvântarea, şi mě deprinse ’n arta 

Grea a făţiuniciei. Indată-mi făcui planul 

Și mě ’ntorsei in ţară, unde, precum cunoaşteţi 
Sosii de zece zile. (se opreste) Eu vam văzut, Regină, 
Eu vam văzut pe voi, ear nu portretul vostru... 
O! ce comoară-ascunde acest castel intr'insul 
Nu e o inchisoare aceasta, e un templu 
Dumnezeesc, mai măndru decăt curtea Regală 
A Angliei!.. Ferice acel căruia soarta 

l-a dat ca să respire cu voi acelaş aer! 

Are cuvânt femeea ce vě ascunde-aice.. 

A Angliei junime sar ridica întreagă, 

Ar scoate toţi din teacă sabia lor, revolta, 

Sar preumbla prin ţară cu fruntea uriaşă 
Dacar vede Inglejii pe dreapta lor regină! 


Maria 


Cât aş fi de ferice dacă cu ochii voştri 
Inglejii ar privi-o. 


Mortimer 


Dar, de-ar fi ei ea mine 
Marturi durerii voastre, a măndrei energii 
Şi gingăşiei blânde cu care suteriţi 
Nedemna voastră soartă, căci din aceste toate 
Ispite şi torturi, eşiţi ca o Regină: 
A închisorii chinuri răpesc ele ceva 
Din frumuseţa voastră ?... 
Nimic n'aveţi din cele ce *mpodobesc viaţa 
Şi totuş strălucirea şi viața cu dulci raze 
V& luminează, fruntea. In veci peste-acest prag 
Nu trec fär a simţi că inima-mi se rupe 
De chin, şi făr a fi ferice totdeodată 

Că pot să vě privesc. Dar ciasul hotăririi 
S'apropie grozav, primejdia grăbeşte 

Pe fiece moment. Eu nu 'ndrăsnesc mai mult 
Să vă ascund cumplita... 


Maria 


Sentenţa-mi e rostită ? 
Spune-ţi-mi-o, eu sunt in stare so ascult. 


Mortimer 


Rostită, e sentenţa. — Cei patruzeci şi doi 
Judecători au zis că sunteţi vinovată. 
Lorzii, Comunele ca şi Cetatea, Londrei 
Cer să se esecute sentenţa căt mai iute 
Regina, singură stă in nehotărire 

Nu doară din clemenţă sau din umanitate, 
Ci vrând cu viclenie să par a fi silită. 


Maria 


Sir Mortimer, cuvăntul ce-aţi zis nu mă surprinde 
Şi nu mă inspăimăntă. De mult sunt pregătită 
Să aflu astă veste... 

Cunosc pe cei ce-au fost judecătorii mei. 

După purtările ce au avut cu mine 

Pricep că libertatea, ei nau putut să-mi dea 
Văd unde vor s'ajungă... Ei vor să më inchidă 
In temniţă eternă, cu găndul să ingroape 

Cu mine impreună, in noaptea inchisorii 

Și dreptul care-l am şi r&sbunarea mea. 


Mortimer 


O! nu Regină, nu! nu s'or opri acolo. 
N'ajunge tiraniei să-şi implinească scopul 
Pe jumttate numai; căt timp veţi trăi voi. 
Trăeşte şi "ngrijirea, Reginei Ingliterei ! 

Nu-i temniţă destul de-adâncă pentru voi, 
Numai prin moartea voastră i se 'ntăreşte tronul! 
Maria 


Cum ?.. Ea ar cuteza, un cap încoronat 
Să- pue sub securea călăului ? 


Mortimer 
De sigur 
Că ea va cuteza. Nu vë "ndoiţi de-aceasta. 
Maria 


Ea ar putea astfel să calce in picioare 
Şi Majestatea ei gacea a tuturor 
Monarchilor din lume! Și nu se teme ea 
De rësbunarea Franței? 


Mortimer 


Cu Franția inchee 
O pace vecinică şi Ducelui De-Anjou 
Ea dă şi tron şi mănă. 


Maria 


Şi Regele Ispaniei, 
Nu va porni cu oaste? 


Mortimer 


Ea ware nicio frică, 
Chiar dacă lumea intireagă s'armează contra ei 
Căt timp cual ei popor in pace se găseşte. 


Maria 


Yar vrea Inglejilor să dee insâşi ea 
Priveliştea aceasta ? 


MARIA STUART 


Mortimer 


Milady, acest popor 
Văză adeseori in vremile din urmă 
Regine, coborite din scaunul regal 
Suind pe eşafod. Muma Elisabetei 
Păşi pe-această cale şi Caterina Howard. 
Chiar Lady Grey a fost o frunte *ncoronată. 


Maria (după o pausă) 


Nu Mortimer, vë ’ngalä o temere deşariă 

Şi ingrijirea numai a bunei voastre inimi 
Această ingrozire zadarnică v&nsuflă,. 

Nu de şafod mi-e teamă, mai sunt şi alte chipuri 
Mai tainice, prin care Regina Ingliterei 

Se poate apăra de drepturile mele. 

Păn” a nu se găsi un găde pentru mine 

Mai lesne s'ar putea plăti un ucigaş. 
De-aceasta-mi este frică, şi-n veci eu nu apropiiu 
Paharul de-a mea buză, făr a găndi cu groază 
Că poate dragostea surorei mi-l trimite. 


Mortimer 


Nici tainic nici pe faţă nu va putea omorul 
Sating” a voastră viață; fiţi fără grijă, totul 
E gata, doisprezece juni nobili din Britania 
Sau înţeles cu mine, şi sfânta 'mpărtăşire 
Primind azi dimineaţă, jurat'au din castel 
Deaici să vě ridice. Contele Aubespine 
Ambasadorul Franţei, fiind inştiinţat 

Wa noastră impărechere, ne vine 'n ajutor 
Şi chiar palatul lui e locul de *ntălnire. 


Maria 


Më faceţi ca să tremur, dar nu de bucurie 
O neagră presimţire prin inimă-mi străbate. 

Ştiţi. voi ce vreţi să faceţi? Cum? Capetele pline 
De sănge a lui Tishburn şi a lui Babington 
Ce-au fost infipte 'n ţeapă pe podul dela Londra 
Spre "nştiinţarea lumii, nu vë inspăimăntează? 
Nici alţi nenorociţi ce şi-au găsit peirea 

In fapte-asemănate, ingreunăndu-mi numai 

A ferelor povară. O! amăgitule şi neferice tânăr, 
Pugiţi de mai e vreme, dacă prepuitorul 
Burleigh nu are ştire de planurile voastre 

Şi dacă printre voi n'a fost vrun trădător! 
Pugiţi din astă ţară! Ah! pe Maria Stuart 

N'a ocrotit-o ăncă un muritor ferice! 


Mortimer 


Pe mine capetele lui Babington şi Tishburn 

Ce sau infipt in ţeapă pe podul dela Londra 
Spre îngrozirea lumii, nici alţi nenorociţi 

Ce şi-au găsit peirea in fapte asem&nate 

Nu më inspăimântează, căci ei au căştigat 

O glorie eternă şi e o fericire 

Chiar moartea să o aflu pentru scăparea voastră |! 


Maria 


Zadarnic, nici prin silă şi nici prin viclenie 
Nu pot fi măntuită; vrăjmaşul meu veghiază 
Ya lui este puterea... Nu sunt păzită numai 
De Paulet şa sa ceată; intreaga Ingliteră 
Păzeşte şi veghiază Va temniţei eşire. 
Elisabeta numai din libera-i voinţă 

Imi va putea deschide a închisorii uşă. 


Mortimer 


O! nu speraţi aceasta! 

Maria 


Un om trăeşte numai 
In stare să më scape! 


Mortimer 


Numiţi-mi pe-acest om ! 


Maria 


Contele Lester. 


Mortimer (dănd inapoi surprins) 


Lester!... prigonitorul vostru 
Ce) mai inverşunat ! El care-i favoritul 
Elisabetei !.. Lester! 


Muria 


De pot fi mântuită, 
Pot fi printrinsul singur; mergeţi la el, vorbiţi 
Cu d&nsul fără teamă, şi pentru siguranţă 
Că, insămi vě trimet, daţi-i scrisoarea asta; 
Cuprinde-al meu portret. (Scoate o hărtie din sin... Mortimer 
se indoește daca trebue să o primească) Luaţi-l... de mult timp 
Il port in sinul meu... prea aspra priveghere 
A lui Paulet imi tae spre d&nsul orice cale. 
Ah! ăngeru-mi de pază, la mine v'a trimis! 


Mortimer 


Regină, ce enigmă? spuneţi-mi... 


Maria 


Lester insuş. 
V'a deslega enigma, aveţi incredere 
Intrinsul ş'atunci el in voi se va increde 
Cine vine? 

Kennedy (intrănd răpede) 


i Sir Paulet “un nobil dela Curte. 
| Mortimer 
À Regină, e Lord Burleigh, fiţi calmă, ascultați 


In linişte aceea ce vine să, vă spue. (Ese prin o ușă laterală 
urmat de Kennedy). 


SCENA VII. 


Maria, Lord Burleigh mare tresorier, Paulet 


Paulet 


Mi-aţi zis azi că doriţi să vă cunoaşteţi soarta. 
Lord Burleigh a venit să vë inştiințeze, 
Primiţi cu resignare.... 


= 4 


Maria 


Ascult cu-acea tărie 
De suflet ce o are un om nevinovat. 


Burleigh 


Regină, vin aice trimes de curtea inaltă... 


Maria 


Lordul Burleigh primeşte se vede cu plăcere 
> A fi organul curții pe care-a inspirat-o. 


Paulet 


Vorbiți parc'aţi cunoaşte sentența !... 

Maria 


O cunosc 
De vreme ce Lord Burleigh de ea-mi aduce ştire. 
Dar să lăsâm... vorbiți ! 


Burleigh 


Milady, v'aţi supus 
La competenţa curţii de patruzeci şi doi... 


Maria 


Ertați-më Milord dacă vă intrerup, 

Chiar dela inceput; zici Cam recunoscut 
Căderea unei curţi de patruzeci şi doi... 

Nu.. n'am recunoscut nimic şi nici puteam. 
Aş fi călcat cu-aşa dispreţ, in demnitatea 

Ce are-al meu popor şi fiul meu şi toţi 

Ai lumii domnitori! In legea inglezească 

Stă scris că ori şi cine se judecă de-un juriu 
Compus dintre egali. Cine-i egalul meu 

Din tribunalul vostru? kgalii mei sunt Regii. 


Burleigh 


Actul de acuzare l-aţi ascultat Și n urmă 
La întrebările făcute aţi respuns. 


Maria 


Dar, am fost amăgită de vicleniile 


Lui Hatton şi, impinsă de un sentiment de-onoare, 


Mam increzut puterii argumentării mele 
Şam ascultat a lor nedrepte 'nvinuiri, 

Ca să le-arăt căt sunt de neintemeiate. 
Aceasta am făcut-o din stima ce aveam 
Pentru persoana numai a celor nobili lorzi, 
Nu pentru-a lor cădere pe care o recus. 

Burleigh 


De-o recusaţi sau nu, Milady, e o simplă 
- Formalitate numai, care-al dreptăţii curs 
Nu-l poate-opri in loc... Aice respiraţi 
Al Ingliterei aer, vă bucuraţi de-a legii 
Protecţie şi pază şi deci trebue sä fiţi 
Supusă totdeodată ľa legilor domnie. 


Maria 


In temniţă respir al Ingliterei aer 

Şi voi numiţi aceasta in Anglia a trăi 

Şi a se bucura de-a legilor domnie? 

Eu mai nu le cunosc şi lor a më pleca 

Eu nu am consimţit; eu nu sunt o supusă, 
Acestei ţări, ci sunt o liberă Regină 

A unui alt imperiu. 


Burleigh 


Şi vë inchipuiţi 
Că titlul de Regină acordă privilegiul 
De-a intărta revolta intro ţară străină? 
Unde-ar mai fi atunci in state siguranţa 
Daca Temidei armă direaptă nar putea 
Atinge-aşa de lesne şi fruntea, vinovată, 
A oaspelui regal ca şi pe-un cerşitor? 


Maria 
Nu voiu să mě sustrag dela, respundere, 
Dar pe judecătorii mei nu-i recunosc! 
Burleigh 


Cum, pe judecători? Dar sunt ei nişte răi, 
Culeşi de prin gunoiul norodului de jos, 
Sunt nişte cărciogari, lipsiţi de-orice ruşine 
Ce vend pe bani dreptatea şi se 'nvoesc a f 

Unelte-a asupririi ? Nu-s oare cei intăi 
Bărbaţi din astă ţară? independenţi destul 


Spre-a cuteza să fie şi drepţi, mult mai presus 


De frica Regilor şi joasa corupţiune? 
Nu-s ei aceia care guvernă drept şi liber 
Acest nobil popor; a căror nume este 
Destul să-l pronunţăm, ca orice indoială 
Şi oricare prepus indată să dispară? 

In fruntea, lor se află păstorul cel pios 
Primatul venerabii dela Canterbury 

Şi înțeleptul Talbot cui e încredinţată 

A statului pecete şi Howart ce conduce 
A Ingliterei flote. Mărturisiţi, putea 
Regina să aleagă pentru această causă 
Regală, alţi bărbaţi mai nobili decăt denşii, 
Mai drepţi judecători? Şi daca putea, fi 
Orbit unul dintr'inşii din ură de partid, 
Pot oare patruzeci bărbaţi aşa de-aleşi 
Să se unească toţi spre-a da o hotărire 
De patimă ’nsuflatà ? 


Maria (după o tăcere) 


Uimită eu ascult 
Puterea, gurei voastre, ce pururea mi-a fost 
Atăta de fatală. Cum pot să më měsor 
ku o femee slabă şi făr invăţătură 
Cu voi, un orator atăta de dibaciu? 
Dar, dacă aceşti Lorzi ar fi cum ii descrieţi 
Şi ei mar osindi, ar trebui să tac 
Și fără de speranţă mi-ar fi perdută causa. 
Aceste nume insă, ce lăudaţi şi care 
Prin greutatea lor trebui să mě sdrobească, 
Eu věd că au jucat cu totul alte roluri 
In intimplările acestei țări... eu v&d 
Nobleţa asta 'naltă a Angliei, Senatul 
Majestuos al ţării, plecăndu-se ca sclavii 


-o poan ama e 

Unui seraiu naintea capriciurilor mici 
Ce-avea ca un sultan, Enric al optulea, 
Strămoşul meu. Eu văd Camera cea de sus 
Tot astfel de venală: ca şi Comunele, 
Sancţionănd o lege şi măne abrogănd-o; 
Legănd şi desfăcend căsătorii, precum 
Stăpănul poruncea; astăzi desmoştenind 

Pe fiica Regilor ingleji, hulindu-le 

Cu nume de bastarde şi mâne ca Regine 
Incoronăndu-le. Pe pairii aceşti vrednici 

li văd cu o credinţă prea grabnic dispărută, 
Sub patru stăpăniri schimbănd de patru ori 
Religiunea lor. 


Burleigh 


Ziceţi că nu cunoaşteţi 
A Ingliterei legi, dar văd că ştiţi prea bine 
A ei nenorociri! 


Maria 


aceştia sunt Milord, judecătorii mei! 

Vreau să vă dau dreptate... fiți drept şi voi cu mine. 
Se zice că aveţi intenţii foarte bune 

Cu ţara, cu regina; sunteţi incoruptibil, 
Sunteţi neobosit şi devotat... Vë cred. 

Nu interesul propriu pe voi vë stăpăneşte, 

Ci interesul ţării gal Suveranului. 

Deaceea nu vě 'ncredeţi, Milord; folosul ţării 
Uşor poate la voi inlocui dreptatea. 

Eá nu mě indoesc că sunt pe lăngă voi 
Printre arbitrii mei şi alţi nobili bărbaţi, 

Dar ei sunt protestanți, zeloşi pentru 'nflorirea 
Patriei lor ingleze şi au să se rostească 
Asupra mea, papistă, şa Scoției Regină. 

O zicătoare spune că nu poate fi drept 
Inglezul cun Scoţian. Deaceea se păstrează 
Un obiceiu străvechiu din timpuri b&trăneşti 

Să nu poată fi martor naintea, judecății 
Inglezul impotriva, vre unui Scoţian 

Şi nici un fiu al Scoției contra celui dintăi. 
Nevoia a produs o lege-aşa ciudată. 

Un sens adănc s'ascunde in vechile obiceiuri ! 
Să le cinstim, Milord. Au aruncat natura, 
Două *nfocate neamuri pe aceeaşi scăndură 
A Oceanului şi, nedănd fiecărui 

O parte deopotrivă, spre luptă le-a impins. 
A Tweedei albie ăngustă e hotarul 

Ambelor ţări, şadesa in valurile ei 

A curs şi săngele oştirilor duşmane. 

De-o mie de ani stau pe maluri faţă ’n față 
Şi, ameninţători, cu măna p'a lor spadă, 
Privesc unul la altul. Duşmanii Ingliterei 

In Scoţia deapururi găsiră ajutor 

ŞI ’n Scoţia nicicând n'a fost r&sboiu civil 
Al cărui foc Inglezul nu Var fi aţiţat. 

Nu se va stinge ura aceasta pănă cănd 

Un singur parlament frăţeşte-i va uni p 
Şi pănă va domni pe insula întreagă | 
Un singur sceptru numai. 


REE EE E E ai 


Burleigh 


Şi credeţi că o Stuart 
Ar da regatului această fericire ? 


Maria 


De ce-aş tăgidui? dar, eu mărturisesc 

Că am hrănit speranţa sub creanga de maslin 

Să pot uni odată pe ambele popoare. 

Nu më credeam menită să fiu o victimă 

A urei naţionale de care sunt aprinse. hg 
Eu pentru totdeauna speram coiu stinge focul 

B&trănei invrăjbiri şi cum strămoşul meu 

Richmond, ambele rose legat-a impreună 

După răsboae crunte, aşa voiam şi eu 
Coroanele-amă&ndouă a Angliei şi Scoției 
Să le 'mpreun in pace. 


Burleigh 


V'aţi urmărit dorinţa 
Pe-o cale rătăcită, vrănd să aprindeţi ţara, 
Să vă urcați pe tronul regatului prin focul 
R&sboiului civil. 


Maria 


Pe unul Dumnezeu! 
Eu n'am voit aceasta! Când am avut vreodată 
Asemenea proecte? Unde sunt probele? 


Burleigh 


Eu n'am venit aice ca să mă cert. Nu este 
Mai mult această causă supusă la desbateri. 
Prin patruzeci de voturi incontra numai două 
Sa zis caţi călcat bilul votat anul trecut 

Şi că sunteţi supusă pedepselor prescrise. 

Se zice "n acea lege: „De s'ar isca in ţară 
Impărecheri şi vrajbă in interesul unei 
Persoane ce pretinde că are drept la tron 

So dea in judecată pe ea şi păn” la moarte 
Să fie prigonită.“ şi deci, avend dovezi..... 


Maria 


Nu mă 'ndoese, c'o lege incontra mea făcută 
Cu scopul de-a mă pierde anume, contra mea 
Va, fi şi aplicată. Vai de strmana, jertfă, 

Când tot aceeaşi gură ce legea a făcut 
Pronunţă şi sentenţa, ! Puteţi tăgădui 

Cacest bil sa făcut cu scopul de a më pierde? 

Burleigh 


El drept ingtiinţare avea, să vă slujească 

Şi insăşi voi dintrinsul o cursă aţi făcut. 
Voi aţi văzut abisul deschis naintea voastră 
Şin el v'aţi răpezit, deşi inştiințată, 

Eraţi cu-otrăvitorul Babington înţeleasă 

Şi cu complicii săi, de toate aveaţi ştire 

Şi conduceaţi complotul din fundul închisorii. 


pp teii 


Maria 
Când am făcut aceasta? Să mi sarăte probe! 


Burleigh 


Sau arătat deunăzi naintea judecăţei. 


Maria 


Cum? Copii de-o mănă străină aşternute? | 
Să mi se dea dovadă că eu le-aş fi dictat, p 
Că le-am dictat aga precum au fost citite. 


Burleigh 


S'a zis de Babington nainte de-a muri 
Că sunt acele ’ntocmai pe care le-a primit. ' 


Maria 


De ce nu Fați adus nainte-mi cănd trăia? 
De ce cu-atăta pripă la moarte aţi trimes 
ȘI nu Vaţi intrebat cu mine faţă n faţă ? 


Burleigh | 
. .. . d 
Şi ambii secretari ai voştri Kwl şi Nau 
Au zis cu jurământ că ei aste scrisori 
Le-au aşternut intocmai după dictarea voastră. 
e 

Maria 


Şi eu sunt osindită pe mărturia, care 

O dau a mele slugi? Se pune "ncredinţare 

Pe cei care trădează pe-a lor Regină? cei 

Ce mi-au călcat credinţa atunci cănd contra mea 
Veneau ca să depue? 


Burleigh 


Recunoşteaţi odată 
Că Scoţianul Kurl e virtuos şi prob. 


Maria 


Aşa Pam cunoscut; dar numai in pericul 
Deplin s'adevereşte virtutea, unui om. 

El poate c'a depus ceeace nu ştia 

Din groazele torturei. Poate credea, să scape 
Cu mărturie falsă får a-mi face râu mie. 


Burleigh 


El a jurat ca martur liber şi nesilit. 


Maria 


Dar nu in fața mea. Cum, sir? Eată doi marturi 
Ce ăncă sunt in viaţă... Să fie confruntaţi 
Cu mine, să repete mărturisirea lor 
Naintea mea! De ce imi refuzaţi un drept 
Ce se'ncuviinţează chiar unui ucigaş? 

Din gura lui Talbot, vechiul meu păzitor 
Eu ştiu că sub această domnie sa votat 
Un bil care ordonă să fie puşi in faţă 
Pirişul cu pîritul. Cum? N'am inţeles bine? 
Sir Paulet, te cunosc că eşti om de onoare, 
Acum mi-o dovedeşte. Pe conştiinţă, spune! 
E drept? In Inglitera există-aşa 0 lege ? 

Paulet 


Aşa e, Doamna mea, avem această lege 
Eu trebue adevărul să-l spun aşa cum este. 


Maria 


Ei bine, cănd cu-atăta asprime mi s'aplică 

A Ingliterei legi ce nu-mi sunt priitoare, 

De ce lăsaţi deoparte aceleaşi legi, atunci 

Când pot să-mi folosească? Răspundeţi, Babington 
Dece n'a fost adus naintea mea, aşa 

Precum e scris in lege, nici scriitorii mei 
Cari-amă&ndoi trăesc? 


Burleigh 
Nu vă iuţiţi, Milady. 
Nu numai pentrucă aţi fost cu Babington 
In taină inţeleasă.... 


Maria 


Ba numai pentru-aceasta 
Eu pot să fiu supusă Fa legilor pedeapsă. 
Numai de-aceasta trebui să mă desvinuese 
Milord, nu schimbaţi vorba şi n'o incunjuraţi. 
Burleigh 
Voi aţi negociat, se ştie, cu Mendoza 
A mbasadorul Spaniei, s'au arătat dovezi... 
Maria 


Nu schimbaţi vorba, Sir. 


Burleigh 


Aţi uneltit comploturi 
Aţi vrut să resturnaţi a ţării religiune 

Aţi indemnat la lupte pe toţi regii Europei 
Asupra Îngliterei. 


Maria 


Chiar dac'aş fi făcut aceasta? — N'am facut-o! — 
Dar voiu ca, s'o admit, Milord, eu sunt inchisă 
Incontra, dreptului ce leagă pe popoare. 

Eu n'am venit aicea cu sabia in mână, 

Eu am venit plecată, făc&nd apel la dreptul 
Cel sfănt al ospeţiei; m'am aruncat la pieptul 
Reginei care-mi este prin sănge inrudită. 

Şi unde eu speram să capăt ocrotire, 

Cu sila am fost smulsă şi'n lanțuri ferecată. 
Spuneţi, poate să-mi fie legată conştiinţa 

In faţă cu-acest stat? Am cătră Inglitera 

Vre o indatorire ? Fac us numai de dreptul 
Ce-l are-un asuprit cănd caut măntuirea 

Din lanţurile mele, cănd caut să inlătur 
Puterea prin putere şi să ridic, să migc 

In ajutorul meu pe toate statele 

Acestui Continent. Pot face orice lucru 

Este considerat ca drept şi ca leal 

Intrun r&sboiu legitim. 

Numai dela omor, dela un atentat 

Viclean și sângeros, m'opreşte-a mea măndrie 
Şi conştiinţa mea. Omorul war påta 

Și mar desonora. Eu zic: desonora, 

Dar nu m'ar osindi, dar n'ar da loc asupră-mi 
La vre o hotărire, căci între Inglitera 

Şi mine nu mai poate fi vorba, de dreptate, 
Ci numai de putere. 


Burleigh (cu ton semnificativ) 


Nu apelaţi la dreptul 
Cel groaznic al puterii, el nu e favorabil 
Unei prisoniere, 

Maria 


Eu sunt cea, slabă, ea 
E cea puternică... prea bine, să useze 
Atunci de-a ei putere. Trimeată-mă la moarte 
Şi siguranței sale aducă-mă ca jertfă l.. 
Dar să mărturisească că de putere numai 
A făcut us, dar nu ca mers după dreptate. 
Nu imprumute spada, justiției, să scape 
De-o duşmană temută, nu intro haină sacră 
Imbrace indrăzneala săibatică-a puterii, 
Cu-această comedie să nu inşăle lumea ! 
Poate fi ucigaşă, dar nu judecătoare! 
Nu cerce aparenţa virtuţii să mpreune, 
Cu-a, crimei negre fructe, ci astfel precum este 
Cuteze să sarate !.. (ese). 


SCENA VIII. 
Burleigh şi Paulet 


Burleigh 


Ea ne desfide, Paulet, are să ne desfidă 
Pănă pe eşafod; nu vom putea sdrobi 

O inim'aşa măndră. Sentenţa, a uimit-o ? 
O lacrimă, văzut-ai din ochiul ei curgănd? 
Schimbatu-s'a la faţă ? Ea nu face apel 

La indurarea, noastră; cunoaşte slăbiciunea 
Reginei foarte bine şi frica noastră-i causa, 
Curajului ce are. 


Paulet 


Lord mare tresorier, 
Această aroganță uşor va dispărea, 
Cănd nu i sor mai da pretexte; s'au făcut 


te m mr cerem a 

Neregularităţi in astă judecată, 

Dac indrăsnesc a spune. Şi Babington şi Tishborn 
Şi secretarii ei, trebuiau toţi in persoană 

Aduşi naintea ei. 


Burleigh (răpede) 


Nu, cavalere Paulet 
Nu se putea risca, aşa ceva, ea are 
Prea, multă inriurire pe sufletele lor. 
A lacrimelor sale putere e prea mare. 
Kurl scriitorul ei, de-ar fi adus nainte-i 
Şi dac'ar fi să spună cuvântul dela care 
Atërnă a ei viaţă, cu frică ar retrage 
Mărturisirea lui. 


Paulet 


Astfel, ai Ingliterei 
Vrăjmaşi au să arunce in lume defăimări, 
Imcăt solemnitatea, acestei judecăţi 
A se apăra numai o crimă indrăsneaţă,. 
Burleigh 


Aceasta-i causa care măhneşte pe Regină. 
Mai bine-astă femee de rele-uneltitoare 
Ar fi murit nainte de-a pune-al ei picior 
Pe-al Angliei pământ! 


Paulet 


Amin zic la aceasta. 


Burleigh 


Sau dacar fi murit in temniță de-o boală. 


Paulet 


De multe neajunsuri ar fi scăpat regatul. 

Burleigh 


ŞI totuş chiar in casul cănd vre o intimplare 
Din viaţă-ar fi cules-o, tot noi am fi trecut 
Drept ucigaşii sti. 


Paulet 


Aşa e, cine poate 
Pe oameni să oprească să creadă tot ce vor? 


Burleigh 


Dar nu ar fi dovezi... şi mai puţină svoană 


Paulet 


Facă svoană,! Nu vorbele jignese 
Ci acusarea?n casul cănd e intemeiată. 


Burleigh 


O! chiar dreptatea sfăntă, nici ea nu e scutită, 
De invinovăţiri! Părerea, lumii ţine 

Cu cei nenorociţi, ear pe triumfători 
Invidia-i urmează. Bărbatului ii şade 

Să ţie 'n mănă arma dreptăţii, dar in măna 
Pemeei astă armă sarată odioasă. 

Femeea nu se crede că a putut fi dreaptă 
Când o altă femee ca jertfă a căzut. 
Zadarnic noi aceia ce-am fost judecători 
Am dat sentenţa noastră in plină conştiinţă, 
Regina are dreptul de graţiare, trebue 

Să facă us de densul; intolerabil pare 

Când lasă. un curs liber asprimii legilor. 


Paulet 
Aşa dar? 

Burleigh (räpede) 


Ar träì?.. Nu, asta nu se poate! 


Aceasta tocmai pune in grijă pe Regină. 
Deaceea, sunt lipsite de somn a sale nopţi; 
Eu věd in ochii ei a sufletului lupte. 

Cu gura nu 'ndrăzneşte sarăte o dorinţă 
Dar muta sa privire tot pare-a intreba : 

Nu se găseşte unul din servitorii mei 

Ce-ar vrea, de-alternativă urită se më scape: 


Sau pe-al meu tron să tremur, sau să trimet la moartea 


Calăului pe-o rudă deaproape, pe-o Regină ?... 


Paulet 


Aşa-i necesitatea ce nu putem schimba. 


Burleigh 


Ba sar putea schimba... aşa zice Regina... 
De-ar fi un servitor mai băgător de seamă... 


Paulet 
Mai băgător de seamă... 


Burleigh 


Ce-ar şti să inţeleagă 
Un ordin... nerostit,. 


Paulet 
Un ordin nerostit!... 
Burleigh 


Un om, care cănd are un şerpe veninos 
Ce i s'a incredinţat, nu-l tot păzeşte intruna 
Pe duşmanul acesta ca pe un sfănt odor... 

Paulet (cu ton semnificativ) 


Un nume nepătat e cel mai sfănt odor. 
Socot că nu se poate păzi indeajuns, 
Sir, gloria Reginei. 


Burleigh 


Când s'a incredinţat 
In paza lui Sir Paulet Regina, Scoției, 
Luăndu-se din măna lui Shrewsbury, credeam... 


Paulet 


Voiu să sperez Milord catunci aţi avut scopul 
Să daţi o 'nsărcinare atăt de grea in măna, 
Cea mai neprihănită. Jur că n'aş fi primit 

Să fiu un păzitor de temniţi, daca eu 

N'aş fi avut credinţa că treaba, asta, cere 

Pe cel mai onorabil bărbat din Inglitera. 

Nu mă lăsa să cred că datoresc aceasta, 

La altceva, decăt la numele-mi cinstit. 


Burleigh 


Se respăndeşte vorba că-i bolnavă, că-i slabă, 
Că tot mai mult slăbeşte, la urmă... ca murit. 
Aşa, se stinge, piere din găndul oamenilor 

Şi reputaţia voastră r&măne nepătată. 


Paulet 
Dar nu şi conştiinţa! 
Burleigh 


De nu vreţi brațul vostru să-l intrebuințați 
Nu veţi putea opri pe-un altul... un străin. 

Paulet 


Nu se va-apropia 
Un ucigaş de pragu-i căt timp o vor păzì 
Ai vetrei mele zei. Viaţa ei mi-e sfântă! 
Nu mi-e mai sacru capul Reginei Ingliterei ! 
Sunteţi judecători !... ei bine, judecaţi-o ! 
Asupră-i rupeţi băţul, şi cănd va sosi timpul 
Aduceţi un teslar cu bardă şi ciocan 
S'ardice eşafodul. — Pentru Sherif şi pentru 
Calău, imi va fi poarta castelului deschisă. 
Dar azi, in paza mea ea e incredinţată, 
Şi fiţi asigurat c'aşa o voiu păzi, 
Incă vreun neajuns, ea nu va putea face 
Dar nici va suferi! (ese) 


Cortina cade. 


Intoarcerea lu Don Quijote a casă. 


3 
} 


t 
$ 
ij 
t 
i 


DON QUIJOTE DE LA MANCHA 178 

— Urmare — 


CAP. V. 


In care se dă sfirşit poveştii păstoriței Marcela, 
cu alte intimplări. 


d 
Poss deabia zioa incepu a se arătă pe balcoanele 
resăritului, cănd cinci din cei şase căprari se scu- 
larë şi se duserë să trezească pe Don Quijote şi să-i spună 
că, dacă avea ăncă de gănd să meargă să vadă faimoasa 
inmormentare a lui Crisostom, ei il vor insoţi. Don 
Quijote, care nu dorea altă ceva, se sculă, şi porunci lui 
Sancho să pue indată, şeaoa şi samarul, ceeace el fácù cu 


multă, grabă, şi tot cu aceeaşi grabă toţi se puseră curând 
pe drum. 


si 

Nu merserë un sfert de legă, cănd la respintia unei 
poteci vězurë venind spre dëngii vreo şase păstori imbră- 
cați cu cojoace negre, având capul incununat cu ghir- 
lande de chiparos şi de oleandru. Fiecare purta căte un băț 
gros de mirt in mănă. Cu denşii veneau de asemene trei 
gentilomi călări, foarte bine pregătiţi de drum, cu alți trei 
băeţi pe jos care-i insoțeau. 

Cănd se apropiarë unii de alții, ei se salutară cu po- 
liteţă, se intrebarë unde merg şi aflând că toţi se indrep- 
tează spre locul inmormëntării, se puserë pe drum impreună. 
Unul din cei călări, vorbind cu tovarăşul stu ii zise: „Mi 
se pare, domnule Vivaldo, că avem să considerăm ca bine 
intrebuinţată, intărzierea ce am făcut, ca să vedem această 
faimoasă, inmormăntare, care nu poate fi decăt faimoasă, 
după lucrurile ciudate ce ne-au povestit aceşti păstori. — 
Tot aşa, mi se pare şi mie, respunse Vivaldo, şi zic că aş 
fi intărziat, nu o zi, ci patru, numai să o văd. Don Qui- 
jote ii intreba ce auziseră de Marcela şi de Crisostom. Că- 
l&torul spuse că in acea dimineaţă ei se intălnise cu aceşti 
păstori, şi fiindcă-i văzuse intr'o imbrăcăminte atăt de jal- 
nică, ii intrebase de motivul pentru care umblau astfel, şi 
unul dintr'inşii le povesti, spunëndu-le caracterul ciudat şi 
frumuseţa unei păstorițe numite Marcela şi mulţimea aman- 
ţilor ce o urmăreau, cu moartea acelui Crisostom la a că- 
ruia ingropare se duceau. Intr'un cuvănt istorisi tot ceeace 
Petru spusese lui Don Quijote. 

Această convorbire incetă şi incepu alta. Cel ce se 
numea Vivaldo întrebă pe Don Quijote, care era pricina 
care-l făcea să umble astfel inarmat pintro ţară atăt de 
pacinică. La aceasta Don Quijote respunse: „Profesiunea 
ce esercitez nu ingădue nici nu dă voe ca să umblu altfel. 
Traiul bun, ospeţele şi odihna au afost născocite pentru mo- 
latecii curteni, dar munca, neliniştea şi armele s'au născocit 
şi sau făcut numai pentru aceia pe care lumea ii numeşte 
cavaleri rătăcitori, din care fac şi eu parte, deşi sunt ne- 
vrednic şi cel mai mic din toţi.“ Abea auziră aceasta, cănd 
toţi il luară drept nebun; şi spre a se incredinţa mai mult 

şi a vedè ce soiu de nebunie era, Vivaldo il intrebă din 
nou ce vrea să zică cavaleri rătăcitori. „N'au cetit grațiile 
voastre, respunse Don Quijote, analele şi istoria Ingliterii, 


„unde se vorbeşte de faimoasele vitejii ale regelui Artur, pe 


care totdeauna in limba noastră castilană il numim regele 
Artus? Despre dënsul este tradiţiune veche şi admisă in 
tot regatul Marei Britanii că nu muri, ci se prefăcu, prin 
arta vrăjitoriei, in corb, şi că după trecerea vremilor are 
să se intoarne să domnească şi să dobândească ear domnia, 
şi sceptrul s&u. Din această causă nu se va putea dovedi 
că din acel timp pănă astăzi vreun Inglez a ucis un corbt). 
Deci in vremea acestui bun rege fu intemeiat acel faimos 
ordin de cavalerie al cavalerilor mesei rotunde ?), şi se pe- 
trecură, fără să lipsească o iotă, amorurile ce se povestesc 
a lui Lancelot du Lac cu regina Genievra, prin mijlocirea 
şi cu ştiinţa acelei atăt de onorate dadace Chitanona, ceea 
ce dădu naştere cântecului aşa, de cunoscut, şi de repetat 
in Spania noastră: 


1) După cum se spune in Romanul lui Esplandian, cap. XCIX, 
vrăjitoarea Margaina, sora regelui Artus, il ţinea fărmecat; totuş el 
trebuia numai decăt intro zi să se intoarcă pentru a lua earăg tro- 
nul Marei Britanii. Se zice că pe mormântul lui era săpat, ca epitaf, 
următorul vers: Hic jacet Arturus, rex quondam, rexque futurus. 
{Aice zace Artur, care a fost odinioară rege, şi care va fi rege in 
viitor). Intro istorie serioasă a lui Iulian del Castillo se vorbeşte 
de o tradiţiune populară care pretindea că Filip II, luănd de soţie 
re regina Maria, moştenitoarea regatului Angliei, jurase că dacă re- 
gele Artus va veni eavăș în vremea lui, ea ii va inapoi tronul. 

Intro lege ingieză din 998 se opreşte de a ucide corbii pe 
ogorul altuia. Pe de altă parte credinţa populară că regele Artus 
fusese schimbat in corb, a dat negreşit naştere şi credinţii că In- 
glejii se abţin de-a ucide corbi, spre a nu omori pe fostul lor rege. 

2) Ordinul Mesei rotunde, inființat de Artus, se alcătuia din 24 
de cavaleri şi din rege ca preşedinte. Această masă rotundă se afla 
ăncă, după cum se credea, la Hunscrit, in timpul căsătoriei lui Fi- 
lip II, cu regina Maria. Ea avea 24 de despărţituri, zugrăvite in alb 
şi verde, ascuţite spre centru şi late spre circumferenţă. In fiecare 
era scris numele cavalerului şi acel al regelui. O despărţitură, 
totdeauna goală, se numea locul lui Tuda, sau scaunul primejdios. 

N'a fost cavaler pe care 
Mai bine să-l fi slujit 
Damele ca Lanzarote 
Din Britania sosit, 


cu acea descriere atăt de dulce şi de plăcută a fap- 
telor sale amoroase şi vitejeşti. Ei bine, de atunci, din 
mănă in mănă, acel ordin de cavalerie merse crescănd Şi 
intinzEndu-se in multe şi deosebite părţi ale lumii. In sinul 
lui deveniră faimoşi şi cunoscuţi prin faptele lor viteazul 
Amadis de Gaula cu toţi fiii săi şi nepoți pănă la a cincea, 
spiţă, şi voinicul Felix-Marte din Hircania, cel niciodată, 
lăudat cum trebue Tirante-cel-Alb, şi in zilele noastre 
aprope am văzut, auzit şi cunoscut pe neinvinsul şi vitea- 
zul cavaler don Belianis de Grecia. Eată deci, domnilor, ce 
este a fi cavaler rătăcitor, şi ordinul de cavalerie de care 
am vorbit este acela in care, după cum am mai spus odată, 
eu, deşi păcătos, am făcut profesiune, şi ceeace profesară 
cavalerii pomeniţi profesez şi eu. Astfel umblu prin aceste 
singurătăţi şi pustiuri, căutănd aventurile, cu nestrămutata, 
hotărire de a oferi braţul meu şi persoana mea in cea mai 
primejdioasă pe care mi-ar trimite-o soarta, pentru ajuto- 
rul celor slabi şi nevoieşi“. 

După aceste vorbe călălorii se incredinţară pe deplin 
că Don Quijote era, lipsit de judecată, şi de ce fel era ne- 
bunia care-l stăpănea. Ei fură cuprinşi de aceeaşi uimire ca 
şi toţi acei ce pentru intăia oară se intimpla să-l cunoa- 
scă. Vivaldo, care era, un om foarte deştept şi de caracter 
hazliu, spre a petrece fără urit puţinul drum ce ziceau că 
le lipseşte ca să ajungă la dealul inmormâ&ntării, vroi să-i 
dea prilej ca să meargă inainte cu aiurările lui. Astfel ii 
zise: „Mi se pare domnule cavaler rătăcitor, că graţia voa- 
stră s'a inrolat in unul din ordinele cele mai aspre ce se 
află pe pămănt, şi eu cred că nici chiar ordinul călugărilor 
sfântului Bruno nu este atăt de aspru“. — Tot atăt de 
aspru poate să fie, respunse Don Quijote, dar nu stau la 
indoeală nici căt e negru sub unghie dea susţină că e mai 

puţin folositor. Căci, dacă e să spunem adevărat, nu face mai 
puţin soldatul care pune in lucrare ceeace-i porunceşte căpi- 
tanul s&u, decăt insuş căpitanul care dă porunca. Vreau : 
să zic că monahii, in toată pacea şi liniştea, cer dela 
Dumnezeu binele pămăntului; ear noi soldaţii şi cavalerii 
realizăm in faptă lucrurile pentru care ei se roagă, apă- 
răndu-l cu puterea braţelor şi cu ascuţitul săbiilor noa- 
stre; nu la adăpost, ci sub cerul deschis, supuşi la ne- 
suferitele raze ale soarelui vara, şi gerurilor pişcătoare 
iarna. Astfel noi suntem miniştrii lui Dumnezeu pe pă- 
mënt, şi braţele prin care se esecută aice dreptatea sa. ŞI 
fiindcă lucrurile resboiului şi tot ce le priveşte şi stă in 
legătură cu d&nsele, nu se pot esecuta decăt cu sudoare, 
osteneală şi muncă peste măsură, urmează că acei ce le 
profesează, au fără indoială mai mare necas decăt acei ce, 
in pace şi odihnă liniştită, se roagă lui Dumnezeu să favo- 
rizeze pe cei care au puţină putere. Nu vreau eu să zic, 
şi nici nu-mi trece prin gând, că starea de cavaler rătăci- 
tor este tot atăt de bună ca şi acea de călugăr inchis in 
monăstire, vreau numai să deduc, după ceeace sufer eu, 
că fără indoială este mai obositoare, mai supărăcioasă, 
mai supusă la foame şi la sete, mai nenorocită, mai sără- 
căcioasă şi mai murdară, căci nu remăne indoială că in cur- 
sul vieţii lor cavalerii rătăcitori din vremile trecute avură 
de suferit muite nenorociri. i dacă unii se inălțară pănă 
a se face impăraţi prin vitejia braţului lor, i-a costat, zău! 
mult sănge şi sudoare şi chiar acelor, ce se ridicare la a- 
ceastă treaptă, de le-ar fi lipsit vrăjitorii şi inţelepţii care 
să-i ajute, ei ar fi remas foarte amăgiţi in dorinţele lor şi 
foarte căzuţi in speranţele lor“, 

— De această părere sunt şi eu, respunse călătorul; 
dar un lucru, intre multe altele, il găsesc rău din partea 
cavalerilor rătăcitori, şi anume: când ei află prilejul de a 
infrunta o aventură mare şi primejdioasă, in care se vede 
pericul vădit de a-şi perde viaţa, niciodată in momentul de 
a incepe nu-şi aduc aminte de a se recomenda lui Dumne- 
zeu, cum fiecare creştin este indatorit să facă in asemene 

pericule. Dimpotrivă ei se r&com&ndă damelor lor ou atăta, 
aprindere şi zel, ca şi cum ele ar fl Dumnezeul lor. Acea- 
sta mi se pare că miroasă ceva a păgănătate. — Domnule, 
respunde Don Quijote, nici intrun chip nu se poate să fie 
altfel, şi s'ar pune iîntr'o rea posiţiune cavalerul care nu 
ar face aşa; căci este datină şi obiceiu in cavaleria rătăci- 
toare ca un cavaler rătăcitor, ce ar avea pe dama sa dina- 
inte, in momentul de-a săvirşi vreo faptă mare de arme, 
să-şi intoarcă, ochii spre dânsa cu dulceaţă şi iubire, ca şi 
cum i-ar cere printrinşii să-l favorizeze şi să-l apere in 
imprejurarea, critică in care se află. Şi chiar dacă nimeni 
nu-l aude, este dator să murmure intre dinţi căteva cu- 
vinte, prin care să i se recomënde din toată inima; şi de 
aceasta avem nenumărate exemple in istorie. Dar nu trebue 
să se ințeleagă prin aceasta, că ei au să lipsească a se re- 
comănda, lui Dumnezeu, căci le remăne in timpul luptei 
destul timp şi loc spre a o face. — Cu toate aceste, zise 
ear călătorul, mai am o indoială: de multe ori am cetit 
că se naşte gălceavă intre doi cavaleri rătăcitori, şi din 
una in alta, li se aprinde mănia, işi intorc caii, ocupă loc 
pe câmp, şi deodată fără mai multă, vorbă, in fuga, lor cea, 
mare, earăş se intilnesc, şi in puterea, fugii se recomă&ndă 
damelor lor, Ceeace ese obicinuit din asemenea ciocniri, este 
că unul pică de pe spetele calului străpuns pănă de cealaltă, 
parte de lancea protivnicului, şi celuilalt i se intimplă că, 
de nu sar ţinea de coamă, nu sar putea opri să nu cadă 
la pămănt. Eu nu ştiu cum a avut mortul mijloc să se re- 
com&nde lui Dumnezeu, in timpul acestei acţiuni atăt de 
grabnice. Ar fi fost mai bine ca vorbele ce perdù in fugă 
recomendăndu-se damei sale, să le fi perdut in ceeace tre- 
buia şi era dator ca creştin, cu atăt mai mult cu căt imi 
inchipuesc că nu toţi cavalerii rătăcitori au dame la care 
să se recomende, pentrucă nu toţi sunt inamoraţi. — Acea- 
sta nu se poate, respunde Don Quijote; zic că nu se poate 
să fie un cavaler rătăcitor fără damă, pentrucă le este atăt 
de propriu şi de firesc la asemene oameni de-a fi inamoraţi, 
ca cerului de-a avea stele, şi de sigur că nu sa văzut is- 


DON QUIJOTE DE LA MANCHA 179 


torie in care să se găsească, cavaler rătăcitor fără amoruri, 
căci pentru motivul chiar că ar fi fără ele, war fi socotit 
drept cavaler legiuit, ci ca bastard, şi că a intrat in cetatea 
numită a cavaleriei, nu pe poartă, ci pe deasupra zidului 
ca un hoţ şi tălhar. 

— Cu toate aceste, zise călătorul, mi se pare, dacă-mi 
aduc bine aminte, că am cetit că Galaor, fratele viteazului 
Amadis de Gaula, niciodată nu a avut o damă anumită de 
care să se poată inamora, şi totuş nu s'a bucurat de mai 
puţină stimă, şi a fost un cavaler foarte viteaz şi vestit. La 
aceasta respunse Don Quijote: Domnule, o singură răndu- 
nică nu face primăvara, cu atăta mai mult cu cât eu ştiu 
că in ascuns acest cavaler era foarte tare inamorat şi afară 
deaceea că a iubi mult pe toate căte le găsea bine, era 
o pornire firească la d&nsul, pe care nu o putea stăpâni. Dar 
in cele din urmă este foarte dovedit că el avea una singură 
pe care o făcuse stăpănă pe vroinţa, sa, şi căreia, se reco- 
mënda foarte adese şi foarte in ascuns, pentrucă trecea 
drept cavaler tainic“. 

— Aşa, dar, dacă este esenţial ca orice cavaler rătăci- 
tor să fie inamorat, zise călătorul, se poate crede negreşit 
că şi grația voastră este, de vreme ce intră in această 
tagmă; şi dacă este că graţia voastră nu se făleşte a fi 
tot atăt de tainic ca don Galaor, o rog cu toată seriosita- 
tea ce pot, in numele acestei intregi societăţi, şi in numele 
meu, să ne spună numele, patria, calitatea şi frumuseţa damei 
sale, căci ea se va crede fericită ca lumea întreagă să ştie 
că este iubită şi slujită de un astfel de cavaler cum pare 
a fi graţia voastră“. Aice Don Quijote scoase un adănc sus- 
pin, şi zise: „Nu voju putea afirma dacă dulcii mele duş- 
mane ii place sau nu ca lumea să ştie că eu o slujesc; 
pot numai să spun, respunzănd la ceeace mi se cere cu 
atăta modestie, că numele ei este Dulcinea, patria Toboso, 
sat din La Mancha; după calitatea ei trebue să fie cel puţin 
prințesă, de vreme ce este regina şi doamna mea, ear fru- 
museţa ei e supraomenească, căci intrinsa vin să se intru- 
pească toate insuşirile imposibile şi chimerice ale frumuseţei pe 

care poeţii le dau damelor lor. Părul ei e de aur, fruntea 
cămpii bliseii, sprincenile ei curcubee, ochii ei sori, obrajii 
trandafiri, buzele mărgean, perle dinţii ei, alabastru gătul, 
marmură pieptul, fildeş mânile, albă ca zăpada, şi părţile 
pe care ruşinea le ascunse vederii omenești sunt astfel, 
după cum cred şi ințeleg, incât, numai o cercetare iscusită 
le-ar putea, găci preţul, dar nu le-ar putea compara cu ceva. — 
Neamul, familia, spiţa am vroi s'o ştim, zise earăş Vivaldo. — 
Ea nu este, respunse Don Quijote, din vechii Curtius, Caius 
şi Scipionii romani, nici din Romanii moderni Colona şi Or- 
sini, nici din Mocada şi Requesen din Catalonia, şi mai 
puţin ăncă din Rebella şi Villanova din Valenţia, Palafox, 
Nuza, Rocaberti, Corella, Luna, Aladon, Urrea, Foz şi Gurrea 
din Aragon; Cerda, Manrique, Mendoza, şi Guzman din Cas- 
tilia; Alencastro, Palla şi Meneses din Portugalia; dar este 
din familia Toboso din La Mancha, spiţă nouă dar astfel, 
incăt poate face un nobil inceput celor mai strălucite familiji 
ale veacurilor viitoare. Şi să nu se respundă la aceasta decăt 
numai cu condiţiunile pe care le puse Cervino la piciorul 
trofeelor armelor lui Roland: 


Nime’n lături să le dea, 
Dacă nu va fi in stare cu Roland in pept să stea ^). 


— Deşi familia mea este Calchopin °) din Laredo, res- 
punse călătorul, nu voiu indrăzni eu so pun alăture cu 
acea a lui Toboso din La Mancha, cu toate că pentru a 
spune adevărul, un asemene nume n'a ajuns ăncă pănă 
acum la urechile mele. — Mě mir că n'a ajuns, zise ear 
Don Quijote. 

Cu mare băgare de seamă ascultau toţi ceilalţi con- 


D Nessun la muova 
Que star non possa con Orlando à prova 
(Ariosto, cant. XXIV, Oct. 57) 
*) Calchopin (ceteşte : calciopin) sau Galchupin se numea atunci 
în Spania cel ce emigra in India, pentrucă era, sărac sau fără căpătăiu. 

vorbirea celor doi, şi pănă şi căprarii insug şi păstorii se 
incredinţară despre desăvirşita lipsă de judecată a lui Don 
Quijote. Numai Sancho Panza credea că tot ce zicea stă- 
pănu-s&u era adevărat, ştiind el cine este şi cunoscendu-l dela, 
naştere. De un lucru singur se cam indoia puţin şi nu-l 
putea crede, anume de-acea frumoasă Dulcinea del Toboso, 
căci niciodată un astfel de nume şi astfel de prinţesă nu 
ajunsese căndva la cunoştinţa sa, cu toate că trăia atăt 
de aproape de Toboso. 

Astfel mergeau vorbind, când văzură că prin văgăuna 
ce făceau doi munţi inalţi se scoborau ca la douăzeci de 
păstori, toți imbrăcaţi cu cojoace de lănă neagră şi incunu- 
naţi cu ghirlande care, după cum se vezi in urmă, erau 
unele de tisă, altele de chiparos. ese dintr'inşii duceau 
nişte năsălii acoperite cu flori şi crengi multe şi felurite. 
Ceeace vězěnd unul dintre căprari zise: „Eată că vin cei 
ce aduc corpul lui Crisostom, şi poalele acelui munte este 
locul in care el a poruncit să-l ingroape“. Pentru aceasta ei 
se grăbiră să ajungă, şi aceasta se potrivi tocmai în timpul 
când cei ce veneau pusesert năsăliile jos, şi patru dintr'inşii 
săpau groapa cu cazmale ascuţite lângă o stincă tare. Ei se 
adresară cu politeţă unii la alţii, şi indată Don Quijote şi cei 
ce veneau cu dânsul incepură a se uita la năsălii şi in ele 
văzure acoperit de flori corpul mort şi imbrăcat ca păstor, 
in virstă cam de treizeci de ani. Deşi mort, se arăta că 
viu fusese frumos la faţă şi bine făcut. Inprejurul lui, şi 
pe aceleaşi năsălii se aflau căteva cărţi şi multe hărtii 
deschise şi inchise. 

Cei ce priviau, ca şi cei ce săpau groapa, şi toţi 
ceilalți ce erau acolo, păstrau o uimitoare tăcere, pănă 
cănd unul din cei ce adusese pe mort zise altuia: „Uită-te 
bine Ambrosio, dacă este acesta, locul insemnat de Crisostom, 
de vreme ce vroiţi să se implinească cu atăta punctualitate 
ceeace el a lăsat in testamentul s&u. Acesta este, respunse 
Ambrosio, căci de multe ori aice nenorocitul meu prieten mi-a 
povestit istoria, nefericirii sale. Aice imi spuse el că pentru 
intăia, oară a văzut pe acea duşmană de moarte a neamului 

omenesc, şi tot aice intăia oară ii deschise gândul său tot 
atăt de onest pe căt de inamorat; aice insfirşit, pentru cea, 
de pe urmă dată, Marcela il găti prin nepăsarea şi despre- 
ţul ei, şi-l sili să pună capăt tragediei nenorocitei sale vieţi. ` 
Aice, in amintirea atător nefericiri, a vrut el să-l depunem 
in sinul vecinicei uitări“, 

Apoi intorcăndu-se spre Don Quijote şi spre călători, 
urmă, zicănd: „Acest corp, domnilor, pe care staţi privindu-l 
cu ochi induioşaţi, a fost depositarul unui suflet in cate 
cerul pusese o nesfirşită parte din bogăţiile sale. Acesta 
este corpul lui Crisostom, care fu unic in talent, fără pă- 
veche in politeţă, neasemenat in nobleţă, estraordinar in 
prietenie, măreț fără, calcul, grav fără ingămfare, voios fără 
injosire, şi int'un cuvânt; cel intăiu in tot ce se chiamă a fi 
bun şi fără seamen in tot ce este a fi nenorocit. A iubit 
mult, a fost desprețuit; au adorat, a fost urgisit; sa ru- 
gat la o fiară, a voit să induioşeze o marmură, a umblat 
după vânt, a ridicat glasul in pustiu, a fost slujitorul ne- 
vecunoştinţii, dela care a dobăndit ca resplată să fie prada 
morţii, in mijlocul căei vieţii sale, căreia ii puse sfirşit o 
păstoriță ce el se silea să facă nemuritoare, pentru ca ea 
să trăească in amintirea oamenilor, ceeace ar putea să do- 
vedească negreşit aceste hărtii pe care le priviţi, dacă el 
nu mi-ar fi poruncit să le incredințez focului, indată, ce 
voiu încredința corpul său pămentului“. 

— Mai mare asprime şi cruzime veţi intrebuinţa voi 
cu d&nsele, zise Vivaldo, decăt chiar stăpănul lor, căci nu 
este drept nici cu judecată să se implinească vroinţa cuiva 
care porunceşte lucruri in afară de orice minte sănătoasă. 
Cine ar fi găsit cu minte pe Cesar August dacă sar fi invoit 
să pună in lucrare aceeace lăsase prin testamentul său di- 
vinul căntăreţ din Mantua? Astfel, domnule Ambrosio, dacă 
daţi pămentului corpul prietenului vostru, nu daţi uitării 
scrierile sale. Ceeace el a ordonat ca jignit, nu e bine ca voi 
să impliniţi ca nesocotit. Dimpotrivă, dănd acestor hărții 
viaţă, faceţi ca să trăească pentru totdeauna, şi cruzimea 
Marcelei, pentru a sluji de pildă oamenilor in vremile vi- 

itoare, spre a se feri şi a evita să cadă in asemene pră- 
pastii. Căci deja, ştiu eu, şi toţi cei ce am venit aice, isto- 
ria inamoratului şi desnădejduitului vostru prietin; cunoa- 
ştem dragostea voastră pentru děnsul, prilejul morţii sale 
şi ce a lăsat cu limbă de moarte, sfirşindu-şi viaţa. Din acea- 
stă jalnică istorie se poate ințelege căt de mare a fost 
cruzimea Marceiii, iubirea lui Crisostom, credința prieteniei 
voastre, şi sfirşitul ce au acei ce fără socotinţă aleargă pe 
calea ce le aşterne inaintea ochilor un amor nebunesc. 
Asară aflarăm moartea, lui Crisostom, şi că avea să fie 
ingropat in acest loc, şi astfel de curiositate şi de milă lä- 
sarëm drumul nostru drept, şi ne hotărirsm să venim spre 
a vedă cu ochii ceeace auzind numai ne induioşase atăt de 
mult. Ca plată pentru această milă şi pentru dorinţa ce s'a 
născut in noi de-a repara această perdere, dacă am putea, 


vă rugăm, o inţelepțule Ambrosio, cel puţin eu te conjur 
din partea mea, ca, renunţănd de-a arde aceste hărții, să 
mě laşi să iau căteva dintr'insele“. Şi fără a aştepta ca 
păstorul să respundă, intinse măna şi luă căteva din cele 
ce se aflau mai aproape. Ambrosio, vězënd aceasta zise: 
„De politeţă, mă voiu invoi ca să remăneţi, domnule, cu 
acele pe care le-aţi luat acum; dar a crede că voiu renunţa, 
de-a arde pe cele ce remăn, este o zadarnică credinţă“. 
Vivaldo care dorea să vadă ce spuneau hărtiile, deschise 
indată una din ele, şi văză că avea titlul: Cântec des- 
nădejduil. 

Ambrosio il auzi şi zise: „Aceasta este cea de pe 
urmă hărtie ce a scris nenorocitul; şi pentru ca să vedeţi, 
domnule, la ce capăt il adusese suferinţele sale, cetiţi-o 
astfel ca să fiţi auzit, căci veţi avea timp pănă se va sfirşi 
de săpat groapa“. Voiu face aceasta cu foarte mare plăcere, 
zise Vivaldo. Şi fiindcă toţi cei de faţă aveau aceeaşi do- 
rinţă, ei se puserë imprejur, şi el cetind cu glas limpede, 
vezu că sună astfel: 


(Va urma). 
ST. G. VÄRGOLICI. 


POESII 


PESTI 


ROMANŢȚĂ 


Cănd albă şi cu braţe goale 
Tu lângă mine vii la bal, 
Cu ochii sufletului dornic 
Pe Venus văd eşind din val. 


Şi caldă, vie, poftitoare 
M'atingi cu braţele ferbinţi, 
A ochilor vorbire dulce 

E plină de făgăduinți. 


Dar nu "n păduri de portocale 
Pe ţărmul mărilor albastre 

Şi nici la Ganges, unde sfinte 
De lotos flori ne-ar face castre 


Nu vom fugi, can veci să piară 
Şi al meu nume şa ta veste!... 
Tăcut şi tainic e alcovul 

Si plin de farmec de poveste! 


POESII 


NUFERUL 


Legănăndu-se pe-adăncuri 
Albul nufăr infloreşte, 

A mrejarului copilă, 
Visătoare il priveşte. 


Şi ea-i albă ca un nufër... 
Găndul de mi-ar fi de vrajă 
Şi 'mprejurul ei aş pune 

A prăpastiilor strajă, 


g 


DRĂGUŢȚĂ PIERDUTĂ... 


Drăguţă pierdută tu nu-mi eşi din gănd! 
Zadarnic dispar pe albastre aripe 

De fum, vestitorii tăcuţi a dulci clipe: 
Foiţele albe cwn singur mic rănd, 
Drăguţă pierdută tu nu-mi eşi din gănd! 


Cu ochii t&i umezi şi plini de minuni 
Un ănger de pază imi eşti, şi alungi 
A dragostei visuri in nopţile lungi, 

Şi zioa răvnirea, Va lumii cununi, 

Cu ochii t&i umezi şi plini de minuni. 

Şin nopţile albe, sub sclipit de stele 
Bărbatul ce-ţi spune căt el te iubeşte 
Nu ştie că-n sufletul tău se trezeşte 
A mea amintire cu glasuri de jele,... 
In nopţile albe sub sclipit de stele. 


“DE CĂND TE-AI DUS... 


De când te-ai dus, copilă dragă, 
Sa stins pe cer o lumentreagă. 
Stejaru'n codri s'a uscat, 

Mii de morminte sau săpat. 


Cu părul ca argint de lună 
Aş vrea să-ţi zic o noapte bună, 
Dar dela mine păn la tine 
Sunt; mări adănci şi ţări străine, 


Şi numai gândul meu pribeag 
V'ajunge ?n taină al tău prag 
Şi nevezut va săruta 
ŞI ochii tei şi inima. 


Cernăuţi. T. ROBEANU, 

LUI EMIL 


Prin ferestrele deschise, intră věntul cel de seară 

Și la trista-i adiere pălpăie făclii de ceară; 

Cântă forosu-i căntec cucuvaian depărtare 

Sin odaie, prin unghere, chipul negrei morţi apare; 
Ear pe masa mohorită, sub albi nouri de tămăie, 
Intre nalbe, flori de jale, tu dormi somn de vecinicie. 


Şi te-ai stins blândă fiinţă, ţi-ai făcut pe lume rândul; 
De smintiţi şi de nemernici nenţeles fostu-ţi-a găndul; 
Milă-ţi era şi ruşine de-astă lume. A vieţei tale 

Călăuz, fâr de prihană, fost-a necurmata jale ; 

Şi sătul de-aşa miserii şi de traiu-ţi fár de rost, 

Vre un dor, de mai avut-ai, doară moartea, de-a fi fost! 


apoi, cănd pustiul lumii pătimaşă, nveninată, 

Ţi-a lăsat scărba in suflet, biata minte sbuciumată,; 
Când de ură şi durere sa sdrobit inima'n tine 

Şi prin negrul glod al vieţii să te tărăi nu-ţi mai vine, 
Taina şi odihna groapei, somnul cel de vecinicie, 

In săcriu, sub lutul rece, dulce trebue să fie! 


Dormi in tihnă, dormi iubite; după lume să nu-ţi pară 
Rău; nici jalea, nici iubirea nu ţi-ar mai rescoli eară 
Stolul junelor ilusii; intra mormentului noapte 

Nu-i mai auzi mişeii cu-a lor bărfitoare şoapte; 

Nici prietinii cu sfaturi, nesfirşita ta odihnă 

Nu ţi-or turbura, deacuma; dormi iubite, dormi in tihnă! 


Iași in 20 Martie, 1887. 
GEORGE VASILIU. 

CORESPONDENŢA CU V. ALECSANDRI 


(SCRISOAREA XXVI:). 


Londra, 25 Octombrie 1856. 


Scumpe amice, 

Eată căteva aduceri aminte din tinereţe, in care vei 
afia multe despre viaţa, unora, din oamenii generaţiunii noa- 
stre cu care te-ai găsit odinioară in contact şi pe aceeaşi 
cale, oameni ageri, a căror viaţă deşi scurtă de ani, a 
fost bogată in fapte; căci, au ştiut a suplini timpului prin- 
tro activitate şi un devotament fără preget, aşa că au 
putut lăsa, nu numai regrete in sufletele acelor care au 
avut norocirea de a-i cunoaşte deaproape şi a le aprecia 
calitățile inimei şi ale inteligenţei, dar au lăsat urme ne- 
şterse in literatura şi in istoria ţării noastre. 

Armează-ţi dar răbdarea şi aşteaptă-te la o serie lungă 
de epistole. 


L 


O dată eşind dela şcoală, apucasem drumul spre casă, 
luănd prin scurta ulicioară care incepea in poarta Colegiu- 
lui Sfântul Sava, intre curtea Petrescului şi casa cu pridvor 
a Fgumenului grec al monăstirii şi se sfărşea, unde Bule- 
vardul dă astăzi in strada, Academiei; deoparte la dreapta, 
era casa Dobroţineanului şi la stinga casa Spahiului. Poarta 
şcoalei era la căți-va paşi de uşa bisericei, cam in locul 
unde s'a ridicat statua lui Lazăr. Acolo, se aşezau pe vine 

in şir, unul lăngă altul merari, simigii şi bragagii cu tabla- 
lele şi panerele lor. 

Un găligan de şcolar, căt un bivol de mare, tăbărise 
pe un băiat slab şi pirpiliu, il trăntise la păment şi-i căra 
la pumni, căutănd să-i ia din mănă o bucată de halviţă. 

Goliatul, căruia toţi ii ziceam Sotea, pentrucă era 
de-o putere căreia numai vărul. meu Mavru!) ii venea de 
hac, işi petrecea timpul, mai mult la poarta şcoalei intre 
plăcintari şi salepcii, decăt in clasă. Indată ce cumpăra, 
cineva un covrig sau un měr, el se răpezea ca un erete, 
şi i-l smulgea din mănă, cu puternicii săi pumni; el respăn- 
dise o aşa groază printre băeţi, incăt mulţi ii plăteau tri- 
but in natură sau in parale, ca să nu-i bată sau ca săi 
protege incontra altor camarazi. 

De astă dată insă găsise impotrivire; baiatul deşi 
trăntit la pământ, nu lăsă să-i scape halviţa; o apăra din 
măni şi din picioare, cu dinţii şi cu unghiile. 

Fie indignațiune , fie că puteam conta pe camarazi 
care veneau in urmă, mi-am luat inima in dinţi şi m'am 
aruncat in ajutorul celui slab şi asuprit. 

Cea dintăi grijă a băiatului când sa ridicat dela pă- 
mënt, a fost să caute să-şi adune de pe jos foile caetului 
s&u, sdrenţuite şi risipite in luptă, operaţie lungă şi migă- 
loasă, la care i-am dat şi eu mănă de ajutor. 

A doua zi, cănd m'am dus la şcoală, lam găsit in 
uşa clasei a IV-a de umanioare; cum m'a văzut şi-a scos 
şapca, arătăndu-mi cu mulţumire caetul şi zic&ndu-mi: 

— Uite cum lam dres de bine; noroc, zău, cu dum- 
neata, că mi se perdea, păcat, o grămadă de muncă! 

Foile rupte erau lipite şi cărpite fiecare la locul lor 
cu o minuțioasă ingrijire. Dar ce ma mirat mai mult a 
fost să vez pe unele pagine scrise cu litere majuscule, frase 
ca acestea: 


1) Contele Dimitrie Mavru, genera) de divisie in armata Ru- 
sească, fiu al generalului Nicolae Mavru şi al Profirei Moret de 
Blaramberg, născută Ghica. 

„Petro Maior spune... 

„Fotino zice... 

„Din Constantin Capitanul... 

„După Logofăt: Radu Greceanu“, 

Aceasta m'a mirat cu atăt mai mult, că peatunci, nu 
se pomenea in şcoalele noastre de Istorie Naţională. Deabia 
de căteva luni Florian Aaron începuse un curs elementar 
de istorie generală, in care vorbea despre Asirieni şi Egip- 
teni; nu ajunsese nici la Greci nici la Romani. 

La intoarcerea mea din Paris, in anul 1841, ducăn- 
du-mă& să văd pe poetul Alexandrescu la Dejurstfă in Gor- 
gani, unde se afla inchis intro cameră in fundul curţii, 
lăngă gărlă, după ce am stat acolo pănă inoptase, când 
am eşit, ofițerul de pază inchide uşa bine şi bagă cheea 
in buzunar, zice&ndu-mi : 

— Vrei să te duc şi la Nicu Bălcescu? nu ne vede 
nimeni, au plecat toţi dela cancelarie; numai să nu mě 
spui cuiva, că dau de belea. 

In camera in care am intrat, un tener cărui deabia, ii 
mija mustaţa pe buze, şedea pe marginea unui pătucean 
de scânduri fără alt aşternut decăt o manta soldățească, 
ghemuită căpătăiu şi o luminare de seu intrun sfeşnic de 
pământ, care lumina un ciaslov, singura carte ce-i fusese 
permisă. Acel arestant era băiatul pe care cu căţiva ani 
indărăt il scosesem din mănele fiorosului Sotea 1). 

La liberarea lui din inchisoare şi din armată, ela de- 
venit unul din tinerii cu care më vedeam mai des, ela 
devenit un bun şi preţios amic, cu care mam inţeles 
totdeauna la vorbă şi la gănduri. Eram impreună zioa şi 
noaptea. 

Fiu mijlociu al Serdăresei Linca Petreasca Bălcescu, 
cucoană veduvă foarte stimată şi cunoscută in toată țara, 


1) Pe acel Sotea, un Petresc, nu ştiu din Bucureşti sau aiurea, 
Pam găsit, căţiva ani mai in urmă, ofiţer la granița dintre Munte- 
nia şi Moldova, la puntul Vădeni, la Seret. Deatunci nu i-am mai 
auzit de ştire. 

pentru minunata doftorie cu care tămăduea de albeaţă la 
ochi, Nicu Bălcescu, tënër, de o complesiune delicată, cu 
o fisionomie blândă şi simpatică, intrat foarte de timpuriu 
in serviciul militar ca Iuncăr, era, arestat şi dat in judecata 
unui consiliu de r&sboiu, ca culpabil de inaltă trădare. 

Se dovedise că mersese de mai multe ori in casă la 
Mitică Filipescu, că făcuse cunoştinţă cu dascălul francez 
Vaillant, şi că era amic cu căpitanul Deivos; ceva, ăncă şi 
mai mult, se ştiea că la casarmă aduna pe lăngă dânsul, 
in orele de recreaţie, mai mulţi sergenţi şi soldaţi cărora 
le povestea despre vitejiile Romănilor in luptele lor cu 
Turci, cu Tătari, cu Unguri şi cu Leşi; din vremile lui 
Mircea, lui Mihaiu şi Ştefan; ba chiar ii invăţa să scrie şi 
să cetească. 

Nicu Bălcescu avea o mare dorinţă de a invăța; do- 
tat cu inlesnire şi aplicaţiune la studii; inteligent, ardent 
şi entusiast, predilecţiunea, lui era cu deosebire pentru stu- 
diile istorice şi mai ales pentru partea militară a, istoriei. 
Din copilărie, cetise cu atenţiune vieţile bărbaţilor lui Plu- 
tare, Anabasea lui Xenofon şi r&sboiul Peloponesian al lui 
Tucidid; cetise şi recitase pe Tacit, Comentariele lui Cesar, 
Campaniile lui Napoleon şi lui Frederic şi studia cu dina- 
dinsul pe Gibbon şi scrierile Generalului Jomigny asupra 
strategiei. Bălcescu avea, credința că Romănia nu se va 
putea ridica decăt, prin arme, şi că Românii trebuea, cu orice 
preţ, să se arate pe un cămp de bătae, să dea dovezi de vi- 
tejie să se afirme ca naţiune, idee pe care o vedem domi- 
nând dealungul in admirabila sa operă: Cântarea României. 

La etatea de douăzeci de ani, Bălcescu cetise tot ce 
putuse găsi, pe ici pe colea, despre istoria noastră naţio- 
nală; petrecea zile intregi, cutundat in studiul documentelor 
adunate de reposatul Căpitan Cornescu Olteniceanu, colec- 
țiune prețioasă care mai tărziu a trecut in posesiunea pă- 
rintelui Episcop de Buzău, Dionisie. 

Nicu Bălcescu era, de o modestie rară; anevoe il fä- 
ceai să-ți cetească căte ceva, din cele ce seriea. Intro seară, 
ne aflam mai mulţi amici adunaţi la Maiorul Voinescu H 

a casă; acolo, după ce neam luptat şi ne-am trântit, după 
cum ne era obiceiul căci Bălcescu, deşi cel mai slab dintre 
noi toţi, dar căuta trânteala cu luminarea, cănd ne-am po- 
tolit, Pam pus cu deasila de ne-a cetit opera sa: Puterea 
armată la Romäni. Manuscriptul acela, l'am luat eu de Yam 
dus lui Cogălniceanu la Iaşi unde sa tipărit in Foaia Ştiin- 
țifică şi Literară ce publicam impreună cu Alecsandri, C. 
Negruzzi şi Cogălniceanu, revistă hebdomadară, fără nume, 
căci marele censor al Moldovei, găsise că titlul Propăşirea 
cu care o botezasem era un cuvânt revoluţionar şi il şter- 
sese din capul foaei. 

Acea scriere a lui Bălcescu a fost foarte apreciată de 
cetitorii depe atunci şi a avut chiar onorurile unei ediţiuni 
separate, tipărită tot in tipografia lui Cogălniceanu. 

Mai tărziu pe la anii 1844, 1845 şi 1846, ela publicat 
mai multe lucrări istorice in revista intitulată: Magasinul 
Istoric ce redacta in colaboraţiune cu eruditul Profesor 
Triboniu Laurian. Intr’acea colecţiune se găseşte scrierea 
asupra familiei Cantacuzineştilor, după documentele ce-i in- 
credințase Generalul Rudolf Cantacuzino din Rusia. 

Nicu Bălcescu scriea lesne, stilul său era limpede, 
strins, nervos şi elegant, precum il vedem in Jstoria lui 
Mihai Viteazul şi in Istoria muncitorilor plugari şi a pro- 
prietăţii teriane din Romănia (question économique), adesea, 
inflorit şi poetic precum in Căntarea României. Deşi acea 
cap dWoperă in literatura noastră, se poate să nu fi fost 
concepţiunea sa proprie, dar fără indoeală, oricare o fi fost 
autorul iniţial, ea fost prelucrată şi adusă la acea perfecţie, 
de Bălcescu. 

D-l Vasile Alecsandri o atribue lui Alecu Rusu, un 
alt tânăr plin de talent răpit şi el, ca şi Bălcescu, foarte 
de timpuriu familiei şi patriei sale. 

Fată ce ştiu eu despre acea, scriere epică din care âncă 
pe la anul 1847 Bălcescu imi cetise mai multe fragmente 
şi pe care mai tărziu ne-a cetit-o intreagă in cabinetul ge- 
neralului Mavru, unde se afla cu Laurian şi Boliac, sus- 

țin&nd că găsise acel manuscript la un călugăr. Eată cu ce 
ocasiune ne-a făcut el acea cetire: 

Generalul Mavru, filolog şi numismat de frunte, era 
de mai mulţi ani in relaţiune cu Laurian şi cu Boliac, cu 
unul pentru studiul de medalii antice şi schimburi de du- 
blete, şi cu celălalt, pentru cetirea şi transcrierea, de inscrip- 
ţiuni lapidare. Mavru poseda o colecţiune de antichităţi 
importantă, adunate, cele mai multe de pe malurile sting 
şi drept al Dunării, colecţiune pe care ăncă in viaţă fiind, 
a făcut-o donaţiune Museului nostru Naţional. 

Pentru studiul archeologic, generalul Mavru, avea con- 
sacrată o zi pe s&ptsmănă, zi in care se inchidea in cabi- 
netul su cu Laurian şi cu Boliac şi nu primea pe nimeni. 
Acei doi colaboratori rëmăneau la masă, (se prănzea pe 
atunci pe la trei ore după ameazi) şi lucrau şi după prănz 
pănă seara. 

Cu ocasia căsătoriei mele, generalul Mavru a făcut 
cunoştinţă cu Nicu Bălcescu, care dela 1847, a inceput a 
lua şi el parte la acele şedinţe de studii istorice. 

Intwuna dintr'acele zile, la care asistam şi eu căteodată, 
făcând eu elogiul manuscriptului aflat de Bălcescu la călu- 
găr, după o mare stăruință a noastră a tutulor, Bălcescu 
a trebuit să se ducă acasă să-şi aducă caetul să ni-l ce- 
tească. Era scris de măna lui, cu multe ştersături şi 
indreptări. Cetirea, a fost ascultată cu admiraţiune, ear după 
ce am terminat cu laudele şi cu critica, generalul Mavru 
se uită la Bălcescu rizend şi băt&ndu-l pe umer, ii zise: 

— Mon cher! se non e vero e ben trovato; c'est une 
œuvre du plus haut mérite et fait beaucoup d'honneur à 
Pauteur ici present. 

Mavru a urmat cu studiele sale archeologice pănă 
in ultimele zile ale vieţei sale; numai că colaboratorii sti 
nu mai erau aceeaşi. In anii din urmă lucra cu Dumitru 
Berendejul, cu Dumitru Sturza, cu Mişu Suţu şi cu Ale- 
xandru Odobescu. 

Noi toţi căţi am auzit atunci cetirea Cântării homă- 
niei, deşi admiteam că Bălcescu poate că găsise la vreun 

călugăr ceva scris in felul biblic, dar credeam că scrierea 
aşa cum ne-o cetise, fusese prelucrată de pana şi de ima- 
"ginaţiunea sa, 

El in anul 1845 sau 1846, a făcut o călătorie de cer- 
cetări istorice pe marginea Dunării dela Celeiu pănă la 
Turnu Severin şi pe la monăstirile de peste Olt, in tovă- 
răşie că Laurian şi cu Boliac, călătorie în care s'au desco- 
perit mai multe inscripţiuni care au fost transcrise, com- 
plectate şi publicate de Laurian in Magasinul Istoric, lucrare 
pe care Boliac voise să şi-o aproprieze şi pentru care a 
fost mai multe contestaţii intre Boliac şi Laurian. Intr'acea 
călătorie Bălcescu pretindea că ar fi găsit la un călugăr, 
mamnuscriptul:  Căntarea Romăniei, dar limba in care este 
scris acel poem şi aspiraţiunile autorului poartă intrinsul 
dovadă netăgăduită că trebue să fl fost scris cam pintre 
anii 1838 şi 1846. Tot pe la anul 1845 sau 1846, Nicu 
Bălcescu a mai făcut şi o altă călătorie in Moldova cu Co- 
stăchiţă N. Filipescu, unde sa găsit in strinsă legătură, cu 
Alecu Rusu, şi nu este de mirat că aceşti doi tineri să-şi 
fi esercitat in comun pana şi imaginaţiunea lor, unul in 
limba Romănă, celălalt in limba Franceză. 

Oricum ar fi, şi oricine ar fi fost autorul, călugăr sau 
mirean, din veacuri trecute sau din timpul nostru, uşoară 
să-i fie ţărina căci cu frumoasă, şi mândră floare a inzestrat 
literatura Romănă ! 

In tinereţea mea, eu obicinueam a më culca tărziu, 
de multe ori după ce se făcea zioă; adesea imi făceam 
somnul pe scaun, răzemat de masă, fără a mă atinge cu 
s&ptămănile de pat. Când eram şcolar la Paris, vara, după 
ce imi pregăteam lecţiile pantru a doua zi, apoi pe la mie- 
zul nopţii porneam pe jos de-acasă de lăngă Poarta Luxem- 
burgului, din aproprierea scoalei de mine, şi më duceam 
pănă la Tortoni pe Boulevard des Italiens, unde luam o in- 
gheţată, şi mă intorceam pe cănd se ingăna zioa cu noaptea. 

Intro vreme găsisem un tovarăş cu care më potri: 
veam la felul acesta de traiu, pe Grigore Romalo, tënër de 
spirit şi de inimă, devenit victima devotamentului său pen- 

tru ţară. Grigore Romalo esilat la Brusa la 1848, a murit 
la Constantinopol, la Pera, in primăvara anului 1849, in 
spitalul surorilor de caritate Lazariste, in urma hemoptisiei 
ce i se pricinuise de loviturile de paturi de puşcă in pept 
la afacerea. din laşi, dela Martie 1848. L'am dus de lam 
inmormă&ntat la cimitirul dela Balucli. 

Cu Grigore Romalo, cănd eram la Paris, duceam uneori 
pe lună, plimbările noastre nocturne pănă la Neuilly şi la 
Boulogne lingă Saint Cloud. 

In Bucureşti, obicinuisem şi pe Nicu Bălcescu la acel 
fel de viaţă; aşa că după ce petreceam serile cu mai mulţi 
amici, apoi pe la orele unsprezece sau dou&sprezece, noi 
doi, Bălcescu şi eu, porneam pe jos deacasă dela mine, de 
peste drum de hanu lui Filaret, (astăzi Piaţa Teatrului) şi 
ne duceam dincolo de Malmaison, la Grădină la Cămpineanu 
(fosta grădina lui Scufa) unde găseam companie bună şi 
treceam ore plăcute pănă pe la patru şi la cinci după mezul 
nopţii, deacolo ne intorceam acasă in zioa mare. Pe drum, 
aveam, mai totdeauna căte-o sfadă, două cu cănii mahala- 
lelor. Erau mai ales două staţiuni anevoe de trecut cu pace: 
una la cotu gărlei de lingă grădina lui Mimi, şi alta pe 
maidanul de dinaintea, bisericei Popa Tatu, unde stau nişte 
dulăi căt viţeii de mari, culcaţi covrig, risipiţi pe drum 
deacurmezişul, şi cum ne simțeau se sculau cu toţii intro 
lătrătură şi săreau la noi. 

Intro noapte prin culesul viilor pe la 1843, pe cănd 
lumina lunei incepea a se contopi cu razele dimineței şi 
ajunsesem in dreptul caselor lui Simeon Marcovici, după 
un mic sfat intre noi doi, in respăntii, in loc so luăm la 
deal, pe la Oteteleşanu să eşim la mine acasă, ne-am hotă- 
rit să urmăm inainte pe strada Brezoianu, să eşim la Mihai 
Vodă, şi deacolo să apucăm spre Filaret, să ne ducem să 
dejunăm cu căte-o păreche de cărnaţi trandafiri şi un păhar 
de must. Ne apropiasem de biserica Sfinţii Apostoli, cănd 
intilnim in cale pe căpitanul Tell, mergănd spre casarma, 
dela Mihai Vodă, şi ne luăm căteşi trei pe drum inainte, 
pe sub Mitropolie, la viile din deal. Cu căt ne suiam pe 

coastă, cu atăt vorbirea, noastră devenea mai aprinsă. Su- 
biectul discuţiunii era acel de toate zilele şi de toate serile. 
Ne imputam unul altuea lipsă de patriotism şi de energie; 
ne făceam răspunzători de starea henorocită şi umilită a 
țării aşa că la intoarcerea noastră in vale la fontănă, jura- 
sem să ne consacrăm patriei cu trupul şi cu sufletul, ne 
legasem fraţi de cruce, şi ca fiecare din noi trei să se supue 
cu pericolul vieţei şi al averii la hotăririle celorlalți doi; 
chiar in zioa aceea ne-am adunat de am alcătuit statutele 
şi regulamentele Frăției. 

Iniţiaţii erau formaţi in grupuri de căte zece; fiecare 
frate cunoscend numai pe şeful său imediat Diacon, Preot 
sau Archiereu, acel care il catichisise, il iniţiase şi dela care 
şi prin care primise ordine şi instrucţiuni. Acestuia ii dato- 
rea ascultare şi supunere cu pericolul vieței şi ai averii, 
păstrănd secretul cel mai absolut. Devisa era: Dreptate, 
Prăţie. 

Statutele scrise in cifre cu chee, erau păstrate la mine 
in bibliotecă, in scoarțele Algebrei lui Bourdon. La Mai 1848, 
cănd m'am hotărit să më duc la Constantinopol, am dat 
acel volum in păstrarea Bălcescului, dar el, peste două zile 
mi la adus inapoi, zicënd că se teme de vre-o perchisi: 
țiune sau de-o arestare, şi că-l crede mai in siguranță la 
mine. La plecarea mea din Bucureşti, am pus acea carte 
cu alte cărţi şi cu notele Şi caetele mele din şcoală, într'o 
ladă pe care am lăsat-o in beciul de sub scară, in casa ge- 
neralului Mavru, unde locueam la Jieniţa, astăzi Legaţiunea, 
Italiei, casă care a ars la 1856, cănd devenise spital mili- 
tar in timpul ocupaţiunii Austriace. Acolo, impreună cu 
casa, sa mistuit in cenuşă cărţile, hărtiile, tablourile mo- 
bilele şi toate obiectele ce posedam. 

Nicu Bălcescu, unul din cei trei şefi ai societăţi Prä- 
ţia, a fost apostolul şi iniţiatorul cel mai ager şi mai zelos. 
Maiorul Voinescu II, Boliac, Bolintineanu, Deivos, Golescu 
(Alecu Negru) Marin Serghiescu Naţionalu, Filipescu Şi 
mulţi civili şi militari, făceau parte dintracea asociaţiune. 

Nu ştiu dacă dintre ofiţeri mai este astăzi in viață altul 
decăt Căpitanul Cristofi. 

Mai tot intiacelaş timp sa format în Bucureşti so- 
cietatea literară al cărui scop nu avea nimic ascuns, ci era 
pur şi simplu desvoltarea şi incurajarea literaturei naţio- 
nale. Preşedintele ei, a fost in tot timpul poetul Iancu 
Văcărescu, avănd de secretari de Maiorul Voinescu II şi 
pe Nicu Bălcescu. Mai mulţi Români din Moldova, Vasile 
Alecsandri, Cogălniceauu, C. Negruzzi şi altii făceau parte 
din ea, şi cănd unul dintr'aceşti bărbaţi venea la Bucureşti, 
era pentru noi toţi o adevărată serbătoare. Ne adunam 
odată pe săptemănă, luni seara, imi pare, de cele mal 
multe ori, la Văcărescu in strada. Poetului, sub Mitropolie, 
sau la Avocatul Stefan Ferechidi, in strada Dionisie. Nicu 
Bălcescu prin activitatea sa a făcut multe servicii societăţii 
literare. Din contribuţiunile membrilor ei, s'au publicat multe 
opere literare, precum: scrierile celor trei Văcăreşti, Enake, 
Alecu şi Iancu, poesiile lui Grigore Alexandrescu, călstoria 
lui Guliver ilustrată de Granville, tradusă de I. Niculici şi 
multe alte cărţi. 

Pe la anul 1846, Bălcescu, procurăndu-şi mijloace bă- 
neşti din familie a pornit in străinătate, unde a petrecut, 
aproape doi ani cetind şi notănd tot ce a putut găsi in 
biblioteci şi in archive despre viaţa şi vitejiile lui Mihai 
Vodă, eroul a căruia istorie plănuise să serie. Intr'acea 
căletorie a găsit; in colecțiunea de portrete din biblioteca 
naţională din Paris, portretui Eroului Român, şi săpăt de 
vestitul pictor Salder, contimpuranul lui Mihai, care Va, 
cunoscut la Viena; tot intr'acea colecţiune a găsit şi por- 
tretele Domnitorilor Gheorghe şi Grigore Ghica. 

La 1846, pe cănd mă găseam şi eu la Paris, s'a mai 
inființat şi o altă societate: Societatea, Studenţilor Romăni, 
cu scop de-a ajuta şi incuraja la studii pe tineri fără mij- 
loace băneşti. Erau membri acelei societăți mai toţi Romănii 
aflători atunci în Paris: ©. A. Rosetti, Cogălniceanu, Nicu 
Bălcescu, frații Brătieni (Dumitru şi Iancu), Iancu Bălă- 
ceanu, Al. Catargiu şi frate-seu Calimah, Grigore Romalo, 

Scarlat Vărnav (mai in urmă devenit Popa Vărnav), Nicu 
Roset Bălănescu, Ion Ghica şi mai mulţi alții. Societatea 
aceasta era pusă sub patronajul poetului Alphonse de La- 
martine şi avea un comitet compus de Ion Ghica prege- 
dinte, C. A. Rosetti secretar şi Scarlat Vărnav casier. 

Pe la sfirşitul anului 1846, un vânt de libertate sufla 
peste toată Europa. In Berlin se vorbea de Constituţie, la 
Viena de Libertate şi la Pesta de Sancţiune Pragmatică. 
Genova devenise focarul de unde se respăndea ideea de 
Unitate in toată Peninsula, Apenină. Toscana, Sicilia, Lom- 
bardia, Veneţia şi toate micele state deoparte şi de alta a 
Apeninilor, aveau speranțele ţintite asupra cavalerescului 
Rege Carol Albert, şi contau pe concursul armatei pie- 
montese. Strigătul de libertate şi de naţionalitate se ridica 
din toate unghiurile lumii civilisate. Deodată cu aparițiunea 
scrierilor lui Gioberti, Filip al Franței, trimisese la Roma, 
ca ambasador al său, pe refugitul Napolitan, pe invățatul 
Rossi, naturalizat francez, şi devenit Pair de France. 
Cardinalul Mastai Ferreti, Episcopul de Imola, urmase bë- 
trănului Grigorie XVI pe tronul Pontifical, şi biserica ca- 
tolică, de sus, de pe sfântul scaun, propoveduea toleranța; 
intr’aceeagi vreme, in Franța agitațiunea creştea; ideile de- 
mocratice şi chiar republicane căştigau din zi in zi ađerenți 
Şi partisani; la cursurile lui Michelet, lui Quinet şi lui 
Miskiewitz se imbulzeau studenții cu miile, unul peste altul; 
fiecare lecție se termina cu un tunet de aplause şi cu stri- 
gătul de Vwe la Republique! Oameni politici din cei mai 
ispitiţi şi oratori elocinţi ai Camerei luau parte la banche- 
tele naționale şi cereau impreună cu radicalii şi cu repu- 
blicanii, reforma legii electorale. 

Românii deoparte şi de alta a Carpaţilor nu puteau 
să r&măe simpli spectatori, la cele ce se petreceau in Un- 
garia, in Austria şi in tot Occidentul; căutau să se afirme 
şi ei prin adunarea dela Blaj, prin revendicarea drepturilor 
autonome ale Transilvaniei. In laşi şi in Bucureşti, actele 
lui Sturza şi Bibescu, incepuse a fi aspru judecate, fară 
Sfială. Chiar in adunările societăţii literare la care luau 

parte mai mulţi oameni de-ai guvernului şi rude de-ale Pala- 
tului, se alaiean discuţiuni politice, se critica şi se con- 
demna indoitul divors al părechii care era pe tronul Vala- 
chiei; se blama věnzarea averii lui Hagi Moscu, in detri- 
mentul creditorilor, şi in folosul familiei falitului, precum 
şi trecerea mai tuturora din moşiile acelei case in posesiu- 
nea Domnitorului; de pretutindeni se ridica un glas incon- 
tra venalităţii ce domnea in justiţie şi in administraţie, 
căci ajunsese a fi fără teamă şi fără ruşine. Cuv&ntul care 
se auzea mai des in laşi şi in Bucureşti era că: „Peştele 
dela cap se impute“. 

Indată după revoluţiunea franceză dela. Fevruarie 1848, 
cei mai mulţi din tinerii Români care se aflau în Paris, 
sau intors in ţară ca mişcaţi printr'o găndire electrică; 
spiritul de naţionalitate şi de libertate se deşteptase in 
toate straturile societăţii noastre. 

„Librăria lui C. A. Rosetti şi Winterhalder, de peste 
drum de Oteteleşanu, devenise un punt de intilnire al ti- 
nerimii, de unde se imprăştieau in oraş şi in toată ţara 
ştirile politice ce soseau din Europa; şi nu era zi dela 
Dumnezau, fără de-a inregistra, evenimente de acelea care 
emoţiona şi imbărbăţea, mai ales noutăţile venite din 
Franţa, unde oamenii chiar cei mai devotați monarchiei 
din Iulie 1880, ca Thiers, Odilon Barrot, de Lamartine, 
sfătueau din resputeri pe Rege şi pe ministrul său Guizot 
să cedeze curentului popular şi să consimță la o intindere 
mai largă a dreptului de a vota. Spiritele ajunsese atăt de 
iritate că un pistol tras pe Bulevardul Capucinelor in drep- 
tul Ministerului Afacerilor Străine, nu se ştie de ce, nici 
de cine, nemerind intrun om din mulțime, rănitul purtat 
de popor cu strigăte pe strade, deveni semnalul unei lupte 
săngeroase care resturnă tronul şi proclamă republica. 
Atunci revoluţia alergă din capitală in capitală, din popor 
in popor. 

In Bucureşti, deşi ferberea era mare, dar era aşa de 
ascunsă, incăt Vodă Bibescu, respunzănd felicitărilor ce-i 
aduceau boerii in zioa de Paşte, le zicea cu măndrie, că 


| 

toată Europa era turburată şi in foc, numai Țara Romă- 
nească, graţie ințelepciunii guvernului stu, se bucură de 
cea mai mare linişte şi securitate. Nu ştia că chiar in zioa 


„aceea, revoluţiunea era gata să isbucnească şi că se amă- 


nase numai dintr'o imprejurare despre care voiu vorbi mai 
la vale. 

In laşi unde lumea, fiind şi mai iritată şi mai nerăb- 
dătoare, agitaţiunea, era mai aparentă, se lucra mai pe faţă, 
dar fără o inţelegere prealabilă cu Bucureştii, şi Vodă, 
Sturza, profitănd de o adunare de tineri la Alecu Mavro- 
cordat (Ursu), trimite toată armata sa, incunjoară casa şi 
arestează pe câţi poate pune măna. Frații Roseteşti, (Ră- 
ducanu şi Mitică), Sandu Miclescu, Ion Cuza, Grigore Ro- 
malo, Nicu Catargiu şi cățiva alții sunt trimişi peste Du- 
năre, dați pe măna Turcilor la Tulcea şi internați la Brusa. 
Căţi-va alții din cei arestați precum Alecu Cuza, Alexandru 
Muruzi, ajungěnd ia Gălaţi, scapă din măna soldaților, se 
ascund la amicul lor Cunningham consulul Ingliterii care 
ii imbarcă mai in urmă pe un vapor Austriac. 

Acei pe care nu i-a putut prinde şi au scăpat, sărind 
garduri şi ziduri precum Vasile şi Iancu Alecsandri, Leon 
şi Alexandru Cantacuzino, Alecu Rusu, au alergat la Hangu, 
la munţi, cu speranţa să ridice plăeşii şi să pornească cu 
satele, asupra Iaşului. Dar nereuşind in speranțele lor, au 
trecut in Transilvania, in Bucovina, care incotro a apucat. 
Alecu Rusu şi cu Iancu Alecsandri, luănd prin Vrancea şi 
pe la Focşani, au venit schimbaţi in haine la Bucureşti, 
unde i-am ţinut ascunşi acasă la mama, mai multe zile 
pănă au putut lua drumul spre Braşov. 

Tinerimea, venită din Franța luase parte la luptele de 
pe stradele Parisului, in zilele de Fevruar, văzuse pe Re- 
gele Filip căutănd el şi familia lui refugiu in ţară străină, 
asistase la revoluţia din Viena, şi intilnise pe Principele 
Meternich căutănd să se ascundă de furia populară, ei ve- 
neau gata pe luptă. 

In faţa, unei asemenea, stări de lucruri, Comitetul Fră- 
tiei, s'a hotărit la o mişcare revoluţionară. Societatea conta 

deja ca fraţi, mulţi din oamenii cu influenţă in ţară şi in 
oraşe; se putea răzema pe concursul batalionului maiorului 
Tell şi pe desafecțiunea ce esista in toate clasele incontra 
guvernului lui Bibescu. 

Principiile in numele cărora era să se ridice poporul 
Român erau discutate şi hotărite cu mulți ani dinainte ; 

1° Libertatea individuală, libertatea cugetării şi a ti- 
parului. 

2° Desființarea castelor şi privilegielor. 

3% Improprietărirea clăcaşilor cu despăgubirea proprie- 
tarilor. 

40 Respectarea suzeranității Sultanului şi a autono- 
miei conform vechilor tractate ale Domnilor noştri cu 
Poarta. 

5° Desființarea Regulamentului. 

60 Incetarea protectoratului Rusiei. Ridicarea se făcu 
in numele: 

Dreptăţii şi a Frăției. 

Inainte chiar de luna lui Martie 1848. Nicu Bălcescu 
a fost insărcinat de comitet a redacta proclamația revolu- 
ționară şi sa provocat indată o adunare de mai mulţi 
amici, acasă la Nicolache Golescu; şi in camera ocupată de 
căpitanul Teologu, s'a cetit acea proclamaţie, aşa cum a 
apărut în Bucureşti şi la Islaz, in zioa isbucnirii revolu- 
ţiunii, resumată in 22 de articole. 

Asistau la acee adunare dela N. Golescu: patru fraţi 
Goleşti: (Stefan, Niculache, Radu şi Alecu). Alecu Golescu 
(Arăpilă), doi fraţi Bălcescu (Constantin şi Nicu), doi fraţi 
„Brătianu (Take şi Iancu), Boliac, C. A. Rosetti, maioru Voi- 
nescu, căpitan Teologu, Costache A. Crețulescu şi Ion Ghica, 

După ce sa cetit proclamaţiunea şi sa adoptat in 
unanimitate, aşa cum fusese redactată de Nicu Bălcescu, 
sa ales indată un comitet esecutiv compus de trei mem- 
bri, anume: Nicu Bălcescu, Alecu Golescu (Negru) şi Ion 
Ghica, cu deplină putere de-a organiza şa conduce acţiunea, 
toţi luănd indatorirea de-a ne supune disposițiunilor şi ordi- 
nelor emanate dela acel comitet. 

Tell in care se concentra tăria noastră, era informat 
de N. Bălcescu şi de Ion Ghica de tot ce se petrecea atăt 
in acele adunări, precum şi de toate disposiţiunile şi hotă- 
ririle comitetului esecutiv; dar ca să nu dea bănueli, el nu 
asista, nici la adunările nici la desbaterile noastre. El era 
şezător in Giurgiu din causa serviciului s&u militar. Bata- 
lionul ce comanda avea paza cordonului Dunării pănă la 
Gura Oltului. 

Pe aproape de Paşte, am fost trimis de comitet să 
mă inţeleg cu Tell, ca să fixăm zioa ridicării. Mam dus 
intăi la o moşie, Cucuruzu, ce aveam in Vlaşca, şi dea- 
colo, ca in plimbare, am fost la Giurgiu, unde am tras in 
gazdă, la prefectul județului, căpitan Costache Vilara, fiul 
puternicului ministru şi ginerele lui Ştirbei. Acolo, a venit 
seara la petrecere maiorul Tell, cu care ne-am înțeles de- 
spre ora şi locul unde să ne intilnim. Am luat rendez-vous, 
pentru a doua zi in re&săritul soarelui, pe zăgazul care se 
lucra afară, in susul oraşului, destinat a apăra portul de 
viitura apelor Dunării. Acolo ne-am invoit că revoluţiunea 
să isbucnească in Bucureşti şi in Ploeşti, in zioa de Paşte, 
şi totodată batalionul lui Tell să fie concentrat la Islaz 
unde se afla compania Căpitanului Plegoianu, de unde să 
pornească spre Craiova resculănd Oltenia. 

In starea Europei deatunci nu ne temeam nici de 
intervenire, nici de ocupaţie străină. 

Mijloacele băneşti de care dispuneam erau foarte măr- 
ginite. Cu banii ce putusem aduna, cumpărasem pe sub 
mănă toate puştile şi pistoalele care se găseau in prăvă- 
liile din Bucureşti şi din Ploeşti, puşti proaste de venătoare 
cu o ţeavă şi le impărţisem tinerilor şi oamenilor din po- 
por, care cereau a se arma. 

Eată cum se făcea operaţia cumpărăturei de arme. Ro- 
set depunea din banii ce erau stringi la dënsul, o sumă 
oarecare, la un neguțător afiliat, cătră care dam aceluia 
care voia să se armeze, o țidulà in termenii următori; 

„Daţi aducëtorului un ghiuden şi doi cărnaţi“ ceeace 

insemna: „dafi aducetorului banii trebuincioşi pentru cum pă- 
rarea unei puşti şi unei părechi de pistoale“. 

Banii de care dispuneam erau in total ca la 2500 de 
galbeni, (aproape 29,000 franci) aduşi anume: 

1000 de galbeni de C. A. Rosetti. 

1000 de galbeni de Ion Ghica. 

480 de galbeni (15,000 lei vechi sau 5600 franci) a- 
duşi pe neaşteptate de Niculae Alexandru Nicolescu, care 
vine intr'o zi la mine, şi fără niciun preambul imi zice: 

— Nu ştiu nimica, şi nici nu am venit să aflu, dar 
am convingerea că se pregăteşte o mişcare in ţară şi că 
trebue să fii in curent de cele ce se petrec, şi am venit 
să-ți aduc 15,000 pe lei, (aproape 5600 franci) de care dis- 
pune cum crezi, să ştii insă că voiu fi şi cel dintăi la 
luptă. 

Acei bani ìi avea cu dănsul in trăsură in douë trăişti 
cu sfanțihi, pe care i-am luat şi i-am dus la librăria lui 
„Rosetti, unde i-am depus in lada de fer in care se aflau şi 
ceilalți 2,000 de galbeni. 

Deşi mulţi din boerii cei mai insemnaţi simţise că se 
pregătea ceva şi veneau pe la unii din noi, incurajindu-ne 
şi chiar indemnăndu-ne, făsăduind, că erau gata a da tot con- 
cursul lor moral şi bănesc, dar nici unul n'a venit să aducă 
un gologan măcar. Ei in agitaţiunea ce simțeau nu vedeau 
alta, decăt resturnarea lui Bibescu din Domnie, şi putinţa 
fiecăruia din ei de-al inlocui. 

La inceputul lui Aprilie, rolurile noastre a fiecăruia, 
erau împărțite. 

Nicu Bălcescu cu Teologu erau destinaţi a merge la 
Telega, unde Marin Serghiescu (Naţionalu), Telegescu şi Duca 
erau inţeleşi cu Ciocanaşii ca deacolo să pornească să res- 
coale Ploeştii unde aveam inţelegere cu mai mulţi dintre 
negustori. 

Stefan Golescu cu frate-seu Radu şi cu văru-seu Alecu 
Golescu şi Dumitru Brătianu să meargă să găsească pe 
Tell in tabăra dela, Islaz. 

Ear ceilalţi Niculae Golescu și frate-seu Alecu, cu C. A. 

Rosetti, Boliac, Costache Bălcescu, Ion Brătianu şi Ion Ghica 
să ridice tabacii, mărginaşii şi tinerimea din Bucureşti să 
meargă gloată, la palat, să ceară lui Vodă, Bibescu sancţio- 
narea Constituţiunii. 

Stam toţi gata şi aşteptam ordinele Comitetului, ca 
să pornim fiecare la destinaţia noastră, când d-l de Nion, 
Consulul General al Franţei, chiamă pe C. A. Rosetti, şiii 
arată o depeşă prin care Lamartine atunci ministrul tre- 
bilor din afară, ii scriea să-l prevestească că trimitea intr'a- 
dins la Bucureşti pe un amic al s&u credincios, pe doctorul 
Mandel, care avea să ne facă comunicaţiuni importante din 
partea, sa, şi că inainte de sosirea acelui trimis al său, să 
nu facem nicio mișcare. Lamartine, fusese prevestit de noi 
de tot ce proiectam. In urma acelei depeşe, a trebuit să 
contramândăm toate disposiţiunile luate şi să aşteptăm 
sosirea doctorului Mandel. 

Până in luna lui Mai 1848 nu esistase nicio relaţiune, 
nicio înțelegere intre noi şi Eliad, ear in timpul pe cănd 
aşteptam pe doctorul Mandel cu comunicaţiunile ce a- 
vea să ne facă din partea lui Lamartine, vine la mine 
Alecu Dedu, unul din cei mai activi şi mai zeloşi 
membrii ai Frăției, şi imi propune o intilnire din partea 
lui Eliad, zic&ndu-mi, că avea să-mi facă destăinuiri de-o 
mare importanţă. 

După ce am luat incuviinţarea colegilor mei, am con- 
venit cu Dedu că intilnirea cu Eliad să fie la Colentina, in 
aleea de tei. Acolo, in chioşcul de deasupra lacului, Eliad in 
presenţa, lui Dedu, imi zice, că el, deşi se află in cele mai 
bune relaţiuni cu Palatul, şi chiar cu Aga Iancu Manu, dar 
că inainte de toate era Român şi credința lui era, că sosise 
timpul ca homănii să dea semne de viaţă şi că el, pune 
la disposiţiunea noastră toată influenţa de care se bucură 
in tinerime şi in burghezie, adăogănd că era sigur, că chiar 
lui Vodă Bibescu, nu i-ar desplace poate să vază o mani- 
festare a ţării in contra influenţei ruseşti. 

Raportănd acea convorbire colegilor mei s'a luat ho- 
tărirea, de-a se admite Eliad in adunările noastre. 

C. L. XXI. IL. —25,407. i4 

Tot cam peatunci, trecănd intr'o seară cu Nicu Băl- 
cescu, pe podul Beilicului, (strada Şerban Vodă) intilnim o 
droşcă cu felinare aprinse, cu opt cai de postă, mergënd 
spre barieră, şi adoua zi, aflăm că intracea trăsură fu- 
sese colonelul Bibescu, adiotantul Domnesc trimis la Giurgiu 
să aresteze pe maiorul Tell. 

Tell, adus in Bucureşti, după esplicațiile ce a putut 
da lui Vodă Bibescu, s'a intors inapoi la comanda sa, la 
Giurgiu. Inainte de a pleca, ne-am intilnit la otel la Cara- 
cag şi eată ce se petrecuse: 

Intre damele din familiile Tell şi Magheru esistau re- 
laţiuni de amicie şi de corespondenţă, şi intruna din epi- 
stolele ce-şi scrieau una alteia, se făcea menţiune de o in- 
tilnire intre Tell şi Magheru, care de mulţi ani, nu se aveau 
bine intre ei. Acea scrisoare interceptată de Radu Ruset, 
prefectul de Gorj şi trimisă ministrului de interne Vilara, 
dăduse bănueli şi fusese causa m&surei ce se luase in con- 
tra lui Tell. 

Nu a trecut mult şi a fost chemat şi Magheru la 
Bucureşti, care după mai multe convorbiri cu Vodă Bibescu, 
a fost numit comandant şef al tutulor dorobanţilor şi plăe- 
şilor de peste Olt. , 

Magheru la plecarea lui, la postul ce i se crease, in- 
tilnind pe Nicu Bălcescu i-a zis, stringendu-i măna! „Să ştii 
că m'am impăcat cu Tell“, 

Guvernul incepuse a fi neliniștit şi cugeta a face a- 
restări; dar viind Aga Iancu Manu, in sfatul Domnesc, cu 
propunere să aresteze trei inşi şi anume pe C. A. Rosetti, 
„pe Grigore Scarlat Grădişteanu şi pe Ion Ghica, se scoală 
Costache Cornescu, logofătul bisericesc, (Ministru Cultelor) 
şi zice că este de prisos să se aresteze nepotul-seu Roset, 
căci numai putea fi primejdios, fiind gata să plece la Paris. 
Atunci un alt membru al Sfatului, Grigore Grădişteanu, 
zice că el nu admite escepţiuni, şi că ori să se aresteze 
căte trei, sau nici unul, căci dacă era să se facă favoruri, 
atunci va cere şi el escepţiune pentru nepotul-seu Grigore 


e 


sang 


en 

Sc.. Grădişteanu căruia i-ar fi de sigur mai plăcut a se 
plimba pe uliţile Parisului, decăt a sta inchis la gros. 

In urma acestor cuvinte, Preşedintele Vilara a inchis 
discuțiunea, zicěnd că să se mai amăne arestările, pănă 
se va vedè cum se sfetesc lucrurile. 

Intr'una din adunările noastre la Stefan Golescu, Eliad 
ne-a cetit o invocaţiune adresată lui Dumnezeu, Poporului 
Român şi Puterilor Străine, operă, mai mult literară decăt 
politică, plină de poesie şi de misticism, dar care anevoe 
ar fi fost inţeleasă, chiar de clasele cele culte. Acea scriere 
o propunea ca proclamaţie şi manifest al şefilor revoluţiu- 
nii. Atunci i s'a spus că proclamația cătră popor era deja 
redactată, discutată şi adoptată, de toţi inainte de venirea 
sa intre noi; că nu mai puteam reveni, şi i sa cetit re- 
dacţiunea lui N. Bălcescu, asupra căreia Eliad nu a făcut 
decăt o singură obiecţiune, anume la art. 13 privitor la 
improprietărirea, ţăranilor, zicând, că aceasta va face pe 
boeri să nu fie cu noi; obiecţiune, la care, după cei sa 
respuns, că oricum s'ar face, cei mai mulţi din boeri o să 
fie incontra, şi că ei vor căuta in acţiunea Rusiei un spri- 
jin pentru privilegiile lor, ear că singurul mijloc de a le 
paraliza acţiunea in intru ţării, cel puţin, era de a interesa 
gloata, la susținerea revoluţiunii, ceeace nu se putea face, 
decăt satisfăcănd dorinței drepte a clăcaşilor de-a fi proprie- 
tari pe pamântul ce muncesc, mâsura care va pune capăt 
urei țăranilor cătră haina albastră, şi că la din contra, ini- 
micii ţării se vor servi ei de această chestiune, ridicănd 
vreun Tzela ca la Sarnov in anul trecut!). 

După discuţiunea ce a urmat asupra acestui punct, 
Eliad a convenit de necesitatea acestui articul, a aderat la 
redacţiunea lui Nicu Bălcescu, şi adoua zi a venit acasă la 
mine, unde a scris cu măna lui, acea proclamaţie, sub dic- 
tarea Bălcescului şi a luat-o s'o tipărească in tipografia, sa 


1) Ca să inţeleagă cineva bine necesitatea acelui articul nu are 
decăt, să cetească in question-6conomique descrierea ce face Băl- 
cescu despre starea plugarului Romăn la 1848. 

dela obor; exemplarele tipărite s'au păstrat ascunse intr'o 
clae de f&n, in curtea sa dela, vie, pănă la pornirea la Islaz. 

Puţine zile după inţelegerea noastră cu Eliad şi intoar- 
cerea lui Tell la Giurgiu a sosit in Bucureşti, doctorul 
Mandel, trimisul lui Lamartine; instrucţiunile ce aducea 
erau consemnate in portofoliul său, scrise chiar de măna 
lui Lamartine, adresate lui C. A. Rosetti şi lui Ion Ghica. 
Ele prescrieau ca să nu facem nicio mişcare pănă nu ne 
vom înțelege mai intăi cu Guvernul Otoman, şi că Ge- 
neralul Aupick, noul Ambasador al Republicei, la Constan- 
tinopol avea instrucţiuni speciale de a inlesni trimisului 
nostru, relaţiunile cu Poarta. 

Ca să urmăm povețelor lui Lamartine, am hotărit să 
trimitem pe unul din noi la, Țarigrad, şi alegerea Comitetu- 
lui a fost unanimă pentru Eliad, dar făc&ndu-se cunoscută 
disposiţiunea ce se luase, Eliad a declinat, obiectănd că, era 
singurul susţiiror al numeroasei sale familii, care, de i sar 
intimpla lui vreo nenorocire la Țarigrad, ar rămănea peri- 
toare de foame. A trebuit să ne găndim la altul, şi am 
ales pe Stefan Golescu, care, deşi s'a dat gata a se duce, 
dar ne-a observat că fiind in mare intimitate cu Vodă Bi- 
bescu, se va afla in strimtorare cănd se va duce să-i ceară, 
congediu, ca membru al Curţii Inalte, şi că la intrebarea, 
lui Vodă, despre scopul mergerii sale, nu-i va putea, r&s- 
punde nimic: aceasta va deştepta bănueli. Atunci comite- 
tul a găsit cu cale să mă trimită pe mine. 

Hotărindu-mă eu să plec, am trebuit să cer paşport 
dela, Postelnic, pretestănd o călătorie de agrement in Italia 
şi in Franţa, prin Constantinopol. Indată după acea cerere 
am fost chemat la palat; acolo am aşteptat vreo două ore 
inti”'o cameră singur, apoi sa deschis deodată o uşă cu mare 
sgomot, şi a apărut Vodă Bibescu, viind cătră mine, cu 
ochi mari deschişi şi tărind picioarele. El imi zise in limba 
franceză: 

— Vous voulez aller à Constantinople. Qu'est ce que 
vous all z chercher là? şi fără să aştepte vreun respuns 
adăogă : 

— Je dirai à votre beau père de vous en empêcher. 

Apoi imi intoarse spatele şi eşi precum intrase. 

= Eu in previsiunea, că nu mi se va acorda cererea, imi 
procurasem un paşaport inglez, dela Consulul General al 
M. Sale Britanice Colqhoun, de cară më puteam servi după 
ce voiu fi trecut fruntaria, căci eram hotărit a mă strecura 
noaptea printre pichete, şi a trece Dunărea la Rusciuc, cu 
o barcă, lăsănd ca nevasta să vie să mă găsească la Con- 
stantinopol. 

Imi luasem toate disposiţiunile şi eram gata de ple- 
care, cănd primesc visita bunului Romăn, Colonelul Nă- 
sturel Herescu. El ocupa atunci postul de postelnic (mini: 
stru trebilor din afară) cătră care adresasem cererea mea, 
de paşaport; el ţinea in mănă un plic pe care mi-l dădă, 
zic&nd : 

„Uite m'am certat furcă cu Vodă pentru Dumneata. 
„l-am zis: Eu cunosc pe Ghica de un bun Romăn, şi sunt 
„Sigur, că chiar de sar duce la Țarigrad, el nu va lucra in 
„contra intereselor țării). Iancu Manu ţine mult să facă 
„arestări; chiar adineaori venise in sfat cu o listă de vreo 
„cincizeci de persoane. Tot Vilara mai cu minte i-a răspuns, 
„Că şi de-ar fi fost poate o bună măsură, acum vreo două 
„luni, dar acum era prea tărziu, că nicio sută, nicio mie 
„de arestări, de s'ar face, nu va opri buba de-a sparge; că 
„toată lumea era amestecată şi că el nu ştia, pe cine să 
„nu bănuească“, 

Pornind eu la Constantinopol, am fost inlocuit in co- 
mitetul esecutiv prin C. A. Rosetti. 

Peste puţine zile, după plecarea mea din Bucureşti, 
fâc&ndu-se arestări s'a precipitat isbucnirea revoluţiunii. 

Atentatul incontra lui Vodă, Bibescu, care nu avea 
nicio conexitate cu partitul revoluţionar, proclamarea re- 


1) Am crezut totdeauna că Vodă Bibescu dorea o mişcare spe- 
rănd că ea se va mărgini! intr'o manifestare incontra acțiunii ruseşti, 
ca să-şi sporească puterea. 

voluţiei la Isalz, rescularea din Bucureşti, abdicarea, lui Bi- 
bescu şi toate peripeţiile căte au avut loc, din zioa arestă- 
rilor pănă la intrarea lui Omer Paşa şi lui Liiders cu Fuad 


Efendi şi cu Generalul Duhamel în țară, sunt consemnate zi . 


cu zi, oră cu oră in ziarele publicate in tot timpul Guver- 
nului provisoriu şi a Căimăcămiei de trei, dela Iunie până 
la Septemvrie. Faptele sunt descrise pe larg in colecţiunea, 
Pruncului Romăn. Eu am voit aci numai să-ţi narez epi- 
sodele care au precedat revoluţia dela Iunie 1848, pe căt 
le-am putut cunoaşte. 

La, cetirea celor dintăi rănduri ale acestei epistole, ai 
crezut sunt sigur, că imi propuneam a, face biografia mult; 
regretatului şi preţiosului nostru amic Nicu Bălcescu, şi ai 
avut dreptate. Acesta imi era scopul cănd am luat pana 
in mănă,. Dar, cu căt inaintam, scormonind şi desgropănd 
in memoria mea cele petrecute de este acum mai mult 
de o jumătate de secul, şi treceam dela, copil la tëněr şi la 
bărbat, dela scriitor şi istoric la omul politie, cu atăt viaţa 
lui Nicu Bălcescu se infăşura şi se impletea cu viaţa mai 
tutulor care au jucat un rol in ţara noastră dela anul 1841 
pănă la 1853, anul in care el a părăsit lumea, lăsănd un 
gol mare intre noi. 

Voiu urma in epistola următoare vorbindu-ţi despre 
rolul şi activitatea lui Nicu Bălcescu in timpul căt a trăit 
proscris dela anul 1848, pănă la 1853. 

Am auzit şi am văzut pe mai mulţi atribuindu-şi lor, 
numai lor, tot meritul revoluţiunii dela 1848 şi mi-am zis 
adesea, : căci nu trăeşte Nicu Bălcescu, ca să le spună cu 
pana lui cea ageră, in stilul său cel pětrunzětor că deştep- 
tarea dela 1848 nu a fost opera unui singur om, nici a 
unui grup sau a unui partid, ci a fost opera simțului na- 
ţional al Romăniei intregi, a fost resultatul lucrării a trei 
generaţiuni ; le-ar spune că acea mare revoluţiune nu putea, 
fi oprită de nimeni, şi că ea sar fi făcut chiar in lipsa 
fiecăruia dintr'acei care au, ori au avut cutezanța a-i reven- 
dica, paternitatea. Cugetătorul şi organisatorul a fost naţiu- 


CORESPONDENŢA CU V. ALECSANDRI 215 


nea, ear Tell şi Magheru au fost braţul care a esecutat 
voința ei. 

In tot timpul căt a trăit Nicu Bălcescu, am fost in 
cea mai strinsă legătură de amicie şi de comunitate de cu- 
getări. Am trăit mult in acelaş loc, la Bucureşti, la Paris 
şi la Constantinopol, şi cănd am fost despărțiți unul de 
altul, am fost in corespondenţă continuă, ne-am comunicat 
totdeauna tot ce cugetam, tot ce lucram. 

Eu am păstrat un mare numër de epistole dela d&nsul 
şi cuget a publica pe toate acele ce ar putea avea un 
interes public; in ele va putea vedè fiecare, că in tot tim- 
pul căt a fost proscris şi pribeag, nu a lipsit un singur 
moment, pănă la moarte, de-a lucra pentru ţara lui, cu 
periculul sănătăţii şi al vieţei. 

Scrisorile mele cătră dănsul s'au perdut, deşi el prin 
testamentul său olograf, aflat de 4-1 Niculae Ionescu, la 
Consulatul Otoman din Palermo, testamant care mi s'a 
transmis în original de Ministrul Cultelor, Bolintineanu, imi 
lega mie toate hărtiile sale; dar ele au căzut in mănile 
altora, şi nu le-am putut avea. Dintre scrierile mele cătră 
d&nsul, am găsit numai opt, r&mase din intimplare la fra- 
tele t&u Iancu, cu care conlocuea la Paris la 1850. Iancu 
Alecsandri mi le-a trimis acum trei ani, insoţite cu urmă- 
toarea epistolă: 


„Paris %/ag Noemvrio 1883. 


„lubite prietene, 

„» Voind a pune in ordine nişte hiutii invechite la noi, 
„am descoperit o serie de epistole adresate la anul 1850 de 
„lon Ghica din Constantinopol lui Nicu Bălcescu care locuea 
„cu mine la Paris. 

„Căte suvenire in căteva cuvinte! 

„Pe căt imi aduc aminte, acele epistole, au fost lăsate 
„la mine de mult regretatul nostru amic, când a plecat la 
„Palermo, de unde a plecat la sferile inalte. 

„Nu ştiu, daca ele, cu toate că private, nu aparţin 

„istoriei, care sub acţiunea unora din voi, incepuse deja a 
„pomeni de ţara noastră; in orice cas, eu le restituese 
„autorului. Facă el cum va crede mai bine, şi primească, 
„această restituire, ca o reamintire de nişte timpi fără 
„pret, şi de o amiciţie statornică şi devotată“. 


Iscălit, Z. Alecsandri, 


Voi urma in curend cu epistola II. 


ION GHICA. 

TRAGEDIE IN CINCI ACTE DE SCHILLER 


ACTUL II 
Palatul dela Westminster. 


SCENA I. 


Contele de Kent și Sir William Davison se intilnesc. 


Davison 


Voi sunteţi, Milord Kent? Veniţi dela turnir, 
Serbarea, e sfirşită.? 


Kent 
Dar voi n'aţi fost acolo? 
Davison 
Pe mine mwa oprit dregătoria mea. 
Kent 


Perdut-aţi un spectacol din cele mai frumoase. 
Cu mult gust intocmit, a fost esecutat 

Cu multă demnitate. Era representată 

Cetatea, frumuseţei, pe care-o 'mpresura 

Dorul; Lord Mareşalul, judecătorul mare 

Şi Seneşalul cu alţi zece cavaleri 

Erau apărătorii acestei cetăţui 

Şi cățiva cavaleri franțeji o atacau. 

Intăi veni un crainic, care intrun madrigal 
Cerù să se predea, cetatea; Cancelarul 
Respunse de pe ziduri. Apoi tunuri de cămp 
Cu artă imitate au improşcat buchete, 
Esenţe minunate, frumos mirositoare. 
Asalturile toate au fost apoi respinse 

Şi Dorul fu silit la urmă-a se retrage. 


Davison 


Aceasta nu e, conte, o bună prevestire 
Pentru peţirea Franţei. 


Kent 


A fost o glumă numai, dar serios vorbind, 
Socot că păn la urmă cetatea, sa preda. 


Davison 
Aşa gândiţi? Eu unul de loc nu pot s'o cred. 
Kent 


Articulele cele mai grele's intocmite 

Şi Franța le-a primit. Monsieur se muiţumeşte 
Ca, să urmeze slujba religiunii sale 

Intr'o capelă 'nchisă. In public va păzi 
Religiunea ţării şi o va onora. 

De-aţi fi văzut poporul ce vesel s'arăta 

Cănd se imprăştie această veste, căci 
Intotdeauna ţara, a fost, în mare grijă 
Regina să nu moară făr de moştenitori. 
Atunci Maria Stuart pe tron ar fi urmat-o 
Și ar cădea Regatul din nou sub jugul Papei. 


Ea imi iei ien tree 

Davison 


Scăpăm de-această grijă... Regina Ingliterei 
Va merge la altar, pe când Maria Stuart 
La moarte va păsi. 


Kent 


Regina vine. 


SCENA II 


Cei din 'mainte, Elisabeta condusă de Leicester, Contele 
Aubespine, Bellievre, Shrewsbury, Lord Burleigh, şi 
alți nobili Franţeji și Ingleji. 


Elisabeta (citră Aubespine) 


Pläng conte, pe-aceşti domni care cu o grăbire 
Galantă, au trecut marea şi au venit, aice. 
La mine strălucirea curţii din Saint Germain 
N'o vor putea găsi. Eu nu pot inventa 

Aşa serbări frumoase gatăt de minunate, 
Precum le intocmeşte Regina mumă-a Franţei. 
Un vesel şi onest popor care "mprejuru-mi 

Se grămădeşte şi më binecuvântează 

De căte ori më vede ’n public, asta este 
Priveliştea, prea aspră ce pot, cu oarecare 
Măndrie, so arăt străinilor ce vin. 

Podoaba strălucită a nobilelor doamne 

Caren a Catarinei grădină infloresc, 

M'ar eclipsa pe mine şi nensemnatu-mi merit. 


Aubespine 


In Westminster, străinul surprins nu intilneşte 
Decăt o doamnnă numai, dar asta singură 

Intrinsa întruneşte tot farmecul ce-l are 
Incăntătoru-i sex. 


Bellievre 


Inaltă Majestate, 
Dă voe să luăm congediu şi să ducem 
Cătră regalul nostru stăpăn voioasa ştire 
Care-i va implini dorinţa cea mai scumpă. 
Ferhintea nerăbdare a inimei aprinse 
Nu Va ingăduit să stee la Paris. 
In Amiens aşteaptă pe-ai fericirii soli 
Şi pănă la Calais postat-au curieri 
Ce'n goană "'naripată vor duce la urechea, 
P&trunsă de blănd farmec, consimţimăntul tău. 


Blisabeta 


Conte, nu stăruiţi mai mult, acum nu-i timpul 
S'aprindem faclele voioase-a cununiei. 

Eu vă repet, nori negri s'au strins pe-această țară. 
Mai bine mi-ar şedea un brobod de cernire 

Decăt veştmintele bogate ale nunţei. 

O lovitură crudă şi jalnică-amenință 

ŞI inimă-mi şi casa-mi. 


Bellievre 


Regină, astăzi numai ne dă făgăduinţa 
Şi tu vei implini-o in zile mai voioase. 


Elisabeta 


Regii sunt numai sclavii inaltei lor chemări. 
Ei nu pot să urmeze a inimei plecare. 
Dorinţa mea a fost să mor nemăritată 

Şi gloria-mi, să fie această inscripţiune 
Săpată pe mormëntu-mi : 

„In acest loc Regina-Fecioară s'odihneşte“. 
Insă supuşii mei nu vor. Prevăzători 

Ei se gândesc la timpul cănd eu nu voiu mai fi. 
Ei nu se mulţumesc vëzěnd prosperitatea, 
Domnind acum in ţară, ei vor să mă jertfesc 
Şi pentru fericirea cea viitoare-a lor; 

Sami dau chiar libertatea, cea virginală, bunul 
Cel mai inalt al meu şi un stăpăn pe mine 
S'aleg, fără de voe. Prin asta imi arată 
Poporul că in ochii-i sunt numai o femee 
Deşi-mi inchipuiam că pot să guvernez 

Ca un bărbat şi rege. Eu ştiu că nu slujeşti 
Pe Domnul, părăsind ale naturei legi 

ŞI vrednici sunt de laudă acei predecesori 

Ai mei, care-au deschis a monăstirii porţi 

Şi au inapoiat naturei multe mii 

De victime-ale unei credinți rău inţelese. 

Dar o regină care petrece timpul ei 

Nu ?n goală contemplare, ci cu neoboseală 
Lucrănd, işi implineşte acea mai grea, mai naltă 
Din datorii, ea trebue scutită, de această 
Poruncă a naturei, care pe-o jumătate 

Din neamul omenirii supune celeilalte. 


Aubespine 


Tu ai făcut pe tronu-ţi să strălucească toate 
Virtuţile, Regină, atăt iţi mai remâne 

Să dai sexului tău, a cărui slavă eşti, 
Modelul a tot ce-i adevăratul merit 

Pe lume, a femeei. In adevăr nu este 
Niciun bărbat atăt de vrednic, libertatea, 

Să i-o sacrifici lui. Dar dacă naştere, 

Înaltă cugetare, eroică virtute, 


Chip bărbătesc şi mândru pe-un muritor pot face 


Demn de-o aşa Onoare... 


Elisabeta 


Făr indoială, conte, 

C'aş fi prea onorată de o căsătorie 
Cun fiu regal al Franţei. Dar, eu mărturisesc 
Că dacă sunt silită... de nu pot face altfel 
Decăt a më supune la cererea obştească, 
(Și ea va fi, mi-e frică, mai tare decăt mine] 
Atunci eu nu cunosc alt principe ’n Europa 
Căruia libertatea-mi eu aş sacrifica-o 
Cu mai puţin regret. Mărturisirea asta 
V'ajungă ! 

Bellievre 


Ea ne dă speranţa cea mai dulce 
Dar numai o speranță. Stăpănu-mi ar dori 
Ceva mai mult. 


Elisabeta 


Ce vrea? Ce mai doreşte äncă ? 
(Ea scoate un inel din deget și il priveşte giinditoare.) 
Reginele nu au nicio prerogativă 
In faţă co femee oricare din popor. 
Acelaşg semn arată aceeaşi datorie 
Ş'aceeaşi servitute. Se face-o însoţire 
Prin o verigă mică şi earăş din verigă 
Se face şi un lanţ. Din parte-mi acest dar 
Purtaţi Alteţei sale. El nu mă leagă ăncă 
Dar poate să devie un lanţ ce m'a lega. 


Beilievre (ingenunche și primeşte inelul.) 


Primesc in al său nume, Regină, acest dar 
Şi imi depun omajul cu-această sărutare 
Pe măna Suveranei. 


Elisabeta 
(cătră Contele Leicester pe care l’a fixat rostind ultimele cuvinte) 
Permiteţi-mi, Milord. 
[ii ia cordonul albastru și il pune in gătul lui Bellievre] 
Purtaţi Alteţei sale insigniile-aceste 
Aşa precum pe voi cu ele v&nvestese 

` Si printre cavalerii acestui ordin astăzi 

Eu vë primesc. Honni soit qui mai y pense! 
Orice prepus dispară la ambele popoare 
Ş'increderea unească deacum coroanele 
Britaniei şa Franței. 


Aubespine 


Regină, astăzi este 
O zi de bucurie! Să fie pentru toţi 
- Sin toată insula să nu jălească astăzi 
Nici un nefericit. ţi străluceşten faţă 
Clemenţa. Fie ca o rază din a ei 
Lumină prea senină să cadă pe-o prinţesă, 
Nenorocită, care atinge deopotrivă 
Pe Anglia şi Franţa. 


Elisabeta 


Opriți-vë, nu voiu 
S'amestecăm afaceri cu totul deosebite. 
Dacă doreşte Franța intr'adevăr să'nchee 
Cu mine alianţă, trebui şa mele griji 
Cu mine să le 'mpartă şi duşmanilor mei 
Să nu fie amică. 


Aubespine 


Nedemnă ar fi Franţa 
Dacă atuncea cănd inchee-astă unire, 
Ea ar putea uita pe o nefericită, 
Şi coreligionară a ei şi văduvă 
A Regelui de Franţa. Umanitatea, cere, 
Onoarea... 


Elisabeta 


În acest sens, eu ştiu să preţuesc 
Această mijlocire la dreapta ei valoare. 

Franţa işi implineşte o datorie scumpă 

De-amic. Imi veţi da voe să judec ca Regină 

(Ea se inchină cătră ambasadorii Franţeji cari se retrag respec- 
tuos impreună cu lorzii.) 


SCENA III. 


Elisabeta, Leicester, Burleigh, Talbot. (Regina se așează). 


Burleigh 


Regină glorioasă, tu azi incoronezi 

Cele mai mari dorinţe ale poporului, 

Acum ne bucurăm abia desăvirşit 

De zilele senine ce ție-ți datorim; 

Căci inaintea noastră numai vedem cu frică 
Un viitor nesigur şi furtunos. Dar ţara 
Mai are-o grijă ăncă. Un sacrificiu este 

Pe care toţi il cer. Pe-acela implineşte-l 

Şi pentru totdeauna, această măndră zi 

Va fi asigurat mărirea Ingliterei. 


Elisabeta 
Milord, ce cere incă poporul meu? Vorbiţi! 
Burleigh 


Poporul cere capul Mariei Stuart. Dacă 

Voeşti ca să asiguri al libertăţii dar 

Şi greu agonisita lumină a, credinței, 

Ea trebue să moară. Dar, trebue să peară 
Vrăjmaşa, de nu vrem să tremurăm tot timpul 
Pentru viața ta, atăt de scumpă nouă. 

Ştii că nu toţi Inglejii senchină deopotrivă. 
Idolatria Romei mai are ăncă mulţi 

Adoratori secreţi. Aceştia, clocesc 

Intenţiuni duşmane şi spre Maria Stuart, 

„Sendreaptă a lor simțire. Au tainice raporturi 
Cu Lotaringhii, cei mai neinduplecați 
Duşmani ai Casei Tale. Această furioasă 
Partidă a jurat să-ți facă un rěsboiu 
De moarte, şi se luptă cu arme infernale. 
La Rheims in casa chiar a cardinalului, 
Acolo-i arsenalul in care fiuresc 

lor săgeți; acolo se’'nvață regicidiul; 
Deacolo'n Inglitera trimet neincetat 
Misionari fanatici şi hotăriţi, ascunși 
“Sub tot felul de haine; deacolo au sosit 
Acum trei ucigaşi şi fără de sfirgit 
Tot alţi vrăjmaşi secreţi resar din acel iad. 
Trăeşte in castelul dela Fotheringhay 
O furie ce-aprinde cu facla-i de amor 
Acest r&sboiu etern ce prăpădeşte ţara. 
Ea dă măgulitoare speranţe fiecărui 
Şi tinerii s'aruncă in moarte pentru densa. 
Parola lor cea sacră e măntuirea, ei, 
Ear scopul ior, $0 pue in locul tău pe tron. 
Căci neamul Lotaringhiei nu vrea să recunoască 
A tale sacre drepturi. Ei zic că ai avut 
Noroc şi acest tron tu numai lai răpit. 
Tot ei au indemnat pe-această rătăcită 
Să iee titlul de Regină-a Ingliterei. 
Cu dânsa nu e pace şi nici cu neamul ei: 
Tu trebui să primeşti lovirea, ori s'o dai. 
Viaţa ei e moartea-ţi, şi moartea-i viaţa ta! 


Elisabeta 


Milord, voi impliniţi o tristă datorie. 

Ştiu gândul cel curat ce vě insufleţeşte, 

Vorbiţi cu o adăncă ințelepciune, insă 

Această "nţelepciune ce vrea să verse sânge 

zu o uresc din suflet. Găndiţi la un consiliu 

Mai blănd. Lord Shrewsbury, spuneţi părerea voastră. 

Talbot 


Ai lăudat cu dreptul aprinsul zel ce arde 
In sufletul lui Burleigh. Deşi din gura mea 
Nu curg cuvintele așa de eloquente, 

Dar inima-mi se bate cu tot aşa credință. 
Urez ca să trăeşti mulţi ani şi bucuria, 
Poporului să, fii, Regină, prelungind 

A păcii fericire! Această, insulă 

Ancă n'a mai avut aşa frumoase zile 

De cănd e cărmuită de proprii săi regi. 

Să nu plătească insă această fericire 

Cu preţul slavei sale. Să fie cel puţin 
Inchişi ochii lui Talbot cănd s'a ’ntimpla aceasta ! 


Elisabeta 


Să ne ferească, Domnul, căt de puţin s'atingem 
A Ingliterei slavă ! 


Talbot 


Ei bine, atunci trebui găsite alte chipuri 
Ca să scăpăm imperiul, căci execuţiunea 
Mariei Stuart este un mijloc nelegal. 

Tu nu poţi pronunţa asupra ei sentența ; 
Ea nu-i supusa ta. 


Elisabeta 


Atunci consiliul meu 
De stat şi parlamentul ga ţării tribunale 
Comit o grea eroare, căci toate acest drept 
Mi au recunoscut. 


Talbot 


Nu e majoritatea dovadă de dreptate 

Şi Anglia nu-i lumea, ear parlamentul său 
Nu representă toate popoarele omeneşti. 
Britania de astăzi nu e cea viitoare, 

© Precum nu-i cea trecută. Cănd pasiunea noastră 
Ia un alt curs, atunci se schimb a opiniunii 
Etern mişeate valuri. Nu zice că ai fi 

Silită să urmezi necesitatea aspră, 

Sau voacea populară. Ooricănd voeşti, tu ştii, 
Că liberă deplin iţi e voinţa ta. 
Încearcă, zi că vezi cu groază curgănd sănge, 
Că vrei să ştii viaţa surorei mântuită, 

Arată, celor care iți dau un alt consiliu 

Regala ta mănie, satunci necesitatea 
Va, dispăre in grabă şi vei vedè dreptatea 
Schimbată'n nedreptate. Tu nu poţi să te razimi 
Pe-această trestie uşoară, mişcătoare, 
Urmează fără grijă clemenţa ta firească. 
Cruzime n'a pus Domnul in inima femeei, 

i intemeetorii Regatului Inglez 
Atunci cănd au dat voe ca fr&nele puterii 

Să poată fi conduse de măne femeeşti, 
Au vrut ca să arate că'n ţară-aici asprimea, 
Nu trebue să fie virtutea Regilor. 


Elisabeta 


Cu foc e apărată de lordul Shrewsbury 
Dugşmana mea şa ţării. Prefer pe acei sfetnici 
Ce cu devotament susțin binele meu. 


Talbot 


Ei nu i se dă voe să aib'apărători. 

Nu indrăsneşte nimeni, vorbindu-ți pentru densa, 
S'atrag' a ta mănie. Dă-mi voe mie insă, 

Unui b&trăn pe pragul mormântului ajuns 

Şi care nu mai pot avea vrun dor lumesc, 

Să apăr o femee de lume părăsită. 

Nu trebui să se spuie că in consiliul tău, 

Al egoismului gal pasiunii glas 

Sau ascultat, dar mută fă numai indurarea, 

Sau aliat cu toţi in contra ei, Tu insăţi 
La faţă wai văzut-o, nimic pentru-o străină 
In peptu-ţi nu se mişcă. Nu vreau să o justific. 
Se zice car fi pus s'omoare p'al ei soț. — 
E drept, cu ucigaşul ea sa căsătorit. 

O crimă mare! Insă aceasta, s'a făcut 

In timpuri grele, triste, in mijlocul furtunei 
Resboiului civil. V&zăndu-se — ea slabă 
Femee — cunjurată d'imperioşi vasali, 

Sau aruncat in braţul celui mai inimos, 
Invinsă... cine ştie de care artificiuri? 

Căci o fiinţă slabă pe lume e femeea... 


Elisabeta 


Femeea nu e slabă; se află inimi tari 
Şi ’n sexul nostru. Voiu ca in presența mea 
Să nu aud vorbind de-a noastră slăbiciune! 


Talbot 


Tie nenorocirea ţi-a fost o şcoală aspră. 
La inceput viața nu-ți apărù senină. 

Tu -n'ai văzut un tron regal ’naintea ta, 
Ci numai un morměnt. In turnul dela Woodstock 
Acufundat in noapte, ai fost prin incercări 
Amare pregătită la datoria ta 
De-atotputernicul ocrotitor al țării. 

Niciun linguşitor nu te-a cătat acolo; 
De-al lumii deşert; sgomot departe, singură 
Ai învăţat să cugeţi, să te retragi in tine 
Şi să cunoşti a vieţii adevărate bunuri. 
Pe dănsa niciun zeu wa vrut s'o lumineze. 
Copilă ăncă, fù in Franța transportată: 
Acolo la o curte, unde domnea plăcerea 
Frivolă, uşurinţă, in a serbărilor 

Continuă beţie, ea n'a putut s'audă 

Al adevărului glas serios şi aspru. 
Privirea-i fu orbită de viţiul strălucit, 

Şi o luâ 'nainte guvoiul desfrënării : 

Al frumuseţei dar deşert ea il primise 
Şi intrecea pe toate femeile din juru-i 
Prin naştere inaltă şi chip fărmecător..... 


Elisabeta 


Veniţi-vă in fire, milord de Shrewsbury! 
Găndiţi-ve caici suntem in sfatul ţării, 

Trebui să aibă-un farmec cum altul nu mai este 
Ca să invăpăeze aşa pe un bătrân! 

Lord Lester, singur voi tăceţi? Aceea ce 

Il face eloquent, vă leagă vouă gura? 


Leicester 


Pă&truns sunt de uimire, Regină, când aud 

Cu căte grozăvenii iţi sparie urechea 

Şi că poveşti de-acestea ce turbură poporul 
Pe ulițele Londrei, străbat pănă in senul 
Consiliului de stat, altfel atăt de calm, 
ocupă cu'nadinsul bărbaţi prea inţelepţi. 
Mărturisesc că sunt uimit, vez&nd această 
Regină fără ţara ce n'a ştiut păstra 

Chiar neinsemnatu-i tron, făcăndu-se de risul 
Vasalilor ei proprii, gunoiul țării sale, 
Deodată devenind o groază pentru tine 

Din fundul inchisorii. Cum — pentru Dumnezeu! — 
Ar fi primejdioasă? Fiindca ridicat 
Pretenţiuni asupra coroanei Tale, sau 

Că Guizii de regină nu vor să te cunoască, 
A lor impotrivire iţi poate lua dreptul 

Ce naşterea ţi-a dat, drept ce-a fost confirmat 
De parlamentul țării? Voința cea din urmă 
A lui Enric, de d&nsa tăcănd, n'a depărtat-o? 
Şi Anglia, ferice de-a se vede trăind 

Sub o lumină nouă, sar arunca in brăţul 
Acestei papistaşe? Te-ar părăsi pe tine, 
Regină adorată, pentru omoritoarea 

Lui Darnley? Ce voesce aceşti bărbaţi grăbiţi 
Cari te inspăimăntă cu moştenirea ei 

Când ăncă eşti in viaţă ?... 

Sar crede că nu pot destul de răpede 

Să-ţi dee un bărbat, să scape de pericul 
Biserica şi Statul! Nu eşti tu in puterea 
Şi floarea, tinereţei, pe cănd ea vestejită, 
Pe fie ce zi grabnic alearga spre mormănt ? 
Pe Dumnezeu ! socoti că mulţi ani groapa ei 
Tu vei călca-o, fără să ai nevoe insăţi 

In întru s'o. arunci... 


Burleigh 


Lord Lester n'a vorbit aşa intotdeauna. 
Leicester 


E drept, la tribunal şi eu i-am votat moartea. 
Aici insă ?n consiliul de stat vorbesc altminteri, 
Aici nu discutăm ce este cu dreptate, 

Dar ce-i folositor. — 

Acuma e momentul de dânsa să ne temem 
Cănd este părăsită de Franța, singura 

A ei ocrotitoare; când vrai să fericeşti 

Cu darul mănei tale pe fiul Regilor 

Franţeji, şi Inglitera sperează a vedè 
Infiinţăndu-se o těněrā şi nouă 

Familie regală? De ce dar s'o omori? — 

ka a murit! Dispreţul e moarte-adevărată. 
Păzeşte-te ca mila, să n'o recheme in viaţă! — 
Eu sunt dar de părere ca să lăsăm sentenţa, 
Ce-o osindeşte morţii, să stee in putere. — 
Trăiască prin urmare! Dar fie sub securea 
Călăului şi 'ndată ce se va inarma 

O mănă pentru densa, să cadă capul ei! 


Elisabeta (sculăndu-se) 


Milorzi, am ascultat acum părerea voastră 

Şi pentru zelul vostru vě sunt mulţumitoare. 
Eu voiu, cu ajutorul lui Dumnezeu, el care 
Pe regi ii luminează, să cercetez a voastre 
Motive şi s'aleg ce mi-a părea mai bun. 


SCENA IV. 


Cei de sus, Paulet și Mortimer intră 


Elisabeta 


Eat Amias Paulet. Nobile sir, ce causă 
La curte vë aduce? 


Paulet 


Slăvită Maiestate ! 
Nepotul meu, întors acuma de curënd 
Din lungi călătorii, saruncă la picioare-ţi 
Şi tinerele sale omajuri iţi presentă. 
Primeşte-le cu blănd şi lasă ca să cadă 
Aaa lui o rază din ’nalta ta favoare. 


Mortimer (plecănd un genunchiu) 


Ani indelungi trăiască Regala-mi Suverană 
Şi fie fruntea sa in veci incoronată 
De slavă şi noroc! 


Elisabeta 


Sculaţi-vă, fiţi bine- 
Venit in Înglitera! Voi aţi făcut o mare 
Călătorie, aţi fost in Franţa şi la Roma 
Şi vaţi oprit la Rheims. Spuneţi, duşmanii mei 
Ce pregătesc asupră-mi ? 


Mortimer 


Să-i ameţească Cerul 

Ş'așupra lor intoarcă săgețile pe care 
Ei vor să le indrepte spre suverana mea. 


Elisabeta 
Văzut-aţi pe Morgan şi pe Episcopul 
De Ross, uneltitorul de intrigi? 

Mortimer 


Am vEzut 
Toţi Scoţii exilați ce făuresc la Rheims 
Intrigi incontra ţării. Am căştigat a lor 
Incredere cu scop să pot descoperi 
Proiectele ce au. 


Paulet 


I s'au incredințat 
Scrisori cu cifre cătră Regina Scoției, 
Dar el plin de credinţă in măna mea le-au dat. 


Elisabeta 


Spuneţi care sunt cele mai nouta lor iscoade? 


Mortimer 
Au fost ca de un trăsnet loviți cănd au văzut 
Că Pranţa-i părăseşte şi intră ’n alianţă 
Cu Anglia. Acum spre Spania indreaptă 
Speranţa. lor. 

Elisabeta 

Aşa, imi scrie Walfingham. 
Mortimer 


Asupră-mi Sixtu Quint a indreptat o bulă 
Din Vatican. La Rheims ea a sosit in zioa 
Cănd eu plecam, intăia corabie va aduce-o 
In astă insulă. 


MARIA STUART 233 


Leicester 


De arme ca aceasta 
Nu se mai teme Anglia. 


Burleigh 


Devin periculoase 
In măne de fanatic. 


Elisabeta (examinănd pe Mortimer cu ochiu scrutător) 
Aţi fost invinuit 
Că aţi urmat la Rheims invăţătura lor 
Şaţi abjurat credinţa. 
Mortimer 
Eu nu tăgăduesc 
Caşa m'am prefăcut; cu dorul, păn'acolo 
Mergeam, să ţe slujesc. 


Elisabeta (lui Paulet care scoate o hărtie) 


Ce carte imi aduceţi ? 


Paulet 


Scrisoarea ce-ţi trimete 
Regina Scoției. 


Burleigh (voind să puie răpede mäna pe hărtie) 


Dă-mi mie astă carte! 
Paulet 


Lord mare tresorier, ertaţi-mă, mi-a zis 

Să dau scrisoarea asta in chiar măna Reginei. 

Ea spune totdeauna că sunt duşmanul ei, 

Dar eu sunt numai duşman al viţiilor sale. 

Ii fac cu mulţumire tot ce nu e impotriva 

Indatoririi mele. 

(Regina a luat scrisoarea, in vreme ce ea citește Mortimer și 
Leicester schimbă căteva vorbe impreună, in secret) 


` 234 MARIA STUART 


Burleigb (cătră Paulet) 


Ce serie ?n carte?.. Sigur 
Deşarte tăgăduiri... Mai bine al Reginei 
Blănd suflet trebuia cu-aceste să-l cruțăm. 


Paulet 


Nu mi-a ascuns cuprinsul scrisorii sale. Ea 
Se roagă de favoarea să vadă pe Regina. 


Burleigh (răpede) 
In veci! 


Talbot 


Pentru ce nu? Nu cere o nedreptate. 


Burleigh 


Ea care-a uneltit omoruri, care a vrut 
Să verse sângele Reginei, a perdut 
Favoarea de-a vedè augusta față-a ei. 
Oricine suveranei păstrează-a sa, credinţă 
Nu poate da un sfat aşa perfid şi rău. 


Talbot 


Regina vrënd să-i facă această bucurie, 
Aţi vrea voi să opriţi aşa o generoasă 
Mişcare a clemenţei? 


Burleigh 


Ea este condemnată. 
Securea-i indreptată spre capul ei. Nevrednic 
E pentru Maiestatea Regală, de-a admite 
Naintea sa pe unul la moarte osindit. 
De i-ar vorbi Regina, sentența n'ar putea 
Să fie-executată. Presenţa ei atrage 
Ertarea după sine. 

Elisabeta (ştergEndu-și lacrimile după ce a cetit) 


Ce-i omul pe pământ şi ce e fericirea! 

La ce este redusă Regina asta care 

Cu-aşa speranțe măndre şi-a inceput viaţa! 
Ea care-a fost chemată. pe al creştinătăţii 
Cel mai vechiu tron şi care, in inchipuirea ei, 
Credea că trei coroane va aşeza pe frunteai! 
Căt este de/ schimbată vorbirea, ei de astăzi 
De ceeace avù atunci când işi luase 

A Ingliterei stemă şi pe linguşitori 

Punea să o numească Regină pe-am&ndouă 
Insulele Britaniei. Ertaţi-mă, milorzi, 

Më doare inima, tristeţa më cuprinde 

Şi săngeră-al meu suflet cănd nestatornicia 
Vieţii mi sarat şi věd umana soartă 
Trec&nd aşa grozavă pe lăngă capul meu! 


Talbot 


Regină, Dumnezeu atinge al tău suflet! 
Ascultă o mişcare trimeasă dela ceruri. 

Ea a spăşit amar greşala ei cea grea. 

E timp să se sfirşească cumplita-i incercare. 
Întinde mäna unei aşa de jos căzute 

ȘI ca un ănger blănd şi luminos, coboară 
In noaptea *ntunecoasă a inchisorii sale! 


Burleigh 


Fii tare, o Regină! Nu te lăsa 'nşălată 
De-un sentiment uman de generositate. 
Din bună voia ta, nu perde libertatea 

De-a face precum poate să ceară trebuinţa. 


Nu poţi s'o erţi, nu poţi s'o scapi, nu te expune 


Mustrării odioase, că tu c'o bucurie 
Triumfătoare, crudă ţi-ai săturat privirea 
Cu-aspectul jertfei tale! 

Leicester 


Milorzi, să rămănem 
In marginile noastre. Regina-i ințeleaptă, 
Ea mare trebuinţă de sfaturile noastre 
Ca, să aleagă calea ce e mai nimerită. 
O intilnire intre regine n'are-aface 
Cu mersul direptăţii. A Ingliterei legi 
Condemnă, nu voinţa Reginei pe Maria 
Stuart, şi este vrednic de al Elisabetei 
Suflet măreț, ca ea indemnul să-l urmeze 
Al inimei, in vreme ce legea va urma 
Pe calea ei cea aspră. 


Elisabeta 


Lăsaţi-mă, milorzi, vom căuta mijloace 
De-a impăca aceea ce indurarea cere 
Cu ceeace ne este impus de trebuinţă. 
Acum vă depărtaţi! (ei es, ea chiamă pe Mortimer inapoi) 
Sir Mortimer, o vorbă! 


SCENA V. 


Elisabeta și Mortimer. 


Elisabeta (după ce Va privit căteva minute cu ochi pătrunzători) 


Pentru juneţa voastră aţi arătat o mare 
Putere pe voi inşiv& şo inimă isteaţă. 

Acel ce-aşa de vreme ştiu ca să deprindă 
Arta făţărniciei, ajunge a fi virstnic 

Mai iute, şi scurtează ai incercării ani. 

Eu vě proorocesc că soarta vë destină 
Spre-un mare viitor şacest al meu oracul 
Spre fericirea voastră pot insumi să-l plinesc. 


Doe Pg A 

Mortimer 


Stăpână, naltă, tot ce sunt şi tot ce pot 
Consacru slujbei Tale! 


Elisabeta 


Pe-ai Ingliterei duşmani 
l-aţi cunoscut, ei au o ură nempăcată 
Asupra mea, şa lor proecte săngeroase 
Sunt fără de sfirşit. Păn astăzi providenţa, 
E drept, wa ocrotit, dar se va clătina 
Coroana, pe-a mea frunte, căt timp va fi in viaţă 
Acea femee care hrăneşte-a lor speranţă, 
Şi e pretextul pentru fanaticul lor zel. 


Mortimer 
Ea nu va mai trăi cănd tu vei da poruncă. 


Elisabeta 


Credeam, sir Mortimer că am ajuns la capët 
Şi nu-s mai naintată decăt la inceput. 
Voiam ca legile să meurgă calea lor 

Și măna mea, să fie de sănge nepătata. 
Acum sentența-i dată, dar eu ce-am căştigat? 
Ea trebue adusă intru indeplinire 


- Și pentru "ndeplinire eu trebui să dau ordin. 


Pe mine cade partea urită-a, “cestei fapte. 
Trebui s'o iau asupră-mi şi nu pot aparența, 
S'o scap. — Aceasta-i răul! 

Mortimer 
Ce-ţi pasă dacă este urită aparenţa 
Cănd causa este dreaptă? 


Elisabeta 


Voi nu cunoaşteţi lumea. 


Ori cine-i judecat după cum pare-a fi 

Ear nu după cum este. De dreptul meu nu pot 
Pe nimeni să conving, deci trebue să am grijă 
Că partea ce voiu lua la moartea ei, să fie 

În vecinică "ndoeală. La fapte de acestea 

Ce sunt cu dou fețe, nu e altă scăpare 

Decăt obscuritatea. Mărturisirea, este 

Din căi cea mai greşită... Ear ceeace nu dai 
Din mănă, nu poţi perde. 


Mortimer (cu aer cercetător) 


Atunci ar fi mai bine... 


Elisabeta 


De sigur că mai bine!.., 
O! ángeru-mi de pază din voi vorbeşte, spuneți, 
Urmați, scumpul meu domn!.. Eu văd că vorba voastră 
E serioasă, mergeţi la fundul lucrurilor... 
Sunteţi cu totul altfel decăt e unchiul vostru. 


Mortimer (uimit) 
Cum ?... Cavalerului i-ai spus dorinţa Ta? 
Elisabeta 


Imi pare rëu cam spus-o. 


Mortimer 


Scuzează pe-un bătrân! 
Povara anilor il face scrupulos. 
Pentru aşa o faptă se cere inima, 
Sumeaţă-a tinereţii. 


Elisabeta 


Pot eu să... 


Mortimer 
Braţul meu 

Til voiu imprumuta! Tu scapă-ți numele 
Cum vei putea mai bine. 
Elisabeta 
Dac’ intro dimineață 
M'aţi deştepta din somn cu ştirea: astă noapte 
Muri Maria Stuart, duşmana ta de moarte... 
Mortimer 


Increde-Te in mine. 


Elisabeta 


Cănd va putea dormi 
In pace capul meu? 


Mortimer 


Cu luna care vine 
Peri-va grija ta. 


Elisabeta 


Mergeţi cu bine, sir 
Şi nu fiţi supărat ca mea recunoştinţă 
Cu vălul nopţii trebui să fie-acoperită. 
Tăcerea este zina acelor fericiţi 
Şi lanţurile cele mai strinse şi mai dulci 
In taină sunt lucrate. (ese) 


SCENA VI. 
Mortimer (singur) 


Te du, Regină falsă, perfidă! Tot aşa 
Precum ingăli tu lumea, te'nşăl şi eu pe tine! 
A te trăda-i o faptă şi dreaptă şi onestă! 

Am aerul de-a fi un ucigaș? Cetit-ai 

Pe fruntea mea chemarea de a comite crime? 
Increde-te tu numai in braţul meu, şopreşte 
Pe-al tău de a lovi. Dă-ţi numai aparenţa, 
Făţarnică-a clemenţei naintea lumii. Pănă, 

Ce tu sperezi in taină in ajutorul meu 

De ucigaş, găsi-vom timp pentru mântuire. 
Tu vrei să mă inalţi şi imi arăţi o scumpă 
Resplată de departe. Chiar tu şa ta favoare 
De-aţi fi acea răsplată, cine eşti tu, sărmano, 
Şi ce poţi tu să dai? Pe mine nu m'atrage 
A gloriei deşartă dorință. Numai Fa, 

Al vieței măndru farmec il are. Imprejuru-i 
Se 'ngăn a tinereţei ga graţiei dulci zine; 
La sinul ei zimbeşte cereasca, voluptate, 

Ear tu favori de ghiaţă poţi numai acorda. 
In veci nu ai avut coroana femeească, 

Acel mai nalt din bunuri ce bucură viaţa: 

O inimă duioasă ce farmecă şi insăşi 

De fărmec e cuprinsă şintr'o uitare dulce 
Altuia, se jertfeşte. In veci al tău amor 
Pe-un om wa fericit! — 

Eu trebue să aştept aici pe acest lord 

Să-i dau scrisoarea, ei. Odioasă "nsărcinare ! 
Nu am nicio plecare pentru acest curtean. 
Eu singur voiu s'o scap, eu singur. Fie-a mele 
Primejdia şi slava şi dulcea resplătire ! 


SCENA VII. 


Mortimer și Paulet 


Paulet 


Regina ce ţi-a zis?... 

Mortimer 


Nimica sir, nimica 
De vre-o insemnătate. 


Paulet (țintind ochii asupră-i cu seriositate) 


Ascultă Mortimer, 
Ai apucat pe-un drum pieziş şi lunecos. 
Atrăgătoare este favoarea Regilor 
Şi lacomă-i juneţa de slava; ambiţiunea, 
Uşor o amăgeşte. 


Mortimer 


Nu m'aţi adus la curte 
Voi singur? 


Paulet 


Ar fi fost mai bine să n'o fac. 
Onoarea noastră n'a fost la curte câştigată ! 
Fii tare, Mortimer. Nu cumpăra prea scump 
Şi nu-ţi påta onoarea. 


Mortimer 


De unde-aceste gânduri, 
Aceste ingrijiri ? 


Paulet 


Oricăt făgădueşte 
Regina să te 'nalţe, nu te increde in vorba-i 
Acea măgulitoare. Cănd vei fi ascultat-o, 
Ea te va părăsi. Şi vrënd ca să păstreze 
Onoarea ei curată, ea are să r&sbune 
Asupra ta o crimă de dënsa poruncită, 


Mortimer 


Voi ziceţi, crimă ?... 
C. L. XXI. —IH.— 25,407. 

Paulet 


Lasă, prefacerea aceasta. 
Ea crede că juneţa de slavă doritoare 
Se va pleca mai lesne decăt nenduplecata-mi, 
Vânjoasa-mi bătrăneţă. Dar tu, făgăduit-ai ?... 


Mortimer 
Eu, unchiule... 


Paulet 
Te blăstem dac-ai făgăduit ! 


Leicester (intrănd) 


Nobile sir, daţi voe, am cu nepotul vostru 
O vorbă de vorbit. Regina-i foarte bine 
Dispusă pentru d&nsul. Vrea fără mărginire 
Să i se 'ncredinţeze păzirea Ladyi Stuart. 
Ea in onoarea lui sencrede. 


Paulet 
Foarte bine! 


Leicester 
Ce spuneți, sir ? 
Paulet 


Regina se '’ncrede intr'insul. Eu 
Milord, më ’ncred in mine ş in işti doi ochi deschişi. 
[ese] 


SCENA VIII. 


Leicester, Mortimer. 


Leicester 


Ce are cavalerul ? 

Mortimer 


Nu ştiu; increderea 


Cu care mě onoră Regina... 


Leicester (privind cu ochi scănteetori) 
Meritaţi 
Să aibă cineva incredere in voi? 
Mortimer (asemenea) 


Aceeaşi intrebare milord, eu vë fac vouă. 


Leicester 

Aţi vrut ceva in taină cu mine să vorbiţi... 
Mortimer 

Asiguraţi-m& că pot să indrăsnesc. 
Leicester 


Dar cine pentru voi imi va'nchezeşiui? — 
Nu vë atingă astă nencredere a mea, 
V&d că vă arătaţi cu două feţe-aice 

La curte; una este de sigur mincinoasă, 
Dar care e cea dreaptă? 


Mortimer 
Tot astfel, Conte Lester 
Şi eu de voi pot zice. 


Leicester 


Dar cine din noi doi 
Intăi se va increde ? 
Mortimer 


Acel ce mai puţin 
Rischează ca să peardă. 

Leicester 


Acela sunteți voi 
De sigur. i 


Mortimer 


Dimpotrivă, voi sunteţi. Mărturia 
Unui atăt puternic şi mare Lord ca voi 
Më poate nimicì, cănd eu ce pot să fac 
Contra favorii voastre şi rangului inalt ?.. 


Leicester 


Vă inşălaţi sir, eu in toate sunt aice 

Puternic, insă numai in punctul acest gingaş 
Pe care trebui să-l jertfesc credinței voastre, 
Sunt omul cel mai slab din toat’ această curte 
Şi cel mai de rănd om mě poate prăpădi. 


Mortimer 


Dacă puternicul Lord Lester se 'njoseşte 
Atăt de mult nainte-mi, incăt imi face mie 
Aşa mărturisire, eu pot să am mai bună 
Părere despre mine şi să-i dau un exemplu 
De generositate. 


Leicester 
Păşiţi naintea mea 
Pe calea confienței şi eu vë voiu urma. 
Mortimer (scoţănd răpede scrisoarea) 


Aceasta v'o trămite Regina Scoției. 


Leicester (tresare ş'apucă iute scrisoarea) 


Vorbiţi incet, sir... Ce vă&d!... Ah! e portretul eil... 
(Il sărută și-l priveşte incăntat). 

Mortimer (care la examinat cu luare aminte in vreme ce cetea). 


Milord, acum vă cred. 


Laicester (după ce a cetit răpede scrisoarea) 


Sir Mortimer, cunoaşteţi 
Cuprinsul astei cărţi? 


Mortimer 
Nu ştiu nimic. 
Leicester 


De sigur 
Că ea v'a 'ncredinţat....... 


Mortimer 


Nu mi-a încredinţat 
Nimic. Mi-a zis că voi aveţi a-mi tălmăci 
Enigma, ṣo enigmă imi pare "ntr'adever 
Că, Contele de Leicester, el care-i favoritul 
Elisabetei, care e cel mai mare duşman 
Al ei şi unul dintre judecători, să, fie 
Bărbatul dela care Regina Scoției 
Sperează măntuire — şi totuş aşa trebui 
Să, fie: Ochii voştri prea lămurit exprimă 
Simţirea, ce in suflet ascundeţi pentru dânsa. 


Leicester 


Intăi mărturisiţi-mi de ce de soarta ei 
V& pasionaţi atăta şi cum aţi căştigat 
A ei incredere?... 


Mortimer 


In prea puţine vorbe. 
Eu pot să vă esplic, milord. A mea credinţă, 
Am abjurat la Roma şi sunt in legătură 

Cu Guizii;, o scrisoare ce Archiepiscopul 
De Rheims mi-a dat la mănă ma presentat Reginei. 


Leicester 


Eu cunoşteam a voastră schimbare de relege 
Aceasta mi-a *nsuflat increderea in voi. 

Daţi măna şi-mi ertaţi a mele indoeli. 

Eu nu mě pot păzi deajuns, căci Walfington 
Și Burleigh më ur&sc. Eu ştiu că më păndesc 
Şi mreje imi intind. Voi puteaţi fi unealta, 

Şi creatura, lor.... in laţ a mă atrage... 


Mortimer 


Cu cătă ingrijire se mişcă-aici la curte 
Un aşa mare Lord. Eu, Conte, vě deplăng... 


Leicester 


M'arunc cu bucurie la pieptul blănd al unui 
Prieten credincios, la care pot scăpa 

De-a mea, ipocrisie. Voi sunteţi in mirare 

Că eu pentru Maria simţirea mi-am schimbat-o 
Aşa de răpede?.. In fapt, eu niciodată, 

Nu am urit-o, insă a vremilor nevoi 

Făcu să-i fiu duşman. Voi ştiţi că mi-a fost mie 
De mulţi ani hotărită păn nu se insoţise 

Cu Darnley gal ei chip era incunjurat 

De razele măririi. Atuncea am respins 
Această fericire. Acum insă cănd este 

In temniţă, la uşa peirii, eu o caut 

Cu-a, insăşi vieţei mele primejdie... 


Mortimer 


A ceasta-i 
O nobilă purtare. 

Leicester 


Dar s'a, schimbat deatunci 
A lucrurilor față. Din causa ambiţiunii 
Eram nesimțitor atunci pentru juneța 
Şi grațiile ei. Atunce cu Maria 
Eu nu më mulțumeam. Speram să capăt mäna 
Reginei Ingliterei. 


Mortimer 


Este ştiut că ea 
Vë preferea pe voi naintea tuturora. 


Leicester 


Părea, că e aşa, nobile sir, şucuma, 

După ce zece ani de griji neobosite 

Şi silă uricioasă eu am perdut — O! sir 
Mi se deschide peptul — trebui să mă discarc 
De lunga apăsare... Mě au de fericit... 
De-ar şti ce lanţuri sunt acestea, pentru care 
Ei mă invidiază |... După ce zece ani 
Amari eu am jertfit deşertăciunii sale, 
Când cu o umilire de sclav eu m'am supus 
Oricării fantasii şi oricărei schimbări, 
Când am fost jucăria capriciilor sale, 
Acuma alintat cu dragoste, acuma 

Cu o măndrie rece respins, de o potrivă 
Căsnit de-a, ei favoare şi de asprimea ei, 
Păzit ca şi un rob de ochii cei de Argus 
Ai gelosiei sale, supus ca un copil 

La interogatoriu, certat ca un lacheu..... 
O! Limba ware vorbe pentru aşa un Iad... 


Mortimer 
Conte, eu vë jilesc! 


Leicester 


Şi cănd ajung la țel 

Resplata mi se fură! Un altul se presentă 
Şi roadele-mi răpeşte a lungei mele munci! 
Perd drepturile mele de mult statornicite 
Față cun soţ ce este in floarea tinereței. 
Trebui să më cobor de pe-acea scenă unde 
Am strălucit odată ca cel intăiu. Eu sunt 
Ameninţat să perd nu numai mäna ei, 
Dar şi a sa favoare pentru-acest nou venit! 
Femee este dânsa şi el este plăcut! 


Mortimer 


E fiul Catarinei, el a putut să'nveţe 
La minunată şcoală a linguşirii artă. 


Leicester 


A şa se prăbuşesc a mele năzuințe 

Şi in acest naufragiu al fericirii mele, 
Cătănd o scăndură s'apuc de mântuire, 
Sentoarce ochiul meu la cea intăi şi dulce 
Speranţă ce-am avut... 

Imaginea Mariei cu toată strălucirea 

Şi farmecele sale mi s'arătă din nou. 
Junie, frumuseţă, au reintrat deplin 

In toate-ale lor drepturi, acuma numai este 
O rece ambiţiune, ci numai inima 

Le compară *mpreună şi am vëzut comoara 
Pe care o perdusem. Cu groază-o văd căzută, 
In cel mai mare chin, prin chiar greşala mea. 
Atunci mi se deşteaptă speranţa, astăzi ăncă 
Xo scap şi so posed. Prin mijlocirea unui 
Prieten credincios ajung ca să-i descoper 
Schimbarea ’n al meu suflet gacest răvaş pe care 
Mi laţi adus, imi spune cam dobândit ertare 
Şi că, dacă o măntuiu, ea mie mi se dă. 


Mortimer 


Dar n'aţi făcut nimica pentru scăparea ei! 


zi 

Voi aţi lăsat ca d&nsa să fie osindită 

Şi pentru moartea ei aţi dat chiar votul vostru. 
Prin o minune numai a trebuit pe mine, 

Al păzitorului nepot, să mě atingă 

La Roma ’n Vatican a adevărului 

Lumină, — a trebuit să më menească, cerul 

Să fiu neaşteptatul al ei mântuitor, 

Altfel nici nu găsea o cale pân la voi. 


Leicester 


Ah, sir! am suferit destule schinjuiri ! 
Peatunci au strămutat-o dela castelul lui 
Talbot, la Fotheringay au dat-o ’n paza aspră 
A lui Paulet. Tăiată mi-a fost oricare cale 
Spre ea, şin ochii lumii trebuia ca să urmez 
A o persecuta. Dar nu vě 'nchipuiţi 

C'ag fi lăsat s'o ducă la moarte. Nu, speram 

Şi sper şi astăzi ăncă că voiu impiedeca 
Această catastrofă păn se va "nfăţişa 

Un mijloc de scăpare. 


Mortimer 


Mijlocul e găsit. 
Lester, nobila voastră incredere mă face 
Ca să, vă dau pe-a mea. Eu voiu a ei scăpare, 
Deaceea, am venit. M&surile's luate 
Şi ajutorul vostru mi-asigură isbănda, 


Leicester 
Ce spuneţi? Më "'ngroziţi ! Cum, ați voi... 
Mortimer 


Cu sila 
No. inchisoarea ei voim a o deschide! 
Eu am tovarăşi, totul e gata. 

Leicester 


Voi aveţi 
Tovarăşi şi complici? Vai mie! in ce faptă 
Semeaţă mă atrageţi! aceşti complici cunosc 
Şi ei secretul meu? 


Mortimer 


Fiţi nengrijat, milord. 
Proectul fără voi noi lam făcut şi fără 
De voi lam implini, de war stărui ea 
Ca să vă datorească vouă scăparea, ei. 


Leicester 


Puteţi cu siguranță să mě incredințaţi 
Că printre voi nu sa rostit numele meu? 


Mortimer 


Fiţi sigur, conte. Cum? Atăta ingrijire 
In faţa unei ştiri ce ajutor v'aduce? 
Voiţi so măntuiţi şi să o posedați..... 
Deodată, fără veste, amici neaşteptaţi 

Vë cad ca o minune din ceruri, şi simțiţi 
Mai multă turburare, in loc de bucurie? 


Leicester 


Cu sila nu se poate; asemenea 'ncercare 
E prea primejdioasă. 


Mortimer 
Aşa e şi zăbava. 
Leicester 


Aceasta cavalere, vë spun, nu-i de cercat. 


MARIA STUART 

Mortimer (cu amărăciune) 


Nu este pentru voi ce vreţi s'o posedaţi. 
Dar noi cari nu vrem decăt s'o măntuim, 
Nu ne 'ngrijim atăta... 


Leicester 


Sunteţi din cale-afară pripit cănd este vorba 
De-o intreprindere aşa de primejdioasă. 


Mortimer 

Şi voi prea mult prudent in cause de onoare. 
Leicester 

Văd mrejele de cari suntem incunjuraţi. 
Mortimer 

Simţesc destul curaj ca să le rup pe toate. 
Leicester 

Delir, turbare este acest curaj al vostru ! 
Mortimer 

Milord, prudenţa voastră nu este vitejie ! 
Leicester 

Voiţi ca Babington să vă sfirşiţi şi voi? 
Mortimer 

Nu vreţi să imitaţi mărirea lui Norfolk? 
Leicester 

Norfolk nu şi-a condus mireasa la altar. 
Mortimer 


Dar el a dovedit că este demn de dënsa. 

Leicester 

De cădem, noi atragem peirea ei cu noi. 
Mortimer 

De ne cruțăm, nu poate să fie măntuită,. 


Leicester 


Voi nu mai ascultați, nu vă gândiţi... Pornirea, 
Impetuoasă-a voastră, are să strice totul, 
Pe cănd eram acum pe-o cale asa de bună. 


Mortimer 


Ce fel de cale bună e astă cale-a voastră 
Şi ce-aţi incercat voi ca s'o scăpaţi? Ce fel, 
Dac'aş fi fost atăt de r&u ca s'o ucid 
Precum mi-a poruncit Regina şi precum 
Aşteaptă, în curend s'o fac, — imi tălmăciţi, 
Ce mijloc aţi găsi spre a-i scăpa viața? 


Leicester (cu mirare) 
Regina v'a dat astă poruncă sângeroasă? 
Mortimer 
Ea sa 'nşălat in mine ca şi Maria ?n voi! 
Leicester 
Şi voi v'aţi dat cuventul? 
Mortimer 


Eu brațul mi-am propus 
Ca să n'aleagă altul. 


Leicester 


Prea bine aţi făcut. 
Noi dobăndim astfel un timp mai indelung. 

. In săngeroasa slujbă a voastă ea se’ncrede, 
Sentința cea de moarte stă neexecutată 
Şi noi căáştigám timp. 


Mortimer (nerăbdător) 


Ba perdem timp, milord. 


Leicester 


Intemeiată pe făgăduinţa voastră 

Ea nu va renunța să pară ’n ochii lumii 
De-a fi indurătoare. Poate cu dibăcie 

O voiu putea convinge protivnica să-şi vază, 
» Şi daca face pasul, ea mănile işi leagă. 
Burleigh are dreptate. Sentenţa nu mai poate 
Să fie-executată după ce-o fi văzut-o. 

Dar, am să mă incere prin ori şi cure mijloc. 


Mortimer 


Şi ce-o să isbuteşti? Văzând a ei speranţă 
De mine inşălată şi dacă, tot urmează 
Maria să trăească, nu-s toate ca "nainte? 
Ea libertatea ?n veci no mai redobăndeşte. 
Favoarea, cea, mai mare ce poate ca să-i facă, 
E temniţa eternă şi tot trebui sfirşit 

Cun act de sumeţie. De ce să nu incepem 
Indată cu-aşa faptă? Aveţi puterea 'n mână. 
Aţi aduna o oaste, numai de-aţi inarma, 
Nobleţa de prin toate castelurile voastre. 
Maria are ăncă in taină mulţi prieteni. 
Inaltele familii Howard şi Percy sunt — 
Deşi le-au căzut şefii — bogate in eroi 

Şi ele-agteaptă numai ca un puternic lord 
Exemplu să le dea! Lăsaţi făţărnicia, 
Descoperiţi-vă, intraţi făţiş în luptă 

Şi ca un cavaler vě apăraţi iubita. 

Indată ce-ţi voi, puteţi să fiţi stăpănul 

Reginei Ingliterei. Cu-ademeniri chemaţi-o 
In vreun castel al vostru, precum adeseori 
Ea va urmat, acolo vorbiţi-i ca bărbat 

Şi ca stăpăn, țineţi-o inchisă pănă ce 
Mariei va da drumul. 


Leicester 


Eu vě ascult uimit, 
Inspăimăntat! Păn unde delirul vă impinge ? 
Cunoaşteţi voi acest pămănt, această curte? 
Stiţi cu ce lanţuri strimte această femeească 
Domnie a legat oricare caractere ?... 
Sar mai căta zadarnice acuma eroismul 
Ce se mişca odată pe-acest pământ... Puterea 
Curajului slăbi sub at&rnarea unei 
Femei şi inimile sunt toate moleşite. 
Urmaţi-mi direcţiunea, nu incercaţi nimic 
Fără de cumpănire... aud venind... plecaţi! 


Mortimer 


Maria nădăjdueşte!.. Să mě intorc la dănsa, 
Cu măngăeri deşarte? 


Leicester 


Duceţi-i jurăm&ntul 
Amorului meu vecinic. 


Mortimer 


Duceţi-il voi insuţi. 
Eu voi să fiu unealta eliberării sale 


Dar nu un mesager al dragostelor voastre. (ese) 


MARIA STUART 


255 


SCENA IX. 


Elisabeta, Leicester. 


Elisabeta 


Cine a egit deaicea? Am auzit vorbind. 


Leicester (auzind glasul reginei se intoarce răpede şi pare turburat) 


Era, sir Mortimer. 
Elisabeta 


Ce-aveţi, milord de sunteţi aşa de turburat? 


Leicester (reluind stipănirea pe sine) 


Privirea ta... In veci eu nu te-am mai vëzut 


Atăta de frumoasă, sunt fărmecat... orbit... (oftează) 


Ah! 
Elisabeta 
De ce suspinați? 
Leicester 
Și oare wam cuvent 
Ca să suspin? Vëzënd incăntătoru-ți chip, 


Eu simt că se ’noegte in inima-mi nespusa 
Durere de-a te perde. 


Elisabeta 


Ce perzi ?... 
Leicester 


Inima ta, 
Persoana-ţi adorată. Curënd la peptul unui 
Dog tënër, infocat găsi-vei fericirea 
Şi inima-ți cu nimeni el n'o va impăårțì. 
Intr'insul curge sănge regal, in mine nu. 

Dar eu, intreaga lume desfid dacă trăeşte 
Un om pe acest glob ce simte pentru tine 
O adoraţiune mai mare ca a mea. 

Păn astăzi ducele d'Anjou nu te-a văzut. 
El numai gloria, splendoarea ta, iubeşte 

Pe cănd eu te iubesc pe tine. Dacai fi 

O biată păstoriţă, şi eu cel mai puternic 
Al lumii domnitor, mag cobori spre tine 
Și la piciorul tëu coroana mi-aş depune. 


Elisabeta 


Jăleşte-mă, Dudley, nu më mustra; eu nu pot 
Să ’ntreb inima mea. Ea ar alege altfel. 

Oh! căt invidiez alte femei ce sunt 

In stare să inalțe pe-aceia ce iubesc. 

Eu nu am fericirea să pot pune coroana 
Bărbatului pe frunte pe care il iubesc 
Naintea tuturora. Maria Stuart numai 

Putea, să-şi dee măna după simţirea, sa. 

Ea totul şi-a permis şi a băut din cupa 
Plăcerii păn la fund. 


Leicester 


Acuma bea paharul 
Amar al suferinței. 


Elisabeta 


Ea n'a. băgat in seamă 
Părerile mulțimii. Uşoară i-a fost viața. 
Ea nu şi-a impus jugul sub care eu më plec. 
Și eu puteam pretinde la dreptul să më bucur 
De-a vieţei dulci plăceri, insă am preferit 
Ale regalității prea aspre datorii. 
Și totuş ea atrasa simţirea tuturor 
Bărbaţilor, fiindcă a vrut să fie numai 
Femee; şi b&trănii alături cu cei tineri 

Aspiră deopotrivă la ale ei favori. 
Chiar Talbot, nu părea că a intinerit, 
Vorbind adineoarea, de farmecele ei? 


Leicester 


lartă-l, el a avut-o sub paza lui odată. 
Vicleana.l rătăcise cu-a sale măguliri. 


Elisabeta 


Să fie ’n adevăr atăta de frumoasă? 

Aşa des chipul ei mi s'a descris cu laude, 
Incăt aş vrea să ştiu ce trebue să cred. 
Portrete măgulesc, descrierile mint. 

Nu m'aş putea increde decăt in ochii mei... 
De ce te uiţi la mine atăta, de ciudat? 


Leicester 


Te pun in găndul meu alături cu Maria. 

Eu nu tăgăduesc c’ag vrea să am plăcerea, 
Ca să te văd odată, in faţa ei, de-ar fi 

In taină cu putinţa. Atunci intăia oară 
Te-ai bucura deplin de ’ntreaga ta isbăndă. 
Aş vrea ca să, simţească, această umilire, 

Să se incredințeze cu proprii sei ochi 

Căt o intreci, nu numai in ori şi ce virtute, 
Dar ăncă şi mai mult cu a chipului nobleţă. 


Elisabeta 
Mai tânără-i de ani... 
Leicester 


Mai tânără ? Vëzěnd-o 
N'ai crede. Negreşit, poate-au imbetrănit-o 
Nenorocirile inainte de-a fi vremea. 
Aceeace i-ar face durerea mai amară 
Ar f de te-ar vedè acuma ca mireasă, 
C. L. XXL—IIL.— 25,407. 17 

Frumoasele speranțe ale vieții sals 

In urmă sunt remase; pe tine te-ar vedè 
Păşind ca să intimpini in fața ta norocul 

Şi logodită ăncă, cun fiu Regal al Franței | 
Ea care totdeauna a fost aşa de măndră, 

De insoţirea ei cun prinţ Franţez şi azi chiar 
Se laudă cu-al Franţei puternic ajutor. 


Elisabeta (cu ton negligent) 
Më torturează toţi so văd, 
Leicester 


Ca o favoare 
Ea cere să te vadă: tu vezi-o ca pedeapsă, 
Chiar dacă ai trimete-o la moarte, nar simţi 
Atăta schinjire, decăt de-a se vedè 
De farmecele iale sdrobită. Prin aceasta 
Tu o ucizi tot astfel cum ea vrù să te-omoare; 
De-ţi vede frumuseţa, păzită de pudoare, 
Cu blând incunjurată de razele virtuţii, — 
Pe-a, sale le-a perdut cu dragostile ei 
Uşoare, —inălţată prin razele coroanei 
acum impodobită cu farmec de mireasă, 
Atunci ii va suna a nimicirii oară. 
O! cand mi-arune acuma asupră-ţi ochii mei, 
Eu věd că niciodată n'ai fost mai pregătită 
Pentru o biruinţă. Adineoarea când 
Tu ai intrat aice, am fost ca fărmecat 
De-a tale frumusețe. Cear fi, dacă acuma, 
Acuma chiar, aşa precum te věd, te-ai duce 
Naintea ei... nu poţi ca să găseşti vreodată 
Un cias mai potrivit... 


Elisabeta 


Acuma nu, nu Lester, 
Nu intr'acest moment. Trebui să mă consult 
Cu Burleigh, să... 

Leicester 


Cu Burleigh? El se găndeşte numai 


L'al statului folos. Dar tu şi ca femee 

Ai drepturile tale şi acest, punt prea gingaş 
Tu ai să-l hotăreşti, ear nu omul de stat. 
Ba chiar politica te *ndeamnă să o vezi 

Și să câştigi a lumii opinie cun act 

De generositate. Tu poţi să te desbari 

Pe urmă de-o vrăjmaşă atăt de uricioasă 
Cum vei găsi cu cale. 


Blisabeta 


Nar fi cuviincios 
Să văd o rudă a mea in umiliri şi lipsă. 
Se zice că nu este de nicio strălucire 
Regală, 'nconjurată ; vederea astei lipse 
Mi-ar fi ca o mustrare. 


Leicester 


Tu wai să te apropii 
De pragul casei sale. Ascultă sfatul meu 
Căci dela sine lucrul prea bine a venit. 
Azi este vănătoare “şi drumul nostru trece 
Pe lângă Fotheringhay. Maria va fi 'n parc, 
Tu ca din intimplare intr'insul ai să intri. 
Nu trebue să pară nimica pregătit 
De mai nainte; şi de nu-ţi va conveni 
Nici nu-i vorbi cu d&nsa. 


Elisabeta 


De fac o nebunie 
A voastră va fi Lester, greşala, nu a mea. . 
Nu voiu să vă refuz nicio dorință astăzi, 
Fiindcă azi din toți supuşii mei, pe voi 

V'am întristat mai mult. (il priveşte cu dragoste) 
Chiar fie un capriciu 

Al vostru: prin aceea arată dragostea 

Că dă de bună voe chiar ceeace nu-i place. 


Leicester (cade ingenunchi la picioarele ei). 


Cortina cade. 

O ICOANĂ A MOLDOVEI DIN 1851 


DE 


WILHELM DE KOTZEBUE 


(trad. din limba germană de A.) 


CAPITOLUL I 


In ce stare găseşte Lascar moşia părintească 
şi cum încercă să se aşeze. 


Lascar părăsise ţara la virsta de treisprezece ani —— 
era bărbat in toată firea când se intoarse inapoi peste un- 
sprezece ani. Il cuprinse o fericire nespusă cănd se ridică 
văpede inaintea lui bariera, moldovenească — el se aruncă, ne- 
buneşte la pâăment şi sărută ţărina patriei, fără a se in- 
griji de mirarea cazacilor dela graniţă la vederea acestei 
evlavii. Nu sunt multe asemenea momente in viaţă. 

Formalităţile trecerii sale precum şi a bagajului destul 
de mare ce-l avea cu el, fură indeplinite uşor prin ajuto- 
rul cător-va stanţi, şi cu acest prilej Lascar se incredinţă 
cu bucurie că tot o mai scotea la cale cu limba moldove- 
nească ; peste căteva zile de deprindere va infrânge şi pu- 
ţinele greutăţi ce mai intimpina. Și apoi avea şi noroc. 
Dela Nimerceni spre Moldova nu e nici un mijloc de a 
merge mai departe, nici poştă nici nimic, astfel incât stră- 
inul care şi-a tocmit trăsura numai până la graniţă, işi 

poate foarte uşor da sama de soarta unui marinar care a 
fost aruncat de furtună intr'o insulă singuratică. Lascar 
insă găsi un chip de a-şi urma calea, pe care nu lar f 
dat in minutul de faţă pe o droşcă din Berlin; dinaintea, 
vămei sta, gata, de plecare, o căruţă, ovreiască cu patru cai, 
naltă, ăngustă şi acoperită cu un coviltir de pănză murdară ; 
el se ințelese despre preţ pănă la Fălticeni fără multă 
vorbă, calabalicul fu aruncat inăuntru, el insug se sui cu 
greutate, şi maşina se puse in mişcare hodorogind, trosnind, 
şi pocnind. Se vede că fuseseră cojoace in căruţă şi lăsa- 
seră sub coviltir un miros de tăbăcărie; şi apoi ovreiul ce 
măna, caii şezănd dinaintea lui, se folosise peste măsură de 
libertatea de a mănca usturoiu—dar intra in ţară, era pă- 
„ mëntul strămoşesc acela pe care hodorogea trăsura, şi ni- 
mica alta nu putea ajunge pănă la sufletul fericit al lui 
Lascar. 

Din Fălticeni trebuia să ia poştă dacă vroia să mai 
ajungă in aceeaşi zi la Valea Verde, şi starea lucrurilor din 
patria lui era pe aci pe aci să arunce o duşă rece peste en- 
tusiasmul călătorului. Caii de poştă se mulţumesc vara şi 
toamna cu iarba şi verdeaţa, care le-o dă Dumnezeu şi de- 
aceea trebuiau aduşi dintr'o livadă indepărtată şi astfel 
trecă mai bine de un cias pănă ii inhămâla căruţă. Şi apoi 
ce căruţă ! Inchipuiţi-vă o trăsurică nu cu mult mai mare 
ca aceea trasă de căini a lăptăreselor din Germania; roatele 
nu au cercuri de fer şi cu vremea nici nu mai sunt ro- 
tunde; patru cai slabi sunt legaţi de căruţă cu nişte ştrean- 
guri destrămate ; surugiul incalecă pe şea, şi astfel aleargă 
strigănd şi pocnind din biciu de la o poştă la alta. Adesea, 
se intimplă să cadă călătorul din cărucioară şi surugiul să 
gonească mereu fără să aibă habar măcar că a perdut 
scumpă povară ce i se incredințase ; cine poate răbda multă 
vreme felul acesta de călătorit trebue să fie de o constitu- 
ție foarte tare. 

Lascar aruncă paltoanele sale in căruţă şi se aşăză, 
peste d&nsele, picioarele răzemate in dreapta şi in stinga 
de muchea trăsurei. Toate lucrurile de sub d&nsul şi de 

lângă el erau asvirlite in dreapta şi in stinga; diligenţele 
austriace cu care trecuse prin Galiţia şi Bucovina, ii părură 
deodată o instituţie blagoslovită. Dar precum se intimplă 
spiritului omenesc, aşa se intimplă şi trupului, el se obi- 
cinueşte răpede cu ori-ce. Lascar se simţi in cur&nd foarte 
solid aşezat pe locul s&u cel nalt, şi cănd ajunse peste o 
jumătate de cias pe culmea dealului din dosul oragului şi 
putu privi peste cămpiile indepărtate, i se umplu earăş 
inima cu aceaşi plăcere, ca in minutul in care se ridicase 
bariera, dinaintea, lui. Ce privelişte de pe acea inălțime! Nu 
trebue cineva să fie Moldovean şi să-şi revadă patria după 
o vreme indelungată, spre a se opri incăntat pe loc. Apa 
Moldovei şerpueşte intr'o vale mănoasă,; sate şi curţi boe- 
reşti se arată pintre verdeaţa deja cam gălbie a grădinelor 
lor; grăul strins in gire nalte stă la aer slobod, şi mulţime 
de cai treeră grănele in arii; mai la vale se intinde o ţe- 
lină şi pe păm&ntul cel gras au crescut nişte scaeţi uriaşi 
pe cari se leagănă, firele cele argintii numite fire de toamnă; 
şi lăna stă agăţată pe ghimpi, căci mii de oi sub paza că- 
nilor flocoşi, işi caută hrana pe acea livadă la care nu ajung 
decăt cu greu; fundul tabloului e alcătuit din Carpaţii cu 
minunatele tonuri de lumină. Şi apoi icoana şoselei, fiecare 
toamnă aceeaşi. Culesul viilor pune totul in mişcare in 
Moldova de jos; un indoit şir de care ce nu mai au sfirşit 
opresc mereu pe călător in loc; butoae goale merg intr'o 
parte, altele pline se intorc indărăt. Daca nu-şi perde ci- 
neva răbdarea, văz&ndu-se oprit mereu pe loc, petrece pri- 
vind lungul şir al carelor ce se intorc. Cărăuşul nu prea are 
grijă de boii sei cei albicioşi cari urmează cu pas liniştit 
carele dinaintea lor; numai ici şi colo şade unul lângă bu- 
toiu dacă nu-l mai duc picioarele. Ceilalţi joacă cu grămada 
in capul carelor, o minune de musicant din mijlocul lor 
scoate din fluer sunete ce-ţi merg la inimă. Ulcica cu mu- 
stul spumegos trece zile intregi dela o gură la alta. De vine 
vreo trăsură in treapătul cailor, ei nu o văd; surugiul strigă 
pănă răguşeşte, ei se uită la d&nsul, ochii le sticlesc prie- 
tenos, dar nu-l inţeleg. Dacă se opreşte cineva şi cere o in- 

ghiţitură de vin sau struguri de poamă pentru gătlejul seu 
uscat, atunci ei il pricep minunat, şi il mai şi ia in braţe 
cu dragoste şi il mai şi sărută de căteva ori. 

Lascar işi petreci ziua cu ochii ţintiţi inaintea, lui ca 
intrun vis. Spre seară insă ii merse rău, cerul se acoperi 
cu nori şi cănd inoptă incepu ploaia. Hainele sale dela Ber- 
lin nu erau pregătite pentru asemenea expediţie şi nerăb- 
darea, incepi să-l muncească, Incurënd se făci aşa de in- 
tuneric, incăt se mai putea merge numai in treapăt mä- 
runt. În sfirşit căruţa părăsi şoseaoa şi apucă in dreapta, 
prin urmare Valea Verde se afla la vre-o două sute de paşi. 
Lascar se sili căt putù să vadă ceva, dar inzadar, nici o 
forma statornică nu se deosebea in noaptea intunecată, ni- 
căeri nu licărea o lumină, singur un lătrat răguşit trăda o 
locuinţă omenească ; afară din căine numai věntul de toamnă 
mai era deştept şi primi pe călător cu mugetul său fioros 
prin pomii aproape desfrunziţi. In locul pornirii celei vesele 
de peste zi, tristeţa singurătăţii se strecurâ ca un sloiu de 
ghiaţă prin inima lui Lascar. 

Poarta era proptită numai; surugiul se dete jos de 
pe cal şi o deschise fără a lua sama la lătratul furios al 
cănelui, se urcă iarăş pe cal şi trase la scară. Multă vreme 
bătă in uşă, pocni din biciu şi strigă fără să fie auzit de 
cineva, insfirşit se apropie o lumină roşatică ce intoarse 
colțul casei, ceața era aşa de groasă, incât nu se putea 
deosebi decăt doue măini cari cătau să ferească flacăra, de 
vânt spre a nu se stinge. 

„Cine-i acolo? “ zise un glas. 

„Eu sunt, deschideţi !“ strigă Lascar cu nerăbdare. 

„Cine eu?“ 

„Stăpănul vostru, proprietarul Valei-Verde“. Omul cu 
lumina tăcă puţină vreme şi Lascar era pe aci pe aci să-şi 
verse necazul in vorbe, cănd se auzi din nou glasul: Ia-te 
după mine, cucoane. Prin faţă nu poţi intra căci e orz in 
tindă, trebue să treci pe ușa din dos. 

Lascar se luă după călăuz. In uşă vântul stinse lu- 
minarea. El trebui să intre in casa strămoşească, prin in- 

tuneric, icoana viitorului seu trebuia, să i se infăţişeze de- 
plină! El intră cu băgare de seamă pipăind primprejur in 
odaia întunecată, căci trecă cătăva vreme pănă se aprinse 
earăş luminarea care fu inţepenită intro butelcă goală. Il 
dusese in odaia de culcare a răposatului tată-seu. „Asta e 
singura, odae in care se poate locui“, zise sluga, „fiindcă aici 
găzdueşte cuconu Costache Vrenceanu cănd vine la Valea- 
Verde, toate celelalte au fost date arendaşului, şi sunt tot 
felul de lucruri intr'insele“. 

Osteneala şi feluritele impresii de peste zi il timpi- 
seră pe Lascar intr'atăt, incăt amintirile copilăriei sale abia 
licăreau in sufletul lui la vederea lucrurilor ce-l inconjurau; 
avea o piatră pe inimă, dar felul durerii ce-l cuprinsese 
nu-l putea pricepe. Se aruncă pe un divan lat; omul care-l 
adusese in odae sta respectuos cu braţele incrucişate, la o 
oarecare depirtare şi se uita la d&nsul cu un amestec de 
curiositate şi de nedomirire. 

„Cum te chiamă?“ il intrebă Lascar după o mică 
tăcere. 

„Gavril“. 

„Gavrile, adu-mi calabalicul din căruţă, dă surugiului a- 
cest bacşiş, fă foc in sobă, şi vezi de-mi poţi da ceva de 
măncare. 

Gavril respunse printrun „bine“ trăgănat, dar nu se 
mişca din loc. Insfirşit işi luă inima ?n dinţi şi par'că se 
hotărise să vorbească călătorului. 

„De ce nu te duci?“ il intrebâ Lascar. 

„Cucoane“, respunse omul, „ziceaţi că sunteţi proprie- 
tarul Valei-Verde, nu e decăt un singur stăpân al Valei- 
verde, sunteți Cuconul Lascarache ? 

„Da, eu sunt. 

Obrazul atăt de indiferent pănă aci al omului se in- 
veseli deodată. Işi aşeză părul cel lung şi cărunt după u- 
rechi, făcu trei paşi mari spre a se apropia de Lascar, ii 
sărută mâna şi poalele hainei şi strigă cu un glas ce părea 
să easă din fundul inimei. 

„Slavă ţie Doamne că v'aţi intors insfirşit! Dumne- 

nezeu să binecuvânteze ciasul in care aţi sosit in casa pă- 
rintească !“ 

Tot auzi insfirşit o vorbă bună de primire, tot era 
un glas care chema, binecuvăntarea lui Dumnezeu pentru 
sosirea, lui. Fericit omul care nu cunoaşte măngăerea ce se 
află in asemenea ciasuri la rostirea unui cuv&nt prietenesc. 
Lascar se simţ mişcat de această urare atăt de simplă, 
ea, il intări şi alină amărăciunea simţirilor ce-l stăpănise, 
cu toate că lacrimile erau mai aproape de ochii lui decăt 
in momentul sosirii. 

Gavril se făcuse acum sprinten de tot. Lascar il auzi 
indată suflând greu ca să-i aducă giamantanul şi-i eşi cu lu- 
minarea, in uşă; apoi bătrânul cărâ lemne spre a face foc, 
şi de căte ori se aflau earăş faţă in față el da semne de 
bucurie, şi-şi descărca inima spuind că acum de sigur vor 
merge toate altfel şi fără indoială mai bine. Din frasele sale 
trunchiate se putea ințelege că trebue să fi mers râu dela, 
moartea bătrănului Viorescu, şi fiul va avea multe greutăţi 
neaşteptate şi neplăcute de intimpinat. Mai trecu o jum&- 
tate de cias şi se arătă şi cina sub forma unei mămă- 
ligi, şi a unei fripturi de pui rece pe care le luase Gavril 
din provisiile arendaşului ce dormea. Fiind lipsă de tacă- 
muri, bătrănul scoase un cuţit din chimir, apucă puiul cu 
măna şi-l făcu bucăţi prin căteva lovituri stingace dar pu- 
ternice. Mămăliga fu tăiată felii cu ajutorul unui fir de aţă; 
aburii eşeau dintr'ensa parcă te pofteau să o mănânci. 
Lui Lascar ii era dor de odihnă; putea să fie doue după mie- 
zul nopţii. Cu ajutorul lui Gavril se aşterni un pat ca de 
nevoie; după ce fusese bucătar şi sofragiu acum se mai 
făcă şi fată din casă şi apoi ură, stăpânului stu o noapte 
bună. 

In seara sosirii lui Lascar la Valea-Verde era aşa de 
intuneric incăt n'am putut vedea alta decăt pe Gavril cu 
luminarea sa; acum că a, eşit soarele cel plăcut de toamnă 
putem privi cu luare aminte acest loc. Eu am fost pentru 
intăia dată la Valea-Verde in 1842 cănd am fost poftit 
ca la nişte prieteni şi astfel o cunosc cu deam&nuntul. 

Casa proprietarului e răzemată de un mic deal, incăt par- 
tea. din dos unde se află grădina e deopotrivă cu pămăn- 
tul, pe cănd partea despre curte e aşăzată pe o temelie 
naltă de piatră, in care se află o pivniţă mare. Un cerdac 
se intinde dealungul fațadei, acoperişul cerdacului e purtat 
de stilpi, in dreapta şi'n stinga e o scară de stejar văp- 
sită in alb. De pe acest cerdac poţi privi curtea; tocmai 
in faţă se află poartă de zid cu acoperiş de şindrilă; pe 
ambele părţi dealungul porţii se intinde o zidire lungă cu 
tavanul jos unde sunt bucătăria, cămara, odăile de slugi, 
locuinţa arendaşului şi cancelaria, o prispă purtată de stilpi 
se afla şi dealungul acestei zidiri. In dreapta se 'nalţă un 
şopron foarte mare lângă grajdul unde pot intra cel pu- 
țin şaizeci de cai; cu obiceiul moldovenesc de a inhăma, 
mai ales toamna și primăvara din pricina stării celei proaste 
a drumurilor, şase sau opt, ba chiar mai mulţi cai la 
o trăsură ceva mai grea, un asemenea grajd este deci 
foarte trebuincios la o casă unde vin mulţi mosafiri. Par- 
tea cealaltă, a curţii e inchisă prin gardul cenușiu al grădi- 
nei, care formează astfel un pătrat deplin In mijloc e un 
rond plin cu flori şi cu salcămi, plopi inalţi italieneşti in- 
cunjură tot pătratul şi impreună cu frumoasa verdeață a 
grădinei dincolo de gard, dau curţii singure un aspect plă- 
cut. Dar şi casa este o locuinţă cât se poate de bună. Una 
din greşalele arhitecturei moldovene sunt tindele cele mari 
greu de incălzit şi prin care intră gerul de căte ori se des- 
chid uşile odăilor in lunile friguroase ale anului; de o ase- 
menea tindă nu a fost ferită nici casa aceasta, dar odată 
intrat in odăi o uiţi uşor, aşa de multă incredere iţi dau 
sobele cele mari de cărămidă. 

Trei uşi cu giamuri duc din tindă in grădina pentru 
care avusese bătrânul Viorescu o deosebită dragoste chiar 
pe vremea vieţei celei obositoare de la oraş, şi când se sco- 
teau din florării in luna lui Maiu toate bogăţiile pentru im- 
podobirea grădinei, şi se aşezau portocalii in grupe sau dea- 
lungul drumurilor, şi se grămădeau in cerduc şi in casă tot 
felul de plante din ţări calde, atunci ţi se umplea inima de 

bucurie la această privelişte, şi străinul care-şi părăsise trä- 
sura de drum cu găndul că se află intro ţară uitată de 
Dumnezeu şi de oameni, era silit să se pocăiască la pragul 
Valei-Verde şi să mărturisească, că tot se pricep oamenii 
din Moldova a trăi. 

Astfel era Valea-Verde la 1852. Dar mare schimbare 
de atunci! Lascar, care după cum ştim se culcase după 
miezul nopţii, se sculă tărziu adoazi şi se uită in jurul lui 
ca in vis, şi abia incetul cu incetul dobăndi incredinţarea, 
că se află in adevăr in Moldova şi in casa părintească. A- 
poi sări in sus şi alergă desbrăcat la fereastră. 

Ce privelişte ? Asta să fie curtea in care se jucase 
copil? Acesta rondul cu flori in jurul căruia calul purtase 
pentru intăiaşi dată pe spinarea sa pe micul călăreț, ? larbă, 
era destulă, totul era, verde, buruenele se inălţau de un stat 
de om. Din salcămi numai trăia decăt unul şi chiar pe a- 
cesta se clătina o ramură uscată; abia mai remăseseră că: 
teva flori strivite ce se legănau de văntul de toamnă. O 
grămadă de băligar pe care ar fi platit un agricultor ger- 
man sume insemnate se inălța pănă sub acoperişul grajdu- 
lui; intrun colţ zăceau aruncate roate rupte, grape şi alte 
bucăţi de instrumente pentru câmp; pretutindeni giamuri 
sfărămate ; o droae de porci se imbrănceau grohăind, prin 
găurile gardului stricat din grădină, spre curte. 

Lui Lascar ii ferbea sângele in vine. I se părea că 
hatjocoriseră cu tot dinadinsul locul plin de amintirile sale 
din copilărie. Icoana inaintea ochilor săi il făcea să priceapă 
cum stau lucrurile mai departe. Sigur că in aceiaşi stare 
tristă se afla tot ce remăsese de la tatăl său, şi era hotă- 
rit să ceară socoteală epitropilor. El deschise uşa cu furie 
şi strigă pe bătrânul care-l primise in seara din ajun. Aş: 
teptă insă multă vreme pe Gavril, multă vreme nu res- 
punse decăt ecoul casei ce semăna pustie la sgomotul fă- 
cut de Lascar. Insfirşit, se ivi b&trănul, de astădată nu mai 
era cu picioarele goale ; se incălţase cu cisme văcsuite proas- 
păt şi purta pe spate un cojoc nou alb ca zăpada. Cisme 
şi cojoc işi aveau mirosul lor caracteristic. 

- „Pentru Dumnezeu, unde eşti Gevril? Vrei să mă pă- 
răseşti şi tu? Nu ştii că sunt singur de tot?“ 

„Nu vě supăraţi cucoane“, respunse bătrănul, „n'am 
putut scăpa aşa de grabă. Vedeţi că eu slujesc la arendaş 
şi am in grija mea casă, curte şi tot ce se află intr'insele. 
Şi multe se mai află intr'insele şi vreme multă de stat de 
geaba wam“. 

„Daca eşti vătaf la arendaş“, zise Lascar necăjit, „apoi 
n'ai să te aştepţi la resplată pentru felul cum aţi gospodă- 
rit in casa mea. Dumnezeu ştie căte am să mai văd, dar 
numai privind la curte mi se intoarce inima“. 

„Asta nu e vina mea; i-am spus-o destul de des aren- 
daşului la inceput, pănă ce mi-a tras o palmă. Pe urmă, 
mam mai zis nimic. Contractul l'a făcut cuconul Costache 
Vrenceanu, ştiu eu ce condiţii vor fi acolo ? Mie mi-a părut 
totdeauna rău cănd inchidea aci in curte vitele pe cari le 
prindeau oamenii lui pe cămp, şi nu le da drumul pănă ce 
nu le rescumpărau ţăranii cu bani. O dată au fost cinci- 
zeci şi una de capete aici, au remas dou zile, şi au făcut 
o mulţime de stricăciuni prin copaci şi prin flori; fiindcă 
era după sf. Dumitru, numai creştea iarbă şi nu le dădea 
nimic de măncare. Şi giamurile le-au spart pe unde au pu- 
tut ajuuge ca să le lingă de sete!“ 

„Am să-i arăt eu ticălosului de arendaş fiindcă sa 
purtat aşa“, zise Lascar după ce se plimbase catăva vreme 
necăjit prin odae. „Cum il chiamă, şi de ce neam este?“ 

„E armean, noi ii zicem Cuconu Manolache. Dar a fă- 
cut părăluţe bune in Valea-Verde. Cănd a venit aici, — are să 
fie cinci ani la st. Gheorghe, — avea o haină ruptă in spinare 
şi nu mănca decăt mămăligă cu ceapă. Și acum tot haina 
ruptă o poartă dar are parale multe cu dobândă la ovrei şi 
la creştini. — Mai aveţi trebuinţă de ceva ?“ 

Lascar se imbărbătă; tot nu căştiga nimica daca, işi 
vărsă focul pe Gavril. Se intoarse dară spre densul, după 
ce işi veni in fire, şi se sfătui cu el pentru regularea lu- 
crurilor in gospodăria, sa de becher, şi pentru găsirea slu- 

gilor trebuincioase. Bătrânul se pricepea la toate; el făgă- 
dui să aducă ceea ce era de neapărată trebuinţă, adică un 
fecior şi un bucătar. Mulţi din ţiganii cari slujiseră la bë- 
tranul Viorescu, cu toate că fusese desrobiţi prin testament 
remăseseră in Valea- Verde, unde işi avea fiecare coliba lui 
cu o bucată de pământ şi câţiva pomi roditori. Cu dânşii 
era, lesne de alcătuit gospodăria curţii boereşti. 

In Germania işi face cineva o idee foarte nepotrivită, 
despre ţiganii din Moldova. Fi se impart in trei clase, lesne 
de deosebit. Cei dintăi, cunoscuţi sau mai bine zis defăi- 
maţi sub numele de lăeşi, ne arată neamul in toată necio- 
plirea sa primitivă şi este o adevărată calamitate pentru 
țară şi ocărmuire. Indivizii din clasa aceasta erau ăncă 
pănă acum patru cinci ani robi, în inţelesul cel mai strins 
al cuv&ntului, dar de cănd s'au desrobit, sunt mai rëi decăt 
totdeauna, de vreme ce au eşit de sub ochii stăpănului lor. 
Nu cred să găsesc pe cineva care să nu susție ca mine, că 
toți lăeşii sunt hoţi. Părinţii cresc pe copii lor cu mare in- 
grijire pentru spănzurătoare, şi din virsta, cea mai fragedă 
aceşti urmaşi ai lor işi arată talentul deosebit pentru ho- 
ţie. Cu greu se poate crede că asemenea lucruri se petrec 
intrun stat mai mult sau mai puţin organizat, dar in deo- 
sebi țiganii formează in Moldova o bandă de hoţi nesupă- 
rată care face neapărat de mai multe ori pe an, chiar şi 
omoruri. 

La lucru nu-i poate aduce nici cu binele, nici cu 
răul, nici chiar cu bătaia; unii trec de căldărari sau de 
potcovari numai spre a tâlmăci cu ce mod se pot hrâni, 
daca din intimplare ii ia cineva la ochiu. Acoperiţi cu sdrențe, 
adesea goale de tot, şed aceste fiinţe negre, vara sub cor- 
turi şi iarna in bordee, şi de-i intreabă cineva de ce nu pot 
locui in case cum se cade, ei respund cu mare seriositate : 
„ne temem de purici“, La aşăzarea lor de iarnă sau de vară 
care nu se face mai niciodată in acelaş loc, se adună de 
obiceiu o salaşă de zece, douezeci sau mai multe familii, sub 
conducerea patriarcală a unui bătrân; şi glasul răguşit al 
femeilor, sbieretele copiilor, lătratul cănilor vestesc pe că- 

l&tor de departe de locul unde şi-au intins corturile. O ase- 
menea salaşă de țigani care pleacă dintr’un loc int'altul, este 
lucru de infiorat. De obiceiu au cu dëngii un car nalt de o 
formă deosebită tras de o mărţoagă de cal şi de mai mulți 
bărbaţi pe jumătate goi. Coşul carului e plin de calabalic 
murdar şi de corturi vărgate cu negru, pe deasupra sunt 
aşezate femei bătrăne groaznice şi tinere foarte frumuşele; 
de pe sub pănză se věd obraji de copii care, deşi negri 
şi murdari, sunt totuş minunaţi. Bărbaţii urmează carul 
in neregulă, dobitoace casnice şi de obiceiu şi căte un 
urs se ţin după dănşii. Nici o culoare vie nu-ţi atrage ochiul 
afară de căte un fes turcesc roşu cu ciucure de mătasă al- 
bastru, şi cu toate astea, nu-ţi poţi lua ochii dela această 
adunătură ciudată, cănd o intilneşti pentru intăia dată pe 
drumul mare. Salaga este de o selbătăcime surprinzătoare 
şi contribue mult la fisionomia deosebită a ţării. 

Clasa a doua o alcătuesc aşa numiții lingurari. Cei 
mai mulţi dintrinşii sunt negri ca fraţii lor de sub cor- 
turi, dar sunt mai primitori de civilisaţie şi nu impăr- 
tăşesc iubirea, lor pentru proprietatea altuia. Ei locuesc in 
sate şi se hrănesc cinstit cu secera şi cu toporul. Iarna lu- 
crează unelte de lemn, mai ales linguri de unde le-a şi venit 
numele de lingurari. 

Clasa a treia, vătraşii, sa format in decursul timpu- 
rilor din indivizii superiori celorlalte dou clase. Ei sunt 
la haute volée printre ţigani, trăesc in case şi slujesc in 
cele mai multe curţi moldoveneşti. Ei sunt foarte inteligenți, 
adesea ajunge căte unul bine, pleacă cu stăpânul său ca 
fecior sau ca bucătar la Paris, şi se intoarce acasă vorbind 
franțuzeşte. Acesta insuflă mare respect prietenilor săi de 
mai nainte; ei sunt măndri de dusul, şi de-i întreabă ci- 
ne-va: „Cine este acel tënër galant, negru la faţă şi cu le- 
gătura, de găt albă?“ atunci respund: „Acesta e Jean (ori 
Pierre), care fusese ţigan !“ 

Civilisarea, ţiganilor, adică acea a nomazilor este una 
din cele mai grele sarcine a ocărmuirii in Moldova, şi nu 

cred ca Moldovenii de azi să se poată bucura de aceşti 
concetățeni degeneraţi. 


Se alese după sfatul lui Gavril printre ţiganii cei mai 
buni ai b&trănului Viorescu, toate slugile trebuincioase tënë- 
rului Lascar. Pe cănd se imbrăcâ acesta cu ajutorul fecio- 
rului seu, să ni se dea voe de a-l privi ceva mai de 
aproape. 

Toaţă, arătarea lui e plăcută, atrăgătoare deşi nein- 
semnată. Lascar era nalt şi elegant, toate mişcările lui do- 
vedeau că avusese a face cu lumea aleasă, ele erau aristo- 
cratice dar nu ințepenite, tot felul lui avea o oarecare 
neglisență. Nu făcea parte din Moldovenii cei oacheşi; pë- 
rul seu castaniu inchis era aşezat cu ingrijire dar simplu 
pe frunte şi la tâmple. Ochii cei albastri, in care se vedea, 
chiar şi azi cu toată supărarea, o expresie de blăndeţe, ii 
dădea aerul unui septentrional, nici nasul seu, mai mult 
rotund, nu se apropia de tipul moldovenesc. Barbă nu avea, 
musteţile cam roşatece-inchise ii umbreau buza de sus; el 
căuta să-şi ascundă, gura cu densele, fiindeă i se spusese 
că era, partea, cea mai puţin plăcută din figura lui nu toc- 
mai frumoasă. In adevăr gura cam buzată şi bărbia foarte 
rotundă făceau să se conchidă din această parte a obrazu- 
lui la lipsă de caracter şi musteţile singure ii veneau in a- 
jutor pentru a-i da o expresie bărbătească, 

Sunt insă silit a mărturisi că dacă in adevăr muste- 
tile, despre care am vorbit mai sus, dădeau lui Lascar pu- 
țină energie, acest semn exterior nu pătrunsese adânc. Ca- 
racterului seu či lipsea, orice tărie. Umbra de creştere pri- 
mită in casa părintească sub direcţia d-lui Grosbois şi re- 
sultatul silinţelor sale personale in Berlin, unde profesorii 
ii luară inteligența in stăpănire fără a se ocupa de desvol- 
tarea caracterului seu, nu fuseseră deajuns pentru a forma, 
dintrinsul o fiinţă deplină. Toate faptele sale atirnau de 
impresii din afară. Noroc insă că-şi petrecuse tinereţa in 
zilnică atingere cu naturi nobile, astfel că şi intr'insul se 
desvoltaseră simţirile inalte ale inimei lui. Daca-i dădeai pri- 

lej să facă bine se folosea de dënsul cu bucurie, la căuta- 
rea acestor prilejuri insă il impiedica acel fel de egoism 
care in imprejurări mai insemnate remăne in umbră şi de 
aceea se crede in stare dea, aduce ori-ce jertfă, dar in viața 
zilnică apare cu toată naivitatea sa, fără a-şi da seamă de 
slăbiciunile ce le scoate la lumină. Şi apoi lenea! D-l Gros- 
bois avusese o grijă sistematică de dinsa, căci putea tăl- 
măci neregularitatea lecţiilor prin lenea cea neinvinsă a gco- 
larului. In Berlin Lascar işi urmă lecţiile cu zel şi invăţase 
in adevăr destul de mult; in toate celelalte ocasii insă se 
arătă, felul seu de a nu fi niciodată gata la vreme, şi a- 
ceasta intr'und mod care desnădăjduia adesea pe prietenii 
sei. Părerea cumcă e deajuns să fie cineva faţă la toaleta 
unui bărbat spre a-şi forma o judecată despre caracterul 
seu poate pără neintemeiată, in unele casuri cu toate a- 
cestea e foarte dreaptă şi căt pentru prietenul meu Lascar 
este un adevăr incontestabil. De-l vedeai stând in pat ade- 
sea, până la 10 sau 11 ciasuri dimineaţa, apoi turnănd vreme 
de un cias sau de un cias şi jumătate căteva picături aci 
dintro sticlă lungă şi subţire aci dintr'alta scurtă şi groasă 
pe mini sau in apa de spălat şi apucănd perii cănd ro- 
tunde, când ovale, cănd in patru colţuri, trebuiai să ajungi 
la convingerea că omul acesta avea nevoe de un mare in- 
demn din afară spre a se hotări a face ceva. Dacă da 
vreun rendez-vous prietenilor sei, de obiceiu nu se afla a- 
colo la vreme şi se mira apoi de mustrările ce i se fă- 
ceau; nu era vina lui, nu fusese gata. In Moldova i se 
intimplâ des ca şi celalt să lipsească, şi atunci nici nu mai 
era altă vorbă despre acest rendez-vous; amă&ndoi găseau 
natural să nu fi fost gata. Cu toate acestea nu puteai cu- 
noaşte pe Lascar fără să-ţi fie dragă ființa lui cea atrăgă- 
toare şi prietenoasă. Nu puteai dori o societate mai plăcută; 
gimnastica, şi călăria, dedeseră trupului seu mlădios o graţie 
bărbătească care se arăta mai ales la joc; el trecea fără deo- 
sebire pentru bărbaţi şi femei drept un t&năr foarte plăcut. 

Toaleta lui Lascar avea să ţie azi mai mult decăt de 
obiceiu. Erau atătea de hotărit şi de pus la cale pentru gos- 

podăria lui viitoare, şi era aşa de puțin obicinuit cu o ase- 
menea grijă la Berlin, unde-ți cad păserile fripte in gură, 
nu mai parale să ai să le plăteşti, incăt urma o intreru- 
pere după alta, o audiență după cealaltă. Din multele vorbe 
cu slugile cele vechi ale casei, eşi la lumină că din toată 
gospodăria cea bogată a reposatului nu mai remăsese ni- 
mic. Toate trebuiau cumpărate din nou şi stomahul cel res- 
făţat al tânărului Berlinez trebuia să se mulţumească pănă 
atunci pe măncarea cea sărăcăcioasă a arendaşului armean, 
cu toate că bucătarul făgăduise să pue şi el mäna la toate. 

„Aşa dar şi la ţară ii trebue cuiva parale“, işi zise 
Lascar scoţăndu-şi punga din buzunar. Intr'insa nu mai erau 
decăt, căţiva, galbeni. Finanţele trebuiau aduse grabnic in 
stare mai infloritoare, şi-şi puse in gănd să meargă de a 
doazi de dimineaţa la acel din epitropii lui ce şedea mai in 
apropiere. 

Era insă nerăbdător să vadă grădina. El părăsi odaia, cu 
trista, presimţire despre starea in care era să o găsească. Din 
casă incepu să i se turbure veninul intr'insul. In sală şi in 
unele odăi zăceau jos porumb şi orz după cum ii spusese 
Gavril din ajun ; căţiva şoareci şi un guzgan mare se pu- 
seră pe fugă, turburaţi de paşii lui Lascar in viaţa lor im- 
belşugată. El intră, in cerdacul cu cele trei uşi de sticlă ce 
duceau in grădină, scăndurile erau acoperite cu mere şi cu 
pere; poamele cele putrede stricaseră duşumelele şi picio- 
rul se cufunda ici şi colo in scânduri. De păreţi şi de ta- 
van erau atirnate ghirlande de foi de tutun. Lascar eşi pe 
uşă afară. Asta era grădina de la Valea-Verde, locul unde 
se jucase ca băiat, locul la care se găndise de atătea ori, de 
care se bucurase ca un copil ? O asemenea pustiire intrecea 
orice inchipuire, ii venea să plăngă la această privelişte. 
De un drum nici urmă nu mai era, afară de căteva poteci 
făcute de trebuinţă in decursul anilor; in locul florilor se 
imbuibau bălăriile; mulţi pomi se tăiaseră, şi pintre dinşii 
căţiva, brazi de a căror vijiire melancolică se bucura mai 

laes bătrănul său tată; un esemplar minunat de Paulow- 

nia imperialis, pe care nu-l văzuse niciodată jarna altfel, 
pe cănd era copil, decăt invelit in paie, işi intindea ramu- 
rile uscate in aer—se prăpădise. Din florărie nu se mai ve- 
dea de căt o dărămătură, ulucile de scănduri aveau multe 
găuri, şi chiar pietrele de la temelie se scoseseră pentru 
cine ştie ce alte trebuinţe. Caii arendaşului păşteau in li- 
nişte pe locul cel ingrădit de jur imprejur, şi câţiva porci 
cătau cu grijă daca au mai remas ceva rădăcini din gheor- 
ghinele ce umpluse mai nainte grădina. O jale adăncă a- 
pucă pe těnër. Işi puse in gănd să ceară socoteală de toate 
aceste arendaşului pe care nu-l văzuse ăncă in ochi, dar in 
acelaş timp ii veni in minte că epitropii erau respunzători 
de toate. El nu-şi pută stăpăni multă vreme mănia, şi se 
indreptă earăş spre casă. 

La uşa, cerdacului il intimpină un om ca de vreo patru- 
zeci de ani; părul negru amestecat cu fire albe umbrea tră- 
săturile cele energice pe care un cunoscător le inţelege nu- 
mai decăt că sunt acele ale unui armean. Un gheroc albas- 
tru sdrenţuit, cu chioturile rupte şi la care lipseau căţiva 
nasturi, un guler de cămaşă murdar şi o păreche de cisme 
de iuht care-i ajungeau pănă peste genunchi, nu te lăsau 
să găceşti cu siguranţă care-i era posiţia socială, dar o 
oarecare indrăsneală in înfăţişare arăta, că buzunarul hainei 
nu era de despreţuit, şi că intrinsul se aflau parale căşti: 
gate in sudoarea frunței. 

Omul scoase căciula din cap cănd se apropie Lascar 
de dinsul. „Poftiţi la masă“ zise el; „se recesc bucatele“. 

„Cine sunteți?“ intreba Lascar. 

„Manolache Christea, arendaşul de la Valea Verde“. 

Respunderea, epitropilor era uitată, Lascar, v&zănd di- 
naintea, lui pe acel ce era deadreptul vinovat, işi vărsâ fo- 

“cul. „Imi pare bine că vë văd“, strigă el. „Uitaţi-vă in ju- 
rul d-voastră in astfel de stare aţi găsit casa şi curtea cănd 
aţi lua moşia in arendă ?“ 

„Cuconu Costache Vrenceanu ştie ce mi-a incredinţat, 
respunse dinsul liniştit; contractul se află la d-lui“. 

„Casele se pot zidi de al doilea, sau drege dacă sunt 

stricate, urmă Lascar; o grădină prăpădită are trebuinţă 
de doue vieţi de om spre a fi earăş in floarea ei ca mai na- 
inte. Cine e in stare să-mi restitue perderea pricinuită prin 
gospodăria D-voastră cea grozavă ? Cu ce aveţi să-mi plă- 
tiți copacii cei tăiaţi cari fac pentru mine mii de galbeni ? 
Respundeţi, pentru numele lui Dumnezeu !“ 

„Eu am a face numai cu Cuconu Costache. Poftiţi la 
masă vě rog“. Arendaşul intoarse spatele şi plecâ. 

Lascar era pe-aci pe-aci să intindă măna şi să apuce 
de guler pe domnul acela cu respunsurile cele scurte, dar 
nu trăise ăncă destul in aerul ţării sale spre a-şi face drep- 
tate in felul acesta. Căteva săptămăni mai tărziu s'ar fi a- 
flat Manolache Christea in mai mare primejdie. Să poftesc 
la masă? Mag otrăvi cu bucatele dumitale! strigă infu- 
riat cătră cel ce plecase, dar totuş se intoarse in odae la 
d&nsul şi inghiţi bucatele cele simple ce i se aduseseră; 
ceva trebue să mănănci chiar când te-ai supărat foarte tare. 

Dar tot nu era să treacă cea dintăi zi ce o petrecea 
in Valea-Verde fără să aibă vreo simţire plăcută. Se sculase 
de la masă şi sta la fereastră făcându-şi o ţigară, cănd in- 
trå in curte un şir lung de oameni in cojoace care inaintau 
in tăcere şi cu pas liniştit. Erau țăranii de pe moşie care afla- 
seră de sosirea t&nărului lor stăpăn şi veneau să-i zică buna 
zioă. Ei se opriră in jurul scării şi aşteptare cu căciula 
in mănă,. În capul lor era vornicul, judecătorul satului cu 
un curcan resboinic subsuoară, altul purta o păreche de 
găini, al treilea, o strachină cu oue. Darul săracului, darul 
inimei ! 

„Bine aţi venit voinici, strigă Lascar coborind scara, 
şi inaintănd spre ţărani. Toţi se grămădire să-i sărute măi- 
nele, fețele cele arse de soare se induioşară, mulţi ochi se 
umplură cu lacrimi şi Lascar iși simţi sufletul mişcat. Fe- 
tele imbrăcate in alb care respăndesc flori pe jos, şi discur- 
surile cele negreşit pline de valoare ale invăţătorilor de sat 
nu se ved ăncă in Moldova, aici sărutatul mănei ţine locul 
acelui obiceiu civilizat, şi daca stăpănul nu grăeşte cu tára- 

nii, atunci ei stau şi se uită la dënsul fără a rosti un cuvënt. 
Ținù cătăva vreme pănă se isprăvi cu grămădeala, apoi le 
dete Lascar nădejde Jiniştitoare pentru viitor şi-i rugă să a- 
măne pe mai tărziu orice plângere vor fi pregătit. Le im- 
părți o sumă bună pentru rachiu şi astfel se puse frunte 
serbătorii de revedere, şi adunarea se risipi. 

Scena aceasta oricăt de neinsemnată ar fi fost, totuş 
ii făch bine lui Lascar, ii aduse un interes in viaţă; ințe- 
lese că avea ceva de făcut şi aceasta micşoră simţirea sin- 
gurătăţii care-l cuprinsese aşa de adănc. 

ODĂ 


MAIESTĂŢII SALE ELISABETA 
REGINA ROMĂNIEI 


Cu braţele deschise și inimă voioasă 
Moldova Te așteaptă la s&nu-i insetat, 
Căci este multă vreme, Regină grațioasă, 
In patria lui Stefan de cănd nu ai intrat. 


Venirea Ta deşteaptă intreaga noastră țară 
Cu al iubirii Tale soare fără de nori, 
Precum se desmorțeşte in dulcea primăvară 
Natura vestejită de vEnturi şi ninsori. 


Tu ești podoaba ţării, din fire 'mpodobită 
Cu daruri strălucite și suflet ăngeresc, 

Ce face-a Ta Coroană să fie oţelită 

In dragoste adăncă, de neamul Romănesc. 


Corona pe-a Ta frunte e mai strălucitoare 
Decăt coroane multe ce 'n timp s'a 'ntunecat, 
Căci voacea suferinței Te află 'n deșteptare 
Ca pe o sentinelă la postu-i desemnat. 


In inima Romănă Tu ai făcut să crească 

Un arbor de iubire etern neveştejit, 

La umbra cărui poate un tron să se umbrească 
Şi de-ale soartei vănturi să fie ocolit. 

Tu ești intre Regine o falnică Regină 
Cu ideal poetic și nalte cugetări, 

A cărei suflet sboară etern cătră lumină 
Lăsănd in a lui urme poetice căntări. 


Cu ce haină frumoasă și mai strălucitoare 

Nu ar dori Moldova să mbrace-al ei pămănt, 
Pentru-a putea mai falnic, Regina 'ncăntătoare, 
Ca să serbătorească amorul ei cel sfănt? 


Dar eată că natura trimete-o primăvară 

Cu raze dulci din soare, dumnezeești comori, 
Ca să se 'mpodobească la Ta aniversara 
S'o vezi in strălucire cu mantie de flori. 


X 


Astfel impodobită de măna veciniciei 

Şin glas de păserele ce 'n crănguri ciripesc, 
Moldova Te salută, Regin'a Romăniei, 
Unind sufletul țării cu Tronul Romănesc. 


Acest imn de mărire se'nalță cătră Tine 

Ca o tămăe sfăntă sprea lumii Creator, 

Ca vecinic s'amintească, că Ție se cuvine 
Iubirea și respectul intregului popor! 


laşi 24 Aprilie 1887. 


JOAN IAWNOV. 

DON QUIJOTE DE LA MANCHA 


— Urmare — 


CAP. VI. 


Unde se inşiră versurile desnădejduite ale reposatului 
păstor, cu alte neaşteptate intimplări. 


CÂNTECUL LUI CRISOSTOM *) 
4 


iindcă vrei, crudo, să ştie oricine, 

“Din limbă in limbă şi din neam in neam, 
Cătă e asprimea ce tu-mi arăţi mie, 
Voi face ca iadul insuş să inspire 


1) Acest cântec se compune din opt strofe intregi şi una ne- 
sfirşită. Fie-care strofă are 16 versuri, rimate şi aşăzate intrun mod 
particular, nemai obicinuit nici pănă la Cervantes, nici mai tărziu. 
Versul penultim al fiecării strofe, neav&nd cu ce rima, rimează cu 
cel intăiu emistih al versului din urmă. Această singură particula- 
ritate s'a păstrat in traducere. 


282 


DON QUIJOTE DE LA MANCHA 


Tristului meu suflet un accent duios, 

Şi să nu mai fie glasul meu acelaş. 

Şi după dorința-mi care se sileşte 

Să spună durerea-mi, şi tu ce-ai făcut, 
Să easă din pieptul meu un glas de groază, 
Şi cu el odată, spre mai mare jale, 
Inima-mi măhnită să easă 'n bucăţi. 
Aşa dar ascultă, şi ia bine-aminte, 

Nu la glasul dulce, ci la acel sgomot, 
Ce din fund il scoate pieptul meu amar, 
Pintr'o fără voe şaprigă pornire, 
Spre-a mea mulţumire şi in ciuda ta. 


Al leului răcnet, al lupului straşnic 
Urlet, şueratul inspăimăntător 

Al şarpelui groaznic, infiorosul strigăt 
A vre unui monstru, profeticul cioarii 
Tipet, al furtunei văjiit grozav, 

Cănd frăm&ntă-a mării spumegoase valuri ; 
A 'nvinsului taur neimpăcat muget, 

Şi al turturelei văduve duios 

Căntec, cobitorul buhnei uricioase 
Gemět, şa intregii mulţimi infernale 
Glas de infiorare şi de plăns cumplit, 
Să "nsoţească jalea ce din pieptu-mi ese, 
Jale-amestecată cu-astfel de accente, 
Incăt să confunde ori şi ce simţiri, 

Căci cruda durere ce sinu-mi repune 

Nu se poate spune decăt cu glas nou. 


N'au s'audă-aceste confuze şi triste 
Ecouri, nici Taiul cu al lui năsip, 
Nici faimosul Betis cu a sale masline. 
Aici resuna-vor chinurile-mi grele, 

Pe stâncile 'nalte, prin bortele-adănci, 

Intro limbă moartă, dar cu vii cuvinte; 
Sau prin văi obscure, ori pe ţermuri sterpe, 
Unde nu se vede o faţă de om, 

Sau pe unde soare in veci nu s'arată, 
Ori prin veninoasa, mulţime de fiare 

Ce Nilul hrăneşte in albia lui; 

Şi, deşi prin locuri pustii şi deşerte 

Al durerii mele răguşite glasuri, 

Şi cruda-ţi asprime se va 'mprăştia, 
Totuş pentru mila suferinţii mele 

Duse vor fi ele pe 'ntregul pămănt. 


Despreţul ucide, doboară răbdarea 
Prepusul, de este sau nu este drept; 
Zulele omoară fără nicio milă; 

O lungă absenţă turbură viaţa, 

N'ajută speranța unei fericiri 

Nimica in contra fricei de uitare. 

O singură moarte in toate sarată, 

Dar eu, neauzită minune! trăesc 

In zule, 'n absenţă, in dispreţ, şi sigur 
De prepusul care de viu mě omoară, 
In uitare focu-mi saprinde mai mult, 
Ş'ochi-mi niciodată, intre-atătea chinuri, 
Nu zăresc o umbră măcar de speranţă: 
Dar in desnădejdea-mi n'o doresc nicicum, 
Ci iubind durerea cu *ndărătnicie, 

Jur pe vecinicie fără ea să fiu! 


Este cu putinţă să ai intro clipă 
Speranţă şi teamă, sau bine-i s'o faci, 
Cănd pricina fricei mai sigură este? 
Cănd grozava zule imi stă inainte, 
Trebui să "nchid ochii, cănd o pot vedè 
Prin multele rane in pieptu-mi deschise ? 
Cine vrea să lase neincrederii uşa 

Deschisă, cănd vede că-i pe faţă dat 
Dispreţul, cănd vede, o crudă schimbare! 
Ca sale prepusuri devin adevăruri, 

ŞI hîda minciună sfântul adevăr? 

O zule, stăpănă tirană ’n domnia 

Iubirii! In mănă un lanţ de fier pune-mi; 
O funie adă-mi mie, o dispreţ; 

Crudă, biruinţă! de-a mea schinjuire 

A voastră-amintire se 'năduşă in piept. 


Mor dar: şi ca 'n viaţă, şi nici după moarte, 
Vre o fericire să nu mai aştept, 

Vroese in ideea-mi să fiu indărătnic. 
Voiu zice că omu- bine să iubească, 

Că ori şi ce suflet de amor robit, 

E decăt oricare mai stăpăn pe sine. 

Că ea, ce duşmană mi-a fost totdeauna 
Frumoasă-i la suflet cum e şi la trup; 
Că din a mea vină uitarea-i se naşte; 
Că numai prin chinul ce-amorul ne face 
Işi păstrează ’n pace stăpănirea, lui. 
Cu-această, idee şi cu un laţ tare, 
Făcănd să sosească mai iute fatalul 
Soroc, ce-mi găteşte ea cu al ei dispreţ, 
Fără nume, fără lauri viitoare 

Voiu trece *n uitare de pe-acest pămănt. 


Tu ce arăţi cu-a tale cruzimi fără marjini 
Ce motiv mă face să desprețuesc 
Această-obosită viaţă, fără preţ 

Dovezi pipăite iţi dă acum ţie 

Această adăncă rană-a inimii 

Că më supun vesel asprimilor tale. 

De crezi tu că merit eu din fericire 

Ca cerul albastru al ochilor tăi 

Să fie la moartea-mi turburat, n'o face: 
Nu vreau eu din parte-ţi, nu vreau cu nimica 
Să plăteşti jertfirea sufletului meu. 

Prin ris dimpotrivă arată că tristu-mi 
Sfirşit pentru tine e zi de serbare. 

Dar sunt foarte simplu de-ţi dau acest sfat: 
Ştiu că pentru tine marea fală este 

Să-mi curmi fără veste al vieţii fir. 


Vie, căci e vreme, vie din adăncuri 
Tantal!) cu-a lui sete, să vie Sisif”) 

Cu a, stăncii sale grozavă povară: 
Pometeu 5) s'aducă acum al sëu vultur, 
Să nu mai oprească roata-i Ixion $, 
Surorile 5) munca lor să nu *nceteze, 

Cu toţi impreună in piept să-mi strămute 
Pedeapsa, la care sunt supuşi, gi 'ncet 
(Dacă sinucisul poate drept să aibă), 

La inmormăntare cu jale să cănte 


1) Tantal, primind pe zei la masa lui, vroi să incerce ştiinţa 
lor, dăndu-le să mănănce membrele propriului său fiu Pelops. Jupiter 
il aruncâ in infern, condemnăndu-l la o foame şi o sete nesfirşite. 

*) Cunoscut prin vicleniile şi crimele sale, Sisif fu ucis de Te- 
seu şi lăsat neinmorm&ntat. Pluton ii dădu voe să revină pe pământ 
numai o zi ca să-şi ingroape corpul, dar pe urmă refuzănd Sisif de-a 
se intoarce in infern, Mercur il duse cu sila. El fu condemnat să ri- 
dice o mare stăncă pănă in virful unui munte, de unde cădea earăş, 
şi el era silit s'o ridice din nou fără incetare. 

% Prometeu răpise din cer focul spre a da viaţă omului pe 
care el il formase din lut. Jupiter il legă de muntele Caucas, unde 
un vultur il mănca, de treizeci de mii de ani. Hercul il deslegă. 

4) Ixion, admis in cer de Jupiter, cuteză să iubească pe Ju- 
nona, El fu aruncat in infern şi legat pe o roată ce se mişca vecinic. 

5) Cele cincizeci de surori, fiicele lui Danaus, care din causă că 
uciseseră pe bărbaţii lor in noaptea nunţii, fură condemnate in infern 
ca să umple vecinie un poloboc fără fund. 

Unui trup ce giulgiut) chiar nu poate-avea; 
Ða iadului căne cu trei guri a sale?), 

Şi alte himere, alte mii de monstrii, 

Toţi să insoţească acest jalnic cănt. 

Căci nu e mai dreaptă pompă,:mi se pare, 
Pentru celce moare de amor străpuns. 


Desnădăjduite versuri, nu vë plăngeţi, 

Pe stăpânul vostru cănd veţi părăsi. 
Fiindca mea soartă jalnică măreşte 
Fericirea, celei care vă inspiră, 

Nici la 'nmormintarea-mi triste să nu fiţi. 


Bun păriu cântecul lui Crisostom acelor care-l ascul- 
taseră, cu toate că cetitorul zise că nu-l găsea potrivit 
cu cele ce auzise el despre modestia şi bunătatea Marcelei, 
căci Crisostom se plăngea de gelosie, prepusuri şi absenţă, 
toate in paguba bunei credinţi şi a bunei reputaţiuni a 
Marcelei. La aceasta respunse Ambrosio, ca unul ce cuno- 
ştea, bine cele mai ascunse gânduri ale prietenului seu: „Pen- 
tru a vă satisface, domnule, aceasţă indoeală este bine să 
ştiţi că atunci cănd acest nenorocit scrise căntecul de faţă 
era departe de Marcela, pe care o părăsise de bunăvoe spre 
a vedè dacă absenţa nu va esercita asupra ei puterea sa 
obicinuită. Şi fiindcă nu este lucru care să nu ohbosească pe 
un amorezat absent, nici frică care să nu-l supere, astfel il 
turbura, pe Crişostom gelosia inchipuită şi bănvelile de care 
se temea, ca şi cum ar fi fost adeverate. In acest mod re- 
măne neatins adevărul ce svonul imprăştie despre bunăta- 
tea Marcelei. Afară numai că este crudă, puţin arogantă, 


*) Crisostom care se sinucisese, trebuea să fie ingropat fără 
“nicio ceremonie religioasă. El nu putea fi acoperit nici de giulgiul 
religios numit in spanioleşte mortaja. 

2) Cerber, cănele păzitor al! infernului. 

şi foarte dispreţuitoare, invidia insaşi nu trebue nici nu 
poate să-i atribue altă meteahnă“. 

— Aceasta este adevărat, respunse Vivaldo. Şi voind 
să cetească altă hărtie din cele ce le scăpase de foc, il tur- 
burâ, o miraculoasă yedenie (căci astfel se părea ea) care 
fară veste li se infăţoşă inaintea ochilor: Pe deasupra 
stâncii unde se săpa groapa se arătă păstorița Marcela, 
atăt de frumoasă incât frumuseţa ii intrecea renumele de 
care se bucura. Cei ce nu o văzuseră pănă, atunci o priveau 
cu uimire şi tăcere, şi cei ce erau deprinşi s'o vadă nu rema- 
serë mai puţin miraţi decăt acei care nu o văzuseră nicio- 
dată. Dar deabia, o zări Ambrosio, cănd ii zise cu semnele 
unui suflet indignat: „Vii tu să vezi, din intimplare, săl- 
batică şopirlă a acestor munţi, dacă presența ta va face 
să curgă sânge din ranele acestui nenorocit, pe care cru- 
zimea ta la lipsit de viaţă? Sau vii tu să te făleşti de 
crudele vitejii ale caracterului tău? Sau să vezi de pe acea 
inălțime, ca un al doilea neindurat Neron, focul Romei sale 
aprinse? Sau să calci cu aroganță acest nenorocit cadavru, 
ca flica cea ingrată pe acel al tatălui ei:) Tarquiniu? Spu- 
ne-ne degrabă, pentru ce vii, sau ce este ceea ce-ţi place 
mai mult, căci ştiind eu că găndurile lui Crisostom n'au 
incetat niciodată de a te asculta, cănd el era in viaţă, voiu 
face ca, mort chiar fiind, să te asculte găndurile tuturor 
acelor ce se numire prietenii săi. 

— Nu vin, o Ambrosio, nici pentru unul din lucrurile 
de care ai vorbit, respunse Marcela, ci pentru a më apăra pe 
mine insumi şi a dovedi căt de fără judecată sunt toţi acei 
care mě invinuesc de suferinţile lor şi de moartea lui Cri- 
sostom. Astfel vě rog pe toţi care staţi aice să fiţi cu 
luare aminte, căci nu va fi nevoe de mult timp nici de 


1) Memoria a inşălat aice pe Cervantes. Fiica ingrată de care 
e vorba, este Tullia, fiica lui Serviu Tuliu, a) şeselea rege al Romei. 
Targuiniu era bărbatul ei. E probabil că Cervantes a scris această 
parte a operei sale in inchisoare, unde nu avea la indemănă cărţi, 
spre a putea verifica ceeace scria. 

multe vorbe spre a convinge despre un adevăr pe oamenii 
deştepţi. 

„Cerul m'a făcut, după cum ziceţi voi, frumoasă, şi 
in acest fel incăt, fără a vă putea stăpăni, frumuseţa mea 
vă impinge ca să mě iubiţi; şi pentru iubirea ce-mi arătaţi, 
Ziceţi şi chiar vroiţi ca să fiu eu datoare să vă iubesc. Eu 
cunosc, cu judecata firească ce mi-a dat Dumnezeu, că tot 
ce-i frumos este drăgălaş, dar nu pricep că pentru motivul că 
este iubit să fie dator cel ce este iubit ca frumos să iubească 
pe cine-l iubeşte, şi cu atăta mai mult că s'ar putea intimpla 
că, cel ce iubeşte frumosul să fie urit. Deci uritul fiind vred- 
nic de ură, se potriveşte foarte rău de a zice: te iubesc ca, 
frumoasă, iubegte-mă, deşi sunt urit. Dar să punem casul că 
frumuseţele ar fi deopotrivă, nu urmează de aice că şi do- 
rinţele au să fie deopotrivă, căci nu toate frumuseţele insuflă 
iubire. Unele inveselesc vederea dar nu supun vroința. Dacă, 
toate frumuseţele ar inamora şi ar supune, voințele ar um- 
bla necontenit confuze rătăcite, fără a şti unde să se o- 
prească. Căci fiind nesfirşit numărul persoanelor frumoase, 
nesfirşite ar fi şi dorinţile; şi după cum eu am auzit spunën- 
du-se, adevăratul amor nu se imparte; el trebue să fie cu 
voință şi nu silit. Fiind deci lucrul astfel, cum eu cred că 
este, de ce voiţi să-mi supun voinţa cu sila, indatorită nu 
pentru altă ceva decăt pentrucă ziceţi că mă iubiţi tare? 
Sau de nu, spuneţi-mi: dacă cerul m'ar fi făcut urită, cum 
ma făcut frumoasă, fire-ar drept să mě plăng de voi că 
nu m'aţi iubi? Pe lăngă aceste aveţi să luaţi in băgare de 
seamă că eu n'am ales frumuseţa ce am; că astfel cum 
este, cerul mi-a dat-o din mila sa, fără a o cere eu nici a 
o alege. Astfel precum vipera nu merită să fie invinuită, 
pentru otrava ce are, deşi omoară cu dănsa, pentrucă na- 
tura i-a dat-o, tot aşa, de puţin merit şi eu să fi mustrată 
pentrucă ‘sunt frumoasă. Frumuseţa la o femee onestă este 
ca focul depărtat, sau ca sabia ascuţită; nici el nu arde, 
nici ea nu tae pe cel ce nu se apropie. Onoarea şi virtu- 
tile sunt podoabele sufletului, fără de care corpul nu tre- 
bue să pară frumos, chiar de ar fi. Căci dacă, onestitatea 

„este una din virtuțile care impodobese şi infrumuseţează 
mai mult corpul şi sufletul, de ce să o peardă aceeace este 
iubită pentru că-i frumoasă, spre a corespunde cu inten- 
„ţiunea aceluia ce, pentru singura, sa plăcere, se sileşte cu 
toate puterile şi meşteşugurile sale să i-o răpească? Eu 
m'am născut liberă, şi pentru a putea trăi liberă am ales 
singurătatea, cămpului: arborii acestor munți sunt tovarăşii 
mei, apele limpezi ale acestor riuri, oglinda mea; cu arborii 
şi apele impărtăşesc gândurile şi nurii mei. Eu sunt foc 
depărtat, şi sabie pusă departe. Pe acei ce i-am inamorat 
cu vederea, i-am desamăgit cu vorbele; şi dacă dorinţele se 
hrănesc cu speranțe, de vreme ce eu n'am dat nici una lui 
Crisostom nici altuia cuiva, Sfirşitul oricărui dintr'inşii nu 
se poate zice că este opera, mea, căci il ucise mai degrabă 
indărătnicia sa decăt cruzimea mea. Dacă mi se impută că 
găndurile lui erau oneste, şi că pentru aceasta eram da- 
toare să mě supun lor, zic că atunci cănd, chiar in acest 
loc unde acum se sapă groapa sa, el imi descoperi onesti- 
tatea intenţiunii sale, eu ii spusei că a mea era de a trăi 
intro perpetuă singurătate, şi ca pământul singur să se 
bucure de fructul pustniciei şi de remăşițele frumuseţei 
mele. Dacă el, cu toată această desamăgire, vroi să stărue 
incontra speranței şi să navigheze incontra v&ntului, ce 
e de mirare dacă sa inecat in mijlocul golfului nesocotinţii 
sale? Dacă eu laş fi amăgit, aş fi fost falsă, dacă i-aş fi 
făcut; mulţumirea, aş fi lucrat incontra celei mai bune in- 
tențiuni şi hotăriri a mele. El remase indărătnic, deşi desa- 
măgit; se desnădăjdui, fără a fi desprețuit: vedeţi acum 
dacă e drept să mi se atribue vina suferinţei sale. Plăngă-se 
cel inşălat, desnădejduească-se cel ce a văzut speranţele 
sale amăgite; increadă-se cel pe care eu Pag fi chemat, 
măndrească-se acel pe care laş fi primit; dar să nu mă 
numească crudă nici ucigătoare acel căruia nu i-am făgă- 
duit, pe care nu lam amăgit, nici chemat, nici primit. 
Cerul ăncă pănă acum n'a vroit ca eu să iubesc in mod 
fatal, şi gândul că am să iubesc după alegere este neinte- 


meiat. Această desamăgire generală să servească fiecărui 
C. L. XXI.—II. —25407. 19 

din acei ce më supără, pentru interesul lor particular, şi 
să se ințeleagă deacum inainte că, dacă vreunul ar muri 
pentru mine, nu moare nici de gelosie nici de dispreț, căci 
cine nu iubeşte pe nimeni, nu trebue să inspire gelosie nimă- 
nui. Desamăgirile mau să se considere ca despreţuri. Cel ce 
më numeşte fiară şi viperă, lase-m& ca pe un lucru vătă- 
mător şi rău; cel ce mě numeşte ingrată, să nu më inda- 
torească,; cel ce më numeşte neințeleasă, să nu më cunoa- 
scă; cine më numeşte crudă, să nu më urmărească, căci 
această fiară, această viperă, această ingrată, această, crudă, 
şi această neinţeleasă, nici nu-i va căuta, indatori, cunoa- 
şte, nici nu-i va urmări nici intr'un chip. Dacă pe Crisostom 
ľa ucis nerăbdarea şi infocata sa dorinţă, de ce să se in- 
vinuească onesta mea purtare şi modestia mea? Dacă eu 
păstrez puritatea mea in tovărăşia arborilor, de ce să vro- 
ească ca să o perd cel ce vrea să o păstrez intre oameni? 
Eu, după cum ştiţi, am averea mea şi nu răvnesc pe a 
altora. Am o condiţiune liberă şi nu-mi place să mă fac 
roabă. Nici nu iubesc nici nu uresc pe nimeni. Nu inşăl pe 
acesta, nu supăr pe celălalt, nu-mi bat joc de unul, nu 
măgulesc pe altul. Convorbirea onestă cu păstoriţele aces- 
tor sate, şi grija caprelor mele mě mulţumeşte. Dorinţele 
mele au drept; margine aceşti munţi, şi dacă ele es de aici 
este pentru a privi frumuseţa cerului, care este calea 
pe unde sufletul se indrumează spre cel dintăi adăpost 
al său.“ 

După ce a vorbit aceste, fără a vroi să audă vreun 
respuns, intoarse spatele şi intră in cel mai mare desiş al 
unui munte ce era aproape deacolo, lăsănd vimiţi pe toţi 
cei de faţă, atăt de spiritul căt şi de frumuseţa ei. 

Unii din acei pe care-i rănise puternica săgeată a 
razelor din frumoşii săi ochi, făcură semne că vor so ur- 
meze, fără a se folosi de vădita, desamăgire ce auziseră. 
Don Quijote v&zănd aceasta, şi păr&ndu-i-se că era aici bun 
prilej să, eserciteze cavalerismul său, ajutănd pe domnigoa- 
rele cuprinse de nevoe, puse măna pe mănunchiul săbiei şi 
zise cu glas tare şi ințeles: „Nimeni, ori de ce stare şi 

condițiune ar fi, să nu cuteze a urma pe frumoasa Mar- 
ela, sub pedeapsă de a cădea sub turbata mea intăritare. 
Ea a dovedit, cu motive lămurite, că a avut puţină, sau 
- nicio vină la moartea lui Crisostom, şi căt de departe este 
de a consimţi la dorinţile vreunuia din amanţii sëi. Pen- 
tru aceea, este drept ca, in loc să fie urmată şi urmărită, 
să fie onorată şi stimată de toţi oamenii buni din lume, 
căci dovedeşte că intr'insa ea singură este care trăeşte cu 
intenţiune onestă.“ 

Sau din causa amenințărilor lui Don Quijote, sau pen- 
trucă Ambrosio le zise să sfirşească cu ceeace datoreau 
bunului său prieten, nici unul dintre păstori nu se mişcă, 
nici nu se indepărtă deacolo, pănă cănd groapa, fiind ispră- 
vită şi hărtiile lui Crisostom arse, ei puseră in lăuntru 
corpul, nu fără, multe lacrimi a celor ce erau de faţă. Mor- 
mântul fu inchis cu o peatră mare, pănă ce se va sfirşi o 
lespede, care, după cum zise Ambrosio, avea de gănd să 
dea so facă, cu un epitaf, in următoarea cuprindere: 


Aice cu trupul zace 

Un amant nenorocit. 

El a fost păstor in viaţă, 
Si de dragoste-a murit. 


O ingrată frumuseţă 
Lui zilele i-a răpit, 
De-acele ce fac regatul 
Lui Amor nemărginit,. 


Apoi imprăştiară pe deasupra mormântului multe flori 
şi crengi, şi după ce toţi arătară amicului său Ambrosio 
durerea, lor, işi luară ziua bună dela dënsul. Tot astfel fä- 
cură Vivaldo şi tovarășul său, şi Don Quijote zise drum 
bun celor ce-l ospătaseră precum şi călătorilor, care-l rugară 
să vină cu dănşii la Sevilia, care este un loc atăt de po- 
trivit pentru a găsi aventuri, incăt in fiecare uliţă şi la 
fiecare colţ se infăţoşează mai multe decăt ori unde. Don 
Quijote le mulțumi de poftire şi de zelul ce arătau ca să-l 
indatorească, dar zise că pentru moment nu vroea nici nu 

trebuea, să se ducă la Sevilia, pănă nu va fi curăţit toţi 
acei munţi de hoţii şi pungaşii, de care se spunea că erau 
plini. Călătorii, vězënd această bună hotărire a lui, nu vroiră 
să-la mai supere, ci luăndu-şi din nou zioa bună, il lä- 
sară şi urmară drumul lor, in care nu le lipsi despre ce 


să vorbească, atăt de istoria Marcelei şi a lui Crisostom, 
căt şi de nebuniile lui Don Quijote. Acesta se hotări să 
meargă ca, să, caute pe păstoriţa Marcela şi să-i ofere spre 
a 0 servi, tot ce-i sta in putere. Dar nu se intimplă aşa 
cum işi inchipuia el, după cum se povesteşte in cursul a- 
ceştii adevărate istorii, din care se sfirşeşte aice a doua parte. 


(Va urma). 
ST. G. VĂRGOLICI. 

CUM CONSIDERĂ POPORUL ŞTIINŢA 


Principele scriitor Dimitrie Cantemir, vorbind despre 
«năravurile Moldovenilor», relevează următoarea trăsură ca- 
racteristică : 

«Moldovenii nu numai că nu sunt iubitori de știinţi, ci 
mai la toți le sunt și urite. Şi așa nici numele științelor şi 
ale meșteșugurilor frumoase nu le sunt lor cunoscute; și zic 
că oamenii cei învățați işi perd mintea şi, cănd voiesc să 
laude învățătura cuiva, zic că este nebun de ştiința cea 
multă... (Eruditos non posse non mente privari existimant, 
adeo ut si cujus laudare voluerint doctrinam, eum prae ni- 
mia scientia stultum evasisse dicant. ?) 

Intre termenii culturali, introduşi in limbă pe la mijlo- 
cul seculului al XVII-lea cu ocasiunea traducerii din elinește 
a Pravilelor lui Mateiu Basarab și Vasilie Lupu, a fost și vorba 
filosof, sub care insă s'a ințeles de timpuriu mai mult pe 
«astrolog», bunăoară in pasajul următor dintruna din căr- 
ţile citate: 

«De să va prileji vreunui filosof sau vreunui cetitor de 
stele, cănd va căuta in obrazul cuiva și de-i va zice fur, 
atunci nu se va pedepsi ca un suduitor, pentrucă, deși i-au 
și zis fur, nu i-au zis pentru să-l suduiască; ci pentrucă l'au 
cunoscut cu meșteșugul stu cum iaste fur»?). 

Ştiinţa filosofului se mărgineşte dar in cunoașterea prin- 
cipiilor fisiognomice, cu ajutorul cărora caută a descoperi 
«in obrazul cuiva» culpabilitatea sau neculpabilitatea unei 
persoane. 

Această insemnare specială a persistat in limba popu- 
lară. Și astăzi poporul ințelege prin «filosof» mai ales pe 
«căutătorul de zodii» prin cercetarea cărora el poate pătrunde 
taina ființei noastre. 


1) Cantemir Descrierea Moldovei, ed. Negruzzi, p. 257, 258. 
3) Îndreptarea Legii, ed. Bujoreanu, p. 94. 

Astfel, in basmul muntean «Fata cu pieze rele», se po- 
vestește de un impărat cu doisprezece feciori, norocos in toate 
trebile sale, care insă nu-și credea fericirea desăvirșită decăt 
prin naşterea unei fete. Și această dorință a inimei sale se 
implini dar odată cu densa, se duse și tot norocul său. 
Toate silințele sale de a opri relele cel băntueau, fură za- 
darnice. 

«In cele de pe urmă chemâ un cezizor de stele să-i spue 
ce e pricina de-i merg lucrurile anapoda și nu poate să dea 
inainte. Dacă veni fifosoful, il puse la stele şi a doua zi ii 
zise să bage de seamă in trei zile dearăndul, cum ii dorm 
copii. Trecënd cele trei zile, filosoful veni din nou. Împăratul 
ii spuse că băeţii dormeau, care cu măinile deasupra capului, 
care intr'o parte, care cu măinile pe piept și care pe spate 
şi cu măinile pe lăngă dănșii; ear fata doarme pe brănci ori 
strinsă făcută ghem sau cu măinele intre genunchi. — Acea- 
sta este peaza rea a impărăţiei tale, răspunse filosoful; de 
nu o vei depărta din casă, nu se va alege nici praful de 
dumneata și de copii dumitale» 1). 

Cu toate acestea vorba filosof are, in gura poporului 
şi o insemnare mai largă, care nu se depărtează mult de 
inţelesul științific al cuvăntului, adică «inţeleptul care caută 
noima lucrurilor și a vieţii omenești»: Romănul aplică acest 
epitet tuturor celor ce posed o instrucțiune mai inaltă, oricărui 
om inzestrat cu o cultură intelectuală mai intinsă şi inţelege 
prin «filosofie» orice știință, orice invățătură ca și in timpu- 
rile primitive ale Greciei. 

Acest cuvěnt — f/osof-— de mult incetăţenit ìn graiul 
popular, a dat naștere unei diferențieri logice foarte intere- 
sante, intemeiată pe vechea zicătoare romănească «Unde e 
minte multă, e și mebunze multă». Acest proverb foarte ră&s- 
păndit este indestul de vechiu, de oarece el figurează și in 
cartea populară a «Alexandriei», a cărei cea mai veche re- 
dactare romănească se urcă pe la inceputul secolului al 
XVII-lea, va să zică e contemporan cu introducerea vorbei 
«filosof» in limbă. Proverbul citat nu este altminterea decăt 
un resumat aforistic al observaţiunii lui Cantemir relevată 
mai sus. 

Conform acestei vederi populare, filosoful adică omul 
«cu multă invățătură», omul «procopsit» nu poate remănea 
cu firea intreagă ca și ceilalți săraci cu duhul, ci trebue să 


1) Ispirescu, Basme, p. 394. 


y 


FILOSOF — FIROSCOS 295 


sufere o sguduire in aparatul său mental. De aceea vorba 
filosof devine in gura Romănului froscos adică «scos din 
fire, nebun,» caracterizănd prin această denumire, atăt pe in- 
vățatul in genere, căt mai cu seamă pe omul stătos, bun de 
gură, născocitor de treburi, cu un cuvănt superior celorlalţi. 

Avem dar aci o transiţiune logică, care oglindește mo- 
dul special de a vede al unui popor și cristalisează in limbă 
o particularitate a cugetării naţionale. 

Diferențiarea de sens a pornit din tendenţa de a adopta 
in vederea populară un cuvănt cu ințeles cam vag și, odată 
cu diferenţiarea vorbei, s'a produs ceeace in linguistică se 
numeşte etimologie populară. 

Eată acum căteva citate din scrieri populare, in cari re- 
găsim nuanțele pomenite ale cuvăntului froscos. 

Anton Pann, in «Povestea vorbei» I, 19: 


Căte basme froscoșii 
Undeva. spunea'n vileag, 
Şi eu ca năbădăioșii 
Alergam s'ascult cu drag. 


In basmul «Ciobănașul cel isteţ sau ţurloaele blendei» 
o împărăteasă hotăreşte, că pe acela numai il va lua fata ei 
de bărbat, care ii va ghici semnele de pe trup. Dar nici 
unul din fii de impăraţi și de boieri nu isbuti. V&zănd dănșii 
că venise și un cioban pentru acelaș scop, incepură al lua 
peste picior! 

«Atăţi fii de domni și de impărați au fost şi nimeni 
n'a putut ghici semnele fetei impăratului și tocmai dumneata, 
prietene, o să te găsești mai firoscos?» 1) 

In jocul Vicleimului ostașul se adresează cătră cioban: 


Ce tot spui tu, frate păstor? 

Nu cumva eşti r&svrătitor? 

Ori poate ești sărif din minte, 
Nu cum erai mai inainte... 

Şi cum mi te-ai inştiințat 

Tu deacel nou impărat? 

Cum te-ai brodit tu mai cu moţ, 
Mai firoscos decăt noi toţi ?.... ?) 


1) Ispirescu Basme, p. 247. 
2) "Teodorescu, Poesii populare p. 1IL. 

D. Jipescu, in graiul munteanului prahovan: 

«Naţia noastră e bubată și amărită. Rănile ei ne dor 
şi pe noi dă mult și dăstul o hi de cănd tot pătimim. Fel 
dă fel dă doftori i s'arătară iscusiţi și //z/oscoși, da mai nici 
unu nu puturE afla ce rahilă să aibă». ?) 

Aiurea: «Cică un rumăn putred dă bogat sa dus la 
învățat in străinătăți şi la intrebat: o /zZoscoase, hiind c'am 
avere dă la mila Domnului mi să uraşte şezěnd şi aș vrea 
să fiu dregător». 2) 

O urmă a acestei trăsuri caracteristice a poporului ro- 
măn o regăsim intruna din comediile lui Molière. In piesa 
«Le Médecin malgré lui» Martine, maltratată de bărbatul ei 
Sganarelle, caută să-și resbune și imprăștie svonul, că Sga- 
narelle ar fi un doftor foarte iscusit, dar că nu-și dă măestria 
pe față decăt «ă force de coups», la care Valere, unul din 
personajele piesei, observă (acte 1, sc. V): 

«C'est une chose admirable que tous les grands hommes 
ont toujours du caprice, quelque petit grain de fo/ze mêlé à leur 
science.» 

Romănul ar fi caracterizat in acest cas pretinsa boală, 
de care pătimea Sganarelle, prin singurul cuvënt froscos. 

Această considerațiune populară a ştiinţei concoardă alt- 
minterea cu vederile emise de unii cugetători de frunte, intre 
alții și de Schopenhauer, despre natura particulară a geniului. 

După acest filosof esența geniului consistă in emanci- 
parea intelectului din serviciul voinței — de aci excentricită- 
tile, rătăcirile personale şi chiar nebuniile la cari e expus. 
Eată propriile sale cuvinte după traducerea d-lui Maiorescu: 

«Afinitatea des observată a geniului cu nebunia se 
intemeiază mai ales pe acea separare, firească pentru ge- 
niu dar in sine nenaturală, a intelectului de voință. Aceasta 
insă nu este a se atribui nicidecum unei intensități mai mici 
a voinței in geniu, care din contra este condiționat prin un 
caracter violent și pasionat, ci trebue să fie explicat din fap- 
tul că omul eminent in practică, omul faptelor, are numai 
măsura deplină și intreagă a intelectului cerut pentru o vo: 
inţă energică, ear geniul consistă intrun adevărat prisos cu 
totul abnorm al intelectului, precum nu se cere pentru ser- 
viciul nici unei voințe.» 3) 3 

LAZAR ŞAINEANU. 


1) Jipescu, Opincaru, p. 9. 
2) Zbidem, p. 110. 
3) Convorbiri literare, An. XIX, p. 411. 

TREI CĂRŢI DOMNEȘTI DIN VEACUL AL XVIIEA 
(1636 — 1685 — 1694) 


(Din colecţia domnului George I. Lahovari.) 


In mormanul de «Hărtii vechi» ce posed, am găsit și 
aceste trei cărfi domneşti din veacul al XVII-lea. Ele pre- 
sentă oarecare interes atăt prin conţinutul lor căt și prin ve- 
chimea limbei, din care multe cuvinte bune, astăzi sunt per- 
dute. 

Intăia carte domnească este dela Matei Vodă Basarab 
din anul 1636 şi cuprinde intărirea domnească pentru văn- 
zarea unor Rumăni. Din această carte domnească, se con- 
stată, odată mai mult, că pe acele vremuri, exista ăncă o 
clasă de Rumăni, care se vindeau și să cumpărau ca și ți- 
ganii; deşi unii scriitori, bunăoară Brezoianu), susțin că ţă- 
ranii noștri n'au fost niciodată 7o/z ai proprietarilor. In ade- 
ver cuvăntul 704, nu-l găsim nici pentru Rumăni, dar nici 
pentru țigani; căci 70% in limba veche nu insemna sclav, ci 
prins în vesboi sau prins de Zălhari. Eacă ce zice Matei Ba- 
sarab in «Indreptarea legii» la: Cartea Robului: «u acest 
«sărac cutare robitu-s'au de lălharii mării şi Sau vescumpă- 
«rat drept a cutare, de cutarele ....» Că Rumănii așezați pe 
o moșie erau consideraţi ca niște «imobile prin destinaţie», 
cum s'ar zice in limbagiul juridic de astăzi, nu mai face in- 
doială, şi că se vindeau impreună cu moșia, se dovedește din 
toate zapisele de vEnzări de moșii din acele vremuri; dar 
dacă se vindeau și isolaţi, fără moşie, ca și ţiganii, aceasta se 
vede din cartea lui Matei Vodă Basarab ce publicăm mai la 
vale. — Asemenea mai găsim intr'un zapis de vEnzarea moșiei 


1) V, Vechile Instituţii ale Romăniei de Ioan Brezoianu, Bucureşti, 
1882, p. 76—81. 


